MARIE LU Seria: Legend Volumul 3 CAMPIONUL Original: Champion (2013) Traducere din limba engleză de: INES HRISTEA virtual-project eu 2017 SAN FRANCISCO, CALIFORNIA REPUBLICA AMERICII ★★★ POPULAŢIA: 24 646 320 1 DAY Dintre toate deghizările pe care le-am avut vreodată, s-ar putea ca asta să fie preferata mea Părul de un roşu întunecat, suficient de diferit de nuanţa mea obişnuită de blond strălucitor, retezat la nivelul umerilor şi strâns la spate, într-o coadă Lentile de contact verzi, care arată natural puse peste ochii mei albaştri O cămaşă cu guler, şifonată, pe jumătate vârâtă în nădragi, cu nasturii mici şi argintii strălucind în întuneric, o haină militară subţire, pantaloni negri, bocanci cu vârful de oţel şi o eşarfă cenuşie, groasă, înfăşurată în jurul gâtului şi trasă peste gură Pe frunte am îndesată o şapcă de soldat închisă la culoare, în vreme ce, pe jumătatea stângă a feţei, am pictat un tatuaj purpuriu, care mă face de nerecunoscut În afară de toate astea, mai am şi nelipsitul set alcătuit din cască şi microfon Republica insistă să-l port În aproape oricare alt oraş, probabil că aş atrage mai multe priviri decât de obicei Asta din cauza tatuajului uriaş, absolut sinistru, pe care mi l-am făcut – trebuie să recunosc că nu e un simbol care să treacă uşor neobservat Însă aici, în San Francisco, mă integrez perfect în peisaj Acum opt luni, când eu şi Eden ne-am mutat aici, primul lucru pe care l-am observat a fost moda locală: tineri pictaţi pe faţă cu modele în negru şi roşu, unele mici şi discrete, precum sigiliul Republicii aplicat pe tâmple sau altceva de genul ăsta, altele enorme, ca harta gigantică a teritoriului Republicii În seara asta, am ales un tatuaj destul de generic, fiindcă nu sunt îndeajuns de loial Republicii încât să-mi ştampilez credinţa direct pe faţă Las asta în seama lui June M-am decis, în schimb, să-mi aplic nişte flăcări stilizate E suficient Nici azi nu-mi dă pace insomnia, aşa că, în loc să dorm, mă plimb de unul singur printr-un sector care se numeşte Marina şi care, din câte pot să-mi dau seama, e echivalentul mai deluros din Frisco al sectorului Lake din LA Noaptea e răcoroasă şi destul de liniştită O ploaie măruntă bate dinspre portul oraşului Străzile înguste sclipesc de la umezeală şi sunt pline de gropi Clădirile care se ridică de-o parte şi de alta – majoritatea suficient de înalte ca să se piardă în plafonul de nori joşi din seara asta – sunt eclectice, vopsite în nuanţe ofilite de roşu, auriu şi negru şi întărite cu traverse gigantice de oţel, menite să contracareze efectele cutremurelor care zguduie pământul o dată la două luni JumboTron-uri înalte cât cinci, şase etaje sunt poziţionate din două în două străzi, transmiţând cu sonorul dat la maximum pachetul obişnuit de ştiri din Republică Aerul are o aromă sărată şi amară – un amestec de fum şi deşeuri industriale cu apă de mare Iar pe undeva, printre toate miasmele astea, disting şi un damf abia ghicit de peşte prăjit Uneori, la câte un colţ de stradă, mă trezesc atât de aproape de marginea apei, încât mi se udă bocancii Aici, terenul coboară direct în golf, iar pe linia orizontului se înşiră sute de clădiri pe jumătate scufundate în apă De fiecare dată când văd golful, văd şi ruinele podului Golden Gate, rămăşiţele contorsionate ale unei structuri străvechi înghesuite de-a lungul celuilalt mal Din când în când, pe lângă mine trec înghiontindu-se nişte indivizi, dar, în mare parte, oraşul e cufundat în somn Focuri răzleţe luminează aleile, indicând locurile unde se adună oamenii străzii Tabloul nu e foarte diferit de cel din Lake Mă rog, presupun că unele diferenţe există, totuşi În primul rând, e vorba despre Stadionul din San Francisco, care acum zace undeva, în depărtare, pustiu şi neluminat În sectoarele sărace sunt mai puţini poliţişti Mă gândesc apoi la graffiti-urile din oraş Întotdeauna poţi să-ţi faci o idee despre starea de spirit a oamenilor privind cele mai recente graffiti-uri Multe dintre mesajele pe care le-am văzut în ultima vreme chiar îl susţin pe noul Elector al Republicii „El e speranţa noastră”, declară unul dintre mesajele mâzgălite pe partea laterală a unei clădiri Un altul, pictat pe stradă, anunţă: „Electorul ne va călăuzi afară din întuneric” Un mesaj puţin cam prea optimist, după părerea mea, însă presupun că semnele sunt bune Înseamnă că Anden face totuşi ceva ca lumea Însă din timp în timp, mai descopăr şi mesaje care spun că „Electorul e un impostor” sau un „Spălat pe creier” sau că „Day pe care îl ştiam noi e mort” Nu ştiu ce să zic Uneori, încrederea asta nouă care s-a instalat între Anden şi popor mi se pare că e ca un fir de aţă iar firul sunt eu Şi-apoi poate că graffiti-urile sunt false, poate că sunt pictate de agenţii de propagandă De ce nu? Cu Republica, nu poţi să ştii niciodată Desigur, eu şi Eden avem un apartament într-un sector bogat, numit Pacifica Locuim acolo cu îngrijitoarea noastră, Lucy Că doar Republica trebuie să se îngrijească de puştiul de şaisprezece ani, cel-mai-căutat-infractor-devenit-erou-naţional, nu-i aşa? Îmi aduc aminte cu câtă neîncredere am privit-o pe Lucy – o doamnă de cincizeci şi doi de ani, severă şi zdravănă la trup, îmbrăcată în culorile clasice ale Republicii – când şi-a făcut prima dată apariţia la uşa noastră, în Denver — Republica m-a însărcinat să am grijă de voi, m-a anunţat ea, dând buzna în apartament Şi-a oprit privirile imediat asupra lui Eden — Mai ales de cel mic Da Chestia asta nu mi-a picat deloc bine În primul rând, mi-au trebuit două luni de zile ca să nu-mi mai fie frică să-l pierd din ochi pe Eden fie şi pentru o secundă Mâncam unul lângă celălalt; dormeam unul lângă celălalt; fratele meu nu era niciodată singur Am ajuns atât de departe, încât îmi făcusem un obicei din a sta de pază la uşa de la baie, ca şi cum soldaţii republicani ar fi putut să-l aspire prin vreo gură de aerisire, să-l ducă într-un laborator şi să-l conecteze iar la aparate — Eden n-are nevoie de tine, m-am răstit la Lucy Mă are pe mine Eu am grijă de el Însă după primele două luni, starea mea de sănătate a început să fluctueze În unele zile mă simţeam bine; în altele, rămâneam în pat, copleşit de durerea aia de cap teribilă În astfel de zile, Lucy prelua comanda; după câteva certuri cu urlete, noi doi am stabilit, fără tragere de inimă, un soi de program Şi trebuie să recunosc că, într-adevăr, Lucy face nişte plăcinte cu carne grozave Când ne-am mutat în Frisco, a venit şi ea cu noi Se ocupa de Eden şi de medicamentele mele Am obosit să mă tot plimb şi abia acum îmi dau seama că am ieşit din Marina şi-am pătruns într-un district vecin, mai bogat Mă opresc în faţa unui club Deasupra uşii atârnă o plăcuţă metalică, pe care scrie THE OBSIDIAN LOUNGE Mă aşez în fund, cu spatele lipit de zid şi cu braţele sprijinite pe genunchi Simt prin perete vibraţiile muzicii Prin ţesătura pantalonilor îmi simt piciorul de metal rece ca gheaţa Pe zidul din faţa mea stă scris cu litere roşii: „Day = Trădător” Oftez, scot din buzunar o cutiuţă argintie şi din ea iau o ţigară lungă Îmi plimb degetul peste textul imprimat de-a lungul ei: SPITALUL CENTRAL SAN FRANCISCO Sunt ţigări luate pe reţetă La ordinul doctorului, da? Bag ţigara în gură şi, cu degete tremurânde, o aprind Închid ochii Trag un fum Încetul cu încetul, mă pierd în norii de fum albăstrui, aşteptând ca dulcele efect halucinogen să pună stăpânire pe mine În seara asta, efectul se instalează rapid Curând, durerea de cap constantă şi mocnită dispare, iar lumea dimprejur capătă o strălucire înceţoşată, care ştiu că nu vine doar de la ploaie O fată stă lângă mine E Tess Prietena mea îmi zâmbeşte cu zâmbetul care-mi era atât de familiar când locuiam pe străzile din Lake — Vreo veste de la JumboTron-uri? mă întreabă ea, arătând cu mâna ecranul de peste drum Suflu fumul albastru şi clatin leneş din cap — Nu Adică am văzut câteva titluri despre Patrioţi, dar e ca şi cum aţi fi dispărut de pe faţa pământului Unde sunteţi? Unde vă duceţi? — Ţi-e dor de mine? mă întreabă Tess, în loc să-mi răspundă Mă uit fix la imaginea strălucitoare E aşa cum mi-o aduc aminte de pe străzi – părul de un şaten roşcat prins într-o coadă răvăşită, ochii mari şi luminoşi, buni şi blânzi Micuţa mea fetiţă, Tess Care au fost ultimele cuvinte pe care i le-am spus atunci când am dejucat tentativa Patrioţilor de a-l asasina pe Anden? „Te rog, Tess, nu pot să te las aici” Dar exact asta am făcut Întorc capul şi mai trag o dată din ţigară Dacă mi-e dor de ea? — În fiecare zi, îi răspund — M-ai căutat, îmi spune ea, trăgându-se mai aproape Jur că aproape îi simt umărul lipit de al meu — Te-am văzut cum urmăreşti JumboTron-urile şi transmisiunile radio în aşteptarea unei ştiri, cum tragi cu urechea pe străzi Dar acum Patrioţii stau ascunşi Sigur că stau ascunşi De ce ar mai ataca acum, când Anden e la putere, iar tratatul de pace dintre Republică şi Colonii e ca şi semnat? Ce cauză nouă ar putea să susţină? N-am nici cea mai vagă idee Poate că Patrioţii nici nu au o cauză Poate că nici nu mai există — Aş vrea să te întorci la mine, îi murmur lui Tess M-aş bucura să te văd din nou — Şi cu June cum rămâne? Când mă întreabă asta, imaginea prietenei mele se risipeşte E înlocuită de aceea a lui June, cu părul ei lung, prins într-o coadă de cal, cu ochii negri în care sclipesc punctişoare aurii, ochii ei serioşi, care te analizează, care întotdeauna analizează Îmi las capul pe genunchi şi închid ochii Doar o imagine iluzorie a lui June, şi e de-ajuns ca să simt în piept o durere crâncenă Fir-ar al dracului Mi-e aşa de dor de ea Îmi aduc aminte cum mi-am luat rămas-bun de la ea în Denver, înainte ca eu şi Eden să ne mutăm în Frisco — Sunt convins c-o să ne întoarcem, i-am spus la microfon, încercând să umplu tăcerea stânjenitoare dintre noi După ce se termină tratamentul lui Eden Era, bineînţeles, o minciună Mergeam în Frisco pentru tratamentul meu, nu al lui Eden Dar June nu ştia asta, aşa că n-a zis decât: — Întoarce-te repede Asta s-a întâmplat acum aproape opt luni De atunci nu mai ştiu nimic de ea Habar n-am de ce: ne e prea frică să nu-l deranjăm pe celălalt, ne temem prea tare că poate celălalt nu vrea să mai vorbească sau poate că amândoi suntem prea mândri ca să ne asumăm rolul celui atât de disperat încât să sune primul Ştiţi cum e! Trece o săptămână în care niciunul nu dă niciun semn, apoi o lună şi după aceea, te trezeşti că a trecut deja prea mult timp, iar s-o suni ar părea ciudat Aşa că n-o sun În plus, ce i-aş putea zice? „Nu-ţi face griji, doctorii se luptă să-mi salveze viaţa” „Nu-ţi face griji, încearcă să micşoreze zona din creier unde e localizată problema cu un munte de pastile şi abia apoi o să mă opereze” „Nu-ţi face griji, e posibil ca Antarctica să-mi permită să mă tratez la ei, în spitalele lor, care sunt mai bune” „Nu-ţi face griji, n-o să mi se întâmple nimic” Ce sens are să ţii legătura cu fata de care eşti îndrăgostit până peste cap, când tu eşti pe moarte? Reamintindu-mi asta, simt o durere pulsatilă în ceafă „E mai bine aşa”, îmi spun pentru a mia oară Şi chiar e mai bine aşa Pentru că a trecut aşa de mult timp de când am văzut-o ultima oară, amintirea felului în care ne-am cunoscut a devenit mai neclară şi mă gândesc mai rar la legătura dintre June şi moartea familiei mele Nu ştiu din ce motiv, spre deosebire de imaginea lui Tess, cea a lui June nu rosteşte niciodată niciun cuvânt Încerc să ignor mirajul strălucitor, dar iluzia refuză să se risipească E aşa de încăpăţânată! În cele din urmă, mă ridic în picioare, strivesc ţigara de pavaj şi trec pragul localului The Obsidian Lounge Poate că muzica şi luminile o să mă ajute să mi-o scot pe June din minte Preţ de o clipă, nu văd nimic În club e întuneric beznă şi zgomotul e asurzitor Imediat sunt oprit de o pereche de soldaţi mătăhăloşi Unul dintre ei îmi pune mâna pe umăr cu fermitate — Numele şi divizia, mă somează el Nu vreau să mi se cunoască adevărata identitate — Caporalul Schuster Forţele aeriene, îi răspund rapid, cu un nume ales la întâmplare şi folosindu-mă de prima divizie care-mi răsare în creier Întotdeauna mă gândesc mai întâi la forţele aeriene În mare parte din cauza lui Kaede — Sunt staţionat la Baza Navală Doi Paznicul încuviinţează din cap — Puştii din forţele aeriene sunt în spate, pe stânga, lângă toalete Dacă aflu că te-ai luat la bătaie cu cei din forţele terestre, te dau imediat afară şi mâine dimineaţă îl anunţ şi pe comandantul tău Ne-am înţeles? Dau din cap în semn că da şi soldaţii mă lasă să trec Străbat un hol întunecat, intru pe o a doua uşă şi mă topesc în mulţimea de oameni şi-n luminile intermitente din club Ringul de dans e cotropit de indivizi cu cămăşile scoase din pantaloni şi cu mânecile suflecate; rochiile fac pereche cu uniformele şifonate Găsesc separeurile pentru forţele aeriene în încăperea din spate Ce bine! Câteva sunt libere Alunec pe o banchetă, îmi ridic bocancii pe scaunele tapiţate şi-mi las capul pe spate Bine măcar că imaginea lui June a dispărut Muzica dată la maximum îmi alungă gândurile Stau în separeu de doar câteva minute când o fată îşi croieşte drum prin aglomeraţia de pe ringul de dans şi se îndreaptă spre mine, împleticindu-se E roşie în obraji, are ochii scânteietori şi o privire aţâţătoare Când mă uit în spatele ei, văd un grup de fete care râd şi ne privesc Mă forţez să zâmbesc De obicei, atenţia care mi se acordă în cluburi îmi face plăcere, dar uneori nu vreau decât să închid ochii şi să las haosul să mă ducă departe Fata se apleacă peste mine şi-şi lipeşte buzele de urechea mea — Iartă-mă, zice ea, încercând să acopere zgomotul, prietenele mele vor să ştie dacă tu eşti Day Deja am fost recunoscut? Mă îndepărtez de ea din reflex şi clatin din cap astfel încât să fiu văzut şi de celelalte fete — Aţi greşit omul, îi răspund cu un zâmbet amuzat Dar mulţumesc pentru compliment Chipul fetei e aproape complet ascuns în umbre, dar, chiar şi aşa, îmi dau seama că a roşit groaznic Prietenele ei izbucnesc în râs Arată ca şi cum niciuna dintre ele nu mă crede — Vrei să dansezi? mă întreabă fata, uitându-se peste umăr, la jocul de lumini albastre şi aurii, şi apoi din nou la mine Probabil că prietenele ei au provocat-o să-mi lanseze invitaţia asta În timp ce încerc să găsesc o formulă de refuz politicoasă, văd pentru prima dată cum arată În club e prea întuneric ca s-o studiez cu atenţie Tot ce întrezăresc sunt crâmpeie de lumină de neon proiectate pe pielea ei şi pe părul lung, prins într-o coadă de cal, pe buzele lucioase arcuite într-un zâmbet, pe trupul suplu înveşmântat într-o rochie scurtă şi încălţat cu bocanci militari Refuzul mi se stinge pe limbă Ceva din fata asta îmi aduce aminte de June În cele opt luni de când June a devenit Princeps-Elect, nu multe fete mi-au atras atenţia; dar acum, având în faţă această copie a ei la indigo, o copie cufundată în umbre, care mă cheamă pe ringul de dans, îmi îngădui din nou să sper — Da, de ce nu? îi răspund Pe chipul fetei înfloreşte un zâmbet larg Când mă ridic şi o iau de mână, prietenele ei scot un icnet de surpriză, după care izbucnesc într-un cor de urale gălăgioase Fata mă călăuzeşte printre ele şi, înainte să-mi dau seama, ajungem în mulţime, creându-ne un spaţiu minuscul chiar în mijlocul acţiunii Mă lipesc de ea, iar fata îşi plimbă mâna pe ceafa mea Ne lăsăm în voia ritmului asurzitor „E drăguţă”, recunosc în sinea mea, orbit în oceanul ăsta de lumini şi de trupuri Melodia se schimbă o dată, apoi încă o dată N-am idee de când stăm aşa, pierduţi, dar, când fata se apropie şi-mi mângâie buzele cu buzele ei, închid ochii şi o las să mă sărute Ba simt chiar şi un fior pe şira spinării Fata mă sărută de două ori Buzele îi sunt moi şi umede şi au gust de votcă şi de fructe Îmi pun mâinile pe mijlocul ei şi o trag mai aproape, până când îi simt trupul lipit de al meu Sărutările ei devin mai flămânde „E chiar June”, îmi spun singur, lăsându-mă pradă fanteziei Cu ochii închişi, cu mintea înceţoşată încă de la ţigara halucinogenă, reuşesc să cred asta pentru o clipă – reuşesc să mi-o închipui pe June sărutându-mă, sorbindu-mi până şi ultima răsuflare din plămâni Probabil că fata a simţit o schimbare la mine, mi-a ghicit foamea şi dorinţa, pentru că zâmbeşte cu buzele lipite de ale mele „E June” Părul negru al lui June mă mângâie pe faţă, genele lungi ale lui June îmi ating obrajii, braţul lui June e încolăcit în jurul gâtului meu, trupul lui June se leagănă lipit de al meu Gem încetişor — Haide, îmi şopteşte fata pe un ton aţâţător Hai să luăm puţin aer Cât a trecut? Nu vreau să plec, pentru că asta înseamnă că va trebui să deschid ochii, iar June n-o să mai fie aici, va fi înlocuită de fata asta pe care n-o cunosc Însă ea mă trage de mână şi sunt obligat să privesc în jur Fireşte, nicăieri nu se vede nici urmă de June Străfulgerarea luminilor din club mă orbeşte pentru o clipă Fata mă conduce printre grupurile de dansatori, apoi de-a lungului culoarului întunecat şi ieşim împreună pe uşa din spate, pe care nu scrie nimic Păşim pe o alee lăturalnică, cufundată în tăcere Câteva spoturi de lumină firave ne arată calea, imprimând întregului decor o strălucire verzuie, fantomatică Fata mă împinge şi mă lipeşte de zid, sufocându-mă cu o nouă sărutare Are pielea umedă şi, sub atingerea mea, o simt cum se înfiorează O sărut şi eu O prind, ne răsucim împreună şi o lipesc de zid Din cauza surprizei, începe să râdă „Chiar e June”, îmi tot repet Buzele mi se mişcă înfometate pe gâtul ei, gustând aroma de fum şi de parfum În casca din ureche aud, destul de înfundat, nişte paraziţi – parcă ar fi un ropot de ploaie şi un sfârâit de ouă prăjite Încerc să ignor apelul, chiar şi când vocea bărbatului îmi umple urechile Asta da, moartea pasiunii — Domnule Wing, îmi spune individul Nu-i răspund „Dispari Sunt ocupat” Câteva secunde mai târziu, vocea se animă din nou — Domnule Wing, sunt căpitanul David Guzman, de la secţia 14, Denver City Patrol Ştiu că sunteţi acolo „Ah, tipu’ ăla” Amărâtul ăsta de căpitan e întotdeauna însărcinat să încerce să dea de urma mea Oftez şi mă îndepărtez de fată — Iartă-mă, îi spun cu răsuflarea tăiată Ridic din sprâncene în semn de scuză şi-i fac semn cu mâna spre casca din ureche — Dă-mi un minut, da? Ea zâmbeşte şi-şi netezeşte rochia — Te aştept înăuntru, spune Să vii să mă cauţi Apoi deschide uşa şi intră în club Deschid microfonul şi încep să mă plimb cu paşi lenţi pe alee — Ce vrei? îl chestionez cu o şoaptă iritată pe căpitan Căpitanul oftează şi îmi comunică mesajul: — Domnule Wing, vă este solicitată prezenţa în Denver, mâine seară, de Ziua Independenţei, la sala de bal din Capitol Tower Ca întotdeauna, sunteţi liber să refuzaţi solicitarea – aşa cum procedaţi de obicei, bolboroseşte Guzman ca pentru el Totuşi, banchetul e un eveniment excepţional, de mare importanţă Dacă alegeţi să participaţi, mâine dimineaţă veţi fi aşteptat de un avion privat Un eveniment excepţional, de mare importanţă? Aţi mai auzit vreodată atâtea cuvinte simandicoase îndesate într-o singură frază? Dau ochii peste cap Cam o dată pe lună, primesc o invitaţie la câte un eveniment scârbos din capitală – un bal în onoarea tuturor generalilor de război de rang înalt sau petrecerea pe care au dat-o atunci când Anden a pus, în sfârşit, punct Examenelor Dar singurul motiv pentru care oficialităţile vor să merg la evenimentele astea este ca să se poată lăuda cu mine şi să le aducă aminte oamenilor că „Uitaţi, în cazul în care nu mai ţineţi minte, Day e de partea noastră!” „Nu sări calul, Anden” — Domnule Wing, întrerupe căpitanul tăcerea, ca şi cum ar face apel la un ultim argument, gloriosul Elector vă solicită personal prezenţa La fel şi Princeps-Electul Princeps-Electul Mă opresc ca străfulgerat în mijlocul aleii Uit să mai respir „Nu te bucura prea tare – în fond, există trei Princeps-Elecţi şi căpitanul poate să se refere la oricare dintre ei” Las să se scurgă câteva secunde şi apoi întreb: — Care Princeps-Elect? — Acela care contează pentru dumneavoastră Îmi dau seama că mă tachinează şi mă îmbujorez — June? — Da, domnişoara June Iparis, îmi confirmă căpitanul Pare uşurat că, în sfârşit, mi-a captat atenţia — A vrut ca, de data asta, invitaţia să fie personală Ar dori foarte mult să vă vadă la banchetul din Capitol Tower Mă doare capul şi mă lupt cu mine însumi ca să îmi recuperez suflul normal Toate gândurile legate de fata din club au zburat pe fereastră June nu mi-a solicitat prezenţa personal în opt luni – asta e prima dată când îmi cere să particip la un eveniment public — Ce banchet e ăsta? întreb E doar o petrecere de Ziua Independenţei? De ce e aşa de important? Guzman ezită — E o problemă de securitate naţională — Ce vrea să însemne asta? Încetul cu încetul, frenezia iniţială mi se topeşte Poate că tipul joacă la cacealma — Ascultă, căpitane, am nişte chestii neterminate de care trebuie să mă ocup Mai încearcă să mă convingi mâine dimineaţă Guzman înjură pe înfundate — Foarte bine, domnule Wing Cum doriţi Mai bolboroseşte ceva ce nu înţeleg şi apoi încheie apelul Mă încrunt exasperat, în vreme ce bucuria iniţială mi se transformă într-o profundă dezamăgire Poate ar trebui să mă duc acasă Oricum e ora când trebuie să-l verific pe Eden Ce glumă! Probabil că Guzman a minţit în legătură cu solicitarea lui June, pentru că, dacă June şi-ar fi dorit aşa de mult să particip, atunci ar — Day? În cască răsună o nouă voce Îngheţ Oare substanţele halucinogene din medicamentele pe care le iau şi-au epuizat efectul? Oare mi-am închipuit doar că e vocea ei? Deşi nu am mai auzit-o de aproape un an de zile, i-aş recunoaşte vocea oriunde şi glasul ei e suficient ca să facă să-mi răsară în minte imaginea lui June, stând în faţa mea, ca şi când aş fi întâlnit-o din întâmplare pe aleea asta „Te rog, Doamne, fă să nu fie ea Te rog Doamne, fă să fie ea” Oare vocea lui June a avut întotdeauna efectul ăsta asupra mea? Habar n-am de când stau încremenit locului, dar trebuie să fi trecut ceva vreme, pentru că vocea repetă: — Day, eu sunt June Eşti acolo? Un fior mă străbate din cap până-n picioare Ce se întâmplă e real E chiar June Glasul ei sună altfel decât mi-l amintesc E ezitant şi protocolar, ca şi cum ar vorbi cu un străin Izbutesc, într-un sfârşit, să-mi revin şi pornesc din nou microfonul — Sunt aici, îi răspund Nici glasul meu nu mai e ca mai înainte Sună ezitant şi protocolar, la fel ca al ei Sper că June nu sesizează şi uşorul tremur din voce La celălalt capăt al apelului intervine o scurtă pauză, apoi June continuă — Bună O nouă pauză, mai lungă, urmată de: — Ce mai faci? Brusc, simt cum în mine se stârneşte o furtună de cuvinte, care ameninţă să dea pe dinafară Vreau să-i spun totul dintr-o răsuflare: „De când ne-am luat la revedere, m-am gândit la tine în fiecare zi, îmi pare rău că nu te-am sunat, aş vrea să mă fi căutat tu pe mine Mi-e dor de tine Mi-e dor de tine” Dar nu spun nimic din toate astea În locul lor, singurele cuvinte pe care reuşesc să le rostesc sunt: — Bine Ce s-a întâmplat? June tace iar — Ah Atunci e bine Îmi cer scuze că te sun atât de târziu, presupun că încercai să dormi Dar Senatul şi Electorul m-au rugat să-ţi fac această solicitare personal N-aş fi fost de acord dacă n-aş fi considerat că e vorba de ceva cu adevărat important Denver dă un bal de Ziua Independenţei şi, în timpul evenimentului, noi o să avem o întâlnire de urgenţă Şi avem nevoie de prezenţa ta — De ce? Se pare că nu recurg decât la răspunsuri monosilabice Nu ştiu de ce, dar asta-i tot ce-mi trece prin minte cu June în cască Ea oftează, producând o explozie fâşâitoare în casca mea şi spune: — Ai auzit de redactarea tratatului de pace dintre Republică şi Colonii, nu? — Da, normal Toţi oamenii din ţară ştiu de tratat: marea ambiţie a micuţului Anden – să pună capăt războiului care durează de cine mai ştie câţi ani Până acum, lucrurile par să meargă în direcţia cea bună: situaţia e cât de cât stabilă, căci pe front nu se mai întâmplă nimic de patru luni încoace Cine şi-ar fi închipuit c-avea să vină şi ziua asta? Aşa cum nu ne-am aşteptat niciodată să vedem stadioanele pentru Examene zăcând în paragină pe tot întinsul ţării — Se pare că Electorul e pe cale să devină eroul Republicii, nu? — Nu te grăbi Tonul lui June devine mai sumbru şi parcă-i văd expresia de pe chip — Ieri am primit o transmisiune furioasă din Colonii Prin oraşele lor de pe linia frontului se răspândeşte o molimă, iar oficialităţile cred că e cauzată de o parte dintre armele biologice pe care le-am trimis noi peste graniţă Au identificat până şi numerele de serie de pe containerele armelor de la care cred că a pornit molima Din cauza şocului care-mi întunecă mintea îi aud cuvintele înăbuşit Ceaţa din creierul meu scoate la iveală amintirea ochilor negri, sângerânzi ai lui Eden, amintirea băiatului din tren care era folosit ca element tactic de război — Asta înseamnă că tratatul de pace a căzut? o întreb — Da, îmi răspunde June cu glas stins Coloniile spun că molima reprezintă un act oficial de război împotriva lor — Şi ce legătură au toate astea cu mine? O altă pauză prelungă, de rău augur Tăcerea lui June mă înfricoşează aşa de tare, încât simt că îmi amorţesc degetele „Molima A izbucnit din nou Ne-am întors de unde am plecat” — Îţi povestesc totul când ajungi aici, îmi spune ea într-un sfârşit E mai bine să nu discutăm despre asta prin cască 2 JUNE Prima mea conversaţie cu Day, după opt luni în care nu am comunicat deloc, îmi displace profund O urăsc Când am devenit atât de manipulatoare? De ce trebuie mereu să-i folosesc slăbiciunile împotriva lui? Aseară, la ora 23:06, Anden a venit la complexul de apartamente unde locuiesc şi a bătut la uşa mea A venit singur Cred că nici pe culoar nu patrulau paznici responsabili cu protecţia lui Ăsta a fost primul semnal că, indiferent ce avea să-mi spună, era vorba despre ceva important Şi secret — Trebuie să-ţi cer o favoare, mi-a comunicat el când l-am invitat înăuntru Anden a dus aproape de perfecţiune arta de a fi un tânăr Elector al Republicii: e calm, stăpân pe el, în situaţii tensionate îşi ridică bărbia cu trufie, iar când e furios nu lasă să i se simtă în glas; dar de data asta am citit în ochii lui îngrijorarea Până şi câinele meu, Ollie, şi-a dat seama că Anden era tulburat şi a încercat să-l încurajeze, vârându-şi botul umed în palma lui L-am împins la o parte pe Ollie şi m-am întors spre Anden — Ce s-a întâmplat? l-am întrebat Anden şi-a trecut o mână prin buclele negre — N-am vrut să te deranjez atât de târziu în noapte, mi-a spus el cu capul plecat şi vădit îngrijorat Însă mă tem că discuţia asta nu suferă amânare Stătea atât de aproape încât, dacă aş fi vrut, aş fi putut să-mi ridic fruntea şi să-mi lipesc buzele, ca din greşeală, de ale lui La gândul ăsta, inima a început să-mi bată mai repede Anden a părut să simtă tensiunea generată de apropierea dintre noi, aşa că a făcut un pas înapoi, ca şi când s-ar fi scuzat, şi mi-a lăsat mai mult spaţiu să respir M-a copleşit un amestec straniu de uşurare şi dezamăgire — S-a terminat cu tratatul de pace, a şoptit el Coloniile sunt pregătite să ne declare din nou război — Cum? am şoptit la rândul meu De ce? Ce s-a întâmplat? — Generalii mi-au comunicat că, în urmă cu câteva săptămâni, un virus mortal a început să afecteze cu rapiditate linia frontului din Colonii Văzând că am înţeles, după felul în care am căscat ochii, a clătinat din cap în semn de încuviinţare Părea extraordinar de obosit, de împovărat de greutatea siguranţei unei întregi naţiuni — Se pare că am retras prea târziu armele biologice de pe linia frontului Eden Virusurile experimentale pe care tatăl lui Anden le folosise în încercarea de a declanşa o molimă în Colonii Luni de zile m-am chinuit să-mi scot din minte gândul ăsta – în fond, Eden era acum în siguranţă, în grija lui Day şi, din câte aflasem ultima dată, încerca să se adapteze la ceva ce semăna cu o viaţă normală În ultimele câteva luni de zile, pe front a fost linişte, cât timp Anden s-a străduit să întocmească un tratat de pace cu Coloniile Am crezut că norocul avea să fie de partea noastră, că războiul biologic nu avea să aibă urmări Iată că dorinţa nu mi se împlinea — Senatorii ştiu? am întrebat după o vreme Sau ceilalţi Princeps-Elecţi? De ce-mi spui mie toate astea? Nu sunt cel mai apropiat sfătuitor al tău Anden a oftat şi şi-a masat puţin rădăcina nasului — Iartă-mă Aş vrea să nu fi fost nevoit să te implic în problema asta Coloniile sunt convinse că avem leacul pentru virusul ăsta în laboratoarele noastre şi pur şi simplu nu li-l dăm Ne cer să li-l punem la dispoziţie Dacă nu, îşi adună toate forţele şi lansează o invazie de proporţii asupra Republicii De data asta, nu ar mai fi vorba de vechiul război Coloniile şi-au găsit un aliat Au făcut o înţelegere cu Africa – Coloniile primesc ajutor militar şi, în schimb, Africa primeşte jumătate din teritoriul nostru Am fost cuprinsă de sentimentul că, foarte curând, ceva teribil avea să se întâmple Fără ca Anden s-o spună, mi-am dat seama către ce se îndrepta discuţia — Şi noi nu avem niciun leac, aşa-i? — Exact Ştim însă care foşti pacienţi ar putea să ne ajute să-l descoperim Am clătinat din cap Când Anden a întins mâna ca să mă atingă pe umăr, m-am tras înapoi cu o mişcare bruscă — Sub nicio formă, am zis Nu poţi să-mi ceri aşa ceva N-o să fac aşa ceva Anden părea să sufere îngrozitor — Am cerut organizarea unui banchet privat pentru mâine seară, ca să adun laolaltă toţi senatorii N-avem de ales dacă vrem să punem punct acestei situaţii şi să găsim o cale să ajungem la pace cu Coloniile Tonul lui a devenit mai ferm — Ştii asta la fel de bine ca mine Vreau să participe şi el la banchet, să audă despre ce e vorba Avem nevoie de permisiunea lui, dacă vrem să ajungem la Eden „Vorbeşte serios”, mi-am spus eu uluită — N-o să-l convingi niciodată să-şi dea acordul Îţi dai seama, nu? Sprijinul de care te bucuri în rândul poporului e încă fragil, iar alianţa lui Day cu tine e, în cel mai bun caz, firavă Ce crezi c-o să spună când o să-i ceri asta? Dacă îl înfurii atât de tare încât decide să-i îndemne pe oameni să se ridice împotriva ta? Sau mai rău, dacă le cere să sprijine Coloniile? — Ştiu M-am gândit la toate astea Epuizat, Anden îşi freca tâmplele — Dacă aş avea o opţiune mai bună, aş alege-o — Şi vrei ca eu să-l conving să-şi dea acordul, am adăugat Enervarea care a pus stăpânire pe mine era prea mare ca să mă mai obosesc s-o ascund — N-o să fac asta Pune-i pe ceilalţi senatori să-l convingă pe Day sau încearcă să-l convingi chiar tu Sau găseşte o cale să-ţi ceri scuze în faţa Cancelarului Coloniilor şi roagă-l să negociaţi alţi termeni — June, tu eşti slăbiciunea lui Day Pe tine o să te asculte Când a rostit cuvintele astea, Anden s-a crispat, ca şi când n-ar fi vrut să le admită adevărul — Ştiu cum mă face să par solicitarea asta Nu vreau să fiu crud, nu vreau ca Day să ne considere duşmani Însă voi face tot ceea ce va fi nevoie ca să apăr poporul Republicii Altfel, Coloniile ne vor ataca şi, dacă se va întâmpla asta, ştii că e foarte posibil ca virusul să se propage şi aici Situaţia e mai gravă decât atât, chiar dacă Anden n-a spus-o Dacă suntem atacaţi de Coloniile aliate cu Africa, e posibil ca armata noastră să nu fie suficient de puternică încât să-i oprească pe invadatori De data asta, s-ar putea ca războiul să fie câştigat de Colonii „Pe tine o să te asculte” Am închis ochii şi mi-am plecat capul Nu voiam s-o recunosc, dar ştiam că Anden avea dreptate Aşa că am făcut ce mi-a cerut L-am sunat pe Day şi l-am rugat să revină în capitală Inima îmi bate mai tare numai la gândul c-o să-l revăd Sufăr mult din cauză că Day a fost absent din viaţa mea în aceste ultime luni Nu l-am mai văzut şi n-am mai vorbit cu el de atâta timp şi aşa o să ne regăsim? Ce-o să mai creadă despre mine? Ce-o să creadă despre Republică atunci când va descoperi ce au de gând autorităţile cu frăţiorul lui? ORA 12:01 TRIBUNALUL DISTRICTUAL DIN DENVER, SECŢIUNEA CRIME FEDERALE 22 DE GRADE CELSIUS ÎN INTERIOR ŞASE ORE PÂNĂ CÂND AM SĂ-L VĂD PE DAY LA BALUL DIN SEARA ASTA 289 DE ZILE Şi 12 ORE DE LA MOARTEA LUI METIAS Azi sunt judecaţi Thomas şi doamna comandant Jameson M-am săturat până peste cap de procese În ultimele patru luni, doisprezece foşti senatori au fost judecaţi şi condamnaţi pentru participarea la planul de a-l asasina pe Anden, plan pe care eu şi Day abia am reuşit să-l dejucăm Toţi senatorii respectivi au fost executaţi Razor deja a fost executat Uneori mi se pare că în fiecare săptămână mai e condamnat câte cineva Însă procesul de azi e altfel Ştiu exact cine va fi condamnat azi şi de ce Stau într-o lojă cu vedere spre tribuna rotundă a sălii de judecată Mâinile mele, ascunse în mănuşi din mătase albă, zvâcnesc agitate şi mă foiesc neîncetat în vesta şi haina mea neagră, cu volane Bat ritmul în pilaştrii lojii cu bocancii Scaunul meu e făcut din stejar sintetic, iar perna dintr-o catifea moale, stacojie, şi totuşi nu stau deloc confortabil Ca să-mi păstrez calmul şi să îmi găsesc o ocupaţie, răsucesc cu grijă în poală patru agrafe pentru hârtie, încercând să fac din ele un inel micuţ În spatele meu stau doi paznici În jurul tribunei sunt trei rânduri circulare cu douăzeci şi şase de senatori ai ţării, uniformizaţi prin costumele identice roşii cu negru, cu epoleţi argintii care reflectă lumina din sală; ecoul vocilor lor reverberează dinspre tavanul arcuit Cu toţii par relativ indiferenţi, ca şi cum miza întâlnirii ar reprezenta-o rutele comerciale, nu soarta unor oameni Mulţi dintre ei sunt feţe noi, care i-au înlocuit pe senatorii trădători, eliminaţi deja de Anden Eu sunt cea care iese în evidenţă, cu ţinuta mea în negru şi auriu Până şi cei şaptezeci şi şase de soldaţi aflaţi de pază aici sunt îmbrăcaţi în roşu: doi pentru fiecare senator, doi pentru mine, doi pentru fiecare dintre ceilalţi Princeps-Elecţi, patru pentru Anden şi paisprezece la intrările din faţa şi din spatele sălii Asta înseamnă că acuzaţii – Thomas şi doamna comandant Jameson – sunt consideraţi prizonieri cu grad de risc destul de ridicat, care ar putea încerca ceva neaşteptat Evident, eu nu sunt senator Sunt Princeps-Elect şi trebuie să mă diferenţiez în consecinţă Alte două persoane din încăpere sunt îmbrăcate cu aceeaşi uniformă în negru şi auriu ca şi mine Îmi plimb ochii prin sală după ele şi le zăresc în loji După ce Anden m-a selectat ca să încep pregătirea pentru funcţia de Princeps, Congresul a insistat să îşi mai aleagă câteva persoane În fond, nu poţi să ai un singur om care să se pregătească să devină liderul Senatului, mai ales când omul în cauză este o fată de şaisprezece ani, fără urmă de experienţă politică Aşa că Anden a fost de acord A mai ales încă doi Princeps-Elecţi, amândoi deja senatori Primul este Mariana Dupree Privirea mi se opreşte asupra ei, aşa cum şade acum, cu nasul semeţ şi o privire severă Are treizeci şi şapte de ani şi e senator de zece ani M-a urât din prima clipă în care m-a văzut Îmi întorc privirea de la ea şi o îndrept spre loja în care stă al doilea Princeps-Elect Serge Carmichael, un senator fricos de treizeci şi doi de ani şi o măreaţă minte politică, căruia nu i-a luat prea mult timp să-mi arate că nu apreciază tinereţea şi lipsa mea de experienţă Serge şi Mariana Rivalii mei la titlul de Princeps Mă simt epuizată numai gândindu-mă la asta Într-o lojă, la câţiva zeci de metri distanţă, flancat de paznicii lui, stă Anden; e calm, analizează ceva împreună cu un soldat Poartă o haină militară frumoasă, într-o nuanţă de gri, cu nasturi argintii strălucitori, epoleţi argintii şi alte însemne argintii pe mâneci Din când în când, aruncă o privire spre prizonierii care stau în centrul încăperii Îl privesc o clipă, admirându-i calmul aparent Thomas şi doamna comandant Jameson îşi vor primi condamnările pentru crime împotriva naţiunii Thomas arată şi mai îngrijit decât de obicei – dacă asta e posibil Are părul lins, dat pe spate şi e limpede că a folosit probabil o cutie întreagă de cremă de pantofi pentru fiecare bocanc în parte Stă în poziţie de drepţi, în mijlocul sălii, şi priveşte drept în faţă cu o intensitate care l-ar face mândru pe orice comandant republican Mă întreb ce-i trece prin minte Oare rememorează noaptea aceea, pe aleea de lângă spital, când l-a ucis pe fratele meu? Se gândeşte la numeroasele conversaţii pe care le-a avut cu Metias, la momentele când a lăsat garda jos? Sau la altă noapte teribilă, când a ales să-l trădeze pe Metias în loc să-l ajute? Pe de altă parte, doamna comandant Jameson pare cam răvăşită Stă cu ochii ei reci şi lipsiţi de orice emoţie aţintiţi asupra mea Mă urmăreşte neabătut de douăsprezece minute Mă uit şi eu la ea preţ de o clipă, încercând să descopăr o sclipire de bunătate în ochii ei, însă nu văd nimic altceva decât o ură glacială, o totală lipsă de conştiinţă Întorc capul, respir adânc şi rar şi fac eforturi să îmi îndrept atenţia spre altceva Gândurile mi se întorc la Day Au trecut două sute patruzeci şi una de zile de când a venit în apartamentul meu şi şi-a luat rămas-bun Uneori aş vrea ca Day să mă ia din nou în braţe şi să mă sărute aşa cum a făcut-o în noaptea aia, atât de apăsat, încât abia mai puteam să respirăm, lipindu-şi buzele catifelate de ale mele Dar renunţ repede la gândul ăsta E inutil Nu face decât să îmi amintească de tot ce am pierdut, aşa cum faptul de a-i avea acum în faţa ochilor pe cei care mi-au ucis familia îmi aminteşte de toate lucrurile pe care le-am avut cândva; dar îmi aminteşte şi de vinovăţia mea, de toate lucrurile pe care Day le-a avut cândva şi pe care eu i le-am răpit Şi-apoi, probabil că oricum Day nu va dori să mă mai sărute vreodată Nu după ce va afla de ce l-am rugat să se întoarcă în Denver Anden se uită acum la mine Când îi surprind privirea, mă salută cu o mişcare scurtă din cap, se scuză, îşi părăseşte loja şi, un minut mai târziu, intră în loja mea Mă ridic şi, împreună cu soldaţii care mă apără, iau poziţia de salut Anden flutură din mână nerăbdător — Ia loc, te rog, îmi spune După ce m-am destins şi m-am aşezat la loc pe scaun, se apleacă până la nivelul ochilor mei şi adaugă: — Cum rezişti, June? Mă lupt cu roşeaţa care-mi urcă în obraji După opt luni în care Day n-a mai fost în viaţa mea, mă trezesc că-i zâmbesc lui Anden, mă bucur de atenţia pe care mi-o acordă, ba chiar uneori tânjesc după ea — Sunt bine, mulţumesc Am aşteptat cu înfrigurare ziua asta — Desigur, încuviinţează Anden din cap Nu-ţi face griji, nu va mai dura mult până când o să dispară amândoi din viaţa ta pentru totdeauna Mă strânge de umăr, în semn de încurajare, după care pleacă la fel de rapid pe cât a venit, dispărând cu un clinchet stins de medalii şi epoleţi şi reapărând, câteva secunde mai târziu, în loja lui Ridic capul într-o încercare zadarnică de a mima curajul, ştiind că ochii doamnei comandant Jameson trebuie să fie în continuare aţintiţi asupra mea Pe măsură ce fiecare dintre senatori se ridică şi-şi anunţă verdictul, îmi ţin răsuflarea şi îmi îndepărtez din minte toate amintirile în care ochii doamnei Jameson m-au privit de sus, închizându-le cu grijă într-un compartiment adânc ascuns în creier Votul pare să dureze o veşnicie, deşi senatorii se grăbesc să rostească vorbele care cred că-i vor face plăcere Electorului Nimeni nu are curajul să rişte să-l supere pe Anden, după ce au văzut cu toţii atâţia oameni condamnaţi şi executaţi Când îmi vine şi mie rândul, am gâtul uscat-iască Înghit de câteva ori, apoi anunţ: — Vinovat Vocea îmi e clară şi calmă Serge şi Mariana îşi anunţă voturile după mine Mai trecem printr-o tură de votare pentru Thomas, după care am terminat Trei minute mai târziu, un bărbat (chel, cu o faţă rotundă, brăzdată de riduri şi o robă stacojie lungă până la podea, pe care o ţine cu mâna stângă) intră grăbit în loja lui Anden şi se înclină repezit Anden se apleacă spre el şi-i şopteşte ceva la ureche Le urmăresc dialogul curioasă, dar netulburată, întrebându-mă dacă aş putea să ghicesc verdictul final după gesturile lor În urma unei scurte deliberări, Anden şi mesagerul îşi înclină amândoi capul Apoi acesta din urmă ridică glasul spre întreaga adunare — Suntem gata să anunţăm verdictele pentru căpitanul Thomas Alexander Bryant şi doamna comandant Natasha Jameson, de la divizia 8 a Los Angeles City Patrol Toată lumea să se ridice pentru gloriosul nostru Elector! Senatorii şi cu mine ne ridicăm în foşnet de uniforme, în vreme ce doamna comandant Jameson nu face decât să întoarcă faţa spre Anden, cu o privire de dispreţ profund Thomas sare în poziţia de salut, cu ochii la Anden Şi aşa rămâne cât timp Electorul se ridică, îşi îndreaptă umerii şi-şi duce mâinile la spate Urmează un moment de tăcere, în care cu toţii aşteptăm verdictul, acel unic vot care contează cu adevărat Mă lupt să-mi reprim o tuse stăruitoare Ochii îmi aleargă instinctiv la ceilalţi doi Princeps-Elecţi, un gest pe care acum îl fac tot timpul; Mariana stă încruntată, cu o mină satisfăcută, iar Serge pare pur şi simplu plictisit Încleştez pumnul în care ţin inelul din agrafe de hârtie la care meşteresc Ştiu că firele metalice îmi vor lăsa urme adânci în palmă — Senatorii Republicii şi-au anunţat verdictele individuale, explică Anden tribunalului, în cuvinte care conţin întregul formalism al unui discurs cu veche tradiţie Mă minunez cum poate să vorbească atât de blând şi, în acelaşi timp, cu atâta fermitate — Am luat în considerare decizia lor comună şi acum vă voi comunica şi decizia mea Electorul se opreşte o clipă şi îşi pleacă privirea spre locul în care aşteaptă ambii condamnaţi Thomas continuă să stea în poziţia de salut, privind în gol — Căpitane Thomas Alexander Bryant de la divizia 8 a Los Angeles City Patrol, spune Anden, Republica Americii te găseşte vinovat În sală domneşte liniştea Eu mă lupt să-mi controlez respiraţia „Gândeşte-te la ceva La orice” La cărţile de politică pe care le-am citit săptămâna asta? Încerc să recit unele dintre informaţiile pe care le-am aflat din ele, dar, dintr-odată, nu-mi mai amintesc nimic Ceea ce e cu totul atipic pentru mine — De moartea căpitanului Metias Iparis, în noaptea de 30 noiembrie, de moartea lui Grace Wing, care a fost executată fără mandat, de execuţia a doisprezece protestatari din Piaţa Batalla în după-amiaza zilei de Vocea lui revine şi se stinge în ceaţa din capul meu Mă sprijin cu o mână de braţul scaunului, răsuflu încet şi mă străduiesc să nu mă clatin Vinovat Thomas a fost găsit vinovat atât de uciderea fratelui meu, cât şi de aceea a mamei lui Day Mâinile îmi tremură — Şi te condamnă la moarte în faţa plutonului de execuţie peste două zile, la ora 17:00 Doamnă comandant Natasha Jameson, de la divizia 8 a Los Angeles City Patrol, Republica Americii te găseşte vinovată Vocea lui Anden se topeşte într-un vâjâit plat, irecognoscibil Totul în jurul meu pare să se mişte incredibil de încet, ca şi cum eu aş trăi prea repede şi aş lăsa lumea în urmă În urmă cu un an stăteam în faţa clădirii Batalla Hall, la o judecată de alt soi Mă uitam, alături de o mulţime imensă, la judecătorul care îi anunţa lui Day exact aceeaşi sentinţă Dar Day nu a fost executat şi este acum o celebritate în Republică Deschid iar ochii Doamna comandant Jameson ascultă cu buzele strânse cum Anden îi anunţă pedeapsa cu moartea Thomas pare lipsit de orice expresie Oare chiar aşa şi e? Mă aflu la o distanţă prea mare ca să-mi dau seama, însă mi se pare că-şi ţine sprâncenele adunate într-un fel de încruntare tragică şi bizară „Ar trebui să fiu fericită”, îmi amintesc mie însămi Şi eu, şi Day ar trebui să ne bucurăm Thomas l-a ucis pe Metias Pe mama lui Day a împuşcat-o cu sânge rece, fără nicio ezitare Sala de tribunal se risipeşte şi nu mai văd nimic altceva decât amintirile în care Thomas e adolescent, pe vremea când toţi trei, eu, el şi Metias, mâncam edame de porc de la o tarabă de pe stradă, în timp ce ploaia cădea şiroaie de jur-împrejurul nostru Mi-l amintesc pe Thomas arătându-mi prima armă care îi fusese repartizată de armată Îmi amintesc chiar şi ziua când Metias m-a dus la antrenamentele de după-amiază Aveam doisprezece ani şi abia de o săptămână începusem cursurile la Drake – cât de inocent părea totul atunci! În după-amiaza aia, Metias a venit şi m-a luat de la şcoală după ore, punctual, şi ne-am îndreptat împreună spre sectorul Tanagashi, unde patrula lui făcea instrucţie Simt şi azi căldura soarelui care-mi bătea deasupra capului, încă văd unduirea capei negre a lui Metias, care-i ajungea până la brâu şi sclipirea epoleţilor argintii, aud şi acum pocănitul scurt pe care îl scoteau pe pavaj bocancii lustruiţi În timp ce eu m-am aşezat pe o bancă din colţ şi mi-am dat drumul la calculator ca să (mă prefac că) citesc pentru şcoală, Metias i-a aliniat pe soldaţi pentru inspecţie Se oprea în faţa fiecăruia în parte, semnalându-le abaterile de la ţinuta corectă — Cadet Rin, a lătrat la unul dintre soldaţii mai noi Soldatul a tresărit la auzul asprimii de oţel din vocea fratelui meu şi, ruşinat, a lăsat capul în piept când Metias a bătut cu degetul în unica medalie prinsă pe haina cadetului — Dacă eu mi-aş purta medalia aşa, doamna comandant Jameson mi-ar retrage imediat titlul Vrei să fii dat afară din patrula asta, soldat? — N-nu, domnule, s-a bâlbâit cadetul Cu mâinile înmănuşate la spate, Metias a trecut mai departe A mai criticat trei soldaţi, după care a ajuns la Thomas, care stătea încordat spre capătul şirului Metias i-a studiat uniforma cu o privire atentă şi severă Fireşte că ţinuta lui Thomas era absolut impecabilă – nu avea niciun fir tras, epoleţii şi medaliile îi străluceau, iar bocancii erau atât de lucioşi, încât probabil că aş fi putut să-mi oglindesc chipul în ei O pauză prelungă Am lăsat calculatorul din braţe şi m-am aplecat în faţă, ca să urmăresc mai bine scena Într-un final, fratele meu a încuviinţat din cap — Bravo, soldat, i-a spus el lui Thomas Ţine-o tot aşa şi voi avea grijă ca doamna comandant Jameson să te promoveze înainte de sfârşitul anului Expresia lui Thomas nu s-a schimbat nicio secundă, dar l-am văzut cum a ridicat bărbia plin de mândrie — Vă mulţumesc, domnule, a răspuns el Ochii lui Metias au mai întârziat asupra lui o clipă, după care fratele meu şi-a continuat inspecţia Când a terminat, s-a întors cu faţa spre întreaga patrulă — O inspecţie dezamăgitoare, soldaţi, le-a strigat el Acum vă aflaţi sub conducerea mea, ceea ce înseamnă că vă aflaţi sub conducerea doamnei comandant Jameson Dumneaei aşteaptă lucruri măreţe de la grupa noastră, aşa că aţi face bine să vă străduiţi mai mult S-a înţeles? I s-a răspuns cu saluturi scurte — Da, domnule! Ochii lui Metias au revenit asupra lui Thomas Pe chipul fratelui meu am văzut respect, chiar admiraţie — Dacă fiecare dintre voi ar acorda aceeaşi atenţie detaliilor precum cadetul Bryant, aţi fi cea mai apreciată patrulă din ţară Să fie un exemplu pentru voi toţi Şi Metias li s-a alăturat într-un salut final — Trăiască Republica! Cadeţii au repetat cuvintele la unison Amintirea aceasta mi se risipeşte încet printre gânduri, iar vocea lui Metias se transformă în şoapta unei fantome, lăsându-mă slăbită şi epuizată în tristeţea mea Metias îmi vorbise mereu despre fixaţia lui Thomas de a fi soldatul perfect Îmi amintesc devotamentul orbesc al lui Thomas faţă de doamna comandant Jameson, acelaşi devotament orbesc pe care îl demonstrează acum în faţa noului Elector Apoi mă văd pe mine şi pe Thomas uitându-ne unul la celălalt într-o cameră de interogatoriu – îmi amintesc suferinţa din ochii lui Cum mi-a spus că voia să mă apere Ce s-a întâmplat cu băiatul timid şi stânjenit din sectoarele sărace ale Los Angeles-ului, băiatul care se antrena cu Metias în fiecare după-amiază? Ceva îmi înceţoşează vederea şi-mi trec repede o mână peste ochi Aş putea să simt compasiune pentru el Aş putea să-l rog pe Anden să-l cruţe, să-l lase să-şi ducă viaţa în închisoare, având astfel şansa de a-şi răscumpăra greşelile În loc de asta, stau pe loc, cu buzele strânse, neclintită, cu inima ca de piatră Metias ar avea mai multă milă, dacă ar fi în situaţia mea Eu n-am fost însă niciodată un om atât de bun ca fratele meu — Încheiem acum procesul căpitanului Thomas Alexander Bryant şi al doamnei comandant Natasha Jameson, concluzionează Anden Căpitane, vrei să adresezi vreun cuvânt Senatului? spune el, întinzând o mână spre Thomas şi făcând un semn din cap Thomas nu are nici măcar o tresărire, pe chip nu i se citeşte nici urmă de frică, de remuşcare sau de furie Îl urmăresc cu atenţie După o clipă, ridică ochii spre locul unde Anden stă în picioare şi face o reverenţă adâncă — Gloriosul meu Elector, răspunde cu o voce clară, lipsită de orice tremur Am făcut de ruşine Republica acţionând într-un mod care v-a displăcut şi v-a dezamăgit Îmi accept cu umilinţă verdictul Trăiască Republica! zice el, ridicându-se din plecăciune şi revenind la poziţia de salut Când senatorii îşi exprimă acordul cu verdictul lui Anden, Thomas se uită în sus, la mine Preţ de o clipă, privirile ni se întâlnesc Îmi las ochii în jos şi după o vreme, îi ridic din nou Thomas priveşte iar în faţă Anden îşi întoarce atenţia spre doamna comandant Jameson — Doamnă comandant, i se adresează, întinzând spre ea mâna înmănuşată şi ridicând bărbia într-un gest regal Vrei să adresezi vreun cuvânt Senatului? Jameson nu-şi ia ochii de la tânărul Elector Privirea îi e rece şi întunecată După o pauză, încuviinţează din cap — Da, Elector, răspunde pe un ton dur şi batjocoritor, într-un contrast evident cu cel folosit de Thomas Senatorii şi soldaţii se foiesc neliniştiţi, dar Anden ridică un braţ, cerând linişte — Am câteva lucruri să-ţi spun Nu am fost prima care ţi-a dorit moartea şi nu voi fi nici ultima Eşti Elector, dar eşti încă un puşti Habar n-ai cine eşti Jameson se încruntă şi zâmbeşte — Dar eu ştiu Am văzut mult mai multe decât tine Am golit de sânge prizonieri care aveau de două ori vârsta ta, am ucis bărbaţi care aveau de două ori forţa ta, am lăsat prizonieri tremurând în cojile lor de carne distruse, oameni care erau probabil de două ori mai curajoşi decât tine Crezi că eşti salvatorul ţării ăsteia, nu-i aşa? Eu ştiu mai bine Eşti doar fiul tatălui tău, iar aşchia nu sare departe de trunchi El a eşuat, iar tu vei eşua la rândul tău Zâmbetul de pe buze i se lăţeşte, dar nu i se citeşte şi în privire — Ţara asta o să se ducă de râpă cu tine la cârmă, iar fantoma mea o să râdă de tine chiar de-acolo, din iad Expresia lui Anden nu se schimbă Ochii lui rămân limpezi şi netemători şi, în secunda asta, sunt atrasă de el aşa cum pasărea e atrasă de necuprinsul văzduhului Anden o priveşte calm — Aici se încheie procesul de astăzi, răspunde tânărul Elector, iar vocea lui răsună în întreaga sală Doamnă comandant, vă sugerez să păstraţi ameninţările pentru plutonul de execuţie Luaţi-i de aici, zice Anden cu mâinile la spate, făcându-le semn soldaţilor Nu ştiu cum de poate Anden să nu arate nici urmă de frică în faţa doamnei comandant Jameson Îl invidiez Pentru că, în timp ce îi urmăresc cu privirea pe soldaţii care o scot din încăpere, nu simt decât o teroare profundă, care-mi îngheaţă trupul Ca şi cum Jameson nu şi-ar fi încheiat socotelile cu noi Ca şi cum ne-ar avertiza să ne păzim spatele 3 DAY Aterizăm în Denver în dimineaţa banchetului de urgenţă Doar cuvintele în sine sunt suficiente ca să mă apuce râsul: banchet de urgenţă? Pentru mine, un banchet înseamnă o sărbătoare şi nu văd cum o urgenţă, de orice fel o fi ea, ar putea să reprezinte motivaţia din spatele unui munte de mâncare, chiar dacă este vorba de Ziua Independenţei Oare aşa gestionează crizele senatorii ăştia, îndopându-şi feţele grase cu potol? După ce eu şi Eden ne instalăm într-un apartament temporar al guvernului şi Eden adoarme, epuizat de zborul matinal, fără prea multă tragere de inimă îl las cu Lucy, ca să mă duc să mă întâlnesc cu asistenta care mi-a fost repartizată în scopul de a mă ajuta să mă pregătesc pentru evenimentul de diseară — Dacă încearcă cineva să-l vadă, îi şoptesc lui Lucy în timp ce Eden doarme, sub orice pretext, te rog să mă suni Dacă vrea cineva să Lucy, care e obişnuită cu paranoia mea, mă reduce la tăcere cu un singur gest — Dă-mi voie să te liniştesc, domnule Wing, îmi răspunde ea, bătându-mă uşor cu palma pe obraz Nimeni n-o să-l vadă pe Eden cât eşti dumneata plecat Îţi promit Dacă se întâmplă ceva, te sun imediat Încuviinţez din cap Ochii îmi rămân aţintiţi asupra lui Eden, ca şi cum fratele meu ar putea să dispară dacă aş clipi — Mersi Ca să particip la un eveniment atât de şic, trebuie să mă îmbrac adecvat; iar ca să mă îmbrac adecvat, Republica mi-a repartizat o fiică a unui senator ca să mă conducă prin districtul din centrul oraşului, acolo unde se găsesc principalele zone comerciale Fata mă aşteaptă chiar acolo unde se opreşte trenul, în mijlocul districtului Nu am cum s-o confund – e înveşmântată din cap până-n picioare într-o uniformă stilată Ochii căprui-deschis ies în evidenţă pe fundalul pielii măslinii Buclele dese şi negre sunt prinse într-o coadă împletită Când mă recunoaşte, fata îmi zâmbeşte O surprind cântărindu-mă din priviri, ca şi cum deja mi-ar critica ţinuta — Tu trebuie să fii Day, îmi spune, strângându-mi mâna Mă numesc Faline Fedelma, iar Electorul m-a însărcinat să-ţi fiu ghid Avem ceva treabă, constată ea după o clipă de tăcere, uitându-se la hainele mele şi ridicând o sprânceană Mă uit în jos la cum sunt îmbrăcat: pantaloni vârâţi în nişte bocanci ponosiţi, o cămaşă cu guler, boţită şi o eşarfă veche Pe străzi, hainele astea ar fi fost considerate de lux — Mă bucur că-ţi place, îi răspund Dar Faline nu face decât să râdă şi mă ia de braţ În timp ce ea mă conduce pe o stradă guvernamentală cu magazine de haine specializate în ţinute de seară, studiez mulţimile care roiesc în jurul nostru Sunt persoane bine îmbrăcate, din clasa de sus Trei studenţi trec pe lângă noi, chicotind din nu ştiu ce motiv Toţi au uniforme impecabile şi bocanci lustruiţi Când dăm colţul şi intrăm într-un magazin, îmi dau seama că de-o parte şi de alta a şoselei sunt o mulţime de soldaţi care stau de pază O mulţime — E normal să fie atât de mulţi soldaţi în centru? o întreb pe Faline Fata ridică din umeri şi pune un umeraş cu haine în dreptul meu, însă în ochi i se citeşte stânjeneala — Nu, îmi răspunde Nu e tocmai normal Dar sunt sigură că n-ai de ce să te îngrijorezi Nu mai insist, dar un val de nelinişte îmi inundă creierul Denver îşi întăreşte apărarea June nu mi-a explicat de ce vrea atât de tare să particip la banchet, atât de tare încât m-a contactat personal după multe luni în care n-am schimbat niciun cuvânt De ce naiba are nevoie de mine? Ce mai vrea Republica de la mine de data asta? Dacă într-adevăr Republica va intra din nou în război, atunci poate că ar trebui să găsesc o cale să-l scot pe Eden din ţară În fond, acum avem puterea să plecăm Nu ştiu ce mă mai ţine aici Câteva ore mai târziu, după ce soarele a apus, iar focurile de artificii în cinstea zilei de naştere a Electorului au început să răsară pe cer în diferite părţi ale oraşului, un jeep mă duce de la apartamentul nostru către Colburn Hall Mă uit nerăbdător pe fereastră Oamenii circulă pe trotuare în grupuri compacte În seara asta, fiecare e îmbrăcat în haine specifice – majoritatea în roşu, cu machiaj cu tuşe aurii şi simbolul Republicii imprimat la vedere, ici şi colo, pe spatele mănuşilor albe sau pe mânecile jachetelor militare Mă întreb câţi dintre ei împărtăşesc gândul că „Anden e salvatorul nostru” şi câţi ideea că „Anden e un impostor” Trupe mărşăluiesc de-a lungul străzilor Toate JumboTron-urile proiectează pe ecrane imagini enorme cu sigiliile Republicii, urmate de transmisiuni live de la festivităţile care se desfăşoară în Colburn Hall Spre meritul lui Anden, trebuie spus că, în ultima vreme, propaganda republicană transmisă prin JumboTron-uri e din ce în ce mai puţină Cu toate astea, încă nu se transmite nicio ştire din lumea de afară Presupun că nu poţi să le ai pe toate Când ajungem la scările cu piatră cubică din faţa clădirii Colburn Hall, pe străzi se revarsă o harababură festivă, cu şiruri nesfârşite de oameni şi soldaţi cu figuri grave Când mă văd coborând din jeep, privitorii izbucnesc în urale zgomotoase, care mă cutremură şi-mi trimit un junghi dureros în ceafă Le fac cu mâna ezitant Faline mă aşteaptă în capătul de jos al scărilor care urcă spre intrarea în Colburn Hall De data asta e îmbrăcată cu o rochie aurie, iar pe pleoape îi străluceşte un praf de aur Ne înclinăm unul în faţa celuilalt, după care o urmez, privind-o cum le face semn celorlalţi să se dea din calea noastră — Ce bine arăţi, îmi spune Faline Cineva o să se bucure foarte tare să te vadă — Nu cred că Electorul o să fie atât de încântat pe cât crezi Fata îmi zâmbeşte peste umăr — Nu mă refeream la Elector La auzul acestor cuvinte, inima stă să-mi sară din piept Ne croim drum prin mulţimea care strigă şi chiuie Întind gâtul şi mă uit cu luare-aminte la splendoarea elaborată a clădirii Colburn Hall Totul sclipeşte În seara asta, fiecare coloană e decorată cu bannere lungi şi roşii, cu sigiliul Republicii Fix la mijlocul pilaştrilor şi deasupra intrării se află cel mai mare portret pe care l-am văzut vreodată Chipul gigantic al lui Anden Faline mă călăuzeşte de-a lungul culoarului, unde mai mulţi Senatori fac conversaţie din complezenţă, iar alţi invitaţi de elită vorbesc şi râd zgomotos, ca şi cum totul în ţară ar merge ca uns Dar în spatele măştilor vesele sunt semne de nervozitate, ochi speriaţi şi sprâncene încruntate Probabil că toţi au sesizat numărul neobişnuit de mare de soldaţi care sunt postaţi şi aici Încerc să maimuţăresc felul elegant şi corect în care oamenii ăştia merg şi vorbesc, dar mă opresc când Faline îmi remarcă tentativa Rătăcim prin decorul amplu şi luxuriant al clădirii Colburn Hall preţ de mai multe minute, pierduţi prin oceanul de politicieni Ciucurii de la epoleţi mi se lovesc unii de alţii O caut pe ea, deşi n-am nici cea mai vagă idee ce-o să-i spun când – dacă – o găsesc Cum să reuşesc măcar s-o reperez în mijlocul luxului ăstuia înfiorător? Oriunde ne întoarcem, nu văd nimic altceva decât o altă risipă de rochii colorate şi de costume strălucitoare, fântâni şi piane, chelneri care duc pahare subţiri cu şampanie, oameni eleganţi cu zâmbete false Brusc, mă apucă o stare de claustrofobie Unde sunt? Ce caut aici? Ca la un semn, exact în secunda când îmi pun întrebările astea, o văd în sfârşit pe ea Cumva, în mijlocul acestor aristocraţi ale căror imagini se aglutinează într-un unic şi înceţoşat portret, ochii mei îi descoperă silueta şi mă opresc June Zgomotul din jurul meu se pierde într-un vâjâit de fond înăbuşit, ceva îndepărtat şi neinteresant, şi toată atenţia mea se concentrează neajutorată asupra fetei în faţa căreia am sperat că voi fi în stare să mă înfăţişez June e îmbrăcată într-o rochie lungă până la podea, într-o nuanţă de roşu stins, iar părul des şi strălucitor îl are adunat în creştet, în nişte bucle negre prinse cu piepteni roşii, bătuţi cu pietre preţioase, care reflectă lumina E cea mai frumoasă fată pe care am văzut-o vreodată, de departe cea mai răpitoare din încăpere În cele opt luni de când nu am mai văzut-o a crescut în înălţime, iar ţinuta ei e elegantă şi graţioasă Cu gâtul acela zvelt, ca de lebădă, şi ochii negri, profunzi, e imaginea perfecţiunii înseşi Aproape a perfecţiunii La o privire mai atentă, remarc ceva care mă face să mă încrunt June are un aer reţinut, ceva care aduce a incertitudine şi lipsă de încredere Nu seamănă deloc cu June pe care o cunosc eu Ca lipsit de putere în faţa acestei imagini, mă trezesc croindu-mi drum, pentru mine şi Faline, înspre June Mă opresc doar când persoanele din jurul ei se dau la o parte, dezvăluindu-l pe bărbatul care stă lângă ea E Anden Fireşte, n-ar trebui să fiu surprins Mai multe fete bine îmbrăcate încearcă în van să-i capteze atenţia Electorului, însă el pare absorbit cu totul de June Îl văd cum se apleacă şi-i şopteşte ceva la ureche, pentru ca apoi să îşi continue conversaţia relaxată pe care o poartă cu ea şi alte câteva persoane Când mă răsucesc în tăcere şi încep să mă îndepărtez, schimbarea bruscă de direcţie o face pe Faline să se încrunte — Eşti bine? mă întreabă Încerc să-i zâmbesc ca s-o liniştesc — Da, sigur Nu-ţi face griji Mă simt atât de nelalocul meu printre aceşti aristocraţi, cu conturile lor bancare şi cu manierele lor alese Indiferent câţi bani mi-ar da Republica, eu voi rămâne pentru totdeauna băiatul de pe străzi Şi am uitat că un băiat de pe străzi nu e pe potriva viitorului Princeps 4 JUNE ORA 19:35 COLBURN HALL, PRINCIPALA SALĂ DE BAL 20 DE GRADE CELSIUS Mi se pare că-l văd pe Day prin mulţime O sclipire de păr alb-auriu şi de ochi albastru deschis Brusc, nu mai sunt atentă la conversaţia pe care o port cu Anden şi cu ceilalţi Princeps-Elecţi Întind gâtul, sperând să-l văd mai bine, dar Day a dispărut, ca şi când nici n-ar fi fost acolo Dezamăgită, îmi întorc privirea spre ceilalţi şi le ofer un zâmbet îndelung exersat Oare Day va veni în seara asta? Cu siguranţă că oamenii lui Anden ne-ar fi alertat dacă Day ar fi refuzat să se urce în avionul privat care a fost trimis pentru el azi-dimineaţă Însă la apelul prin microfon de seara trecută mi s-a părut aşa de distant şi de stânjenit Poate că pur şi simplu a decis că nu merită să vină încoace Poate că mă urăşte, acum că am fost despărţiţi suficient de mult timp ca să cugete, cu mintea limpede, la prietenia noastră Când ceilalţi Princeps-Elecţi încep să râdă la o glumă a lui Anden, mă uit din nou prin mulţime Un gol în stomac îmi spune că Day va fi aici Însă eu nu sunt nici pe departe genul de persoană care să se bazeze pe instinct Absentă, îmi ating cu mâna bijuteriile din păr, ca să mă asigur că sunt încă la locul lor Nu sunt cele mai confortabile podoabe pe care le-am purtat vreodată, însă coaforul a fost atât de încântat de felul în care se detaşau rubinele pe fondul şuviţelor mele negre, încât reacţia lui a fost suficientă ca să mă convingă că efortul merită Nu ştiu sigur de ce m-am obosit să arăt aşa de bine în seara asta Presupun că Ziua Independenţei e, totuşi, o ocazie deosebită — Domnişoara Iparis e precoce, aşa cum am bănuit cu toţii, le spune Anden Senatorilor, întorcându-şi zâmbetul înspre mine Aparenta lui fericire e doar de faţadă, desigur Stau în umbra lui Anden de suficient de mult timp ca să ştiu când e tensionat, iar în seara asta nervozitatea i se reflectă în fiecare gest Şi eu sunt neliniştită Luna viitoare e posibil ca peste oraşele Republicii să fluture steagurile Coloniilor — Profesorii ei spun că n-au mai văzut niciodată un student care să avanseze atât de rapid cu studiul textelor politice — Vă mulţumesc, domnule Elector, îi răspund automat la compliment Ambii senatori chicotesc, dar, sub expresiile joviale, se păstrează perpetuul resentiment care e îndreptat spre mine, acest copil care a fost desemnat de Elector pentru ca într-o zi, eventual, să devină liderul lor Mariana îmi oferă o înclinare din cap diplomatică, dar severă, iar Serge nu pare deloc încântat de felul în care mă scoate în evidenţă Electorul Ignor căutăturile urâte ale celor doi Senatori Cândva mă deranjau, dar acum m-am săturat de ele — Ei, intervine senatorul Tanaka din California, trăgând de gulerul hainei militare şi schimbând priviri cu soţia lui Asta e o veste minunată, domnule Elector Fireşte, sunt convins că profesorii ştiu şi că mare parte din meseria de senator se învaţă în afara textelor, din anii de experienţă în Camera Senatului Aşa cum a deprins-o şi dragul nostru senator Carmichael, aici de faţă Tanaka face o pauză ca să încline capul cu graţie către Serge, care se umflă în pene Anden flutură din mână, ca să-i risipească grijile — Fireşte Toate la timpul lor, domnule senator Lângă mine, Mariana oftează, se apleacă şi face un semn din bărbie către Serge — Dacă te holbezi destul de mult timp la capul lui, s-ar putea să-i crească aripi şi să-şi ia zborul, îmi şopteşte ea Zâmbesc Discuţia se îndepărtează de mine şi se concentrează asupra modului în care pot fi mai bine departajaţi elevii, dat fiind că Examenele au fost anulate Flecăreala politică mă calcă pe nervi, încep să cercetez din nou mulţimea în căutarea lui Day Nu-l descopăr, aşa că pun o mână pe braţul lui Anden şi mă înclin ca să-i şoptesc: — Scuză-mă Mă întorc imediat El încuviinţează din cap Când mă întorc cu spatele şi intru în mulţime, îi simt privirea aţintită asupra mea Petrec câteva minute plimbându-mă în van prin sală, salutând diverşi senatori însoţiţi de familiile lor Unde e Day? Încerc să prind frânturi de conversaţii sau să identific locurile unde s-au strâns grupuri de oameni Day e o vedetă Dacă a sosit deja, trebuie să fi atras atenţia invitaţilor Când dau să mă îndrept spre cealaltă jumătate a sălii, sunt întreruptă de megafoane Jurământul Oftez şi mă întorc spre locul unde Anden şi-a ocupat deja poziţia centrală, flancat de soldaţi cu steagurile Republicii — Jur credinţă faţă de steagul Republicii America Day Iată-l Stă în picioare, cam la cincisprezece metri distanţă, cu spatele parţial întors spre mine, astfel că nu reuşesc să-i văd decât o parte din profil Are părul des lăsat liber şi perfect întins, iar la braţul lui e o fată într-o rochie aurie, strălucitoare Când mă uit la el mai cu atenţie, sesizez că gura nu i se mişcă deloc Tace pe toată durata jurământului Când toată lumea izbucneşte în aplauze, iar Anden se lansează în discursul pregătit dinainte, îmi îndrept atenţia spre centrul încăperii Cu coada ochiului, îl văd pe Day că răsuceşte capul şi priveşte peste umăr Îi zăresc fugitiv chipul, iar mâinile încep să-mi tremure – oare chiar am uitat cât de frumos e, cum în ochii lui se răsfrânge ceva sălbatic şi nedomesticit, o libertate păstrată chiar şi aici, unde domnesc ordinea şi eleganţa? La încheierea discursului, mă îndrept direct spre Day E îmbrăcat cu o haină militară neagră, perfect croită şi îi vine foarte bine E mai slab? Mi se pare că a slăbit vreo cinci kilograme bune de când l-am văzut ultima oară A fost bolnav Când mă apropii de el, Day mă vede şi se opreşte din discuţia pe care o poartă cu partenera lui Ochii i se măresc puţin Simt cum sângele mi se urcă în obraji şi mă chinui să nu roşesc Asta este prima noastră întâlnire faţă în faţă după luni de zile şi refuz să mă fac de râs Mă opresc la câţiva zeci de centimetri de el Ochii mi se îndreaptă către partenera lui, în care o recunosc pe Faline, fiica de optsprezece ani a senatorului Fedelma O salut, înclinându-mi capul Faline surâde — Bună, June Arăţi splendid în seara asta Reuşeşte să-mi smulgă un zâmbet sincer, ceea ce e o mare uşurare după zâmbetele false cu care i-am tratat pe ceilalţi Princeps-Elecţi — Şi tu la fel, îi răspund Faline nu iroseşte nicio secundă, evitând un moment stânjenitor – remarcă uşoara roşeaţă din obrajii mei – şi ne face mie şi lui Day o reverenţă Apoi porneşte prin mulţime, lăsându-ne singuri în marea de oameni O clipă, nu facem decât să ne privim unul pe celălalt — Bună, zic eu înainte ca tăcerea să se prelungească prea mult Îi studiez chipul, reîmprospătându-mi amintirile cu fiecare detaliu — Mă bucur să te văd Day îmi zâmbeşte şi se înclină, dar privirea lui nu mă părăseşte nicio secundă Faptul că nu îşi ia ochii de la mine îmi umple pieptul de căldură — Mersi pentru invitaţie Să-i aud vocea din nou, să-l văd în carne şi oase Trag adânc aer în piept, reamintindu-mi motivul pentru care l-am invitat aici Privirea lui dansează pe faţa şi pe rochia mea Pare gata-gata să facă un comentariu, dar se răzgândeşte şi face un gest cu mâna înspre mijlocul sălii — Ce petrecere drăguţă aţi organizat — Niciodată nu e chiar atât de distractiv pe cât pare, îi răspund în şoaptă, ca să nu fiu auzită şi de alţii Cred că unii senatori mai au puţin şi explodează din cauză c-au fost obligaţi să converseze cu oameni care nu sunt pe placul lor Replica mea sarcastică aduce un zâmbet de uşurare pe buzele lui — Mă bucur că nu sunt singurul nefericit Anden a părăsit deja podiumul, iar comentariul lui Day îmi aduce aminte că, în curând, ar trebui să-l conduc la banchetul privat Gândul ăsta mă trezeşte la realitate — Se apropie ora, îl anunţ pe Day, făcându-i semn să mă urmeze Banchetul e foarte restrâns Suntem tu, eu, ceilalţi doi Princeps-Elecţi şi Electorul — Ce se întâmplă? întreabă Day, sincronizându-şi paşii cu ai mei Braţele noastre se ating uşor, iar eu mă cutremur, înfiorată Mă străduiesc să-mi trag sufletul Concentrează-te, June — N-ai fost prea explicită în timpul ultimei noastre conversaţii Sper că-i suport pe toţi snobii ăştia căcănari din Congres pentru un motiv întemeiat Nu pot să nu mă amuz auzind cum vorbeşte Day de senatori — O să afli când ajungem acolo Şi păstrează-ţi insultele la un nivel minim Îmi iau ochii de la el şi mi-i îndrept spre coridorul micuţ pe unde trebuie să o apucăm, Salonul Jasper, un hol discret, care se deschide din principala sală de bal — N-o să-mi placă deloc ce-o să aflu, aşa-i? îmi şopteşte Day aproape de ureche Mă copleşeşte un sentiment de vinovăţie — Probabil că nu Ne instalăm în sala de banchet privată (o masă mică, dreptunghiulară, din lemn de cireş, cu şapte scaune) şi, după o vreme, Serge şi Mariana îşi fac şi ei apariţia Fiecare se aşază de o parte şi de alta a scaunului rezervat Electorului Eu stau lângă Day, aşa cum a dorit Anden Doi chelneri dau ocol mesei, aşezând farfurii delicate cu pepene roşu şi salată de porc în faţa fiecărui scaun Serge şi Mariana trăncănesc politicos, eu şi Day nu mai scoatem însă niciun cuvânt Din când în când, reuşesc să mai arunc câte-o privire spre el Day studiază furculiţele, lingurile şi cuţitele din faţa lui cu o încruntare care-i surprinde disconfortul; încearcă să-şi dea seama la ce folosesc fără să ceară ajutorul cuiva Of, Day Nu ştiu de ce imaginea asta îmi provoacă o senzaţie dureroasă în stomac, ca o zbatere de aripi, aşa cum nu ştiu nici de ce inima mea zboară spre el Uitasem cum genele lui lungi reflectă lumina — Ce-i ăsta? mă întreabă Day în şoaptă, ridicând unul dintre tacâmuri — Un cuţit de unt Day se uită la el mânios, trecând un deget peste muchia boantă şi rotunjită — Ăsta, murmură el spre mine, nu e un cuţit Aflat alături, Serge îi remarcă şi el ezitarea — Să înţeleg că, acolo de unde vii, nu sunteţi obişnuiţi cu furculiţe şi cuţite? i se adresează senatorul pe un ton glacial Day se crispează, dar nici nu clipeşte Ia un cuţit mai mare, de tăiat friptura, deranjând, în mod intenţionat, aranjamentul de pe masă, şi începe să se joace cu el Atât Serge, cât şi Mariana se îndepărtează de masă — Acolo de unde vin eu, suntem mai curând preocupaţi de eficienţă Un cuţit ca ăsta taie mâncarea, întinde untul şi retează şi beregate, toate în acelaşi timp Sigur că Day n-a tăiat beregata nimănui, însă Serge nu ştie asta În loc de răspuns, Senatorul pufneşte dispreţuitor, dar s-a făcut alb ca varul Eu sunt nevoită să mă prefac că tuşesc ca să nu râd de aerul serios pe care şi l-a luat Day Pentru cine nu-l cunoaşte bine, cuvintele lui sună chiar intimidant Mai sesizez ceva ce nu am observat mai devreme: Day e palid Mult mai palid decât ţineam minte Starea de amuzament mi se risipeşte Boala asta recentă e mai gravă decât am crezut iniţial? Anden soseşte în încăpere un minut mai târziu, declanşând obişnuita foială, căci ne ridicăm cu toţii în picioare El ne face însă semn să ne ocupăm locurile E însoţit de patru soldaţi Unul dintre ei închide uşa în spatele lui, izolându-ne astfel pentru cina noastră privată — Day, îl salută Anden, cu o înclinare curtenitoare din cap Day nu pare încântat de atenţia care i se acordă, dar izbuteşte să răspundă cu acelaşi gest — Mă bucur să te revăd, deşi circumstanţele sunt nefericite — Foarte nefericite, vine replica lui Day Eu mă foiesc jenată pe scaun, încercând să-mi închipui un scenariu mai stânjenitor decât această adunare Anden se face că nu ia în seamă răspunsul lui înţepat — Să te pun la curent cu situaţia actuală, continuă el, lăsând furculiţa deoparte Tratatul de pace la care am lucrat cu Coloniile a căzut Un virus a atacat cu violenţă oraşele Coloniilor din partea de sud a frontului Lângă mine, Day îşi încrucişează braţele şi îi priveşte pe meseni cu un aer suspicios, însă Anden nu se opreşte — Ei cred că noi am generat virusul şi ne cer să le trimitem un remediu, dacă vrem să continuăm discuţiile de pace Serge îşi drege glasul şi dă să spună ceva, dar Electorul ridică o mână, solicitând tăcere Apoi le oferă tuturor şi restul detaliilor: cum Coloniile au trimis mai întâi un mesaj dur, cerând informaţii despre virusul care le decimează trupele, cum şi-au retras în grabă soldaţii bolnavi, după care le-au trimis generalilor noştri de pe front un ultimatum, avertizându-i asupra consecinţelor extreme dacă remediul nu le este livrat imediat Day ascultă toate astea fără să mişte un muşchi sau să rostească un cuvânt Se prinde cu o mână de marginea mesei Strânge lemnul cu atâta putere, încât articulaţiile degetelor i se albesc Mă întreb dacă a ghicit deja spre ce se îndreaptă Anden şi ce legătură au toate astea cu el, însă prietenul meu aşteaptă ca Electorul să-şi încheie discursul Serge se lasă pe spătarul scaunului şi se încruntă — Dacă oficialităţile din Colonii vor să se joace cu oferta noastră de pace, pufneşte el, foarte bine Am fost în război vreme îndelungată, putem să mai rezistăm încă puţin — Nu, nu putem, i-o retează Mariana Chiar crezi că Naţiunile Unite vor accepta vestea că tratatul de pace s-a dezintegrat? — Au Coloniile vreo dovadă că noi am generat virusul? Sau astea sunt doar acuzaţii nefondate? — Exact Dacă ei îşi închipuie c-o să Day intervine brusc, uitându-se la Anden — Să nu ne mai învârtim în jurul cozii Spuneţi-mi de ce sunt eu aici Nu a vorbit tare, dar tonul lui care parcă prevesteşte ceva rău amuţeşte toate vocile din încăpere Electorul îi răspunde cu o privire la fel de gravă Apoi trage adânc aer în piept — Day, cred că virusul e rezultatul uneia dintre armele biologice ale tatălui meu şi că provine din sângele fratelui tău, Eden Ochii lui Day se îngustează — Şi? Lui Anden parcă nu-i vine să continue — Există mai multe motive pentru care nu am dorit ca toţi senatorii să se afle aici, cu noi Electorul se apleacă în faţă, coboară vocea şi-l priveşte pe Day cu smerenie — În clipa asta, nu vreau să ascult pe nimeni altcineva Vreau să te ascult pe tine Tu reprezinţi inima poporului, Day, asta ai fost dintotdeauna Ai dat totul ca să-i aperi pe oameni Day se crispează lângă mine, dar Anden continuă — Mă tem pentru poporul nostru Mă tem pentru siguranţa oamenilor, mă tem că-i vom lăsa în ghearele inamicului tocmai când începuserăm să ne refacem Glasul îi coboară şi mai mult — Trebuie să iau nişte decizii dificile Day ridică o sprânceană — Ce fel de decizii? — Coloniile sunt disperate să obţină leacul pentru virus Ne vor distruge ca să pună mâna pe el, vor distruge tot ceea ce e important pentru noi, pentru mine şi pentru tine Singura şansă pe care o avem de a găsi remediul este să-l luăm pe Eden, temporar, în Day îşi împinge scaunul de lângă masă şi se ridică în picioare — Nu! exclamă el Vocea îi e glacială şi lipsită de nuanţe, însă eu ţin minte destul de bine vechea mea ceartă cu el ca să pot să recunosc furia clocotitoare de sub acest calm aparent Fără niciun alt cuvânt, Day se întoarce cu spatele şi pleacă Serge dă să se ridice, cu siguranţă ca să-l admonesteze pe Day pentru purtarea lui necuviincioasă, însă Anden îi aruncă o privire de avertizare şi-i face semn să se aşeze la loc Apoi Electorul se întoarce spre mine Din ochi îmi spune: „Vorbeşte cu el Te rog” Mă uit după silueta care se îndepărtează Are tot dreptul să refuze, are tot dreptul să ne urască pentru că i-am cerut aşa ceva Şi totuşi, mă trezesc ridicându-mă din scaun, îndepărtându-mă de masă şi pornind grăbită după prietenul meu — Day, aşteaptă! îi strig Cuvintele astea îmi reamintesc, în mod dureros, de ultima dată când am fost împreună în aceeaşi încăpere – atunci când ne-am luat la revedere Ne îndreptăm spre coridorul acela micuţ care dă în sala principală de bal Day nu se întoarce, dar pare să încetinească, astfel încât să-mi permită să-l prind din urmă Când, în sfârşit, ajung lângă el, trag aer adânc în piept — Ascultă-mă, ştiu Day duce un deget în dreptul buzelor ca să mă facă să tac, după care mă ia de mână Îi simt pielea caldă chiar şi prin ţesătura mănuşilor Senzaţia pe care mi-o dau degetele lui strânse în jurul degetelor mele mă tulbură chiar şi după atâtea luni Nici nu mai ştiu ce voiam să îi spun; totul la el, atingerea, apropierea, totul mi se pare că e aşa cum trebuie — Hai să vorbim într-un loc mai retras, îmi şopteşte Day Intrăm pe una dintre uşile de pe coridor, o închidem în urma noastră şi o încuiem Eu cercetez cu atenţie încăperea (sală de mese privată, nicio lumină nu e aprinsă, iar în mijloc e o masă rotundă, cu douăsprezece scaune acoperite cu o ţesătură albă şi o singură fereastră mare, arcuită, pe peretele din spate, prin care pătrunde lumina lunii) Aici, părul lui Day se transformă într-o mătase argintie Prietenul meu îşi întoarce privirea spre mine Oare mi se pare sau e şi el la fel de emoţionat ca mine după scurtul moment în care ne-am ţinut de mână? Brusc, simt că rochia mă strânge în jurul taliei, simt că aerul mi se loveşte de umerii dezgoliţi şi de clavicule, simt greutatea materialului din care e făcută rochia şi a podoabelor din păr Ochii lui Day întârzie asupra colierului cu rubine pe care îl port la gât Cadoul lui de adio În întuneric, obrajii i se împurpurează uşor — Deci, îmi spune el, chiar de-asta sunt aici? În ciuda furiei din glas, francheţea lui e ca o briză dulce şi răcoroasă după atâtea luni de discuţii politice îndelung calculate Vreau s-o inspir cu totul — Coloniile refuză să accepte oricare alţi termeni, îi răspund Sunt convinşi că avem un remediu pentru virus şi singurul care ar putea să fie purtătorul leacului e Eden Doctorii din Republică fac deja teste pe alţi foşti subiecţi ca să vadă dacă reuşesc să găsească vreun leac Day se crispează, îşi încrucişează braţele peste piept şi mă priveşte supărat — Fac deja teste, bolboroseşte ca pentru sine, cu ochii la fereastra luminată de lună Scuze că nu pot să fiu mai entuziasmat de ideea asta, adaugă pe un ton sec O clipă, închid ochii — Nu avem mult timp la dispoziţie, recunosc eu Cu fiecare zi în care nu le dăm leacul, cei din Colonii se înfurie şi mai tare — Şi ce se întâmplă dacă nu le dăm nimic? — Ştii ce se întâmplă Începe războiul O umbră de teamă apare în ochii lui Day Şi totuşi, nu face decât să ridice din umeri — Republica şi Coloniile se războiesc dintotdeauna Ce o să fie diferit de data asta? — De data asta, Coloniile o să câştige, îi şoptesc Au un aliat puternic Ştiu cât suntem de vulnerabili în perioada asta de tranziţie, cu un Elector nou şi tânăr Dacă nu le dăm remediul, nu avem nicio şansă să rezistăm Mijesc ochii — Nu-ţi aminteşti ce-am văzut când am fost în Colonii? Day face o pauză de-o secundă Deşi nu spune nimic cu voce tare, pe chip i se citeşte conflictul lăuntric Într-un final, oftează şi strânge din buze furios — Crezi c-o să las Republica să-l ia din nou pe Eden? Dacă Electorul crede asta, atunci chiar c-am făcut o greşeală susţinându-l Nu l-am ajutat ca să-l văd cum îl aruncă iar pe Eden într-un laborator — Îmi pare rău Nu are niciun sens să încerc să-l conving că şi Anden detestă situaţia în care se află — N-ar fi trebuit să ţi-o ceară aşa — El te-a pus să mă chemi, nu-i aşa? Pun pariu că ai încercat să refuzi, aşa-i? Doar ştii cum sună asta, spune el tot mai exasperat Ai ştiut care va fi răspunsul meu De ce ai mai trimis după mine? Mă uit în ochii lui şi spun primul lucru care-mi trece prin minte — Pentru c-am vrut să te văd Nu tot de asta ai fost şi tu de acord să vii? Cuvintele mele îl amuţesc preţ de-o secundă Se învârte prin încăpere, îşi trece mâinile prin păr şi oftează — Atunci tu ce părere ai? Spune-mi adevărul Ce mi-ai cere să fac, dacă n-ai fi presată de nimeni din ţară? Îmi trec o şuviţă pe după ureche Întăreşte-te, June — Eu dau să-i răspund, dar mă opresc Ce i-aş spune? Logic vorbind, sunt de acord cu evaluarea lui Anden Dacă oficialităţile din Colonii îşi pun în aplicare ameninţările, dacă ne atacă în forţă cu ajutorul unei superputeri, atunci, dacă nu riscăm o viaţă, multe vieţi nevinovate vor fi pierdute Chiar nu există nicio altă opţiune mai simplă În plus, ne-am asigura că Eden ar fi tratat cât mai bine cu putinţă, că ar avea cei mai buni doctori şi fizic s-ar simţi cât se poate de confortabil Day ar putea să fie prezent la toate potenţialele proceduri, ar putea să vadă exact ce se întâmplă Dar cum să-i explic toate astea unui băiat care deja şi-a pierdut toată familia, pe al cărui frate s-au mai făcut deja experimente, unui băiat care a fost el însuşi subiectul unor experimente? Asta e partea pe care Anden nu o pricepe la fel de bine ca mine, deşi cunoaşte trecutul lui Day pe hârtie Cu toate astea, nu-l cunoaşte pe Day, n-a călătorit împreună cu el şi n-a fost martorul suferinţelor lui Întrebarea e mult prea complicată ca să poată primi un răspuns bazat numai pe logică Cel mai important lucru e că Anden nu poate să garanteze siguranţa lui Eden Un risc va exista, iar eu ştiu cu certitudine că nimic pe lume nu l-ar putea determina pe Day să-şi asume riscul ăsta Prietenul meu probabil că îmi vede frustrarea pe chip, fiindcă se mai îmblânzeşte şi face un pas spre mine Simt căldura trupului său, iar apropierea lui îmi taie respiraţia — Am venit aici, în seara asta, pentru tine, îmi spune el cu glas scăzut N-ar fi putut să-mi spună nimic care să mă convingă, decât că tu mă vrei aici Nu pot să refuz o cerere din partea ta Mi-au spus că ai vrut personal Day înghite cu noduri Pe fruntea lui se dă un război al emoţiilor pe care îl cunosc şi care-mi dă o stare de rău – emoţii despre care ştiu că înseamnă dorinţă pentru ceea ce am avut cândva, şi durere, pentru că o doreşte pe fata care i-a distrus familia — Mă bucur aşa de mult să te văd, June Îmi spune asta ca şi cum ar fi scăpat de o povară uriaşă care, până acum, l-a ţinut în loc Mă întreb dacă aude cum îmi bate inima în piept Când reîncep să vorbesc, reuşesc totuşi să par calmă — Te simţi bine? îl întreb Eşti palid Privirea îi pare din nou împovărată şi sclipirea aceea de intimitate se risipeşte Day se îndepărtează şi începe să tragă de mănuşi „Întotdeauna a urât mănuşile”, îmi amintesc — Am avut o răceală urâtă în ultimele săptămâni, îmi răspunde cu un zâmbet scurt Acum mă simt mai bine (Ochii îi fug uşor într-o parte, îşi scarpină lobul urechii, mâinile îi sunt ţepene, rosteşte cuvintele puţin cam prea rar, iar zâmbetul lui spune multe ) Las capul pe umăr şi mă încrunt la el — Day, minţi aşa de prost! Mai bine spune-mi ce te apasă — Nu e nimic de spus, vine replica lui automată De data asta şi-a aţintit privirea în podea, iar mâinile şi le-a băgat în buzunare — Dacă ţi se pare că e ceva în neregulă cu mine, asta e din cauză că-mi fac griji pentru Eden De un an face tratament pentru ochi şi nici acum nu vede mare lucru Doctorii mi-au spus că s-ar putea să aibă nevoie de nişte lentile de contact speciale, dar chiar şi cu ele, tot e posibil să nu-şi recapete vederea în totalitate Mi-e clar că nu ăsta e adevăratul motiv din spatele epuizării lui Day, dar el ştie că, aducând în discuţie recuperarea lui Eden, va pune capăt tuturor întrebărilor din partea mea Ei, dacă nu vrea să-mi spună, nu-l presez Stânjenită, îmi dreg glasul — Groaznic Îmi pare foarte rău să aud asta Dar altfel e bine? Day dă din cap în semn că da Ne reluăm tăcerea scăldată în lumina lunii Nu pot să nu-mi amintesc de ultima dată când ne-am aflat amândoi în aceeaşi încăpere, când Day mi-a cuprins faţa cu palmele, când lacrimile lui au căzut pe obrajii mei Îmi amintesc cum mi-a şoptit „Îmi pare rău” cu buzele lipite de buzele mele Acum, aşa cum stăm, la un metru unul de celălalt, privindu-ne, resimt pe deplin distanţa care se instalează între doi oameni atunci când stau despărţiţi atât de mult timp, o clipă încărcată de fiorul primei întâlniri şi nesiguranţa unor străini Day se apleacă spre mine, ca şi cum ar fi atras de o forţă invizibilă Expresia tânguitoare şi plină de tragism de pe chipul lui îmi sfâşie măruntaiele „Te rog, nu-mi cere asta”, mă imploră ochii lui „Te rog, nu-mi cere să renunţ la fratele meu Aş face orice pentru tine Doar asta nu” — June, eu , îmi şopteşte Day Vocea stă să i se frângă de atâta suferinţă Nu-şi mai termină propoziţia În loc de asta, oftează şi lasă capul în piept — Nu pot să fiu de acord cu termenii Electorului, continuă pe un ton serios N-o să-mi las fratele pe mâna Republicii, ca să facă din nou experimente pe el Spune-i că voi lucra cu el ca să găsim o altă soluţie Înţeleg cât de gravă e situaţia şi nu vreau să văd Republica învinsă Sunt fericit să ajut, să găsim o altă cale Dar Eden n-o să fie implicat în asta Cu aceste cuvinte, conversaţia s-a încheiat Day mă salută cu o mişcare din cap, mai rămâne pe loc câteva secunde şi apoi porneşte spre uşă Pe mine mă lasă brusc puterile şi mă lipesc de perete Fără el lângă mine, nu mai am energie, culorile au devenit terne, iar lumina lunii, care cu câteva clipe în urmă era argintie, e acum cenuşie Îi mai privesc, pentru ultima dată, paloarea chipului, analizându-l cu coada ochiului Day îmi evită privirea Ceva e în neregulă, iar el refuză să-mi spună despre ce e vorba Ce-mi scapă? Day deschide uşa Expresia îi devine sumbră exact în clipa în care iese din cameră — Şi, dacă din cine ştie ce motiv, Republica încearcă să-l ia pe Eden cu forţa, o să întorc oamenii împotriva lui Anden atât de repede, încât o să se trezească în mijlocul unei revoluţii cât ai zice „peşte” 5 DAY Sincer, până acum ar fi trebuit să mă fi obişnuit cu visele urâte De data asta, visez că eu şi Eden suntem într-un spital din San Francisco Un doctor îi potriveşte lui Eden o pereche nouă de ochelari Mergem la spital cel puţin o dată pe săptămână, ca să poată fi monitorizat progresul pe care îl face Eden, să se observe cum i se adaptează ochii, încet, la medicaţie Dar asta e prima dată când îl văd pe doctor zâmbindu-i încurajator fratelui meu Trebuie să fie un semn bun, nu? Eden se întoarce spre mine, surâde larg şi-şi umflă pieptul într-un gest exagerat Nu pot să nu râd — Cum îmi stă? mă întreabă el, pipăindu-şi ramele noi şi uriaşe Ochii lui au în continuare acea culoare stranie, un fel de purpuriu pal Nu-şi poate concentra privirea asupra mea, dar observ că acum poate să distingă diverse lucruri, precum pereţii din jurul lui sau lumina care pătrunde prin ferestre Când văd asta, inima îmi tresare în piept E un progres — Arăţi ca o bufniţă de unşpe ani, îi răspund, îndreptându-mă spre el ca să-i ciufulesc părul Eden chicoteşte şi-mi dă mâna la o parte În timp ce stăm împreună în birou, aşteptând documentele, îl privesc pe fratele meu, care împătureşte, foarte absorbit, nişte bucăţele de hârtie într-un soi de model complicat E nevoit să stea cocoşat peste hârtii ca să vadă ce face, iar ochii aproape că i s-au încrucişat de la atâta concentrare, dar degetele îi sunt rapide şi dibace Jur că băiatul ăsta nu stă o clipă locului: mereu meştereşte câte ceva — Ce-i asta? îl întreb după o vreme E prea concentrat ca să-mi răspundă imediat Într-un final, după ce introduce în model un ultim triunghi de hârtie, îşi ridică opera şi rânjeşte la mine cu un aer pişicher — Poftim, îmi spune, arătând spre ceea ce pare a fi o frunză de hârtie iţită dintr-o minge de hârtie Trage de asta Fac aşa cum mi-a zis Spre uluirea mea, obiectul se transformă într-un complicat trandafir de hârtie în 3D În vis, îi întorc zâmbetul — Foarte impresionant Eden îşi recuperează capodopera de hârtie În secunda aceea, o alarmă începe să urle prin tot spitalul Fratele meu scapă din mână trandafirul de hârtie şi sare în picioare Ochii lui orbi se fac mari de groază Arunc o privire spre ferestrele spitalului, acolo unde s-au strâns doctorii şi asistentele Afară, în zare, se vede un şir de dirijabile din Colonii, care se apropie de noi din ce în ce mai tare Oraşul de sub ele arde; sunt zeci de incendii Alarma mă asurzeşte Îl prind pe Eden de mână şi, împreună, ieşim în goană din încăpere — Trebuie să plecăm de-aici! strig Când Eden se împiedică, pentru că nu vede pe unde mergem, îl aburc în spinare Oameni aleargă de jur-împrejurul nostru Ajung la casa scării şi acolo, un şir de soldaţi republicani ne opresc Unul dintre ei îl smulge pe Eden din spatele meu Copilul urlă, lovind cu picioarele în oameni pe care nu-i vede Mă zbat să mă eliberez, dar strânsoarea soldaţilor e ca o menghină Am senzaţia că picioarele mi s-au împotmolit într-o mocirlă adâncă „Avem nevoie de el”, îmi şopteşte la ureche o voce de nerecunoscut „El poate să ne salveze pe toţi” Urlu din toţi rărunchii, dar nu mă aude nimeni Undeva, în depărtare, dirijabilele Coloniilor ţintesc spitalul În jurul nostru, ferestrele se sparg Simt dogoarea focului Pe jos zace floarea de hârtie a lui Eden, cu marginile arse de flăcări Nu-mi mai văd fratele S-a dus A murit • O durere de cap bubuitoare mă smulge din somn Soldaţii se evaporă, alarma tace, haosul spitalului dispare în bezna albăstrie a dormitorului nostru Încerc să trag adânc aer în piept şi mă uit în jur după Eden, dar durerea de cap mă împunge în ceafă ca un cuţit de spart gheaţa Mă ridic brusc în capul oaselor şi icnesc de durere Acum îmi amintesc unde mă aflu Sunt în Denver, într-un apartament temporar, în dimineaţa de după ce am văzut-o pe June Pe noptieră stă staţia radio pe care o am cu mine mereu şi care e setată pe una dintre frecvenţele pe care am crezut că s-ar putea s-o folosească Patrioţii — Daniel? În patul de lângă mine, Eden se trezeşte Deşi în plină agonie, sunt cuprins de un val de uşurare A fost doar un coşmar Ca întotdeauna Doar un coşmar — Eşti bine? Îmi trebuie o secundă ca să îmi dau seama că soarele n-a răsărit încă; încăperea e încă întunecată şi nu văd nimic altceva decât silueta fratelui meu, care se decupează pe fundalul negru-albăstrui al nopţii Nu-i răspund imediat În loc de asta, îmi cobor picioarele peste marginea patului; sunt cu faţa spre el şi îmi las fruntea în palme Un alt pumnal dureros mă izbeşte în ceafă — Adu-mi medicamentul, bâigui eu — S-o chem pe Lucy? — Nu N-o trezi Lucy deja a pierdut două nopţi din cauza mea — Medicamentul Durerea mă face mai repezit decât de obicei, dar Eden sare din pat înainte s-apuc să-mi cer scuze Începe să bâjbâie după recipientul cu pastile verzi care stă întotdeauna pe noptiera dintre paturile noastre Îl găseşte şi mi-l întinde — Mersi Îl iau şi, cu o mână tremurândă, îmi pun în palmă trei pastile Pe care încerc să le înghit Dar gâtlejul mi-e mult prea uscat Mă ridic din pat şi mă îndrept împleticindu-mă spre bucătărie În spatele meu, Eden mă mai întreabă o dată „Eşti sigur că eşti bine?”, dar durerea de cap e atât de intensă, încât abia dacă-l mai aud Aproape că nici nu mai văd Ajung la chiuvetă, deschid robinetul, iau niţică apă în căuşul palmelor şi o sorb cu pastilele Apoi mă preling în jos, în întuneric, până pe podea, şi-mi odihnesc capul de uşa metalică, rece a frigiderului „E OK”, mă consolez singur Durerile de cap s-au intensificat în ultimul an, însă doctorii m-au asigurat că puseurile astea n-ar trebui să dureze mai mult de o jumătate de oră fiecare Fireşte, mi-au mai spus şi că, dacă vreodată durerea mi se pare neobişnuit de severă, trebuie să dau imediat fuga la camera de gardă Aşa că, de fiecare dată când mă apucă durerea de cap, mă întreb dacă trec printr-un episod tipic sau dacă asta e ultima mea zi de viaţă Câteva minute mai târziu, Eden apare şi el în bucătărie Se deplasează ajutându-se de un metru electronic, un aparat care lansează semnale sonore atunci când se apropie prea mult de vreun obiect — Poate ar trebui s-o rugăm pe Lucy să cheme doctorii, îmi şopteşte el Nu ştiu de ce, dar faptul că-l văd pe fratele meu croindu-şi pe pipăite calea spre bucătărie mă face să râd cu poftă — Uită-te la noi, băiete, îi răspund Râsul mi se transformă în tuse — Halal echipă mai suntem şi noi, nu-i aşa? Eden mă găseşte şi-mi pune o mână nesigură pe cap Se aşază lângă mine, cu picioarele încrucişate, şi-mi zâmbeşte amuzat — Hei, tu, cu piciorul tău de metal şi jumătate de creier, iar eu cu cele patru simţuri care mi-au mai rămas, mai că facem cât un om întreg Râd şi mai tare, dar asta îmi înrăutăţeşte durerea de cap — Când ai devenit tu aşa de sarcastic, puştiule? îi spun şi-l împing uşor, într-un gest de afecţiune În următoarea oră, stăm amândoi cocoşaţi în tăcere Durerea nu mă lasă deloc De-acum mă zvârcolesc în agonie Gulerul alb al cămăşii e leoarcă de sudoare, iar lacrimile îmi brăzdează faţa Eden e lângă mine Îmi strânge mâna între palmele lui micuţe — Încearcă să nu te gândeşti la durere, mă imploră el încet, uitându-se la mine cu ochii lui de un purpuriu pal Îşi împinge ochelarii cu rame negre pe nas Frânturi din coşmar îmi revin în minte, imaginea mâinii lui care e smulsă din mâna mea Ecoul ţipetelor lui Îl strâng atât de tare de mână, încât fratele meu se strâmbă de durere — Nu uita să respiri Doctorul zice tot timpul să tragi adânc aer în piept, că asta te ajută, nu? Inspiri, expiri Închid ochii şi încerc să urmez sfatul frăţiorului meu, dar mi-e greu să-l şi aud printre bubuiturile sfâşietoare din creier Durerea e infernală, epuizantă, e ca un cuţit înroşit în foc care mi se înfige repetat în ceafă Inspir, expir Iată cum se desfăşoară lucrurile: mai întâi vine o durere surdă, care mă amorţeşte, urmată la scurt timp de cea mai cumplită durere care v-ar putea străpunge creierul vreodată, ceva ca o suliţă înfiptă în ţeastă, o suliţă al cărei impact e atât de devastator, încât tot corpul îţi încremeneşte; chestia asta durează trei secunde bune, urmate de o fracţiune de secundă de uşurare Şi apoi tot procesul se repetă La infinit — Cât a trecut? îl întreb gâfâind pe Eden O lumină albăstruie începe să pătrundă pe ferestre Eden scoate un computer micuţ şi pătrat şi apasă pe unicul lui buton — Ora? întreabă el Aparatul îi răspunde imediat — Zero cinci treizeci Fratele meu îl pune la loc, cu o încruntare de îngrijorare pe chip — A trecut aproape o oră Ai mai avut vreo criză care să dureze atât de mult? Mor Chiar mor În momente din astea mă bucur că nu mă mai întâlnesc atât de des cu June Când mă gândesc Să mă vadă transpirat şi murdar, pe podeaua din bucătărie, strângând cu disperare mânuţa fratelui meu, ca un mototol, în vreme ce ea e splendidă, în rochie purpurie şi cu părul decorat cu pietre preţioase De fapt, în clipa asta, sunt uşurat că nici mama şi nici John nu pot să mă vadă Când gem iar din pricina unui pumnal de durere înfiorătoare, Eden scoate din nou computerul şi apasă butonul — Gata Chem doctorii Când computerul bipăie, solicitându-i comanda, fratele meu spune: — Day are nevoie de o ambulanţă Până să apuc eu să protestez, ridică vocea şi-o strigă pe Lucy Câteva secunde mai târziu, o aud pe Lucy apropiindu-se Femeia nu aprinde lumina, căci ştie că mi-ar agrava durerile În loc de asta, îi văd silueta robustă profilată în întuneric şi o aud exclamând: — Day! De când eşti aici? Dă fuga la mine şi îşi lipeşte mâna grăsuţă de obrazul meu După care se uită la Eden şi-i atinge bărbia — Ai chemat doctorii? Fratele meu îi face semn din cap că da Lucy îmi scrutează din nou chipul, după care ţâţâie din buze în semn de îngrijorată dezaprobare şi pleacă iute să-mi aducă un prosop rece Ultimul loc unde vreau să fiu în secunda asta e un spital republican, dar Eden a telefonat deja şi, oricum, aş prefera totuşi să nu mor Vederea începe să mi se înceţoşeze şi-mi dau seama că asta se întâmplă din cauză că ochii îmi curg întruna Îmi trec o mână peste faţă şi schiţez un zâmbet către Eden — Fir-ar al dracului! Curge apă din mine ca dintr-un robinet spart Frăţiorul meu încearcă şi el să zâmbească — Da, ai avut şi zile mai bune, îmi răspunde el — Hei, puştiule! Ţii minte când John te-a rugat să uzi plantele din faţa casei? Eden se încruntă o secundă, scotocind printre amintiri şi, în scurt timp, un surâs îi luminează faţa — Am făcut o treabă destul de bună, aşa-i? — Ai improvizat catapulta aia în faţa uşii Închid ochii şi mă bucur de amintirea asta care, pe moment, îmi distrage atenţia de la durere — Da, da, îmi aduc aminte de catapulta aia Tot aruncai cu baloane cu apă în amărâtele alea de flori Le-a mai rămas vreo petală după ce-ai terminat? Frate, ce s-a mai supărat John! Ce-l înfuriase pe John încă şi mai tare era că, la vremea respectivă Eden nu avea decât patru ani şi, mă rog, cum poţi să-ţi pedepseşti frăţiorul scump, cu ochi mari? Eden chicoteşte Eu mă strâmb din cauza unui nou val de durere agonizantă — Ce zicea mama întotdeauna de noi? mă întreabă el Acum mi-e limpede că şi el încearcă să-mi abată gândul către alte lucruri Izbutesc să surâd — Mama zicea că să ai trei băieţi e ca şi cum ai avea o tornadă în casă, ba una care-ţi mai şi răspunde obraznic Amândoi râdem puţin, până când eu strâng iar ochii de durere Lucy se întoarce cu prosopul Mi-l potriveşte pe frunte şi oftez, uşurat de răcoarea lui Femeia îmi verifică pulsul şi temperatura — Daniel, intervine Eden în timp ce ea îşi vede de treabă Puştiul se trage mai aproape, cu ochii orbi fixaţi într-un punct aflat undeva, la dreapta mea — Ţine-te tare, da? Lucy îi aruncă o privire încruntată şi critică din pricina a ceea ce se subînţelege din tonul lui — Eden, îl dojeneşte ea Vreau mai mult optimism în casa asta, te rog Mie mi se pune un nod în gât şi de-abia mai pot să respir John s-a dus, mama s-a dus, tata s-a dus Mă uit la Eden cu o suferinţă care-mi apasă pe piept Cândva speram că, de vreme ce el era cel mai mic dintre noi, băieţii, avea să înveţe din greşelile mele şi ale lui John, avea să fie cel mai norocos dintre noi, poate chiar să ajungă la facultate sau să câştige un salariu bun ca mecanic; speram că eu şi John aveam să fim în preajma lui, să-l călăuzim în perioadele dificile ale vieţii Aşa însă, ce se va întâmpla cu el, dacă mă duc şi eu? Ce se va întâmpla dacă va fi nevoit să ţină piept Republicii de unul singur? — Eden, îi şoptesc deodată, trăgându-l lângă mine Din cauza disperării din glasul meu, puştiul cască ochii — Ascultă-mă cu atenţie, da? Dacă reprezentanţi ai oficialităţilor din Republică îţi cer vreodată să mergi cu ei, dacă eu nu sunt acasă sau sunt în spital şi ei vin şi bat la uşa noastră, să nu cumva să te duci cu ei Ai înţeles? Mă suni pe mine întâi, o strigi pe Lucy, o Aici ezit — O suni pe June Iparis — Pe Princeps-Elect a ta? — Nu e a mea Mă schimonosesc, lovit de un nou val de durere — Aşa să faci S-o suni Îi spui să-i oprească — Nu înţeleg — Promite-mi! Orice ai face, să nu te duci cu ei Bine? Nu mai aud răspunsul, pentru că un trăsnet de durere mă loveşte cu atâta putere, încât mă chircesc şi mă prăbuşesc pe podea De-abia mă abţin să nu urlu, dar îmi simt capul de parcă s-ar crăpa în două Îmi şi duc o mână tremurândă la ceafă şi mă pipăi, ca şi cum aş vrea să mă asigur că nu mi se scurge creierul pe jos Undeva, deasupra mea, Eden ţipă Lucy sună iar la doctor, de data asta disperată — Grăbiţi-vă! strigă ea Grăbiţi-vă! Când sosesc medicii, mă găsesc într-o stare de graniţă, în care îmi pierd cunoştinţa, îmi revin şi iar mi-o pierd Ca printr-un nor de ceaţă, mă simt ridicat de pe podeaua din bucătărie şi scos din turnul în care se află apartamentul; apoi sunt băgat într-o ambulanţă care aşteaptă şi care a fost aranjată astfel încât să arate ca un jeep normal de poliţie Ninge? Câţiva fulgi plutesc uşor în jur şi mi se aşază pe faţă, cutremurându-mă cu acele lor reci Îi strig pe Eden şi pe Lucy, iar ei îmi răspund dintr-un loc pe care nu pot să-l văd Apoi suntem cu toţii în ambulanţă şi demarăm Multă vreme nu văd nimic altceva decât pete colorate, cercuri înceţoşate care mi se perindă prin faţa ochilor, ca şi cum aş privi printr-o sticlă groasă şi grosolană Încerc să recunosc câteva forme Oare sunt oameni? Sper din tot sufletul că da, altminteri ar însemna că sigur am murit sau poate că plutesc în ocean şi resturi smulse de furtuni plutesc şi ele împrăştiate de jur-împrejurul meu Ceea ce e totuşi complet lipsit de logică Asta dacă nu cumva doctorii s-au decis să mă arunce, pur şi simplu, în Pacific şi să uite de mine Unde e Eden? Probabil că mi l-au luat La fel ca în coşmarul meu L-au dus cu forţa într-un laborator Nu pot să respir Ridic mâinile spre gât Cineva strigă ceva şi simt o greutate care apasă pe braţele mele, imobilizându-le Ceva rece îmi alunecă pe gât, înecându-mă — Calmează-te! Eşti bine Încearcă să înghiţi Fac aşa cum îmi cere vocea Dar gestul de a înghiţi se dovedeşte a fi mult mai dificil decât am crezut Într-un final însă, izbutesc să înghit o dată, iar chestia aia rece îmi alunecă pe gâtlej, ajunge în stomac şi mă îngheaţă până în măduva oaselor — Aşa, îi dă înainte vocea, mai calmă acum Cred că asta o să-l ajute să nu-l mai doară capul Individul pare să nu mi se adreseze mie şi, o secundă mai târziu, o altă voce intervine — Se pare că dă ceva rezultate, domnule doctor După asta cred că am leşinat, fiindcă, următoarea dată când mă trezesc, modelul de pe tavan e diferit, iar încăperea e inundată de o lumină de după-amiază târzie Clipesc şi mă uit în jur Durerea cumplită din cap a dispărut, cel puţin deocamdată De asemenea, văd suficient de limpede ca să-mi dau seama că sunt într-o cameră de spital: portretul omniprezent al lui Anden e pe un perete, iar pe un altul se află un monitor pe care rulează ştiri Scot un geamăt, închid ochii şi oftez Spitale nenorocite! M-am săturat până peste cap de ele „Pacientul s-a trezit” Mă întorc şi văd un monitor lângă pat, care tot recită propoziţia asta O secundă mai târziu, o voce adevărată de om se aude prin difuzoare — Domnule Wing? întreabă glasul — Da, mormăi eu în chip de răspuns — Excelent, vine replica Fratele dumneavoastră va sosi în curând să vă vadă Nici nu apucă vocea se termine de vorbit, că uşa camerei se şi dă de perete, iar Eden dă buzna înăuntru, cu două asistente exasperate pe urmele lui — Daniel, gâfâie frăţiorul meu, în sfârşit te-ai trezit! Da’ mult ţi-a mai luat! Lipsa vederii îi dă însă de furcă şi Eden se împiedică de marginea unui sertar înainte s-apuc să-l avertizez Asistentele sunt nevoite să-l prindă în braţe ca să nu cadă pe jos — Ai grijă, puştiule! îi strig Vocea îmi sună obosită, deşi mă simt destul de ager şi nu mă doare nimic — Cât am dormit? Unde e ? Fac o pauză Pentru o clipă, sunt confuz Ce ciudat! Oare cum o cheamă pe îngrijitoarea noastră? Îmi răscolesc gândurile Lucy — Unde e Lucy? îmi închei întrebarea Eden nu-mi răspunde imediat Într-un sfârşit, când asistentele îl aşază lângă mine, în pat, copilul se târăşte mai aproape şi-şi petrece braţele pe după gâtul meu Spre uimirea mea, îmi dau seama că plânge — Hei, îi spun, mângâindu-l pe cap Linişteşte-te, e în regulă M-am trezit — Am crezut că n-o să-ţi mai revii, murmură el Ochii lui palizi mă caută — Am crezut că te-ai dus — Ei, nu m-am dus Sunt chiar aici Îl las să plângă puţin, cu capul îngropat în pieptul meu, cu lacrimile aburindu-i ochelarii şi pătându-mi halatul de spital În ultima vreme, am început să folosesc o tehnică de evadare: mă prefac că mă retrag în cuibul inimii şi că ies din corp, ca şi cum n-aş mai fi cu-adevărat aici, ci aş observa lumea din perspectiva unei alte persoane Eden nu e fratele meu Nici măcar nu e adevărat Nimic nu e adevărat Totul e o iluzie Chestia asta mă ajută Aştept fără urmă de emoţie ca Eden să-şi revină, încetul cu încetul; apoi, cu grijă, îmi îngădui să mă întorc în corpul meu În sfârşit, când Eden şi-a şters şi ultima lacrimă, se ridică şi se cuibăreşte lângă mine — Lucy completează hârtiile afară, la recepţie Vocea încă îi tremură puţin — Ai leşinat de vreo zece ori Au zis c-au trebuit să te scoată repede din clădire pe intrarea principală Pur şi simplu n-au mai avut timp să te ducă prin spate — M-a văzut cineva? Eden îşi freacă tâmplele, încercând să-şi aducă aminte — Poate Nu ştiu Nu reuşesc să-mi amintesc, eram prea agitat Am stat toată dimineaţa în sala de aşteptare fiindcă nu m-au lăsat la tine, înăuntru — Ştii cumva , încep eu, dar înghit cu noduri Ai aflat ceva de la doctori? Eden răsuflă uşurat — Nu prea multe Dar măcar acum eşti bine Doctorii mi-au zis că ai avut o reacţie adversă la medicamentul pe care ţi l-au recomandat N-o să ţi-l mai dea, o să încerce altceva Felul în care îmi explică lucrurile frăţiorul meu îmi face inima să bată mai repede El nu înţelege pe deplin cum stau lucrurile şi continuă să creadă că motivul pentru care m-am prăbuşit n-a avut nimic de-a face cu faptul că boala mea s-a agravat Îşi închipuie că a fost doar o reacţie adversă O senzaţie neagră, înfiorătoare mi se instalează în stomac Sigur că puştiul e optimist; sigur că e convins că totul nu e decât un regres temporar Iau medicamentul ăsta nenorocit de două luni, după ce primele două runde de pastile n-au mai dat rezultate şi, cu toate durerile de cap, cu toate coşmarurile şi stările de vomă, am sperat că totuşi pastilele astea vor fi făcut ceva ca lumea, că mi-au redus zona problematică din hipocamp – ăsta e termenul lor simandicos pentru partea de jos a creierului Dacă nimic n-o să funcţioneze? Trag adânc aer în piept şi zâmbesc, ca să-l mai liniştesc pe Eden — Ei, măcar acum doctorii ştiu care e situaţia Poate că de data asta o să încerce un medicament mai bun Eden surâde şi el, dulce şi naiv — Da Câteva minute mai târziu, medicul meu vine în cameră şi Eden se mută iar afară, în sala de aşteptare În vreme ce doctorul vorbeşte pe un ton scăzut despre „următoarele noastre opţiuni” şi despre tratamentele pe care le va încerca mai departe, are grijă să îmi spună şi cât de mici sunt şansele de reuşită Aşa cum mă temeam, reacţia pe care am avut-o nu este doar o problemă temporară, care să ţină de medicaţie — Medicamentul reduce încet zona afectată, mă anunţă doctorul, însă expresia îi rămâne adumbrită Cu toate astea, afecţiunea nu dă înapoi, iar corpul tău a început să respingă vechile medicamente, ceea ce ne obligă să căutăm altele noi Pur şi simplu ne aflăm într-o cursă contra cronometru, Day, în încercarea de a micşora zona şi de a o extirpa înainte să apuce să genereze cel mai cumplit efect Încerc să îl ascult cu toată seriozitatea, dar vorbeşte de parcă s-ar afla sub apă Pare distrat, ca şi cum nici el n-ar da vreo importanţă lucrurilor pe care le spune În cele din urmă, îl opresc şi-i spun: — Uitaţi ce e: spuneţi-mi cinstit! Cât mai am de trăit dacă nu merge niciun tratament? Doctorul strânge din buze, ezită, apoi clatină din cap şi oftează — Probabil o lună, admite el Poate două Facem tot ce putem O lună sau două Ei, doctorii s-au mai înşelat în trecut – o lună sau două înseamnă mai degrabă patru sau cinci Şi totuşi Mă uit spre uşă, acolo unde probabil că Eden stă cu urechea lipită de bucata de lemn, chinuindu-se în zadar să audă ce vorbim Apoi întorc ochii spre medic şi-mi înghit nodul din gât — Două luni Am vreo şansă? — Am putea încerca nişte tratamente mai riscante, dar au efecte secundare care pot fi fatale în cazul în care nu reacţionezi bine la ele Iar o operaţie înainte de momentul oportun probabil că te-ar ucide Doctorul îşi încrucişează braţele la piept Ochelarii lui reflectă lumina rece şi fluorescentă şi strălucesc în aşa fel încât nici nu îi mai văd ochii Tipul arată ca un robot — Day, ţi-aş sugera să începi să-ţi stabileşti nişte priorităţi — Să-mi stabilesc nişte priorităţi? — Să-ţi pregăteşti fratele pentru vestea asta, mă lămureşte el Şi să te ocupi de toate probleme rămase nerezolvate 6 JUNE La ora 08:10, în dimineaţa de după banchetul de urgenţă, mă sună Anden — E vorba de căpitanul Bryant, îmi spune el Şi-a formulat ultima dorinţă, iar ultima lui dorinţă este să te vadă pe tine Stau pe marginea patului, încercând să mă dezmeticesc după o noapte de somn agitat Mă chinui să găsesc destulă energie ca să pricep ce-mi zice Anden — Mâine o să-l transferăm la o închisoare din cealaltă parte a Denverului, să se pregătească pentru ultima lui zi A întrebat dacă poate să te vadă până atunci — Ce vrea? — Nu ştiu ce are de spus, dar vrea să fie auzit numai de urechile tale, îmi explică Electorul Ţine minte, June: poţi să-l refuzi Nu suntem obligaţi să-i îndeplinim ultima dorinţă Mâine Thomas o să fie mort Mă întreb dacă Anden se simte vinovat pentru că a condamnat un soldat la moarte Gândul de a da ochii cu Thomas de una singură, într-o celulă de închisoare, mă umple de panică, dar îmi adun curajul Poate că Thomas vrea să-mi spună ceva despre fratele meu Oare vreau să aud aşa ceva? — O să merg să-l văd, răspund în cele din urmă Sper că pentru ultima dată Anden probabil că a sesizat o nuanţă în vocea mea, pentru că tonul lui se îndulceşte — Desigur O să aranjez să fii escortată acolo ORA 09:30 PENITENCIARUL DE STAT DENVER Culoarul unde sunt ţinuţi Thomas şi doamna comandant Jameson e scăldat într-o lumină rece, fluorescentă, iar sunetul produs de bocancii mei reverberează în plafonul înalt Sunt flancată de mai mulţi soldaţi, dar, în afară de noi, locul pare pustiu şi nu anunţă nimic bun Pe pereţi, din loc în loc, sunt atârnate portrete ale lui Anden Privesc cu interes uşa fiecărei celule pe lângă care trecem Le studiez cu atenţie şi recapitulez detaliile în minte, încercând să îmi păstrez calmul şi concentrarea (Dimensiune 9,75 cu 9,75 metri, pereţi de oţel netezi, geamuri antiglonţ, camere de supraveghere montate în exteriorul celulelor şi nu în interior Majoritatea încăperilor sunt goale, iar cele care sunt ocupate adăpostesc trei dintre Senatorii care au complotat împotriva lui Anden Tot etajul e rezervat pentru prizonierii asociaţi cu tentativa de asasinare a lui Anden ) — Dacă aveţi vreo problemă de orice fel, îmi spune unul dintre soldaţi, ducându-şi politicos degetele la chipiu, chemaţi-ne imediat Îl punem pe trădător la pământ înainte s-apuce să facă vreo mişcare — Mulţumesc, îi răspund cu ochii aţintiţi în continuare asupra celulelor Ştiu că nu voi avea nevoie să fac ce mi-a spus soldatul, fiindcă ştiu că Thomas nu va face niciun gest de insubordonare faţă de Elector şi nu va încerca să mă rănească O fi făcut el multe, dar rebel nu este Ajungem în capătul culoarului, unde două celule alăturate sunt păzite fiecare de câte doi soldaţi Cineva se mişcă în celula cea mai apropiată de mine Mă întorc către locul de unde vine zgomotul Nici măcar n-am vreme să examinez interiorul încăperii, că o femeie apare şi apucă repede barele de oţel Tresar şi îmi înghit strigătul care e cât pe ce să-mi scape când dau cu ochii de doamna comandant Jameson Femeia mă fixează cu privirea şi îmi zâmbeşte într-un fel care mă umple de o sudoare rece Îmi amintesc zâmbetul ăsta, aşa mi-a zâmbit şi în noaptea în care a murit Metias, când mi-a dat aprobarea să devin agent junior în patrula ei În zâmbetul ăsta nu e nici urmă de emoţie, de compasiune sau măcar de furie Puţine lucruri mă sperie pe lumea asta, iar expresia glacială, lipsită de milă, a adevăratului asasin al fratelui meu e unul dintre ele — Ei, îmi spune Jameson aproape în şoaptă Iat-o pe Iparis A venit să ne vadă Mă fulgeră din priviri; soldaţii se trag mai aproape de mine, într-un gest protector Nu-ţi fie frică Îmi adun puterile, apoi strâng din dinţi şi mă forţez să mă uit la ea fără să mă clintesc — Îmi iroseşti timpul, doamnă comandant Nu mă aflu aici pentru dumneata Iar data viitoare când te mai văd, o să stai în faţa plutonului de execuţie Individa nu face decât să rânjească — Ce curajoasă eşti acum, că poţi să te ascunzi în spatele tânărului şi frumosului Elector Nu-i aşa? Mijesc ochii, iar Jameson începe să râdă — Comandantul DeSoto ar fi fost un Elector mai bun decât o să poată vreodată să fie băiatul ăsta Când Republica o să fie invadată de Colonii, duşmanii o să ardă ţara din temelii Oamenii o să regrete că au sprijinit un băieţel Jameson se lipeşte strâns de barele celulei, ca şi cum ar încerca să se apropie de mine cât mai mult Înghit cu noduri, dar, chiar speriată cum sunt, simt cum furia clocoteşte în adâncul meu Nu întorc privirea E ciudat, dar mi se pare că văd o licărire umedă în ochii ei, ceva ce pare de-a dreptul deconcertant în combinaţie cu zâmbetul acela de om nebun — Erai unul dintre soldaţii mei preferaţi Ştii de ce eram atât de interesată să te am în patrula mea? Pentru că m-am văzut pe mine în tine Noi două suntem la fel Să ştii că şi eu aş fi fost Princeps Meritam asta Mi se face pielea de găină O amintire îmi răsare în minte: noaptea în care a murit Metias, când doamna comandant Jameson m-a condus acolo unde zăcea cadavrul lui — Păcat că nu v-a mers, nu-i aşa? mă răstesc la ea De data asta nu mai sunt capabilă să-mi reţin veninul „Sper să te execute cu tot atâta lipsă de ceremonie cum l-au executat şi pe Razor” Doamna comandant Jameson doar râde — Ai grijă, Iparis, îmi şopteşte ea, cu pupilele dilatate S-ar putea să ajungi exact ca mine Vorbele ei mă îngheaţă până în măduva oaselor Până la urmă, întorc capul, pentru că nu mai suport să mă uit în ochii ei Soldaţii care păzesc uşa celulei nu se uită la mine, privesc în continuare drept înainte Plec mai departe În spatele meu răsună chicotul ei înfundat Inima îmi bate nebuneşte Thomas este ţinut într-o celulă dreptunghiulară cu pereţi din sticlă groasă, suficient de groasă ca să nu aud nimic din ceea ce se întâmplă înăuntru Aştept afară, încercând să mă reculeg după întâlnirea cu Jameson Preţ de o clipă, mă întreb dacă nu cumva ar fi trebuit să mă fi ţinut departe de penitenciar, să-i fi refuzat lui Thomas împlinirea ultimei dorinţe; poate că aşa ar fi fost cel mai bine Dar dacă plec acum, voi fi nevoită să o înfrunt din nou pe Jameson Mi-ar mai trebui puţin timp ca să mă pregătesc pentru asta Aşa că trag adânc aer în piept şi păşesc spre gratiile de oţel care acoperă intrarea în celula lui Thomas Un paznic îmi deschide, trimite doi soldaţi cu mine şi apoi închide uşa la loc Paşii noştri răsună în încăperea mică şi goală Thomas se ridică în zuruit de lanţuri Arată mai neîngrijit decât l-am văzut vreodată şi sunt convinsă că, dacă ar avea mâinile complet libere, ar începe imediat să-şi netezească uniforma boţită şi să-şi pieptene părul ciufulit În loc de asta însă, bate regulamentar din călcâiele Se uită la mine abia când îi dau comanda pe loc repaus — Mă bucur să vă văd, Princeps-Elect, îmi spune Oare văd o urmă de tristeţe pe chipul lui sever? — Vă mulţumesc că mi-aţi acordat această ultimă întrevedere Nu va mai dura mult şi veţi scăpa de mine cu totul Clatin din cap, furioasă pe mine însămi, iritată că, în ciuda a tot ceea ce a făcut, loialitatea de nezdruncinat a lui Thomas faţă de Republică încă îmi stârneşte un strop de compasiune — Stai jos şi fă-te comod, îl îndemn eu Thomas nu ezită nicio secundă; îngenunchem la unison pe podeaua rece a celulei El se sprijină de peretele încăperii, eu îmi strâng picioarele sub mine Rămânem aşa o clipă, lăsând tăcerea stânjenitoare dintre noi nedestrămată Eu vorbesc cea dintâi — Nu mai e cazul să fii atât de loial Republicii, îi spun Poţi să renunţi la asta, să ştii Thomas doar clatină din cap — Este de datoria unui soldat republican să fie loial până la capăt, iar eu sunt încă soldat Şi voi fi până când voi muri Nu ştiu de ce gândul că Thomas va muri mă mişcă în atât de multe şi de ciudate feluri Sunt fericită, uşurată, furioasă, tristă — De ce ai vrut să mă vezi? îl întreb într-un sfârşit — Domnişoară Iparis, înainte de ziua de mâine Thomas se opreşte o secundă, apoi reia firul ideii — Vreau să îţi împărtăşesc toate detaliile cu privire la ceea ce s-a întâmplat cu Metias în noaptea aia, la spital Pur şi simplu, consider consider că-ţi sunt dator să-ţi spun Dacă există cineva care trebuie să cunoască întregul adevăr, atunci tu eşti acea persoană Inima mi se zbate în piept Oare sunt pregătită să retrăiesc toate astea, oare chiar trebuie să cunosc toate detaliile? Metias s-a dus; degeaba aflu tot ce s-a întâmplat, asta nu-l va aduce înapoi Mă trezesc însă uitându-mă calm drept în ochii lui Thomas Chiar îmi e dator Mai important încă, eu îi sunt datoare lui Metias După ce Thomas va fi executat, cineva ar trebui să ducă mai departe amintirea morţii fratelui meu, aşa cum s-a întâmplat în realitate Încetul cu încetul, îmi domolesc bătăile inimii Când deschid gura, vocea îmi tremură puţin — Foarte bine, spun Thomas coboară vocea spre şoaptă — Îmi amintesc tot ce s-a întâmplat în noaptea aia Până la ultimul detaliu — Atunci povesteşte-mi Ca un soldat obedient ce este, Thomas îşi începe relatarea — În seara în care a murit fratele tău, am primit un apel de la doamna comandant Jameson Aşteptam cu jeepurile în faţa intrării spitalului Metias stătea de vorbă cu o asistentă în faţa uşii glisante principale Eu eram în spatele jeepurilor, la o oarecare distanţă Atunci am primit apelul Pe măsură ce Thomas vorbeşte, închisoarea dimprejurul nostru se evaporă şi e înlocuită cu scena din noaptea aceea fatidică, cu spitalul, jeepurile militare, soldaţii şi cu străzile din preajmă E ca şi cum aş merge alături de Thomas, ca şi cum aş vedea tot ce a văzut el Ca şi cum aş retrăi întregul episod — Am şoptit prin cască o formulă de salut, zice Thomas mai departe, dar doamna comandant Jameson nu s-a obosit să-mi răspundă „Treaba trebuie făcută în seara asta”, mi-a spus „Dacă nu acţionăm acum, căpitanul tău s-ar putea să pună la cale un act de trădare faţă de Republică sau chiar faţă de Elector Îţi dau un ordin direct, locotenent Bryant Găseşte o cale ca să-l duci pe căpitanul Iparis într-un loc retras în noaptea asta Nu-mi pasă cum o faci” Thomas mă priveşte în ochi şi repetă: — „Un act de trădare faţă de Republică” Am strâns din dinţi Mă gândisem cu groază că voi primi, inevitabil, un astfel de apel încă de când am aflat că Metias a intrat ilegal în baza de date a civililor decedaţi Era aproape imposibil să ţii ceva secret faţă de doamna comandant Jameson Ochii mi-au fugit către intrarea în spital, către fratele tău „Da, doamnă comandant”, am şoptit „Foarte bine”, mi-a zis ea „Să mă anunţi când eşti gata O să trimit ordine separate celorlalţi din patrulă pentru ca, la momentul respectiv, să fie în altă parte Fă-o rapid şi curat” Atunci a început să-mi tremure mâna Am încercat s-o fac să se răzgândească, dar vocea ei a devenit şi mai glacială „Dacă n-o faci tu, o fac eu Crede-mă că n-o să am atâta grijă şi nimeni n-o să fie prea fericit Înţeles?” Nu i-am răspuns imediat În loc de asta, m-am uitat la fratele tău, care dădea mâna cu asistenta Metias s-a întors, căutându-mă din priviri şi zărindu-mă lângă jeepuri Mi-a făcut semn să mă duc la el, iar eu am răspuns înclinându-mi fruntea Am avut grijă să nu mi se citească nimic pe chip „Am înţeles, doamnă comandant”, am răspuns în cele din urmă „Poţi s-o faci, Bryant”, mi-a zis Jameson „Şi dacă reuşeşti, poţi să te consideri promovat la rangul de căpitan” Cu asta, a încheiat apelul M-am dus la Metias şi la celălalt soldat, care stăteau în dreptul intrării Metias mi-a zâmbit „Încă o noapte lungă, aşa-i? Jur că dacă iar stăm aici până la răsăritul soarelui, o să mă plâng doamnei comandant Jameson pân-o să-i vină rău” M-am căznit să râd împreună cu el „Atunci să sperăm c-o să fie o noapte fără incidente” Minciuna asta mi-a venit atât de uşor! „Da, să sperăm”, mi-a răspuns fratele tău „Măcar te am pe tine să-mi ţii companie” „Aşa zic şi eu”, am răspuns Metias mi-a aruncat o privire scurtă, după care a întors iar capul Primele minute au trecut fără să se întâmple nimic După care, câteva clipe mai târziu, un băiat zdrenţăros din mahalale a apărut târându-se spre intrarea în spital şi s-a oprit să discute cu o asistentă Arăta groaznic, plin de noroi şi de praf şi mânjit de sânge pe obraji Avea un păr negru, murdar, strâns ca să nu-i cadă în ochi şi şchiopăta urât „Puteţi să mă internaţi, vă rog?” a întrebat-o pe asistentă „Mai aveţi loc în noaptea asta? Pot să plătesc” Asistenta şi-a văzut de notiţele ei „Ce s-a întâmplat?”, l-a întrebat într-un sfârşit „M-am băgat într-o încăierare” i-a răspuns băiatul „Cred c-am fost înjunghiat” Asistenta s-a uitat la fratele tău, iar Metias a făcut semn din cap către doi soldaţi, care s-au dus şi l-au percheziţionat pe băiat După o vreme, au băgat ceva în buzunar şi i-au făcut semn tânărului să intre Când a trecut pe lângă noi, de-abia mergând, eu m-am apropiat de Metias şi i-am şoptit: „Nu-mi place ăsta Nu merge ca un om care a fost înjunghiat, nu-i aşa?” Între fratele tău şi băiat a avut loc un schimb scurt de priviri Când individul a dispărut în interiorul spitalului, Metias a încuviinţat din cap „De acord cu tine Fii atent la ăsta După ce ieşim din schimb, aş vrea să-l interoghez niţel” Aici Thomas face o pauză Îmi cercetează chipul, căutând poate permisiunea de a se opri din povestit, însă cu un i-o dau Trage aer adânc în piept şi continuă — Atunci, datorită apropierii de el, am roşit Fratele tău cred că a observat şi între noi s-a instalat o tăcere stânjenitoare Am ştiut dintotdeauna de atracţia pe care o simţea faţă de mine, dar în noaptea aia, totul era deosebit de vizibil Poate că era din cauză că Metias avusese o zi obositoare, la care se adăugase şi stresul provocat de isprăvile tale de la universitate Aerul autoritar pe care îl avea de obicei se mai domolise, iar el părea istovit Sub calmul aparent, inima îmi bubuia cu putere în piept „Găseşte o cale ca să-l duci pe căpitanul Iparis într-un loc retras, în noaptea asta Nu-mi pasă cum o faci”, îmi zisese doamna comandant Jameson Vulnerabilitatea lui era singura mea şansă Thomas îşi priveşte scurt mâinile, dar nu se opreşte din povestit — Aşa că, după o vreme, l-am bătut pe Metias pe umăr „Căpitane”, am murmurat „Pot să vă vorbesc o clipă? Între patru ochi?” Metias părea contrariat M-a întrebat: „E urgent?” „Nu, domnule”, i-am răspuns „Nu chiar Însă aş prefera să ştiţi” Fratele tău m-a fixat cu privirea Era nedumerit şi căuta un indiciu I-a făcut semn unui soldat să-i ia locul la intrarea în spital şi am pornit împreună pe o stradă liniştită şi întunecată, aproape de partea din spate a spitalului Metias a renunţat imediat la formalităţi „S-a întâmplat ceva, Thomas? Nu arăţi prea bine” În mintea mea nu era decât „trădare faţă de Republică” Metias nu putea să facă niciodată aşa ceva Sau putea? Crescuserăm împreună, ne antrenaserăm împreună, deveniserăm apropiaţi Apoi mi-am amintit de ordinele primite de la comandantul meu Am simţit greutatea cuţitului ascuns în teacă şi prins la centură „Sunt bine”, am răspuns Dar fratele tău a râs „Haide! Niciodată n-a trebuit să ascunzi ceva de mine Ştii asta, nu?” „Zi-o direct, Thomas”, m-am încurajat singur Ştiam că făceam echilibristică între familiaritate şi punctul din care nu mai exista cale de întoarcere „Forţează-te să rosteşti cuvintele Să te audă ” Într-un sfârşit, am ridicat ochii şi-am zis: „Ce e chestia asta dintre noi?” Zâmbetul lui Metias a devenit nesigur Fratele tău a tăcut Apoi a făcut un pas în spate „Ce vrei să spui?” „Ştii ce vreau să spun”, i-am întors vorba „Chestia asta Din toţi anii ăştia ” Acum Metias îmi studia chipul cu atenţie Au trecut nişte secunde lungi „Chestia asta”, mi-a răspuns într-un final, accentuând cuvântul, „nu se poate întâmpla Eşti subordonatul meu” Atunci l-am întrebat „Dar pentru tine înseamnă ceva, domnule Nu-i aşa?” Ceva vesel şi, în acelaşi timp, tragic a dansat pe chipul lui Metias S-a tras mai aproape de mine Mi-am dat seama că, în sfârşit, un zid dintre noi se fisurase „Dar pentru tine înseamnă ceva?” m-a întrebat el Din nou, Thomas face o pauză Apoi, cu o voce şi mai scăzută, spune: — Un junghi de vinovăţie mi s-a înfipt dureros în piept, însă era prea târziu ca să mai dau înapoi Aşa că am făcut un pas înainte, am închis ochii şi l-am sărutat O altă pauză — Fratele tău a încremenit, aşa cum îmi închipuisem că avea să se întâmple Niciunul dintre noi nu se clintea Până la urmă, ne-am depărtat unul de altul Între noi s-a lăsat o tăcere grea Preţ de o clipă, m-am întrebat dacă nu cumva făcusem o greşeală monumentală, dacă nu cumva, pur şi simplu, interpretasem greşit toate semnalele din ultimii ani Sau dacă nu cumva poate, poate Metias ştia ce puneam la cale Gândul ăsta mi-a adus un sentiment bizar de uşurare „Poate că ar fi mai bine dacă Metias şi-a dat seama ce plan are pentru el doamna comandant Jameson Poate că există o ieşire din toată tărăşenia asta”, mi-am zis în sinea mea Însă fratele tău s-a aplecat şi m-a sărutat la rândul lui şi, în secunda aia, ultima rămăşiţă din zid s-a prăbuşit — Opreşte-te, îi ordon brusc Thomas amuţeşte Încearcă să-şi ascundă emoţiile în spatele unei atitudini aparent nobile, însă ruşinea i se citeşte clar pe chip Mă las pe spate, întorc capul şi îmi apăs tâmplele cu palmele Suferinţa ameninţă să mă copleşească Thomas nu doar că l-a ucis pe Metias, ştiind că fratele meu era îndrăgostit de el Thomas s-a folosit de realitatea asta şi a întors-o împotriva lui „Vreau să mori Te urăsc” Valul de furie creşte în mine din ce în ce mai năvalnic, până când aud în minte vocea şoptită a lui Metias, ca o rază plăpândă de înţelepciune „Totul o să fie bine, Buburuză Ascultă-mă Totul o să fie bine” Aştept Inima îmi bate mai potolit, iar cuvintele blânde ale fratelui meu mă aduc încetul cu încetul înapoi la realitate Deschid ochii şi-l privesc pe Thomas calmă — Şi ce s-a întâmplat după asta? Lui Thomas îi trebuie câteva secunde bune ca să poată vorbi din nou Când în sfârşit deschide gura, vocea îi tremură — Nu exista nicio ieşire Metias habar n-avea ce se întâmpla Căzuse în capcană cu o încredere oarbă Mâna mi-a alunecat pe furiş la cuţitul de la brâu, dar nu izbuteam să găsesc puterea să fac gestul Nu puteam nici măcar să respir Ochii mi s-au umplut de lacrimi Îmi doresc cu disperare să ascult totul, până la ultimul detaliu, şi, în acelaşi timp, îmi doresc ca Thomas să tacă, îmi doresc ca noaptea asta să dispară şi să nu se mai întoarcă niciodată în viaţa mea — O alarmă a spintecat aerul Am tresărit şi ne-am depărtat unul de celălalt Metias era roşu la faţă şi tulburat De-abia peste câteva secunde ne-am dat seama că alarma venea de la spital Momentul s-a risipit Fratele tău şi-a reluat rolul de căpitan şi-a luat-o la fugă spre intrarea spitalului „Înăuntru!” a strigat prin microfon fără să se mai uite în urmă „Vreau ca jumătate dintre voi să intraţi şi să identificaţi sursa Ceilalţi să se adune la intrare şi să aştepte ordinul meu Acum!” Am început să alerg după el Şansa mea de a-l lovi se evaporase M-am întrebat dacă nu cumva, într-un fel sau altul, doamna comandant Jameson prevăzuse eşecul meu Ochii Republicii sunt peste tot Ei ştiu tot Am intrat în panică Trebuia să găsesc un alt moment, o altă ocazie să-l prind pe fratele tău singur Dacă nu izbuteam să fac asta, soarta lui Metias avea să se vadă în mâini mult mai neîndurătoare Când l-am prins din urmă, la intrarea în spital, era negru la faţă de mânie „Spargeţi uşa”, a ordonat „A fost băiatu’ ăla pe care l-am văzut noi Sunt sigur Bryant, ia cinci oameni şi mergeţi în partea de est a clădirii Eu o iau în partea cealaltă” Fratele tău se pusese deja în mişcare şi-şi aduna soldaţii „Pe undeva tot trebuie să iasă din spital”, ne-a zis tuturor „Când o să încerce, o să-l aşteptăm” Am făcut aşa cum mi-a ordonat Metias, dar, de îndată ce s-a îndepărtat suficient de mult cât să nu mă mai audă, le-am ordonat soldaţilor mei s-o ia spre est şi m-am ascuns în umbră „Trebuie să-l urmăresc Asta e ultima mea şansă Dacă dau greş, oricum sunt ca şi mort” Sudoarea mi se prelingea pe spate M-am topit în umbră, amintindu-mi toate lecţiile pe care mi le predase Metias despre subtilitate şi cum să te faci nevăzut Apoi, de undeva din noapte, am auzit zgomot de geamuri sparte M-am ascuns în spatele unui zid, iar fratele tău a trecut pe lângă mine în goană, singur şi nepăzit, îndreptându-se spre sursa zgomotului M-am luat după el Întunericul nopţii m-a înghiţit pe de-a-ntregul Pentru o clipă, l-am pierdut pe Metias pe aleile din spate M-am întors pe o străduţă, încercând să-mi dau seama unde dispăruse În clipa aceea, am primit un apel Doamna comandant Jameson a lătrat la mine „Locotenente, ai face bine să găseşti o a doua ocazie să-l dobori Curând” În cele din urmă, câteva minute mai târziu, l-am regăsit pe Metias Era singur şi se chinuia să se ridice de jos, cu un cuţit înfipt în umăr Împrejur totul era plin de sânge şi de cioburi La câţiva metri de el era un capac de canal Am alergat la Metias Mi-a zâmbit scurt, cu mâna încleştată pe cuţitul din umăr „A fost Day”, mi-a zis gâfâind „A scăpat prin canale” Apoi a întins mâna spre mine „Ajută-mă Ajută-mă să mă ridic” „Asta e şansa ta”, mi-am spus „Asta e singura ta şansă şi, dacă nu eşti în stare s-o faci acum, n-o s-o mai faci niciodată” Vocea lui Thomas se stinge în vreme ce eu mă căznesc să mi-o găsesc pe a mea Vreau să-i spun din nou să se oprească, dar nu pot Sunt complet amorţită Thomas ridică fruntea şi spune: — Aş vrea să-ţi pot descrie toate imaginile care-mi treceau prin minte – doamna comandant Jameson interogându-l pe Metias, torturându-l ca să obţină informaţii de la el, smulgându-i unghiile, tăindu-l cu cuţitul până când Metias ar fi urlat, cerându-i îndurare, Jameson ucigându-l încet, aşa cum proceda cu toţi prizonierii de război În timp ce vorbeşte, cuvintele îi vin tot mai rapid, rostogolindu-i-se din gură într-un şuvoi frenetic — Am văzut steagul Republicii, sigiliul Republicii, jurământul pe care l-am făcut în ziua în care Metias m-a acceptat în patrulă Mi-am dat seama că le voi fi pe veci fidel Republicii şi Electorului meu, până în ziua morţii Ochii mi-au fugit la cuţitul împlântat în umărul lui Metias „Fă-o Fă-o acum”, mi-am zis L-am prins de guler, i-am smuls cuţitul din umăr şi i l-am înfipt adânc în piept Până la plăsea Mă aud cum icnesc şocată Ca şi cum m-aş fi aşteptat la un alt final Ca şi cum, dacă voi fi auzit povestea de destul de multe ori, ea se va schimba Dar nu se schimbă niciodată — Metias a scos un urlet înfundat, şopteşte Thomas Sau poate că urletul a fost al meu, nu-mi mai aduc aminte S-a prăbuşit din nou, cu mâna încleştată încă în jurul încheieturii mele Făcuse ochii mari de uimire „Îmi pare rău”, am zis sugrumat Thomas se uită la mine şi-şi continuă relatarea, de parcă şi-ar fi cerut iertare atât de la mine, cât şi de la fratele meu — Am îngenuncheat lângă trupul lui scuturat de convulsii „Îmi pare rău, îmi pare rău”, i-am spus „N-am avut de ales Nu mi-ai dat de ales!” Abia dacă-l mai aud pe Thomas, deşi el continuă să vorbească — O sclipire de înţelegere a apărut în ochii fratelui tău Şi, cu ea, a venit suferinţa, ceva ce depăşea durerea fizică, un moment sfâşietor de conştientizare Apoi scârbă Dezamăgire „Acum ştiu de ce”, mi-a şoptit N-a fost nevoie să-l întreb la ce se referea Ştiam că vorbea despre sărutul nostru „Nu! A fost sincer!” îmi venea să urlu „A fost felul în care mi-am luat la revedere de la tine, singurul pe care l-am avut la dispoziţie Dar am fost sincer Îţi dau cuvântul meu” În loc de asta, am spus: „De ce a trebuit să încalci regulile Republicii? Te-am avertizat de o mie de ori Dacă încalci regulile Republicii de prea multe ori, până la urmă te arzi Te-am avertizat! Ţi-am zis să mă asculţi!” Însă fratele tău a clătinat din cap „E ceva ce n-o să înţelegi niciodată”, păreau să spună ochii lui Din gură a început să-i curgă sânge şi m-a strâns şi mai tare de încheietură „Să n-o răneşti pe June”, mi-a spus „Ea nu ştie nimic” Apoi în ochi i-a apărut o lumină de încrâncenare şi groază „Să n-o răneşti Promite-mi” Aşa că i-am spus: „O s-o apăr Nu ştiu cum, dar o să încerc Îţi promit” Încetul cu încetul, lumina i s-a stins din ochi, iar strânsoarea mâinii a slăbit M-a fixat cu privirea până când n-a mai putut să vadă nimic şi atunci am ştiut că s-a dus „Mişcă-te Pleacă de-aici”, mi-am spus Dar am rămas aplecat peste trupul lui Metias, cu mintea golită de gânduri Dispariţia lui bruscă m-a lovit în moalele capului Metias nu mai era, Metias nu avea să se mai întoarcă niciodată şi totul era din vina mea Nu „Trăiască Republica!” mi-am zis Asta era ceea ce conta cu-adevărat, mi-am zis, da, da, asta era important Chestia asta – orice o fi fost între mine şi Metias – nu era adevărată, oricum n-ar fi putut să se întâmple niciodată Nu cât timp Metias mi-era căpitan Nu cât timp Metias era un infractor care lupta împotriva Republicii Aşa era cel mai bine Da Aşa era cel mai bine Într-un final, am auzit strigătele trupelor care se apropiau M-am ridicat de jos Mi-am şters ochii Acum trebuia să merg înainte O făcusem, rămăsesem loial Republicii Un soi de instinct de supravieţuire s-a activat în mine Totul mi se părea şters, ca şi cum peste viaţa mea se aşternuse o ceaţă Foarte bine Aveam nevoie de calmul bizar, de golul pe care numai ceaţa aceea mi-l putea aduce Mi-am ascuns cu grijă suferinţa, ca şi cum nimic nu s-ar fi întâmplat şi, când primele trupe au sosit la locul faptei, am contactat-o pe doamna comandant Jameson N-a fost nevoie să scot niciun cuvânt Tăcerea mea i-a spus tot ce trebuia să ştie „Când ai ocazia, adu-o pe Iparis cea mică”, mi-a zis ea „Ai făcut o treabă bună, căpitane” Nu i-am răspuns Thomas a amuţit; scena se disipează Mă trezesc înapoi, în celula din închisoare Obrajii îmi sunt scăldaţi de lacrimi, iar inima mi-e rănită, ca şi cum Thomas m-ar fi înjunghiat şi pe mine aşa cum îl înjunghiase pe fratele meu Căpitanul se uită la podeaua dintre noi cu ochi goi — L-am iubit, June, îmi spune după o clipă L-am iubit cu adevărat Tot ce am făcut ca soldat, toată munca mea plină de râvnă şi tot antrenamentul a fost ca să-l impresionez pe el În sfârşit, a lăsat garda jos şi acum văd realmente profunzimea chinului care-l macină Vocea îi devine mai aspră, ca şi cum ar încerca să se convingă singur de ceea ce spune — Răspund în faţa Republicii Însuşi Metias m-a învăţat să fiu aşa cum sunt Până şi el a înţeles Sunt surprinsă de cât de milă mi-e de el „Ai fi putut să-l ajuţi pe Metias să scape Ai fi putut să faci ceva Orice Ai fi putut să încerci” Însă chiar şi acum, Thomas rămâne neclintit N-o să se schimbe niciodată şi niciodată n-o să ştie cine a fost Metias în realitate În sfârşit, îmi dau seama care e adevăratul motiv pentru care a solicitat întâlnirea asta A vrut să facă o mărturisire sinceră Ca şi atunci, în timpul conversaţiei pe care am purtat-o când m-a arestat prima dată Thomas îmi caută iertarea, caută să găsească o cale prin care să justifice oricât de puţin ceea ce a făcut Vrea să creadă că lucrul pe care l-a făcut a fost îndreptăţit Vrea să-i ţin partea Vrea să-şi găsească pacea înainte să moară Însă îşi risipeşte zadarnic eforturile cu mine Nu pot să-i dăruiesc pacea pe care şi-o doreşte, nici măcar în ultima lui zi de viaţă Unele lucruri nu pot fi iertate — Îmi pare rău pentru tine, îi spun pe un ton scăzut Pentru că eşti aşa de slab Thomas strânge din buze Încă mai caută o fărâmă de validare, aşa că-mi spune: — Aş fi putut să aleg calea lui Day Aş fi putut să devin un infractor Dar n-am făcut-o Am făcut totul corect Asta era ce iubea Metias la mine El mă respecta Am respectat toate regulile, am respectat toate legile, am muncit ca să mă ridic din locul de unde am plecat Se apleacă spre mine; privirea îi devine şi mai disperată — Am făcut un jurământ, June Sunt încă legat de el O să mor cu onoare pentru că am sacrificat tot ce am – tot – pentru ţara mea Şi totuşi, Day e legenda, iar eu urmează să fiu executat În sfârşit, vocea i se frânge din cauza suferinţei şi a torturii interioare, din cauza sentimentului de injustiţie care îl macină — N-are nicio logică Mă ridic în picioare În spatele meu, paznicii se îndreaptă spre uşa celulei — Greşeşti, îi explic cu tristeţe E perfect logic — Cum aşa? — Pentru că Day a ales să păşească în lumină Îi întorc spatele lui Thomas pentru ultima dată Uşa se deschide; prin gratiile celulei se vede holul, gardienii veniţi să facă schimbul de tură, libertatea — Şi la fel a făcut şi Metias ORA 15:32 După-amiază, mă îndrept spre pista de alergare a Universităţii din Denver, împreună cu Ollie Vreau să încerc să-mi limpezesc gândurile Afară, cerul e galben şi tulbure din cauza luminii soarelui de după-amiază Mă străduiesc să-mi imaginez cerul acoperit de dirijabilele Coloniilor, incendiat de focul luptelor aeriene şi al exploziilor Mai sunt douăsprezece zile până când trebuie să le dăm ceva Coloniilor Fără ajutorul lui Day, cum vom reuşi să facem asta? Gândul ăsta mă îngrijorează, dar, din fericire, mă ajută să-mi scot din minte amintirile cu Thomas şi doamna comandant Jameson Măresc pasul Pantofii de alergare lovesc cu putere pavajul Când ajung la pistă, observ că la fiecare intrare sunt staţionaţi soldaţi Cel puţin patru la fiecare poartă Probabil că Anden îşi face şi el exerciţiile pe aici, pe undeva Soldaţii mă recunosc şi mă lasă să intru pe stadion, acolo unde pista se încolăceşte în jurul unui spaţiu larg şi deschis Anden nu se vede pe nicăieri Poate că e jos, la vestiare Fac rapid câteva mişcări de întindere în timp ce Ollie mă aşteaptă nerăbdător, dansând de pe o lăbuţă pe cealaltă Pornesc de-a lungul pistei şi alerg din ce în ce mai repede, până când ajung să depăşesc în viteză fiecare capăt rotunjit al pistei Părul îmi flutură în vânt Ollie gâfâie lângă mine Mi-o închipui pe doamna comandant Jameson fugind după mine cu arma în mână „Ai grijă, Iparis S-ar putea să ajungi exact ca mine” Când sosesc în dreptul zonei unde sunt instalate ţintele de tragere, mă opresc brusc, îmi scot pistolul din toc şi ţintesc fiecare panou în succesiune rapidă Patru lovituri în centru Fără nicio pauză, dau din nou ocol pistei şi repet programul de încă trei ori De zece ori De cincisprezece ori Într-un sfârşit, mă opresc În piept, inima mea bate ritmul unei melodii nebuneşti Pornesc la pas, regăsindu-mi încet suflul Gândurile mi se amestecă în minte Dacă nu l-aş fi cunoscut pe Day, oare aş fi ajuns ca doamna comandant Jameson? Rece, calculată, lipsită de milă? Dar nu exact aşa eram atunci când mi-am dat seama cine e Day? Nu i-am condus pe soldaţi – pe doamna comandant Jameson însăşi – la uşa casei lui, fără să mă gândesc o secundă dacă familia lui va avea de suferit sau nu? Îmi resetez arma şi ţintesc iar panourile Gloanţele se înfig cu zgomot în centrul lor Dacă Metias ar mai trăi, ce părere ar avea despre ce am făcut? Nu Nu pot să mă gândesc la fratele meu fără să-mi amintesc confesiunea lui Thomas de azi-dimineaţă Trag şi ultimul glonţ, după care mă aşez în mijlocul pistei cu Ollie şi-mi îngrop capul în palme Sunt aşa de obosită! Nu ştiu dacă voi putea vreodată să scap de persoana care am fost Iar acum am luat-o de la capăt: încerc să-l conving pe Day să renunţe din nou la fratele lui, încerc să-l folosesc în avantajul Republicii În sfârşit, mă ridic, îmi şterg sudoarea de pe frunte şi mă îndrept spre vestiarele de la subsol Ollie se întinde să mă aştepte sub copertina de deasupra uşii, unde e răcoare; lipăie cu nesaţ dintr-o pungă cu apă pe care i-am pus-o în faţă Pornesc pe scări, în jos, apoi dau colţul Aerul e încărcat de umezeală de la duşuri, iar paravanul încastrat în capătul holului are pe el o peliculă subţire de abur Păşesc pe coridorul care desparte vestiarele femeilor de cele ale bărbaţilor Câteva voci răsună de undeva, dinspre capătul holului O secundă mai târziu, îl văd pe Anden ieşind din vestiar împreună cu doi paznici, care merg alături de el La vederea Electorului, roşesc Anden arată de parcă a ieşit de la duş cu doar câteva minute în urmă Bustul îi e gol şi încă îşi şterge părul umed cu prosopul Muşchii supli sunt tensionaţi după exerciţiile fizice Pe un umăr spânzură o cămaşă proaspăt călcată Albul ţesăturii contrastează uimitor cu măsliniul pielii Unul dintre soldaţi îi spune ceva în şoaptă, cu o expresie mohorâtă Mă întreb dacă e vorba de ceva legat de Colonii O clipă mai târziu, Anden ridică ochii şi mă zăreşte privindu-i Conversaţia se opreşte — Domnişoară Iparis, îmi spune tânărul Elector cu un zâmbet politicos, care maschează lucrul care îl preocupa cu o clipă în urmă Îşi drege glasul, îi dă prosopul unuia dintre soldaţi şi strecoară un braţ printr-o mânecă a cămăşii — Îmi cer scuze că sunt pe jumătate dezbrăcat Înclin capul, încercând să par netulburată, deşi toţi ochii sunt aţintiţi asupra mea — Nicio problemă, Elector Anden le face semn din cap paznicilor — Luaţi-o înainte Ne întâlnim la scări Soldaţii se înclină la unison şi ne lasă singuri Anden aşteaptă până când paznicii dispar după colţ şi abia atunci se întoarce din nou spre mine — Sper că ai avut o dimineaţă destul de bună, îmi spune, începând să-şi încheie nasturii de la cămaşă Au fost probleme? mă întreabă, încruntându-se — Nicio problemă, spune eu, pentru că nu vreau să zăbovesc asupra discuţiei cu Thomas — Bine Anden îşi trece o mână prin părul umed — Înseamnă că ai avut o dimineaţă mai bună decât a mea Eu am stat mai multe ore într-o conferinţă privată cu preşedintele din Ross City, Antarctica Le-am cerut ajutor militar, în caz de invazie Oftează — Antarctica ne înţelege, dar oficialităţile nu sunt uşor de mulţumit Nu ştiu dacă putem să ne descurcăm fără să-l folosim pe fratele lui Day şi nu ştiu cum să-l conving pe Day să ne dea acordul să-i folosim fratele — Nimeni n-o să poată să-l convingă, îi răspund, încrucişându-mi braţele peste piept Nici măcar eu Ai zis că eu sunt slăbiciunea lui, dar cea mai mare slăbiciune a lui Day e familia lui Anden tace câteva secunde Îi studiez chipul cu atenţie, întrebându-mă ce gânduri îi trec prin minte Îmi amintesc cât de lipsit de milă poate fi atunci când vrea, cum nici n-a clipit când la condamnat pe Thomas la moarte, cum i-a întors insulta doamnei comandant Jameson, cum n-a ezitat să execute absolut toate persoanele care au încercat să-l distrugă Undeva, în străfunduri, sub vocea blândă şi inima lui bună, zace ceva glacial — Să nu-l forţezi, îi spun Anden mă priveşte surprins — Ştiu la ce te gândeşti Electorul termină de încheiat cămaşa — June, nu pot să fac decât ceea ce trebuie să fac, îmi zice el cu blândeţe Sună aproape trist „Nu N-o să te las niciodată să-l răneşti pe Day în felul ăsta Nu aşa cum l-am rănit eu deja” — Eşti Electorul Nu eşti obligat să faci nimic Şi, dacă îţi pasă de Republică, nu vei risca să înfurii singura persoană în care oamenii cred Îmi muşc limba, dar e prea târziu „Oamenii cred în Day, dar nu şi în tine” Anden se crispează şi, cu toate că nu comentează, mi-e ciudă pe mine pentru felul în care am răsucit fraza — Îmi pare rău Nu asta am vrut să spun Trece un timp până când Anden rupe tăcerea — Nu e aşa de simplu pe cât pare Clatină din cap O picătură minusculă de apă îi cade din păr pe gulerul cămăşii — Ai proceda altfel? Ai pune în pericol o întreagă naţiune în loc de o singură persoană? Nu pot să justific o astfel de alegere Dacă nu le dăm antidotul, Coloniile o să ne atace şi tot dezastrul ăsta a pornit de la ceva de care eu sunt responsabil — Nu, tatăl tău a fost responsabil Ceea ce nu înseamnă că eşti şi tu, la rândul tău — Ei, sunt fiul tatălui meu, vine replica lui Anden, rostită deodată cu severitate Care e diferenţa? Cuvintele astea ne surprind pe amândoi Eu strâng din buze şi hotărăsc să nu fac niciun comentariu, însă gândurile mi se învălmăşesc în minte „Există o diferenţă” Mă gândesc la ce mi-a povestit cândva Anden despre felul în care a fost fondată Republica, despre felul în care tatăl lui şi Electorii de dinaintea lui au fost nevoiţi să acţioneze în acele vremuri întunecate, în anii de început „Ai grijă, Iparis S-ar putea să ajungi exact ca mine” Poate că nu sunt singura care trebuie să aibă grijă Câteva rânduri care apar pe monitorul din capătul holului îmi distrag atenţia Mă uit într-acolo E o ştire despre Day; văd mai întâi un portret vechi al lui Day, apoi o filmare scurtă cu spitalul din Denver Cu toate că înregistrarea a fost tăiată la montaj, apuc să observ mulţimea strânsă în faţa clădirii Anden întoarce şi el privirea spre monitor Oamenii protestează? De ce oare? Daniel Altan Wing internat în spital pentru o verificare medicală de rutină Urmează să fie externat mâine Anden duce mâna la ureche A primit un apel Aruncă o privire scurtă în jur, porneşte microfonul şi spune: — Da? Tăcere În timp ce ştirile rulează pe monitor, Anden păleşte Preţ de o secundă, îmi amintesc cât de palid mi s-a părut Day la banchet Gândurile astea două se unesc într-unul singur, într-un unic şi înfricoşător gând Dintr-odată ştiu, fără urmă de dubiu, că ăsta e secretul lui Day, lucrul pe care a vrut să mi-l ascundă O senzaţie cumplită prinde să se înfiripe în pieptul meu — Cine a aprobat difuzarea filmării? întreabă Anden după o clipă, cu glas scăzut, dar mustind de furie — Nu va mai exista data viitoare Eu trebuie să fiu informat primul S-a înţeles? Mi se pune un nod în gât Când, în sfârşit, apelul se încheie, Anden lasă mâna în jos şi mă priveşte lung şi grav — E vorba despre Day, mă anunţă E în spital — De ce? — Îmi pare îngrozitor de rău Electorul înclină capul într-un gest tragic, apoi se apleacă şi-mi şopteşte la ureche Îmi spune ce s-a întâmplat Brusc, simt că mă ia cu ameţeală, ca şi cum lumea întreagă s-a adunat într-o ceaţă mişcătoare, ca şi cum nimic din ceea ce se întâmplă nu e real, ca şi cum aş fi din nou la Spitalul Central din Los Angeles, în noaptea în care am îngenuncheat în faţa trupului rece, lipsit de viaţă al lui Metias, în noaptea în care m-am uitat la chipul fratelui meu, pe care nu l-am mai recunoscut Inima mi se opreşte în piept Totul se opreşte „Nu poate să fie adevărat” Cum e cu putinţă ca băiatul care a ridicat o naţiune întreagă să fie pe moarte? 7 DAY Sunt ţinut în spital peste noapte şi abia apoi mi se dă voie să mă întorc în apartamentul meu De-acum vestea s-a răspândit – nişte trecători m-au văzut scos pe targă, le-au spus altora şi, curând, ştirea a devenit de neoprit, iar zvonul s-a răspândit în toate colţurile oraşului Am văzut deja de două ori cum ştirile oficiale au încercat să ascundă adevărul Am fost în spital pentru o verificare de rutină; am fost în spital să-l vizitez pe fratele meu Tot felul de poveşti cretine Pe care nimeni nu le mai crede Mi-am petrecut toată ziua bucurându-mă de luxul unui pat ne-spitalicesc, urmărind fulgii pufoşi de nea care cad prin faţa ferestrei, în vreme ce Eden şi-a stabilit tabăra pe pat, la picioarele mele, şi se joacă singur cu nişte kituri robotice pe care le-am primit cadou din partea Republicii Acum asamblează un soi de robot; potriveşte un cub magnetic Lumină – o cutie cât palma, cu mini-ecrane pe fiecare faţă – cu mai multe cuburi Braţ, Picior şi Aripă, ca să creeze ceea ce, în esenţă, e un Omuleţ JumboTron zburător Frăţiorul meu zâmbeşte încântat, apoi dezasamblează cuburile şi le rearanjează într-o pereche de Picioare mergătoare care proiectează ştiri video JumboTron de fiecare dată când păşesc Surâd şi eu În clipa asta sunt mulţumit că el e mulţumit Are şi Republica o calitate: se îngrijeşte de pasiunea lui Eden de a construi lucruri În fiecare săptămână primim câte o chestie nouă, pe care nu am mai văzut-o decât la copiii din clasa superioară Mă întreb dacă June e cea care a făcut această solicitare specială în beneficiul lui Eden, ştiind cu ce se ocupă puştiul Sau poate că Anden se simte pur şi simplu vinovat pentru toate nenorocirile la care ne-a supus tatăl lui Mă întreb dacă June a aflat deja vestea E imposibil să n-o fi aflat — Ai grijă, îi spun lui Eden, care s-a căţărat pe patul meu şi acum se întinde să-şi aşeze noua creaţie pe pervazul ferestrei Pipăie pervazul şi apoi geamul cu mâinile — Dacă o să cazi şi-o să-ţi rupi ceva, o să trebuiască să ne întoarcem la spital şi n-o să-mi facă deloc plăcere — Iar te gândeşti la ea, aşa-i? mi-o întoarce Eden cu blândeţe Ochii lui orbi şi mijiţi privesc la cuburile care sunt aşezate la doar câţiva centimetri depărtare — Întotdeauna ţi se schimbă vocea — Poftim? fac eu surprins Eden se întoarce spre mine şi ridică o sprânceană, cu o expresie tare comică pe un chip de copil — Ei, haide! E cât se poate de evident În fond, ce înseamnă fata asta, June, pentru tine? Toată ţara vorbeşte despre voi doi, iar când tipa ţi-a cerut să vii în Denver, nici n-ai ştiut cum să faci bagajele mai repede Mi-ai zis s-o chem pe ea, în caz că oficialii Republicii vin vreodată să mă ia Mai devreme sau mai târziu, tot o să trebuiască să-mi spui care-i treaba, da? Tot timpul vorbeşti despre ea — Ba nu vorbesc tot timpul despre ea — Da, sigur Mă bucur că Eden nu-mi poate vedea chipul Încă nu i-am povestit despre legătura dintre June şi restul familiei noastre – încă un motiv întemeiat ca să mă ţin departe de ea — E o prietenă, îi răspund într-un târziu — Îţi place de ea? Îmi feresc privirea, uitându-mă la lapoviţa de afară — Da Eden aşteaptă să-i spun mai multe, dar, când vede că tac, ridică din umeri şi se întoarce la robotul lui — Foarte bine, murmură el O să-mi spui când o să ai chef Ca la un semnal, în casca din ureche aud un foşnet de paraziţi care mă avertizează că am un apel Îl accept O clipă mai târziu, în ureche îmi răsună vocea şoptită a lui June Nu-mi spune nimic legat de boala mea Nu spune decât: — Putem să stăm de vorbă? Am ştiut că nu e decât o chestiune de timp până când June mă va contacta Mă uit la frăţiorul meu, care se joacă — Da, dar trebuie să facem asta în altă parte, şoptesc şi eu Eden se întoarce spre mine Cuvintele mele l-au făcut curios Nu vreau să stric prima zi de după ieşirea din spital anunţându-i unui copil de unsprezece ani deprimantul meu prognostic — Ce-ai zice atunci de o plimbare? Arunc o privire pe fereastră E ora cinei şi cafenelele de la parterul clădirilor din lungul străzii sunt pline cu clienţi, aproape toţi adăpostiţi sub pălării, şepci, umbrele şi glugi, fiecare văzându-şi de treabă în lapoviţa amurgului S-ar putea să fie un moment oportun ca să mă plimb fără să atrag prea mult atenţia — Uite ce-ţi propun: vino încoace şi ieşim undeva — Perfect, răspunde June şi închide Zece minute mai târziu, începe să ţârâie soneria, iar sunetul îl face pe Eden să se ridice în picioare Noul robot din cuburi cade de pe pat şi îşi rupe trei membre Puştiul îşi întoarce ochii spre mine — Cine e? mă întreabă — Stai liniştit, puştiule, îi răspund, îndreptându-mă spre uşă E June La auzul vorbelor mele, umerii lui Eden se relaxează Un zâmbet vesel îi luminează faţa şi frăţiorul meu sare de pe marginea patului, lăsându-şi robotul din cuburi lângă fereastră Pipăie drumul către celălalt capăt al patului — Ce faci, n-o laşi să intre în casă? Se pare că, în timpul pe care l-am petrecut pe străzi, am pierdut exact perioada de înflorire a lui Eden Puştiul tăcut a devenit încăpăţânat şi plin de personalitate Nu-mi dau seama de unde a moştenit trăsăturile astea Oftez Nu-mi place să-i ascund lucruri, dar cum să-i explic? În anul care a trecut, i-am povestit cine e June: o fată din Republică, o domnişoară care a decis să ne ajute şi care acum să pregăteşte să devină viitorul Princeps al ţării Încă nu ştiu cum să-i spun restul, aşa că nu-i spun absolut nimic Când deschid uşa, June nu zâmbeşte Se uită la Eden, apoi la mine — El e fratele tău? mă întreabă în şoaptă Încuviinţez din cap — Nu l-ai cunoscut încă, nu-i aşa? Mă răsucesc pe călcâie şi strig: — Eden! Unde-ţi sunt manierele? Copilul îi face semn cu mâna de pe pat — Bună, îi strigă el lui June Mă dau la o parte ca să-i permit prietenei mele să intre în casă June se duce la Eden, se aşază lângă el cu un surâs pe buze şi-i ia mâna micuţă între ale ei I-o scutură de două ori — Sunt încântată să te cunosc, Eden, îi spune ea cu blândeţe în glas Mă sprijin de uşă şi le urmăresc schimbul de replici — Cum te simţi? Frăţiorul meu ridică din umeri — Destul de bine, presupun Doctorii au spus că situaţia s-a stabilizat În fiecare zi iau zece pastile diferite Puştiul îşi lasă capul pe umăr — Dar cred că am devenit mai puternic Îşi umflă puţin pieptul şi ia o poză amuzantă, cu braţele încordate Privirea lui nu e focalizată şi rătăceşte undeva, la stânga feţei lui June — Cum arăt? June izbucneşte în râs — Trebuie să recunosc că arăţi mai bine decât majoritatea oamenilor pe care i-am întâlnit Am auzit multe despre tine — Şi eu am auzit multe despre tine, vine replica grăbită a lui Eden Cel mai mult de la Daniel Zice că eşti foarte sexy — Gata, de-ajuns, intervin eu cu fermitate, ca Eden să mă audă şi îi arunc fratelui meu o căutătură cruntă, deşi copilul e aproape orb — Hai să ieşim — Ai mâncat deja? mă întreabă June când ne îndreptăm spre uşă Eu trebuia să merg cu Anden şi cu ceilalţi Princeps-Elecţi, dar Electorul a fost chemat la cazarma de la Fortificaţie pentru o scurtă şedinţă de informare, ceva legat de o intoxicaţie alimentară în rândul soldaţilor Aşa că avem câteva ore libere Când rosteşte cuvintele astea, June se îmbujorează uşor — M-am gândit că am putea să mâncăm ceva împreună Ridic o sprânceană Apoi mă aplec spre ea astfel încât obrazul meu îl atinge uşor pe al ei; sunt încântat să o simt cum tremură la atingerea mea — Vai, June, o tachinez cu o voce scăzută şi dulce, zâmbind cu gura lipită de urechea ei Mă inviţi la o întâlnire romantică? Prietena mea roşeşte şi mai tare, însă căldura din obraji nu-i încălzeşte şi ochii Jocul încetează Îmi dreg glasul, apoi mă uit peste umăr la Eden — O să-ţi aduc ceva de mâncare când mă întorc Să nu ieşi afară singur Să faci ce-ţi spune Lucy Eden încuviinţează din cap E deja absorbit de robotul din cuburi Câteva minute mai târziu, ieşim din complexul de apartamente şi păşim în burniţa din ce în ce mai deasă de afară Eu îmi ţin capul plecat şi faţa îmi e ascunsă de o şapcă de soldat; gâtul mi-l protejez cu o eşarfă groasă şi roşie, iar mâinile mi le-am îndesat adânc în buzunarele hainei militare E ciudat cum m-am obişnuit cu hainele astea republicane June îşi ridică gulerul înalt Răsuflarea ei formează un nor de abur care pluteşte împrejurul capului Lapoviţa s-a înteţit, gâdilându-mi genele şi biciuindu-mi faţa cu gheaţă şi apă La ferestrele celor mai multe blocuri-turn atârnă în continuare bannere roşii care-ţi sar în ochi, iar JumboTron-urile au un simbol în roşu şi negru în colţul monitoarelor, în onoarea zilei de naştere a lui Anden Pe stradă, oamenii trec grăbiţi pe lângă noi, ca o ceaţă în mişcare Noi păşim într-o tăcere confortabilă, bucurându-ne de simpla prezenţă a celuilalt De fapt, e destul de bizar Azi am o zi bună şi nu mi-e deloc dificil să ţin pasul cu June Azi nu simt că mai am doar două luni de trăit Poate că medicamentele astea noi pe care mi le-au dat medicii vor funcţiona Rămânem cufundaţi în tăcere până când June se opreşte în dreptul unei cafenele micuţe, din care ies aburi calzi, aflată la câteva străzi depărtare de apartamentul meu Imediat îmi dau seama de ce a ales-o: e aproape goală, un spaţiu minuscul de la parterul unui bloc-turn uriaş, spălat de lapoviţă şi nu prea bine luminat Deşi localul e deschis spre stradă, asemenea multor altora din zonă, are şi câteva colţişoare întunecate, unde am putea să stăm foarte bine Singurele surse de lumină sunt lămpile în formă de cub de pe fiecare masă O chelneriţă ne invită înăuntru şi, la cererea lui June, ne aşază într-unul dintre colţurile ascunse în penumbră Farfurii plate cu apă parfumată sunt împrăştiate prin întreaga cafenea Eu tremur, deşi ne-am aşezat într-un loc unde lampa dă destul de multă căldură „Oare ce facem aici?” O ceaţă stranie mă cuprinde cu totul şi apoi se risipeşte „Am venit să luăm cina, asta facem” Scutur capul Îmi revine în memorie scurtul episod de acum câteva zile, când nu puteam să-mi amintesc numele lui Lucy Un gând înfricoşător îmi răsare în minte Poate că ăsta e un nou simptom Sau poate că sunt doar paranoic După ce dăm comanda, June rupe tăcerea Punctişoarele aurii din ochii ei strălucesc în lumina portocalie a lămpii — De ce nu mi-ai spus? mă întreabă în şoaptă Îmi ţin mâinile lipite de lampă, bucurându-mă de căldura ei — La ce bun să-ţi fi spus? June se încruntă şi abia acum observ că are ochii puţin umflaţi, de parcă ar fi plâns Clatină din cap — Zvonul a ajuns să circule peste tot, continuă ea cu o voce pe care abia dacă o aud Există martori care declară că, în urmă cu treizeci şi patru de ore, au văzut când ai fost scos din apartament pe o targă Se pare că unul dintre ei l-a auzit pe un doctor discutând despre situaţia ta medicală Oftez şi ridic palmele în semn de apărare — Ştii ceva?! Dacă treaba asta generează revolte pe stradă şi-i creează şi mai multe probleme lui Anden, îmi pare rău Mi s-a spus să păstrez secretul asupra bolii mele şi asta am făcut, atât cât am putut Sunt convins că gloriosul Elector o să găsească o cale ca să-i potolească pe oameni June îşi muşcă buza — Day, trebuie să existe o soluţie Doctorii tăi — Deja încearcă totul Ca la un semnal, un spasm dureros mă străfulgeră în partea din spate a capului, făcându-mă să mă schimonosesc — Am trecut deja prin trei runde de experimente Deocamdată înregistrez un progres lent şi dureros Îi explic lui June ce mi-au spus doctorii despre neobişnuita infecţie din hipocamp şi despre medicamentele care m-au slăbit, sugându-mi toată energia din corp — Crede-mă, încearcă toate variantele — Cât mai ai? şopteşte prietena mea Tac, prefăcându-mă fascinat de lampă Nu ştiu dacă mă lasă inima să rostesc cuvintele June se apleacă şi mai mult spre mine, până când umărul i se loveşte uşor de umărul meu — Cât mai ai? repetă ea întrebarea Te rog Sper că încă ţii la mine suficient de mult cât să-mi spui Mă uit la ea Încet, mă simt din nou – ca întotdeauna – alunecând sub vraja ei „Nu mă obliga să fac asta, te rog” Nu vreau să rostesc cuvintele cu voce tare şi în faţa ei; le-ar face să fie chiar adevărate Însă June mă priveşte cu atâta tristeţe şi teamă, încât nu mai pot să mă abţin Oftez, îmi trec o mână prin păr şi las capul în jos — Mi-au zis că o lună, îi murmur răspunsul Poate două Mi-au zis c-ar trebui să-mi stabilesc nişte priorităţi June închide ochii şi mi se pare că se clatină uşor pe scaun — Două luni, îngână cu privirea pierdută Agonia de pe chipul ei De-asta n-aş fi vrut să ştie adevărul După o nouă tăcere prelungă, June se trezeşte din amorţire şi vâră o mână în buzunar Desface palma şi îmi arată ceva mic şi metalic — Am tot vrut să-ţi dau asta, îmi spune Mă uit pe îndelete la obiectul cu pricina E un inel din agrafe de hârtie, nişte fire subţiri de sârmă trase într-o serie elegantă de bucle şi închise într-un cerc, asemenea inelului pe care i l-am făcut eu ei odinioară Fac ochii mari şi o privesc pe June Ea nu scoate niciun cuvânt; în loc de asta, lasă privirea în jos şi mă ajută să împing cerculeţul metalic pe degetul inelar al mâinii drepte — Am avut nişte timp liber, murmură ea într-un sfârşit Mângâi inelul, uluit Mă doare inima de fericire Zeci de emoţii mi-au cotropit sufletul — Îmi pare rău, bâigui eu după o vreme, încercând să fac lucrurile să pară mai senine Asta e tot ce sunt capabil să spun după darul pe care mi l-a făcut ea? — Doctorii cred totuşi că mai există o şansă În curând o să mai încerce nişte tratamente — Mi-ai povestit cândva de ce ţi-ai ales numele Day, când trăiai pe străzi, rosteşte June cu fermitate Îşi aşază mâna peste a mea, ascunzând inelul din agrafe Căldura pielii ei lipite de a mea îmi taie răsuflarea — În fiecare dimineaţă, totul e posibil din nou Nu-i aşa? Un şuvoi de furnicături îmi urcă pe şira spinării Vreau să-i cuprind din nou faţa cu palmele, să-i sărut obrajii, să-i privesc ochii negri şi trişti şi să-i spun că totul o să fie bine Însă asta n-ar fi decât o altă minciună Jumătate din inimă mi se frânge văzând durerea de pe chipul ei; cealaltă jumătate, îmi dau eu seama cu un sentiment de vinovăţie, se umflă de fericire ştiind că lui June încă îi pasă de mine A pus iubire în cuvintele ei tragice, în buclele acestui inel de metal Nu-i aşa? Într-un final, trag adânc aer în piept — Uneori, soarele apune mai devreme Zilele nu durează la nesfârşit Însă o să lupt din răsputeri Asta pot să ţi-o promit Privirea lui June se îmblânzeşte — Nu trebuie să treci prin asta singur — De ce să trebuiască să înduri şi tu chinul ăsta? Eu doar am crezut că aşa va fi mai uşor — Mai uşor pentru cine? se răsteşte June Pentru tine, pentru mine, pentru popor? Ai prefera să dispari într-o zi, în tăcere, fără să-mi mai adresezi vreodată măcar un singur cuvânt? — Da, aş prefera asta, mă răstesc şi eu la ea Dacă ţi-aş fi spus adevărul în noaptea aia, ai mai fi fost de acord să devii Princeps-Elect? Indiferent ce cuvânt îi stătea pe vârful limbii, June nu-l mai rosteşte Tace, apoi înghite cu greutate — Nu, recunoaşte ea N-aş mai fi avut inima s-o fac Aş fi aşteptat — Exact Oftez din adâncul rărunchilor — Crezi că-mi ardea mie atunci să mă văicăresc în faţa ta din cauza sănătăţii mele? Să stau în calea ta şi a unei poziţii la care nu ai acces decât o dată în viaţă? — Asta ar fi trebuit să fie alegerea mea, şuieră June printre dinţi — Iar eu am vrut să alegi fără ca eu să-ţi stau în cale Prietena mea clatină din cap — Chiar crezi că-mi pasă atât de puţin de tine? În clipa asta, ne soseşte mâncarea – castroane aburinde cu supă, farfurii cu pâine şi un pachet frumos legat, cu mâncare pentru Eden Recunoscător pentru întrerupere, evit răspunsul „Ar fi fost mai uşor pentru mine”, răspund, în schimb, în sinea mea „Prefer să mă retrag decât să mi se reamintească în fiecare zi că mai am doar câteva luni în care să fiu cu tine” Mi-e însă ruşine să rostesc vorbele astea cu voce tare Când June se uită la mine, aşteptând să zic ceva, nu fac decât să clatin din cap şi să ridic din umeri Chiar atunci, o alarmă izbucneşte cu putere în tot oraşul E asurzitoare Încremenim amândoi şi apoi ridicăm ochii spre megafoanele ancorate pe fiecare clădire de pe stradă N-am mai auzit niciodată o sirenă ca asta – e un urlet nesfârşit, care-ţi sparge timpanele şi umple aerul, înecând totul în calea lui JumboTron-urile s-au înnegrit Mă uit la June uluit „Ce dracului e asta?” Dar June nu se mai uită la mine Are ochii aţintiţi asupra megafoanelor din care alarma se revarsă pe toată strada Pe chipul ei stă zugrăvită o expresie îngrozită Împreună vedem cum JumboTron-urile revin la viaţă; de data asta, toate monitoarele sunt colorate într-un roşu ca sângele şi pe fiecare în parte apare un singur cuvânt scris cu litere groase şi aurii: ADĂPOSTIŢI-VĂ — Ce înseamnă asta? îi strig prietenei mele June mă înşfacă de mână şi o rupe la fugă — Înseamnă că urmează un atac aerian Înseamnă că Fortăreaţa a fost luată cu asalt 8 JUNE — Eden E primul cuvânt care iese din gura lui Day JumboTron-urile continuă să transmită mesajul roşu, de rău augur în vreme ce alarma răsună în văzduh, asurzindu-mă cu urletul ei ritmic şi acoperind toate celelalte zgomote din oraş De-a lungul străzii, oamenii se iţesc la ferestre sau se revarsă pe uşile clădirilor, la fel de uimiţi ca şi noi de alarma aceasta neobişnuită Soldaţii inundă strada în formaţie, urlând în microfoanele căştilor la vederea inamicului care se apropie În timp ce alerg cu Day, gânduri şi numere îmi rulează în viteză prin minte (Patru secunde Douăsprezece secunde Cincisprezece secunde o stradă, ceea ce înseamnă şaptezeci şi cinci de secunde până ajungem la apartamentul lui Day, dacă păstrăm ritmul ăsta Oare există vreo rută mai rapidă? Şi Ollie Trebuie să-l scot din apartament, să-l am cu mine ) Sunt cuprinsă de o stare de concentrare bizară, la fel ca în clipa în care l-am eliberat pe Day din Batalla Hall, cu atât de multe luni în urmă sau la fel ca atunci când Day a început să escaladeze Turnul Capitol ca să le vorbească oamenilor, iar eu i-am deturnat pe soldaţi În Camera Senatului mă transform într-un observator tăcut şi stângaci, dar aici, pe străzi, în toiul haosului, ştiu să gândesc şi să acţionez Îmi amintesc că am citit despre aşa ceva şi am făcut repetiţii pentru o astfel de alarmă când eram în liceu, deşi Los Angeles e atât de departe de Colonii, încât până şi exerciţiile astea de pregătire erau rare Alarma aceasta trebuie folosită numai dacă forţele inamice ne atacă oraşul, dacă se află chiar la graniţa oraşului şi dau buzna înăuntru Nu ştiu care este procedura în Denver, dar îmi închipui că nu poate fi foarte diferită: trebuie să evacuăm imediat clădirile, să căutăm cel mai apropiat buncăr subteran şi să ne urcăm în metrourile care trebuiau să ne transporte către un oraş mai sigur După ce am intrat la facultate şi am devenit soldat în mod oficial, procedura s-a schimbat: soldaţii trebuiau să se prezinte imediat într-un loc care le era comunicat de ofiţerii comandanţi prin cască Trebuia să fim pregătiţi de război în orice clipă Însă niciodată n-am mai auzit alarma asta folosită pentru un atac real, într-un oraş al Republicii, pentru că niciodată n-a existat un astfel de atac Majoritatea atacurilor erau respinse înainte s-apuce s-ajungă la noi Până acum Alergând în tandem cu Day, ştiu exact ce-i trece prietenului meu prin minte şi un sentiment familiar de vinovăţie îmi răscoleşte stomacul Day n-a mai auzit niciodată alarma asta şi nici n-a mai trecut vreodată prin procedura asta Pentru că el e dintr-un sector sărac Înainte nu eram sigură şi recunosc că niciodată nu m-am gândit prea mult la asta, dar acum, văzând confuzia de pe chipul lui Day, totul mi-a devenit foarte clar Buncărele subterane sunt doar pentru clasa superioară, pentru cei din sectoarele cu nume de pietre preţioase Săracii sunt lăsaţi să se descurce singuri Deasupra, un motor huruie, trecând în viteză E un avion cu reacţie republican După el mai vin câteva Urletele oamenilor se ridică în văzduh şi se topesc în urletul alarmei; mă aştept ca, dintr-o clipă în alta, să primesc un apel de la Anden În depărtare, pe linia orizontului, văd primele ciuperci de lumină portocalie care se ridică de-a lungul Fortificaţiei Republica a lansat contraatacul de pe ziduri „Chiar se întâmplă, se întâmplă cu adevărat ” Dar n-ar trebui să se întâmple Coloniile ne-au dat timp, deşi puţin, ca să le oferim antidotul, iar de la ultimatum n-au trecut decât patru zile Furia mă copleşeşte Oare chiar atât de mult şi-au dorit să ne prindă cu garda jos? Îl prind de mână pe Day şi iuţesc pasul — Poţi să-l suni pe Eden? îi strig — Da, îmi răspunde el, gâfâind Imediat îmi dau seama că nu mai are la fel de multă energie ca înainte Respiră puţin mai greu şi pasul lui e mai lent Mi se pune un nod în gât Asta e prima dată când am ocazia să constat efectele sănătăţii lui şubrezite şi mi se strânge inima În spatele nostru, o nouă explozie reverberează în aerul nopţii Îl strâng şi mai tare de mână — Spune-i lui Eden să fie gata, să ne aştepte la intrarea în complex, îi strig prietenului meu Ştiu unde putem să mergem O voce imperioasă răsună brusc în cască E Anden — Unde eşti? mă întreabă Mă trec fiori când detectez în cuvintele lui o umbră uşoară de teamă – încă un lucru pe care îl aud doar rareori — Eu sunt la Capitol Tower Trimit un jeep să te ia — Trimite jeepul la apartamentul lui Day Ajung acolo într-un minut Şi Ollie, câinele meu — O să fie dus imediat la buncăre, mă asigură Anden Ai grijă Se aude un declic urmat de paraziţi, după care casca amuţeşte Lângă mine, Day repetă la microfon instrucţiunile către Eden Când ajungem la complexul de apartamente, avioanele republicane trec vâjâind pe deasupra din două în două secunde, împăienjenind cerul serii cu zeci de dâre Oamenii au început deja să se adune în faţa complexului şi cu toţii sunt călăuziţi de patrulele orăşeneşti în diverse direcţii Am un puseu de frică atunci când îmi dau seama că unele avioane de la orizont nu sunt republicane; sunt avioane necunoscute, ce aparţin inamicului Dacă au ajuns atât de aproape înseamnă că au trecut de rachetele noastre cu rază lungă Două puncte mari şi negre adastă în fundul cerului Sunt dirijabile din Colonii Day îl vede pe Eden înaintea mea Puştiul e o siluetă micuţă, cu părul auriu, agăţată de balustrada de la intrarea în complex Copilul se uită în van la oceanul de oameni din jur Îngrijitoarea îi suflă în ceafă — Eden! strigă Day Băieţelul smuceşte capul spre noi Day sare pe scări şi-l saltă în braţe, întorcându-se spre mine — Unde mergem? îmi strigă — Electorul trimite un jeep după noi, îi răspund în cască, astfel încât să nu fiu auzită de ceilalţi Deja câteva persoane se uită la noi şi ne recunosc, dar panica le face să treacă în goană mai departe Îmi ridic gulerul hainei cât de sus pot şi îmi plec capul „Haide”, mă încurajez în sinea mea — June, spune Day Mă uit la el — Ce-o să se întâmple cu celelalte sectoare? Asta e întrebarea de care m-am temut „Ce-o să se întâmple cu sectoarele sărace?” Ezit şi, în această clipă de tăcere, Day înţelege răspunsul Strânge din buze şi o mânie profundă îi întunecă privirea Sosirea jeepului mă salvează de la a-i da un răspuns pe loc Maşina opreşte brusc, la câţiva metri de locul unde s-au adunat oamenii Înăuntru îl văd pe Anden, care-mi face cu mâna de pe locul pasagerului — Să mergem, îl îndemn pe Day Coborâm treptele şi un soldat ne deschide portiera Day îi ajută pe Eden şi pe îngrijitoare să urce şi, când amândoi şi-au pus centurile de siguranţă, ne suim şi noi Jeepul demarează în trombă în vreme ce avioanele republicane împânzesc cerul, în număr tot mai mare Undeva, în depărtare, un alt nor portocaliu şi strălucitor se ridică peste Fortificaţie Mi se pare mie sau lovitura asta a fost mai aproape decât precedenta? (Mai aproape cu vreo treizeci de metri, judecând după dimensiunea exploziei ) — Mă bucur că sunteţi cu toţii teferi, spune Anden fără să se întoarcă Ne salută rapid pe fiecare în parte, apoi murmură o comandă către şofer, care o coteşte scurt pe următoarea stradă Eden scânceşte din cauza sperieturii Îngrijitoarea îl cuprinde pe după umeri şi încearcă să-l liniştească — De ce o luăm pe drumul mai lung? întreabă Anden când cotim pe o stradă îngustă O explozie îndepărtată face pământul să se cutremure — Îmi cer scuze, Elector, îi strigă şoferul Se pare că mai multe proiectile au explodat în interiorul Fortificaţiei Ruta rapidă nu mai e sigură Mai multe jeepuri au fost bombardate în cealaltă parte a Denverului — Răniţi? — Din fericire, nu prea mulţi Câteva jeepuri s-au răsturnat, câţiva prizonieri au evadat şi un soldat a murit — Care prizonieri? — Încă aştept confirmarea identităţilor Am o premoniţie sumbră Când am mers să-l văd pe Thomas, în faţa celulei doamnei comandant Jameson stăteau doi paznici Când am plecat, acolo erau alţii Anden pufneşte frustrat şi se întoarce spre noi — Ne îndreptăm către un adăpost care se numeşte Subteran Unu Dacă aveţi nevoie să intraţi sau să ieşiţi de-acolo, paznicii o să vă scaneze la poartă amprentele degetelor mari L-aţi auzit pe şofer: e periculos să ieşiţi afară singuri Aţi înţeles? Şoferul îşi duce o mână la ureche, se albeşte la faţă şi întoarce capul spre Anden — Domnule, am primit confirmarea în privinţa prizonierilor care au evadat Au fost trei Omul ezită, apoi înghite cu noduri — Căpitanul Thomas Bryant Locotenentul Patrick Murrey Comandant Natasha Jameson Lumea mea s-a întors cu susul în jos Ştiam eu Ştiam Abia ieri ce am văzut-o pe doamna comandant Jameson în spatele gratiilor şi am vorbit cu Thomas, care se ofilea în închisoare „N-au cum să fi ajuns prea departe”, îmi spun — Anden, şoptesc, încercând din răsputeri să mă adun Ieri, când m-am dus să-l văd pe Thomas, s-au schimbat paznicii Soldaţii ăia chiar trebuiau să fie acolo? Schimb o privire scurtă cu Day şi, preţ de o clipă, mi se pare că lumea întreagă îşi bate joc de noi, împletindu-ne vieţile într-o glumă plină de cruzime — Găsiţi-i pe prizonieri, se răsteşte Anden la microfon Şi el s-a albit la faţă — Împuşcaţi-i pe loc Şi aduceţi-mi-i pe paznicii care au fost de serviciu Acum, adaugă el după ce îmi aruncă o privire O nouă explozie face pământul să se cutremure Mă crispez „N-au cum să fi ajuns departe Vor fi capturaţi şi împuşcaţi până la sfârşitul zilei” Îmi repet cuvintele astea la infinit Nu, altceva se întâmplă aici Încep să calculez în minte posibilităţile Nu e o coincidenţă că doamna comandant Jameson a izbutit să evadeze, că atacul Coloniilor a avut loc exact în ziua în care Jameson a fost transferată Probabil că există şi alţi trădători în rândurile armatei, soldaţi pe care Anden nu i-a descoperit încă E posibil ca doamna comandant Jameson să fi transmis informaţii Coloniilor prin intermediul lor Într-un fel sau altul, Coloniile au aflat când se face schimbul de gărzi de la Fortificaţie şi că azi, în particular, efectivele soldaţilor staţionaţi la Fortificaţie au fost reduse din pricina intoxicaţiei alimentare Au ştiut să ne atace în momentul de maximă slăbiciune Dacă aşa stau lucrurile, atunci e posibil ca oficialii din Colonii să fi plănuit atacul de luni bune Chiar dinainte de izbucnirea molimei Şi Thomas? Şi el o fi fost implicat în povestea asta? Asta dacă nu cumva a încercat să mă avertizeze De-asta a cerut să mă duc la el ieri Ca o ultimă dorinţă, dar şi în speranţa că voi observa că e ceva în neregulă cu gardienii Pulsul mi se accelerează Dar de ce nu m-a avertizat pur şi simplu deschis? — Ce-o să se întâmple mai departe? întreb năucită Anden îşi lasă capul pe spătarul scaunului Probabil că şi el trece în revistă scenariile posibile în legătură cu prizonierii evadaţi, însă n-o spune cu voce tare — Toate avioanele noastre sunt angajate chiar în afara Denverului Fortificaţia ar trebui să mai reziste o bună bucată de timp, dar există mari şanse ca şi alte forţe din Colonii să se îndrepte spre noi O să avem nevoie de ajutor Oraşele din apropiere au fost alertate şi ele şi trimit întăriri, dar Anden se opreşte şi se uită peste umăr la mine — S-ar putea ca asta să nu fie de-ajuns June, cât sunt duşi civilii în subteran, noi doi trebuie să discutăm în particular — Unde îi evacuezi pe săraci, domnule Elector? intervine Day pe un ton scăzut Anden se răsuceşte iar pe scaun şi înfruntă privirea ostilă din ochii albaştri ai lui Day Remarc că evită să se uite la Eden — Am trupe care se îndreaptă către sectoarele de la periferie O să găsească adăposturi pentru civili şi-o să-i apere până când le transmit noi ordine — Deci presupun că pentru ei nu există buncăre subterane, i-o întoarce glacial Day — Îmi pare rău Anden răsuflă cu năduf — Buncărele au fost construite cu mult timp în urmă, chiar înainte ca tata să devină Elector Lucrăm acum la altele noi Day se apleacă în faţă şi se încruntă Cu mâna dreaptă îl ţine strâns pe Eden — Atunci împarte buncărele între sectoare Jumătate pentru săraci, jumătate pentru bogaţi Clasa superioară ar trebui să-şi rişte gâtul la fel ca şi clasa de jos — Nu, îi răspunde Anden cu fermitate, deşi desluşesc în glasul lui o notă de regret Tânărul Elector greşeşte încontrându-se cu Day pe subiectul ăsta, dar eu nu pot să-l opresc — Dacă am face asta, am avea mari probleme de logistică Sectoarele limitrofe nu au aceleaşi rute de evacuare Dacă oraşul ar fi bombardat, alte sute de mii de oameni ar fi vulnerabili şi expuşi fiindcă noi nu am avea capacitatea să-i organizăm pe toţi la timp Sectoarele bogate vor fi evacuate întâi După aceea putem să — Fă-o! urlă Day Mă doare-n cot de logistica ta nenorocită! Expresia lui Anden se înăspreşte — Nu poţi să mi te adresezi în felul ăsta, se răsteşte el Vocea i s-a oţelit, la fel ca în timpul procesului doamnei comandant Jameson — Sunt Electorul tău — Ei bine, eu sunt cel care te-a pus în scaunul ăla, se răsteşte Day la rândul lui Foarte bine! Vrei să discutăm logic? De acord Dacă nu faci chiar acum un efort mai mare ca să-i protejezi pe săraci, pot să-ţi garantez c-o să te trezeşti cu o revoltă în toată regula Chiar vrei asta în timp ce Coloniile ne atacă? Cum ai zis, tu eşti Electorul Dar n-o să mai fii dacă săracii află cum procedezi Şi-atunci s-ar putea ca nici măcar eu să nu mai fiu capabil să împiedic o revoluţie Oamenii deja bănuiesc că Republica încearcă să mă omoare Cât timp crezi că poate să reziste ţara unui război dus şi în exterior, şi în interior? Anden s-a întors cu faţa spre drum — Am încheiat conversaţia asta Ca întotdeauna, vorbeşte pe un ton periculos de scăzut, şi totuşi îi auzim fiecare cuvânt Day trage o înjurătură şi se trânteşte la loc pe banchetă Mă uit la el şi clatin din cap Are dreptate, desigur, însă şi Anden are dreptate Problema e că n-avem vreme de toate prostiile astea După o clipă de tăcere, mă aplec spre locul din faţă, îmi dreg glasul şi încerc să propun o alternativă — Ar trebui să-i evacuăm pe săraci în sectoarele bogate Tot la suprafaţă ar fi, dar sectoarele bogate sunt în mijlocul Denverului, nu de-a lungul Fortificaţiei, acolo unde se dau luptele Nu e un plan perfect, dar săracii vor vedea că facem eforturi concrete ca să-i protejăm Apoi, pe măsură ce oamenii din buncăre sunt evacuaţi spre LA cu ajutorul trenurilor subterane, vom avea timp şi spaţiu să începem să-i aducem în buncăre şi pe cei rămaşi la suprafaţă Day bolboroseşte ceva printre dinţi şi mârâie o încuviinţare, deşi fără prea multă tragere de inimă Apoi îmi aruncă o privire recunoscătoare — Mi se pare un plan mai bun Cel puţin oamenii primesc şi ei ceva După o secundă, îmi dau seama ce a spus Day în barbă „Tu ai fi un Elector mai bun decât prostuʼ ăsta” Anden tace o vreme, meditând la propunerea mea Apoi încuviinţează din cap — Domnule comandant Greene, zice el la microfon şi imediat dă dispoziţii să se procedeze întocmai cum am sugerat eu Eu mă uit la Day E încă supărat, dar măcar nu-i mai sclipeşte furia în ochi, ca în urmă cu o secundă Îşi îndreaptă atenţia spre Lucy, care îşi ţine un braţ pe după umerii lui Eden într-un gest protector Copilul e cuibărit în colţul banchetei din spate, cu genunchii ridicaţi şi cu mâinile împletite în jurul lor Se uită cu ochii mijiţi la panorama care se desfăşoară dinaintea noastră cu viteză, dar nu ştiu cât de mult vede cu-adevărat Întind mâna peste Day şi-l ating pe Eden pe umăr Puştiul se crispează imediat — Stai liniştit, sunt June, îi spun Nu-ţi face griji N-o să păţim nimic, bine? — De ce ne-au atacat Coloniile? întreabă copilul, întorcând ochii mari şi purpurii către mine şi Day Mi se pune un nod în gât Niciunul dintre noi nu-i răspundem Într-un final, după ce Eden repetă întrebarea, Day îl strânge mai tare lângă el şi-i şopteşte ceva la ureche Eden se lipeşte de umărul lui E încă trist şi speriat, dar măcar nu mai e îngrozit şi astfel izbutim să ajungem la destinaţie fără să mai scoatem un cuvânt Mi se pare că a trecut o eternitate, deşi, în realitate, călătoria cu maşina nu a durat decât două minute şi douăsprezece secunde În sfârşit, ajungem la o clădire fără nume, aflată aproape în centrul Denverului; este un bloc-turn de treizeci de etaje, acoperit cu grinzi de susţinere încrucişate pe toate cele patru laturi Zeci de patrule orăşeneşti sunt răspândite prin mulţimea de civili, organizând oamenii în grupuri în faţa intrării Şoferul nostru parchează maşina în lateral, iar patrulele ne permit accesul dincolo de un gard improvizat Prin geam, văd soldaţi care, când trecem pe lângă ei, bat din călcâie în semn de salut Unul dintre ei îl ţine în lesă pe Ollie La vederea câinelui, mă trântesc pe banchetă uşurată Când jeepul se opreşte, doi soldaţi ne deschid repede portierele Anden coboară şi e înconjurat imediat de patru căpitani de patrule Toţi se întrec în a-l pune la curent cu situaţia evacuării Ollie îl trage pe soldat de lesă până ajunge la mine Îi mulţumesc băiatului, iau lesa şi-l mângâi pe Ollie pe cap De speriat ce e, câinele gâfâie — Pe aici, domnişoară Iparis, spune soldatul care mi-a deschis portiera Day mă urmează într-o tăcere încordată, continuând să-l ţină strâns de mână pe Eden Lucy coboară ultima din maşină Privesc peste umăr spre Anden, care e cufundat în conversaţie cu căpitanii Electorul se opreşte puţin şi se uită şi el la mine Ochii îi fug la Eden Ştiu că Anden se gândeşte probabil la acelaşi lucru la care se gândeşte şi Day: „Ţine-l în siguranţă pe Eden” Înclin capul ca să-i dau de înţeles că am priceput Trecem pe lângă o mulţime de persoane evacuate care aşteaptă şi-l pierd pe Anden din ochi În loc să stăm la coada de la intrare, soldaţii ne escortează la o intrare separată şi ne conduc în jos, pe o scară în spirală, până când ajungem pe un coridor slab luminat, care se termină în faţa unei uşi duble, de oţel Paznicii mă recunosc şi iau poziţie de drepţi — Pe aici, domnişoară Iparis, mi se adresează ei Unul dintre ei se crispează la vederea lui Day, însă, când Day se uită la el, îşi fereşte repede privirea Uşa se deschide Suntem întâmpinaţi de un val de aer cald şi umed şi de imaginea unui haos ordonat Încăperea în care am pătruns arată ca un depozit uriaş (cât jumătate dintr-un stadion de Examene, cu treizeci şi şase de neoane şi şase rânduri de grinzi de oţel înşirate pe plafon) Pe peretele din stânga, un JumboTron difuzează instrucţiuni către evacuaţii din clasa superioară care se foiesc în jurul nostru Printre ei se află şi o mână de oameni din sectoarele sărace (paisprezece, ca să fiu exactă), cei care probabil lucrau ca menajere şi oameni de serviciu în case din sectoarele bogate Spre dezamăgirea mea, văd că soldaţii îi separă şi îi aşază într-un rând separat Mai multe persoane din clasa superioară îi privesc cu compasiune, în vreme ce altele se uită la ei cu dispreţ Day sesizează şi el situaţia — S-ar zice că toţi suntem egali de la natură, murmură el Eu nu spun nimic În lungul peretelui din dreapta se înşiră mai multe cămăruţe În capătul îndepărtat al sălii se vede partea din spate a unui tren oprit în tunel Ambele peroane sunt înţesate de soldaţi şi civili Soldaţii se străduiesc să îi organizeze pe oamenii uluiţi şi înfricoşaţi pentru a-i urca în tren Unde îi va duce acesta, nu pot decât să bănuiesc Lângă mine, Day urmăreşte scena tăcut, dar cu flăcări în priviri Îl ţine strâns de mână pe Eden Mă întreb dacă a băgat de seamă hainele scumpe cu care sunt înveşmântaţi cei mai mulţi dintre evacuaţi — Ne cerem scuze pentru harababura de aici, îmi spune o fată soldat în timp ce mă conduce spre una dintre încăperile mai mici, ducându-şi politicoasă mâna la chipiu Ne aflăm în primele faze ale evacuării şi, după cum vedeţi, primul val nu s-a încheiat încă Dumneavoastră, Day şi familia lui puteţi să vă alăturaţi primului val, dacă nu vă deranjează ca între timp să vă odihniţi puţin într-un apartament privat E posibil ca Mariana şi Serge să aştepte deja în propriile lor camere — Mulţumesc, îi răspund fetei Trecem pe lângă mai multe uşi Ferestrele lungi şi dreptunghiulare încastrate în ele lasă să se vadă camere goale şi simple, cu portrete ale lui Anden atârnate pe pereţi Câteva dintre ele par să fie rezervate unor oficiali de rang înalt, în vreme ce altele adăpostesc persoane care trebuie să fi creat probleme: deţinuţi cu chipuri mohorâte, flancaţi de câte doi soldaţi Într-una dintre încăperile pe lângă care trecem zăresc mai mulţi indivizi înconjuraţi de gardieni Asta este camera care mă face să mă opresc din mers Recunosc pe cineva Oare chiar ea să fie? — Staţi! strig eu şi mă apropii de fereastră Nu mai am nicio îndoială: văd o tânără cu ochi mari şi păr ciufulit, retezat într-o tunsoare bob Fata stă pe un scaun, alături de un băiat cu ochi gri şi alte trei persoane care arată mai neîngrijite decât mi le amintesc — Ce caută aici? o întreb pe fata care ne însoţeşte Day se opreşte şi el Când vede ce-am văzut eu, i se taie respiraţia — Să ne lase să intrăm, îmi şopteşte Te rog, insistă el cu disperare în glas — Aceştia sunt prizonieri, domnişoară Iparis, îmi răspunde fata-soldat, nedumerită de interesul meu Nu vă recomand Strâng din buze — Vreau să-i văd, o întrerup Fata ezită, aruncă o privire înăuntru şi încuviinţează cu o mişcare din cap, fără tragere de inimă — Desigur, îmi răspunde Se duce la uşă şi o deschide, poftindu-ne înăuntru Lucy rămâne afară, ţinându-l strâns de mână pe Eden Uşa se închide în spatele nostru Şi aşa mă trezesc faţă în faţă cu Tess şi cu un mic grup de Patrioţi 9 DAY La naiba! Ultima dată când am văzut-o pe Tess, stătea în mijlocul aleii din apropierea locului unde trebuia să-l asasinăm pe Anden, stătea acolo cu pumnii strânşi şi părea răvăşită Acum arată cu totul altfel E mai calmă Mai matură S-a mai şi înălţat puţin, iar faţa cândva rotunjoară, de copil, s-a alungit O imagine bizară Şi ea, şi ceilalţi prizonieri sunt legaţi cu cătuşe de scaune Imagine care nu e de natură să-mi îmbunătăţească starea de spirit Pe unul dintre companionii ei îl recunosc imediat E Pascao, Alergătorul tuciuriu, cu capul plin de bucle şi cu ochii ăia ridicoli, de un cenuşiu pal Tipul nu s-a schimbat prea mult, deşi acum, că sunt suficient de aproape, văd o cicatrice peste nas şi o alta, lângă tâmpla dreaptă Pascao îmi oferă un rânjet de un alb sclipitor, plin de sarcasm — Tu eşti, Day? îmi zice, făcându-mi cu ochiul în semn de flirt Arăţi la fel de splendid ca întotdeauna Uniformele Republicii îţi vin bine, nu glumă Cuvintele lui mă dor Îmi întorc privirea spre soldaţii care îi păzesc — De ce naiba sunt oamenii ăştia prizonieri? Unul dintre soldaţi ridică privirea spre mine Judecând după toate decoraţiile înfiorătoare de pe el, probabil că e căpitanul grupului ăsta sau cam aşa ceva — Sunt foşti Patrioţi, îmi răspunde el, accentuând ultimul cuvânt de parcă ar vrea să mă înţepe cu el I-am prins la marginea Fortificaţiei, unde încercau să ne strice echipamentele militare şi să ajute Coloniile Pascao se foieşte indignat pe scaun — Mănânci rahat, grozavule! se răsteşte Alergătorul la el Ne-am făcut tabără lângă Fortăreaţă fiindcă încercam să-i ajutăm pe amărâţii voştri de soldaţi Poate nici n-ar fi trebuit să ne obosim Tess îmi aruncă o privire suspicioasă Nu s-a mai uitat niciodată aşa la mine Cu încheieturile prinse în cătuşele astea enorme, braţele îi par incredibil de mici şi de subţiri Strâng din dinţi; privirea mi se opreşte asupra pistoalelor de la centurile soldaţilor „Fără mişcări bruşte”, îmi reamintesc singur „Nu în preajma căcănarilor ăstora, care sunt în stare să apese pe trăgaci în orice secundă” Observ cu coada ochiului că unul dintre Patrioţi e rănit la umăr şi sângerează — Daţi-le drumul, îi spun soldatului Nu ei sunt duşmanii Individul se uită la mine cu o privire plină de dispreţ — În niciun caz Ni s-a ordonat să îi reţinem până când Lângă mine, June ridică bărbia — De la cine aţi primit ordinul? Curajul soldatului se mai domoleşte — Domnişoară Iparis, ordinul meu a venit direct de la gloriosul nostru Elector Când o vede pe June încruntându-se, paznicul se îmbujorează şi începe să mormăie ceva în legătură cu turul lor de inspecţie în jurul Fortificaţiei şi despre cât de intensă a fost bătălia Eu mă apropii de Tess şi mă las pe vine până când ochii îmi ajung la acelaşi nivel cu ai ei Soldaţii îşi îndreaptă armele spre noi, dar June se răsteşte la ei, avertizându-i să înceteze — Te-ai întors, îi şoptesc lui Tess Deşi e în continuare suspicioasă, văd în ochii ei că se îmbunează — Da — De ce? Fata ezită Se uită la Pascao, care mă sfredeleşte cu privirea — Ne-am întors, îmi răspunde el, fiindcă Tess a aflat că ne-ai chemat Deci m-au auzit Transmisiile radio pe care le-am tot emis luni şi luni de zile nu s-au pierdut undeva, în beznă Nu ştiu cum, dar Patrioţii m-au auzit Tess înghite cu noduri până îşi face curaj să vorbească — Frankie ţi-a prins transmisia prima dată acum câteva luni, îmi spune ea, făcându-mi semn din cap către o fată cu părul creţ, care e legată de alt scaun, mai încolo Mi-a zis că încerci să ne contactezi Tess lasă ochii în podea — N-am vrut să-ţi răspund Dar când am auzit de boala ta şi Asta e E limpede că vestea s-a răspândit — Ei, o întrerupe Pascao când îmi vede figura, daʼ nu ne-am întors în Republică numai pentru că ni s-a făcut milă de tine Am ascultat şi ştirile din Republică, şi pe alea din Colonii Am aflat că oficialii din Colonii vă ameninţă cu războiul — Şi v-aţi decis să ne săriţi în ajutor? intervine June suspicioasă De ce aţi devenit brusc aşa de generoşi? Rânjetul sarcastic al lui Pascao se evaporă Se uită la June, înclinându-şi uşor capul — Tu eşti June Iparis, nu-i aşa? Căpitanul dă să-i spună că trebuie să i se adreseze lui June într-o manieră mai formală, însă June nu face decât să încuviinţeze din cap — Deci tu eşti cea care ne-a sabotat planurile şi ne-a despărţit echipa, continuă Pascao, ridicând din umeri Nu-ţi port pică, oricum nu eram un mare fan al lui Razor sau ceva de genul ăsta — De ce v-aţi întors în ţară? insistă June — Bine, uite cum stă treaba Am fost daţi afară din Canada, dacă chiar trebuie să ştii Pascao trage adânc aer în piept — Ne-am dus acolo să ne ascundem după ce s-a dus totul pe apa Sâmbetei în timpul ăăă, mă rog, înţelegi tu, zice el, şovăind şi aruncându-le o privire soldaţilor din jur În timpul partidei de antrenament cu Anden Apoi canadienii şi-au dat seama că n-ar fi trebuit să fim în ţara lor, aşa că am fost nevoiţi să fugim în sud Mulţi dintre noi s-au împrăştiat în toate direcţiile Acum nici nu mai ştiu unde sunt jumătate din cei care au făcut parte din grupul iniţial, e posibil ca unii dintre ei să fie încă în Canada Când am aflat vestea despre Day, micuţa Tess ne-a întrebat dacă poate să se despartă de noi şi să pornească singură înapoi, spre Denver Eu n-am vrut ca Tess să mă rog să moară, aşa că am venit cu ea Pascao lasă o clipă ochii în pământ Povesteşte întruna, dar îmi dau seama că a început să bată câmpii, că încearcă să ne vândă un motiv pentru întoarcerea lor, oricare, numai cel adevărat nu — Acum, că Republica a fost invadată de Colonii, m-am gândit că, dacă vă ajutăm în război, poate suntem amnistiaţi şi căpătăm permisiunea să rămânem în ţară Însă îmi dau seama că probabil Electorul vostru nu e cel mai mare — Ce se întâmplă aici? Ne întoarcem cu toţii să vedem de unde a venit întrebarea, iar soldaţii din cameră iau poziţia de salut Eu mă ridic de pe vine şi-l văd pe Anden stând în pragul uşii cu un grup de bodyguarzi în spatele lui Ochii negri au o scăpărare care nu prevesteşte nimic bun Se uită mai întâi la mine şi la June şi apoi la Patrioţi Deşi nu a trecut atât de mult timp de când l-am lăsat în urmă, să discute cu generalii, Anden are umerii uniformei acoperiţi cu un strat fin de praf, iar expresia îi e mohorâtă Căpitanul care a vorbit cu noi mai devreme îşi drege glasul emoţionat — Îmi cer scuze, Elector, începe el, dar i-am reţinut pe aceşti infractori lângă Fortificaţie La auzul acestor cuvinte, June îşi încrucişează braţele peste piept — Deci să înţeleg că nu dumneavoastră aţi aprobat reţinerea lor, Elector? i se adresează ea lui Anden Iritarea din vocea prietenei mele îmi spune că ea şi Anden nu sunt momentan în cele mai bune relaţii Anden priveşte scena Probabil că rumegă în minte cearta noastră din timpul călătoriei cu maşina, însă nu se oboseşte să se mai uite la mine Ei, foarte bine Poate că i-am dat un subiect de meditaţie Într-un final, Electorul îi face semn din cap căpitanului — Cine sunt oamenii ăştia? — Foşti Patrioţi, domnule — Înţeleg Cine a ordonat să fie reţinuţi? Căpitanul se face roşu ca racul — Păi, domnule Elector, răspunde el, străduindu-se să sune convingător, ofiţerul meu Însă Anden nu-l mai ascultă pe comandantul cel mincinos şi dă să iasă din cameră — Scoateţi-le cătuşele, ordonă el fără să se întoarcă Deocamdată ţineţi-i aici, după care evacuaţi-i cu ultimul grup Supravegheaţi-i cu atenţie Ne face semn să-l urmăm — Domnişoară Iparis Domnule Wing Dacă sunteţi amabili O mai privesc o dată pe Tess Se uită la soldaţii care-i desfac cătuşele de la încheieturi Apoi ies din încăpere împreună cu June Eden se repede la mine cu atâta viteză, încât aproape că se izbeşte de picioarele mele Îl iau iar de mână Anden se opreşte în faţa unui grup de soldaţi republicani La vederea lor, mă încrunt Patru dintre ei sunt în genunchi, cu mâinile ridicate la ceafă Stau cu ochii în pământ Unul dintre ei plânge înfundat Restul soldaţilor din grup au armele aţintite spre cei îngenuncheaţi Conducătorul grupului i se adresează lui Anden — Aceştia au fost soldaţii însărcinaţi cu paza doamnei comandant Jameson şi a căpitanului Bryant Am descoperit o comunicare suspectă între unul dintre ei şi Colonii Nu mă mai mir că Anden ne-a adus aici, ca să vedem chipurile potenţialilor trădători Mă uit la soldaţii capturaţi Cel care plânge ridică ochii spre Anden — Vă rog, Elector, se milogeşte omul N-am avut nimic de-a face cu evadarea lor Eu, eu nu ştiu cum s-a întâmplat Eu Vorbele îi sunt retezate de patul unui pistol care-l izbeşte în cap Anden, care are de obicei un aer gânditor şi rezervat, pare inflexibil Mă uit când la soldaţii îngenuncheaţi, când la el Rămâne tăcut preţ de câteva secunde Apoi se întoarce spre soldaţii săi — Interogaţi-i Dacă nu cooperează, împuşcaţi-i Asiguraţi-vă că toate trupele află de treaba asta Să le fie învăţătură de minte oricăror alţi trădători din rândurile noastre Să ştie că îi vom descoperi Soldaţii înarmaţi bat din călcâie în semn de salut — Da, să trăiţi! Apoi îi ridică în picioare pe cei acuzaţi de trădare O senzaţie de greaţă îmi strânge stomacul Însă Anden nu îşi ia înapoi cuvintele În schimb, se uită cum sunt târâţi şi scoşi din buncăr soldaţii care urlă şi imploră June pare oripilată Îi urmăreşte pe prizonieri cu privirea Anden se întoarce spre noi cu o expresie gravă — Coloniile au ajutoare O bufnitură înfundată răsună de undeva, de deasupra noastră, făcând podeaua şi tavanul să se zguduie June se uită cu mai multă atenţie la Anden, ca şi cum l-ar analiza — Ce fel de ajutoare? — Le-am văzut escadrilele în aer, chiar dincolo de Fortificaţie Nu toate avioanele sunt din Colonii Unele au pictate pe flancuri stele africane Generalii mi-au spus că autorităţile din Colonii sunt atât de sigure pe ei, încât au staţionat un dirijabil şi o escadrilă de avioane cu reacţie la mai puţin de un kilometru de Fortificaţia noastră şi improvizează aerodromuri pe măsură ce înaintează Se pregătesc pentru un nou asalt Strâng şi mai tare mâna lui Eden Copilul se uită cu ochii mijiţi la valurile de evacuaţi care s-au îngrămădit lângă tren, dar probabil că nu izbuteşte să distingă decât o masă de pete mişcătoare Aş vrea să pot să-i şterg de pe faţă expresia asta speriată — Cât o să reziste Denverul? întreb — Nu ştiu, îmi răspunde Anden mohorât Fortificaţia e puternică, dar nu putem să ne opunem multă vreme unei superputeri — Atunci ce am putea face acum? intervine June Dacă nu suntem capabili să le ţinem piept singuri, o să pierdem, pur şi simplu, războiul? Anden clatină din cap — Avem şi noi nevoie de ajutor O să obţin o audienţă la Naţiunile Unite sau la Antarctica, să vedem dacă ei sunt dispuşi să ne susţină Aşa am putea să câştigăm destul timp ca să Aruncă o privire spre fratele meu, care stă tăcut şi calm lângă mine Pe mine mă străpunge un junghi de vinovăţie şi de furie Mă încrunt la Anden şi strâng şi mai tare mânuţa fratelui meu Eden n-ar fi trebuit să fie amestecat în povestea asta Iar eu n-ar trebui să fiu obligat să aleg între a-mi pierde fratele şi a pierde nenorocita asta de ţară — Să sperăm că nu se va ajunge aici, spun În timp ce el şi June se lansează într-o conversaţie detaliată cu privire la Antarctica, eu mă uit înapoi în camera în care sunt ţinuţi Tess şi ceilalţi Patrioţi Prin fereastră, o văd pe Tess cum o oblojeşte cu grijă pe fata cu umărul însângerat, în vreme ce soldaţii o urmăresc cu expresii îngrijorate Nu înţeleg cum de toţi ucigaşii ăştia bine antrenaţi se tem de o fetiţă înarmată cu nişte tifon şi nişte alcool sanitar Mă trec frisoane când mă gândesc la felul în care Anden a ordonat ca soldaţii acuzaţi de trădare să fie scoşi din buncăr şi împuşcaţi Pascao mi se pare frustrat O clipă, privirile ni se întâlnesc prin fereastră Deşi Alergătorul nu-şi mişcă buzele, îmi dau seama la ce se gândeşte Ştie că a-i ţine pe Patrioţi închişi într-o cameră, în plin război, în vreme ce soldaţii şi civilii sunt ucişi la suprafaţă e o totală irosire de forţe — Elector, zic brusc, întorcându-mă spre Anden şi June Anden se opreşte din vorbit şi se uită la mine — Lasă-i să iasă din buncăr Când văd că Anden tace, invitându-mă astfel să continui, adaug: — Oamenii ăştia te pot ajuta la suprafaţă Pun pariu că pot juca jocul gherilei mai bine decât oricare dintre soldaţii tăi şi, de vreme ce o bucată de timp n-o să evacuezi sectoarele sărace, s-ar putea să ai nevoie de orice mână de ajutor în plus June nu face nicio referire la mica mea înţepătură, însă Anden îşi încrucişează braţele peste piept — Day, i-am iertat pe Patrioţi ca parte a înţelegerii noastre iniţiale, dar nu am uitat istoria dificilă care mă leagă de ei Deşi nu vreau să-ţi văd prietenii încătuşaţi, nu am niciun motiv să cred că vor ajuta acum o ţară pe care au terorizat-o atâta vreme — Sunt inofensivi, insist eu N-au niciun motiv să lupte împotriva Republicii — Trei condamnaţi la moarte tocmai au evadat, se enervează Anden Coloniile au lansat un atac-surpriză asupra capitalei noastre Iar acum potenţialii mei asasini stau la câţiva metri distanţă de mine Nu mă aflu într-o dispoziţie tocmai generoasă — Încerc să te ajut Oricum, tocmai i-ai prins pe trădători, nu? Chiar crezi că Patrioţii au avut ceva de-a face cu evadarea doamnei comandant Jameson? Mai ales când individa s-a spălat pe mâini de ei? Crezi că mie îmi place ideea că asasinii mamei mele sunt acum în libertate? Dă-le drumul Patrioţilor şi vor lupta pentru tine Ochii lui Anden se îngustează — Ce te face să crezi că sunt atât de loiali Republicii? — Lasă-mă pe mine să-i conduc Eden ridică brusc capul, surprins — Şi o să ai parte de loialitate June îmi aruncă o privire de avertisment Trag adânc aer în piept, îmi înghit frustrarea şi îmi impun să mă calmez Prietena mea are dreptate N-are rost să-l enervez pe Anden dacă îl vreau de partea mea — Te rog, adaug cu o voce mai scăzută Lasă-mă să ajut În cineva tot trebuie să ai încredere Nu-i lăsa pe oamenii de-afară să moară pur şi simplu Privirea lui Anden zăboveşte asupra mea vreme îndelungată Îmi dau seama, cu un fior, cât de mult seamănă cu tatăl lui Similitudinea e vizibilă doar o secundă, după care Anden îşi ia din nou aerul său grav şi concentrat E ca şi cum şi-ar fi amintit brusc cine suntem Oftează din adâncul rărunchilor şi strânge din buze — Anunţă-mă ce plan ai, îmi comunică într-un sfârşit Şi mai vedem Între timp, îţi sugerez să-l urci pe fratele tău în tren, spune el şi adaugă, ca să-mi potolească teama pe care mi-o citeşte pe chip: O să fie în siguranţă până te întorci la el Îţi dau cuvântul meu Apoi se răsuceşte pe călcâie şi-i face semn lui June să-l însoţească Un soldat îi conduce spre un grup de generali şi, pe când îi urmăresc cu privirea, răsuflu uşurat June îmi aruncă o privire peste umăr Ştiu că se gândeşte la acelaşi lucru ca şi mine O îngrijorează felul în care războiul ăsta îl afectează pe Anden Felul în care ne afectează pe noi toţi Lucy îmi întrerupe şirul gândurilor — Poate c-ar trebui să-l urcăm pe fratele tău în trenul de evacuare, îmi spune femeia, privindu-mă compătimitor — Aşa e Îmi plec privirea spre Eden şi-l mângâi pe frăţiorul meu pe umăr Mă străduiesc din răsputeri să am încredere în promisiunea Electorului — Hai la tren, să vedem cum putem să te scoatem de-aici — Şi tu? mă întreabă Eden Chiar o să conduci chestia aia, asaltul? — O să vin după tine în Los Angeles Îţi jur Eden nu mai scoate niciun sunet în timp ce ne croim drum către platforma trenului şi nici după aceea, când soldaţii ne escortează către vagoanele din faţă Expresia lui a devenit serioasă şi posomorâtă Când, în sfârşit, suntem în faţa uşii de sticlă a trenului, care e închisă, mă aplec să-i vorbesc — Ascultă-mă Îmi pare rău că nu pot să merg chiar acum cu tine Trebuie să stau aici şi să-i ajut pe ceilalţi, da? Lucy e însă cu tine O să aibă grijă să nu păţeşti nimic Iar eu o să vin după voi curând — Da, bine, mormăie Eden — Ah, exclam eu, dregându-mi glasul Eden e bolnăvior, înclinat spre tehnică şi uneori nesuferit, însă rareori e atât de furios Chiar şi după ce a orbit, tot şi-a păstrat optimismul Aşa că francheţea lui mă ia pe nepregătite — Ei, atunci e bine, mă decid să răspund Mă bucur că eşti — Daniel, tu îmi ascunzi ceva, mă întrerupe puştiul Îmi dau seama Ce îmi ascunzi? — Nu-ţi ascund nimic, zic eu după o clipă de ezitare — Nu te pricepi deloc să minţi Eden se trage din mâna mea şi se încruntă — S-a întâmplat ceva Am auzit-o în vocea Electorului şi după aceea, zilele trecute, mi-ai zis chestia aia ciudată, că ţi-e teamă ca nu cumva soldaţii Republicii să vină să ne bată la uşă De ce-ar face asta aşa, din senin? Eu credeam că totul e în regulă acum Oftez şi las capul în jos Eden pare să se îmbuneze puţin, dar tot încrâncenat rămâne — Ce îmi ascunzi? repetă copilul Are unsprezece ani Merită să ştie adevărul — Republica te vrea înapoi să experimenteze pe tine, îi răspund în şoaptă, ca să nu mă audă decât el În Colonii se răspândeşte un virus Autorităţile republicane cred că tu ai antidotul în sânge Vor să te ducă iar în laboratoare Eden se uită ţintă la mine vreme îndelungată, fără să scoată un cuvânt Deasupra noastră, o nouă bufnitură cutremură pământul Mă întreb cât de bine rezistă Fortificaţia Secundele se târăsc cu lentoare Într-un final, îi pun mâna pe braţ — N-am să-i las să te ia, îi spun, încercând să-l liniştesc OK? N-o să ţi se întâmple nimic Anden – Electorul – ştie că nu poate să te ia fără să rişte o revoluţie Nu poate să facă asta fără permisiunea mea — Toţi oamenii ăia din Colonii o să moară, nu-i aşa? murmură Eden Cei care au virusul Ezit N-am întrebat niciodată prea multe despre simptomele exacte ale infectării cu acel virus – de fapt, am încetat să mai ascult din secunda în care a fost pomenit fratele meu — Nu ştiu, îi mărturisesc — Şi-apoi o să împrăştie virusul şi în Republică Eden lasă capul în jos şi începe să-şi frângă mâinile — Poate că îl răspândesc chiar acum Dacă pun stăpânire pe capitală, boala o să se răspândească Nu-i aşa? — Nu ştiu Ochii lui Eden îmi caută faţa Cu toate că e aproape orb, văd nefericirea din privirea lui — Să ştii că nu trebuie să iei toate deciziile în locul meu — Nu mi s-a părut că fac asta Nu vrei să mergi în LA? Acolo eşti mai în siguranţă şi, după cum ţi-am zis, o să vin şi eu după voi Îţi promit — Nu, nu la asta m-am referit De ce ai decis să-mi ascunzi chestia asta? De asta e supărat? — Glumeşti, nu? — De ce? mă presează puştiul — Ai fi fost de acord? Mă trag mai aproape de el Mă uit în jur la soldaţii şi evacuaţii din apropiere şi cobor vocea — Ştiu că mi-am declarat sprijinul pentru Anden, dar asta nu înseamnă că am uitat ce i-a făcut Republica familiei noastre Ce ţi-a făcut ţie Când am văzut că te-ai îmbolnăvit, când patrula anti-molimă a venit la uşa noastră şi te-a târât afară din casă pe targa aia, când aveai ochii negri de sânge Mă opresc, închid ochii şi îmi alung scena din minte Am derulat-o la mine în cap de milioane de ori; n-am nevoie s-o revăd Amintirea asta îmi trezeşte durerea din ceafă — Crezi că nu ştiu asta? îmi răspunde Eden cu glas scăzut, dar sfidător Eşti fratele meu, nu mama noastră — Ba acum sunt, zic eu, mijindu-mi ochii — Ba nu eşti Mama a murit Eden inspiră profund — Ţin minte ce ne-a făcut Republica Sigur că ţin minte Dar suntem invadaţi de Colonii Vreau să ajut Nu-mi vine să cred că frăţiorul meu îmi spune asta Nu înţelege cât de departe e dispusă Republica să meargă Oare chiar a uitat toate experimentele alea? Mă aplec spre el şi-l prind de încheietura lui firavă — Experimentele astea ar putea să te omoare Îţi dai seama de asta? Şi e posibil să nici nu găsească leacul în sângele tău Eden se trage de lângă mine — Asta e decizia mea Nu a ta Copilul repetă practic cuvintele lui June de mai devreme — Foarte bine, mă răstesc eu la el Atunci care e decizia ta, puştiule? Eden îşi adună curajul — Poate că vreau să ajut — Îţi baţi joc de mine Vrei să-i ajuţi? Vrei să-mi faci în ciudă? — Vorbesc serios Mi se pune un nod în gât — Eden, am pierdut-o pe mama şi l-am pierdut pe John Tata s-a dus Tu eşti tot ce mi-a mai rămas Nu-mi pot permite să te pierd şi pe tine Tot ce am făcut până acum, am făcut pentru tine Nu te las să-ţi rişti viaţa ca să salvezi Republica sau Coloniile Sfidarea se risipeşte din ochii fratelui meu Îşi ridică braţele pe balustradă şi-şi sprijină bărbia pe ele — Dacă ştiu ceva despre tine, spune el, apoi ştiu că nu eşti egoist Tac Egoist Ba sunt egoist Vreau ca Eden să fie apărat, departe de orice pericol Şi la naiba cu ce crede el despre asta Dar la auzul cuvintelor lui, sentimentul de vină mă copleşeşte De câte ori n-a încercat John să mă apere de pericole? De câte ori nu m-a avertizat să nu mai acţionez împotriva Republicii sau să nu mai încerc să găsesc un leac pentru Eden? Niciodată nu l-am ascultat şi nu regret asta Eden se uită la mine cu ochii lui orbi, un handicap cu care l-a pricopsit Republica Iar acum frăţiorul meu se jertfeşte singur, ca un miel, iar eu nu pricep de ce Ba nu Pricep Eden e ca mine Face ce aş fi făcut şi eu Însă nu pot să îndur gândul că l-aş putea pierde Îi pun o mână pe umăr şi încep să-l împing uşor spre tren — Întâi să ajungi în LA O să mai discutăm noi despre asta mai târziu Ar trebui să te gândeşti mai bine, fiindcă dacă te oferi voluntar — Dar m-am gândit bine, mă întrerupe puştiul Se trage din mâna mea şi face câţiva paşi înapoi, prin uşa balconului — Şi-apoi, dacă vin soldaţii după mine, tu chiar crezi că putem să-i oprim? Îi vine rândul să urce Lucy îl ajută să păşească în tren Eu îi mai păstrez mâna într-a mea o secundă, până când Eden e nevoit să-mi dea drumul Deşi pare foarte supărat, copilul încă îmi strânge mâna cu putere — Să vii repede, da? îmi spune Şi, fără niciun avertisment, îşi aruncă braţele pe după gâtul meu Lângă el, Lucy îmi zâmbeşte în felul acela al ei, prin care vrea să mă liniştească — Nu-ţi face griji, Daniel, mă asigură femeia O să-l păzesc ca un uliu Înclin din cap cu recunoştinţă Apoi îl îmbrăţişez cu putere pe Eden, închid ochii strâns şi trag adânc aer în piept — Ne vedem curând, puştiule, îi şoptesc Împotriva voinţei mele, îmi desfac degetele dintr-ale lui şi Eden dispare în vagon Câteva clipe mai târziu, trenul pleacă din staţie, ducând primul val de evacuaţi către coasta de vest a Republicii şi lăsând în urma lui doar cuvintele lui Eden, care-mi răsună în minte „Poate că vreau să ajut” După plecarea trenului, stau o vreme singur, pierdut în gânduri În minte îmi răsună iar şi iar vorbele fratelui meu Acum eu sunt tutorele lui, am tot dreptul să-l apăr de pericole şi naiba să mă ia dacă vreau să-l văd iar în laboratoarele Republicii, după câte am făcut ca să-l scot de-acolo Închid ochii şi-mi îngrop mâinile în păr După un timp, mă întorc în camera unde sunt ţinuţi Patrioţii Uşa e deschisă Când intru, Pascao încetează să-şi mai întindă braţele, iar Tess îşi ia ochii de la umărul fetei rănite, pe care tocmai l-a terminat de bandajat — Aşa deci, le spun, cu ochii aţintiţi asupra lui Tess V-aţi întors ca să le faceţi viaţa amară Coloniilor? Tess îşi pleacă privirea Pascao ridică din umeri — Păi ce mai contează dacă nu ne lasă nimeni înapoi acolo, sus De ce? Ai vreo idee? — Electorul şi-a dat acordul, îi răspund Atâta timp cât eu conduc grupul, consideră că vom fi suficient de amabili încât să nu ne întoarcem împotriva Republicii Oricum, ce temere prostească! Doar îl au în continuare pe fratele meu, nu? Încet, pe faţa lui Pascao înfloreşte un zâmbet — Ei, sună distractiv Şi ce-ai de gând să faci? Vâr mâinile în buzunare şi-mi reiau masca arogantă — Lucrul la care m-am priceput eu dintotdeauna 10 JUNE 51,5 ORE DE LA ULTIMA DISCUŢIE CU THOMAS 15 ORE DE CÂND L-AM VĂZUT ULTIMA DATĂ PE DAY 8 ORE DE LA ÎNCETAREA TEMPORARĂ A BOMBARDAMENTULUI COLONIILOR ASUPRA FORTIFICAŢIEI DIN DENVER Ne aflăm în avionul electorului şi ne îndreptăm spre Ross City, Antarctica Stau vizavi de Anden Ollie e întins la picioarele mele Ceilalţi doi Princeps-Elecţi au fost aşezaţi într-un compartiment adiacent, separat de noi de un panou de sticlă (91 cu 182 cm, antiglonţ, cu sigiliul Republicii gravat pe faţa dinspre mine, judecând după marginile lucrăturii) Dincolo de fereastră, cerul e de un albastru strălucitor, iar o pătură de nori căptuşeşte linia orizontului Din secundă în secundă, ar trebui să simţim avionul reducând altitudinea şi să vedem apărând întinsa metropolă antarctică Aproape toată călătoria am tăcut, ascultându-l pe Anden, care a preluat un şir nesfârşit de apeluri din Denver cu privire la bătălie Abia când suntem aproape deasupra apelor antarctice se opreşte şi el din vorbit Mă uit cum lumina dansează pe chipul lui tânăr, care ascunde gânduri atât de împovărătoare despre lume — Care e povestea dintre noi şi Antarctica? îl întreb eu după o vreme Ceea ce vreau să spun de fapt e: „Crezi că ne vor ajuta?” Însă întrebarea asta ar fi prostească Răspunsul e imposibil de dat, aşa că n-are sens s-o pun Anden îşi întoarce ochii verzi şi strălucitori dinspre fereastră şi-i fixează asupra mea — Antarctica ne ajută Primim ajutor internaţional de la ei de zeci de ani Economia noastră nu e în stare să se susţină singură Încă mă tulbură ideea că naţiunea pe care cândva o credeam atât de puternică se chinuieşte de fapt să supravieţuiască — Şi care e relaţia noastră cu ei acum? Anden nu-şi ia ochii de la mine şi îi văd încordarea din privire, însă chipul îi rămâne neclintit — Antarctica a promis că-şi va dubla ajutorul dacă reuşim să redactăm un tratat, astfel încât Coloniile să comunice iar cu noi Şi au ameninţat că-şi vor înjumătăţi ajutorul dacă tratatul nu e semnat până la sfârşitul anului Aici Electorul face o pauză — Aşa că acum îi vizităm nu doar ca să le cerem ajutorul, ci şi ca să încercăm să-i convingem să nu-şi retragă sprijinul pe care ni-l dau deja Trebuie să le explicăm de ce s-a dus totul pe apa Sâmbetei Mi se pune un nod în gât — De ce Antarctica? — Antarctica şi Africa sunt rivale de multă vreme, îmi răspunde Anden Dacă există cineva suficient de puternic ca să ne ajute să câştigăm războiul împotriva Coloniilor şi a Africii, atunci Antarctica e forţa aceea Anden se apleacă în faţă şi-şi sprijină coatele pe genunchi Mâinile lui înmănuşate se află la doar treizeci de centimetri de picioarele mele — O să vedem ce-o să se întâmple Le datorăm mulţi bani şi, în ultimii ani, Antarctica n-a fost prea mulţumită de noi — Te-ai întâlnit vreodată personal cu preşedintele lor? — Uneori veneam aici în vizită cu tata, mă lămureşte Anden, zâmbindu-mi în felul ăla pişicher care mă face să roşesc — În timpul întâlnirilor ăstora, preşedintele a fost absolut şarmant Crezi că am vreo şansă? Îi zâmbesc şi eu Simt dublul înţeles al întrebării lui; Anden nu se referă doar la Antarctica — Eşti carismatic, dacă asta mă întrebi, mă decid să-i răspund Anden râde scurt Sunetul râsului său mă încălzeşte Dar apoi, tânărul Elector întoarce capul şi îşi pleacă privirea — În ultima vreme n-am prea avut succes, n-am mai sedus pe nimeni, murmură el Avionul începe să coboare Îmi întorc capul spre fereastră şi trag adânc aer în piept, luptându-mă cu roşeaţa care îmi urcă în obraji Pe măsură ce avionul coboară, norii se apropie din ce în ce mai mult şi curând suntem înghiţiţi de o ceaţă cenuşie şi unduitoare; după câteva minute, ieşim din burta norilor şi în faţa noastră se întinde o fâşie uriaşă de pământ, înţesată de blocuri-turn, într-o varietate uimitoare de culori puternice Panorama îmi taie respiraţia O singură privire mi-e de-ajuns ca să-mi confirme cât de mare e distanţa tehnologică şi de prosperitate dintre Republică şi Antarctica Un dom subţire şi transparent se întinde peste oraş, însă avionul trece prin el la fel de uşor cum a trecut şi prin nori Fiecare clădire pare să aibă capacitatea să-şi schimbe culoarea după voie (două au trecut deja de la un verde pastel la un albastru închis, iar una a trecut de la auriu la alb) şi toate construcţiile par noi-nouţe, lustruite şi impecabile, aşa cum puţine blocuri din Republică sunt Poduri enorme şi elegante leagă între ei mulţi dintre impozanţii zgârie-nori, sclipind alb sub lumina soarelui Fiecare pasarelă leagă un etaj al clădirii de cel al construcţiei alăturate, alcătuind astfel o reţea ca un fagure în nuanţa fildeşului Podurile plasate cel mai sus au în centru platforme rotunde Când mă uit mai cu atenţie, pe platforme văd ceva care seamănă cu nişte aeronave (O altă ciudăţenie: toate blocurile-turn au enorme holograme argintii cu numere, care plutesc deasupra acoperişurilor; numerele variază de la zero la treizeci de mii Mă încrunt Oare numerele sunt proiectate de o lumină amplasată pe fiecare acoperiş? Şi ce semnifică ele? Oare arată câţi oameni locuiesc în fiecare zgârie-nor? Deşi, dacă aşa ar sta lucrurile, treizeci de mii mi se pare un plafon relativ scăzut, date fiind dimensiunile clădirilor ) Vocea pilotului nostru se face auzită prin intercom Ne informează că urmează să aterizăm Pe măsură ce orizontul se umple de clădiri colorate ca nişte bomboane, ne apropiem din ce în ce mai mult de una dintre acele platforme de pe poduri Dedesubt, văd oameni care pregătesc grăbiţi aterizarea noastră Când, în sfârşit, ajungem deasupra platformei, o smucitură bruscă ne aruncă pe toţi de pe scaune Ollie saltă capul şi mârâie — Acum suntem andocaţi magnetic, îmi explică Anden, văzându-mi uimirea de pe chip De acum, pilotul nostru nu mai trebuie să facă nimic Platforma ne va trage singură în jos, pentru aterizare Aterizăm atât de lin, încât nu simt nimic Când păşim afară din avion, împreună cu întregul nostru anturaj de Senatori şi soldaţi, mai întâi sunt şocată de cât de plăcută e temperatura O adiere răcoroasă, muiată în căldura soarelui Dar nu ne aflăm oare la capătul pământului? (Estimez o temperatură de douăzeci şi două de grade Celsius, un vânt din sud-vest, o adiere surprinzător de uşoară, dacă luăm în considerare cât de sus ne aflăm faţă de pământ ) Apoi îmi amintesc de domul acela subţire, lipsit de substanţă, prin care am trecut Poate că aşa controlează antarcticanii clima din oraşele lor În al doilea rând, sunt şocată să constat că imediat suntem conduşi într-un cort de plastic de o echipă de oameni îmbrăcaţi în costume de protecţie biologică şi cu măşti de gaze pe faţă (Vestea molimei din Colonii probabil că a ajuns şi aici ) Una dintre persoanele din echipă îmi inspectează ochii, nasul, gura şi urechile, după care îmi scanează tot corpul cu o lumină verde, puternică Aştept într-o tăcere tensionată până când individul în cauză (bărbat sau femeie? nu sunt sigură) analizează datele cu ajutorul unui dispozitiv portabil Cu coada ochiului, văd că şi Anden este supus aceloraşi teste Se pare că poziţia de Elector al Republicii nu te scuteşte de suspiciunea contaminării cu virusul ucigaş Trec zece minute bune până când primim cu toţii acordul de intrare şi suntem scoşi din cort Anden salută trei antarcticani (îmbrăcaţi în nişte costume cu croieli ciudate, unul în verde, altul în negru şi al treilea în albastru) care ne aşteaptă la podul de aterizare cu câţiva paznici — Sper că aţi avut un zbor plăcut, spune unul dintre ei – o femeie – când Mariana, Serge şi cu mine ne apropiem Femeia ne întâmpină în engleză, dar are un puternic accent exotic — Dacă preferaţi, vă putem trimite acasă cu unul dintre avioanele noastre Republica e departe de a fi perfectă; asta ştiu deja de multă vreme, şi mai cu seamă de când l-am cunoscut pe Day Însă cuvintele femeii sunt atât de arogante, că mă zburlesc imediat Se pare că, pentru ei, avioanele noastre cu reacţie nu sunt suficient de bune Mă uit la Anden să văd ce reacţie are el, însă tânărul Elector nu face decât să încline capul şi să-i ofere femeii un zâmbet încântător — Gracias, Lady Medina Întotdeauna sunteţi atât de amabilă, îi răspunde Anden Vă sunt foarte recunoscător pentru ofertă, dar sub niciun chip n-aş vrea să vă deranjez O să ne descurcăm cu avionul nostru Nu pot să nu-l admir pe Anden În fiecare zi văd noi dovezi ale poverii pe care o poartă pe umeri După o oarecare opoziţie şi fără prea multă tragere de inimă, îl las pe unul dintre paznici să-l ducă pe Ollie la hotelul unde voi fi cazată Apoi pornim cu toţii într-o procesiune tăcută Antarcticanii ne conduc dincolo de platformă, de-a lungul podului, înspre clădirea cu care face legătura (şi care e colorată în roşu, deşi nu am certitudinea că au făcut asta în onoarea aterizării noastre) Am grijă să merg aproape de marginea pasarelei, ca să pot privi oraşul de dedesubt Pentru prima dată în viaţă, îmi ia ceva timp să număr etajele (bazându-mă pe podurile care se ramifică la nivelul fiecărui etaj, clădirea asta are peste trei sute de etaje – număr vreo trei sute douăzeci şi şapte, deşi, într-un final, sunt nevoită să îmi feresc privirea ca să scap de senzaţia de ameţeală) Lumina soarelui scaldă etajele de sus, însă şi cele inferioare sunt foarte bine iluminate; probabil că antarcticanii simulează lumina solară în beneficiul persoanelor de la nivelul solului Îi privesc pe Anden şi pe Lady Medina, care discută şi râd de parcă ar fi vechi prieteni Anden s-a adaptat la situaţie atât de bine, încât nu pot să-mi dau seama dacă îi place sincer femeia asta sau dacă, pur şi simplu, joacă rolul unui politician agreabil Se pare că măcar în domeniul relaţiilor internaţionale răposatul Elector şi-a pregătit bine fiul Intrarea în clădire, cea din dreptul podului, acoperită de o arcadă încadrată de volute sculptate într-o manieră foarte elaborată, se deschide la apropierea noastră Ne oprim într-un hol cu decoraţiuni luxoase (un covor gros, în nuanţa fildeşului, care, spre fascinaţia mea, explodează în volburi colorate indiferent unde îmi pun piciorul pe el; şiruri de ghivece cu palmieri; un perete de sticlă curbat, pe care rulează reclame strălucitoare şi ceea ce par a fi pupitre interactive pentru controlul unor lucruri pe care nu le înţeleg) Pe măsură ce ne deplasăm, antarcticanii ne dau fiecăruia dintre noi câte o pereche de ochelari subţiri Anden şi mulţi dintre Senatori şi-i pun imediat la ochi, ca şi cum ar fi obişnuiţi cu acest ritual, însă antarcticanii ne explică totuşi care e rolul ochelarilor Mă întreb dacă gazdele ştiu cine sunt eu sau dacă le pasă Cu siguranţă că mi-au sesizat nedumerirea în privinţa ochelarilor — Păstraţi-i la ochi pe durata vizitei, ne spune Lady Medina cu accentul ei pronunţat, deşi sunt conştientă că lămuririle sunt numai pentru mine Vă vor ajuta să vedeţi Ross City aşa cum e el în realitate Intrigată, îmi pun ochelarii pe nas Clipesc surprinsă Primul lucru pe care îl simt sunt nişte furnicături uşoare în urechi, iar primul lucru pe care îl văd sunt numerele mici şi strălucitoare care plutesc deasupra tuturor antarcticanilor Lady Medina are „28 627: NIVELUL 29”, în vreme ce companionii săi (care până acum n-au scos niciun sunet) au „8 819: NIVELUL 11” şi respectiv „11 201: NIVELUL 13” Când îmi rotesc ochii prin holul de primire, observ tot soiul de numere şi cuvinte virtuale – planta verde, bulboasă, din colţ are scris deasupra ei „APĂ: + 1” în timp ce „CURAT: + 1” pluteşte deasupra unei mese în semicerc de culoare neagră Undeva în colţ, văd câteva cuvinte micuţe şi strălucitoare: JUNE IPARIS PRINCEP5 EFECT 3 REPUBLICA AMERICII NIVELUL 1 22 5EPT 2132 SCORUL ZILEI: 0 SCORUL CUMULAT: 0 Ne-am pus din nou în mişcare Nimeni altcineva nu pare deosebit de interesat de şuvoiul de texte şi numere virtuale care se suprapune peste lumea reală, aşa că trebuie să încerc să îi dau de capăt singură (Deşi antarcticanii nu poartă ochelari, ochii le fug din când în când la elementele virtuale din această lume, ceea ce mă face să mă întreb dacă nu cumva au ceva înserat în ochi sau poate în creier, ceva care să le simuleze permanent respectivele elemente ) Unul dintre cei doi însoţitori ai lui Lady Medina, un bărbat lat în umeri, cu păr alb, ochii foarte negri şi pielea de un cafeniu auriu, merge mai încet decât ceilalţi Într-un final, ajunge spre capătul procesiunii şi-şi potriveşte pasul cu al meu Prezenţa lui mă pune în alertă Însă când omul începe să-mi vorbească, vocea lui e blândă — Domnişoara June Iparis? — Da, domnule, îi răspund, înclinând din cap cu respect, la fel cum a făcut şi Anden Spre surprinderea mea, văd că numerele din colţul ochelarilor se schimbă: 22 SEPT 2132 SCORUL ZILEI: 1 SCORUL CUMULAT: 1 Mintea începe să-mi lucreze cu viteză Nu ştiu cum, dar ochelarii au înregistrat înclinarea mea din cap şi au adăugat un punct la sistemul ăsta antarctican, ceea ce înseamnă că o înclinare din cap e echivalentă cu un punct Tot acum îmi mai dau seama de ceva: când omul cu părul alb mi s-a adresat, nu am sesizat absolut niciun fel de accent, bărbatul vorbeşte într-o engleză perfectă Mă uit la Lady Medina şi, când surprind frânturi din ce-i spune lui Anden, observ că şi engleza ei sună acum impecabil Furnicătura pe care am simţit-o în urechi când mi-am pus ochelarii poate că acţionează ca un soi de mecanism de traducere, permiţându-le astfel antarcticanilor să se întoarcă la propria limbă şi totuşi să comunice şi cu noi fără nicio problemă Bărbatul cu părul alb se apleacă spre mine şi-mi şopteşte: — Eu sunt Santinela Makoare, unul dintre bodyguarzii mai noi ai lui Lady Medina Dânsa m-a însărcinat să vă fiu ghid, domnişoară Iparis, deoarece se pare că sunteţi nouă în oraşul nostru E cu totul altfel decât în Republică, nu-i aşa? Spre deosebire de Lady Medina, maniera în care îmi vorbeşte Santinela Makoare e complet lipsită de condescendenţă, iar întrebarea lui nu mă irită — Vă mulţumesc, domnule, îi răspund cu recunoştinţă Şi da, trebuie să recunosc că numerele acestea virtuale pe care le văd peste tot sunt ciudate pentru mine Nu prea le înţeleg rostul Omul zâmbeşte şi se scarpină în puful alb de pe bărbie — Viaţa în Ross City e un joc, iar noi, cu toţii, suntem jucători Spre deosebire de vizitatori – spre deosebire de dumneavoastră –, antarcticanii indigeni nu au nevoie de ochelari Nouă ni se implantează un cip lângă tâmplă la împlinirea vârstei de treisprezece ani E vorba despre un software care alocă puncte tuturor lucrurilor dimprejurul nostru Makoare îmi arată plantele — Vedeţi scris „Apă plus unu” deasupra plantei de acolo? Încuviinţez din cap — Dacă, de pildă, v-aţi decide să o udaţi, aţi primi un punct pentru gestul dumneavoastră frumos Vedeţi dumneavoastră, în Ross City, aproape orice acţiune pozitivă aduce puncte de recompensă, în vreme ce acţiunile negative scad puncte Pe măsură ce acumulezi puncte, creşti în nivel În clipa aceasta, dumneavoastră vă aflaţi la Nivelul Unu Omul face o pauză şi-mi indică numărul virtual care pluteşte deasupra capului său — Eu sunt la Nivelul Treisprezece — Şi ce sens are să atingi aceste niveluri? îl întreb când părăsim holul şi intrăm într-un ascensor Ele determină ce statut are fiecare din oraş? Îi ţin pe civili sub control? Santinela Makoare îşi pleacă fruntea — O să vedeţi Ieşim din ascensor şi ne îndreptăm spre un nou pod (de data asta, acoperit cu un tavan din sticlă arcuită) care leagă clădirea în care ne aflăm de o alta Pe drum, încep să înţeleg ce vrea să spună Santinela Makoare Clădirea în care pătrundem arată ca o academie enormă şi, privind în clase prin zidurile din sticlă, observ că fiecare individ în parte – probabil studenţi cu toţii – are propriile scoruri deasupra capului şi propriul nivel În partea din faţă a sălii, pe un monitor uriaş din sticlă, sunt proiectate o serie de întrebări de matematică, fiecare având câte un punctaj strălucitor deasupra ANALIZĂ MATEMATICĂ SEMESTRUL 2 Î1: 6 PCT Î2: 12 PCT Şi aşa mai departe La un moment dat, îl văd pe unul dintre studenţi aplecându-se ca să copieze de la un vecin Scorurile de deasupra capului său clipesc roşu şi, o secundă mai târziu, scorul său scade cu cinci puncte COPIAT: 5 PCT 1 642: NIVELUL 3 Studentul încremeneşte o clipă, după care întoarce repede ochii la propriul test Santinela Makoare surâde când mă vede analizând situaţia — În Ross City, nivelul pe care îl ai înseamnă totul Cu cât ai un nivel mai ridicat, cu atât câştigi mai mulţi bani, cu atât mai bune sunt slujbele pentru care poţi să candidezi şi cu atât eşti mai respectat Persoanele cu scorurile cele mai înalte sunt foarte admirate şi de-a dreptul celebre Bărbatul îmi arată ceafa studentului care a vrut să copieze — După cum vedeţi, cetăţenii noştri sunt atât de captivaţi de acest joc al vieţii, încât cei mai mulţi ştiu că nu e bine să facă lucruri care le vor reduce scorurile În consecinţă, nivelul de criminalitate din Ross City e foarte scăzut — Fascinant, murmur eu cu ochii încă lipiţi de sala de clasă, chiar şi atunci când ajungem în capătul holului şi ieşim pe un alt pod După o vreme, un nou mesaj îmi apare în colţul ochelarilor MERS 1 000 METRI: + 2 PCT SCORUL ZILEI: 3 SCORUL CUMULAT: 3 Spre surprinderea mea, faptul că văd numerele crescând îmi dă un scurt fior de mulţumire Mă întorc spre Santinela Makoare — Înţeleg de ce sistemul acesta e benefic pentru motivarea cetăţenilor Extraordinar! Nu mai rostesc cu voce tare şi următorul gând, dar mă întreb în sinea mea: cum se face diferenţa între acţiunile bune şi cele rele? Cine decide ce e bine şi ce e rău? Ce se întâmplă când cineva ia glas împotriva guvernului? În cazul ăsta, scorul persoanei creşte sau se reduce? Mă minunez de tehnologia care există aici Pentru prima dată, mi-e extrem de limpede cât de înapoiată e Republica Oare decalajul a fost întotdeauna atât de mare? Om fi fost şi noi vreodată lideri? Într-un final, ajungem într-o clădire cu o sală largă, semicirculară, folosită pentru întâlnirile politice („Sala Discuţiilor”, după cum o numeşte Lady Medina) În încăpere sunt înşirate steaguri din diverse ţări ale lumii În centru se află o masă lungă, din lemn de mahon, iar acum delegaţii antarcticani se aşază de o parte a ei, iar noi luăm loc de cealaltă parte Alţi doi delegaţi, cu niveluri similare cu al Medinei, ni se alătură când demarează discuţiile Dar abia al treilea delegat îmi atrage atenţia Omul are în jur de patruzeci şi cinci de ani, părul de culoarea bronzului, pielea închisă la culoare şi o barbă tunsă cu grijă Textul care pluteşte deasupra capului său indică „NIVELUL 202” — Domnul Preşedinte Ikari, spune Lady Medina când ni-l prezintă pe bărbat Anden şi ceilalţi Senatori înclină capul în semn de respect Fac şi eu la fel Deşi nu îndrăznesc să-mi iau ochii de la discuţii, zăresc cu coada ochiului steagul Republicii Prin ochelari, observ că deasupra lui stă scris, virtual, cu litere strălucitoare, „REPUBLICA AMERICII” Chiar alături se află steagul Coloniilor, cu dungile lui negre şi gri şi cu pasărea de un auriu sclipitor din centru Deasupra unora dintre steagurile celorlalte ţări pluteşte, sub numele lor, cuvântul Aliat Deasupra steagului Republicii cuvântul acesta lipseşte Discuţia noastră e tensionată din start — Se pare că planurile tatălui tău s-au întors împotriva ta, îi spune Preşedintele lui Anden Bărbatul se apleacă ţeapăn în faţă — Desigur, Naţiunile Unite sunt îngrijorate de faptul că Africa a acordat deja ajutor Coloniilor Coloniile au declinat invitaţia de a sta de vorbă cu noi Anden oftează — Oamenii noştri de ştiinţă lucrează din greu ca să găsească un leac Observ că niciodată, pe parcursul dezbaterii, Anden nu-l pomeneşte pe Eden şi nu menţionează nici lipsa de cooperare a lui Day — Însă, datorită banilor şi sprijinului african, forţele Coloniilor sunt copleşitoare Avem nevoie de ajutor ca să le respingem atacurile sau riscăm să fim cotropiţi în decurs de o lună de zile Virusul ar putea să se răspândească şi la noi — Vorbeşti cu pasiune, îl întrerupe Preşedintele Şi nu mă îndoiesc că faci lucruri extraordinare în calitate de nou lider al Republicii Dar o situaţie ca asta Virusul trebuie mai întâi să fie controlat, ca să nu se mai răspândească Şi am auzit că armata Coloniilor a făcut deja breşe în frontierele voastre Ochii aurii ca mierea ai Preşedintelui sunt incredibil de luminoşi Când Serge încearcă să intervină, bărbatul îi închide instantaneu gura, fără să-şi ia privirea de la Anden — Lasă-l pe Electorul vostru să răspundă, îl pune el la punct Serge se cufundă într-o tăcere bosumflată, nu înainte ca eu să remarc schimbul de priviri îngâmfate dintre Senatori Încep să mă enervez Senatorii, Preşedintele Antarcticii, chiar şi ceilalţi doi Princeps-Elecţi ai lui Anden îl iau cu toţii peste picior, fiecare în modul lui subtil Toţi îl întrerup şi pun accent pe vârsta lui necoaptă Mă uit la Anden, rugându-l în gând să nu se lase doborât Mariana înclină din cap spre el — Domnule? i se adresează ea Sunt uşurată când Anden îi aruncă mai întâi lui Serge o privire dezaprobatoare, apoi ridică bărbia şi răspunde cu calm — Da Deocamdată am reuşit să le ţinem piept, însă trupele Coloniilor se află chiar la periferia capitalei Preşedintele se apleacă în faţă şi se sprijină cu coatele pe masă — Deci există posibilitatea ca virusul ăsta să fi trecut deja pe teritoriul vostru? — Da, vine răspunsul Electorului Preşedintele tace o clipă Într-un final, spune: — Ce vrei de fapt? — Avem nevoie de sprijin militar, îi explică Anden Armata Antarcticii este cea mai bună din lume Ajutaţi-ne să ne securizăm frontierele Însă, mai presus de orice, ajutaţi-ne să găsim un leac Coloniile ne-au avertizat că leacul este singurul lucru care le va determina să se retragă Şi avem nevoie de timp ca să-l fabricăm Ikari strânge din buze şi clatină scurt din cap — Nu vă acordăm nici sprijin militar, nici bani, nici provizii Mă tem că aveţi deja datorii prea mari faţă de Antarctica pentru aşa ceva Ceea ce pot să vă ofer sunt oameni de ştiinţă care să vă ajute să găsiţi leacul la molimă Însă nu îmi voi trimite trupele într-o zonă infectată E prea periculos Când vede expresia de pe chipul lui Anden, privirea îi devine de oţel — Te rog să ne ţii la curent, căci şi eu sper, la fel de mult ca şi tine, să văd această problemă rezolvată Îmi cer scuze că nu vă putem fi de ajutor cu mai mult, Elector Anden se apleacă peste masă şi-şi împleteşte degetele între ele — Ce pot face ca să vă conving să ne ajutaţi, domnule Preşedinte? spune el Ikari se lasă pe spătarul scaunului şi se uită ţintă la Anden cu un aer gânditor Care mie îmi dă fiori A aşteptat ca Electorul să rostească aceste cuvinte — O să trebuiască să-mi oferi ceva care să merite, îi răspunde într-un sfârşit Ceva ce tatăl tău nu mi-a oferit niciodată — Şi despre ce anume este vorba? — Despre pământ La auzul acestor cuvinte, inima mi se strânge dureros Să le cedăm din teritoriu Ca să ne salvăm ţara, va trebui să ne vindem unei alte naţiuni Propunerea asta seamănă cu o siluire, e ca şi când ne-am vinde trupurile Ca şi când ţi-ai da copilul unui străin Sau ai renunţa la o parte din căminul familiei tale Mă uit la Anden, străduindu-mă să-i descifrez emoţiile din spatele calmului aparent Anden îl ţintuieşte pe Ikari cu privirea timp îndelungat Oare se gândeşte la ce ar spune tatăl lui într-o astfel de situaţie? Oare se întreabă dacă e un conducător la fel de bun pentru poporul lui? Într-un final, îşi pleacă fruntea Are graţie chiar şi într-un moment umilitor — Sunt deschis la discuţii, şopteşte el Preşedintele înclină o dată din cap Îi văd zâmbetul abia schiţat din colţurile gurii — Atunci vom discuta, concluzionează el Dacă găsiţi un leac pentru virusul ăsta şi ne înţelegem asupra pământului, atunci îţi promit că vei primi sprijin militar Până atunci, lumea va trebui să gestioneze problema aşa cum se procedează în cazul oricărei pandemii — Şi ce înseamnă asta, domnule? întreabă Anden — Va trebui să vă închidem toate porturile şi graniţele, cât şi pe acelea ale Coloniilor Celelalte naţiuni trebuie notificate Sunt convins că înţelegi Anden tace Sper că Preşedintele nu a băgat de seamă cât de tare m-au tulburat cuvintele lui Republica, în întregime, va intra în carantină 11 DAY June a plecat în Antarctica, iar Eden a plecat în Los Angeles cu al doilea val de evacuaţi Noi ceilalţi am rămas în buncăr, cu urechea ciulită la asaltul Coloniilor, care continuă De data asta, lupta pare şi mai grea Uneori, pământul se cutremură atât de tare, încât peste noi plouă cu un praf fin din tavanul buncărului subteran Evacuaţii care se încolonează grăbiţi spre trenurile aflate în aşteptare sunt acoperiţi de o pulbere cenuşie Luminile rotative de pe plafonul tunelului aruncă peste noi străfulgerări roşii Mă întreb cât de bine rezistă celelalte buncăre din oraş Evacuările devin şi mai rapide, trenurile pleacă din oră în oră şi sunt mereu înlocuite de altele noi Cine ştie cât va mai ţine şi tunelul ăsta Din când în când, văd soldaţi îmbrâncindu-i la loc, în şir, pe civilii care încep să se agite — O singură coadă! latră soldaţii, ridicându-şi armele în semn de ameninţare Cu toţii au feţele ascunse în spatele măştilor anti-revoltă pe care le cunosc al naibii de bine — Dizidenţii vor fi lăsaţi în urmă, fără comentarii Mişcaţi-vă, oameni buni! Eu stau într-un colţ în vreme ce praful curge încontinuu peste noi Suntem cu toţii împreună: eu, Pascao, Tess şi restul Patrioţilor La un moment dat, câţiva soldaţi au încercat să mă urce într-un tren, dar, după ce am sărit cu gura pe ei, potopindu-i cu înjurături, m-au lăsat în pace Acum mă ignoră Preţ de câteva secunde, mă uit la oamenii care se urcă în tren, apoi mă întorc la discuţia pe care o port cu Pascao Tess şade lângă mine, deşi tensiunea nerostită dintre noi o face să pară mult mai departe Omniprezenta mea durere de cap îmi bate în ceafă, pulsând cu putere — Tu ai văzut mai mult din oraş decât mine, îi şoptesc lui Pascao Cum crezi că rezistă Fortificaţia? — Nu prea bine, îmi răspunde Pascao De fapt, din moment ce armata din Colonii e ajutată de încă o ţară şi judecând după genul de asalt pe care l-au pornit, nu m-ar mira ca în câteva zile să nu mai rămână nimic din Fortificaţie Crede-mă, n-o să reziste mult Mă întorc să văd câte persoane aşteaptă să urce în trenuri — Ce-am putea face ca să le punem Coloniilor beţe în roate? O altă voce se face auzită E unul dintre Hackeri, o fată, Frankie, cea rănită la umăr — Dacă am pune mâna pe câteva electrobombe, spune ea pe un ton gânditor, cred că aş putea să le modific circuitele ca să dezactivăm o parte din armele Coloniilor sau ceva de genul ăsta S-ar putea chiar să le stricăm şi nişte avioane Avioanele Aşa e Anden parcă zicea că avioanele cu reacţie ale Coloniilor sunt parcate pe un aerodrom improvizat, dincolo de zidurile Fortificaţiei — Pot să fac rost de nişte electrobombe, îi anunţ în şoaptă Şi de nişte grenade Pascao plescăie de încântare — Să înţeleg că în planul tău ne jucăm şi cu nitroglicerină? Atunci pune-te pe treabă, ce mai stai? Alergătorul se întoarce ca să îi spună ceva lui Baxter, care-mi aruncă apoi o privire posomorâtă Urechea lui arată mai rău ca niciodată — Hei, Baxter băiete! Ajută-i pe Gioro şi Frankie Ai grijă să-i acoperi cât îşi fac numărul de magie — Pascao, şoptesc eu Ai chef s-o faci niţel pe momeala? Băiatul râde — Doar la asta se pricep Alergătorii cel mai bine, nu? — Atunci hai să ne jucăm puţin cu ei Vreau să faci pe dublura mea cât mă duc eu la aerodromul lor improvizat — Sună promiţător — Bine Deşi situaţia e departe de a fi roz, zâmbesc În voce mi se strecoară o notă de mândrie — Noaptea asta o să se încheie cu un morman de maşinării militare scumpe, dar complet inutile — Eşti nebun, amice, se răsteşte Baxter la mine Nici măcar Republica nu poate să se opună Coloniilor, şi tu crezi că grupuleţul nostru are vreo şansă să le bată? — Nu trebuie să le batem Tot ce trebuie să facem noi e să câştigăm timp Şi sunt destul de sigur că la asta ne pricepem Iritat, Baxter pufneşte cu putere pe nas, însă rânjetul lui Pascao devine şi mai larg Lângă mine, Tess se foieşte neliniştită Probabil că-şi aminteşte de vechile mele infracţiuni, cum a fost martoră la toate şi cum, după absolut fiecare dintre ele, a fost nevoită să mă bandajeze Poate că-şi face griji pentru mine Sau poate că e fericită Poate că ar prefera să nu fiu deloc aici Dar s-a întors în Republică pentru mine Aşa mi-a zis, nu? Asta înseamnă că încă îi pasă de mine, cel puţin într-o anumită măsură Mă gândesc ce ar fi nimerit să-i spun ca să umplu tăcerea asta stânjenitoare; însă în loc de asta, îi iau la întrebări pe ceilalţi — Când eram în cameră, mi-aţi zis că v-aţi întors aici pentru că vreţi să fiţi amnistiaţi Dar aţi fi putut să încercaţi să fugiţi în altă ţară decât Republica, nu? Nici măcar nu trebuia să ajutaţi Republica Anden – adică Electorul – oricum v-ar fi amnistiat Îmi opresc privirea asupra lui Pascao — Ştiaţi asta, nu? Şi-atunci, pe bune, de ce v-aţi întors încoace? N-aţi făcut asta numai pentru că aţi aflat de rugămintea mea Surâsul lui Pascao se evaporă şi, preţ de o clipă, băiatul pare chiar serios Oftează şi apoi se uită la ceilalţi, la micul nostru grup E greu de crezut că, la un moment dat, oamenii ăştia au făcut parte dintr-o structură cu mult mai amplă — Suntem Patrioţi, da? îmi răspunde el într-un sfârşit Se presupune că luptăm ca să vedem Statele Unite reinstaurate, într-o formă sau alta După cum se pare că stau lucrurile în Colonii, nu ştiu dacă liderii lor sunt oamenii potriviţi ca să implementeze o astfel de schimbare Însă, trebuie să recunosc, noul Elector al Republicii are potenţial, iar după ce clapă ne-a tras Razor, până şi eu cred că Anden ar putea să fie soluţia pe care am aşteptat-o cu toţii Pascao se opreşte din vorbit şi îi face semn lui Baxter, care doar ridică din umeri — Până şi Baxter crede asta Eu mă încrunt — Deci voi v-aţi întors fiindcă vreţi sincer să ajutaţi Republica să câştige războiul? Vreţi, pe bune, să ne ajutaţi să ne apărăm? Pascao încuviinţează din nou — De ce n-aţi zis aşa când eram încă în cameră? Ar fi sunat de-a dreptul nobil — N-ar fi sunat deloc nobil, mă contrazice Alergătorul, clătinând din cap Nu ne-ar fi crezut Tocmai noi, Patrioţii, teroriştii care îi aruncau în aer pe soldaţii Republicii cu fiecare ocazie pe care o prindeau? Da, sigur că ne-ar fi crezut De-asta m-am gândit că ar fi mai bine pentru noi dacă am miza pe cartea amnistiei Pentru Electorul vostru şi pentru mica voastră Princeps-Elect era un răspuns mai realist Tac Când Pascao vede că ezit, îşi scutură palmele de praf şi se ridică — Hai să ne urnim, spune N-avem timp de pierdut, doar auziţi şi voi ce prăpăd e afară Le face semn Patrioţilor să se strângă în jurul lui şi începe să-i indice fiecăruia ce sarcină are Eu mă ridic pe vine Tess trage adânc aer în piept şi, când îmi surprinde din nou privirea, mi se adresează pentru prima dată de când ne-am regăsit în camera aia — Îmi pare rău, Day, spune ea încetişor, ca să n-o audă ceilalţi Eu încremenesc, cu coatele sprijinite pe genunchi — De ce? îi răspund N-are pentru ce să-ţi pară rău — Ba da, are Fata întoarce capul Cum de a crescut aşa de repede? E în continuare subţire şi delicată, dar ochii ăştia sunt ai unei persoane mai mature decât mi-o aminteam — N-am vrut să te las în urmă şi n-am vrut s-o învinovăţesc pe June pentru tot Chiar nu cred că e o fată rea Niciodată n-am crezut asta Atâta doar că eram aşa de furioasă Chipul lui Tess mă atrage ca întotdeauna, aşa cum m-a atras şi atunci când am văzut-o prima dată, scormonind în tomberonul ăla Aş vrea s-o îmbrăţişez, dar rămân neclintit şi aştept, o las pe ea să aleagă ce va urma — Tess , îi spun încetişor, străduindu-mă să găsesc cea mai bună cale ca să exprim ce simt La naiba! I-am zis atâtea tâmpenii în trecut! — Te iubesc Indiferent ce se întâmplă între noi Tess îşi cuprinde genunchii cu braţele — Ştiu Mi se pune un nod în gât Las ochii în jos — Dar nu te iubesc aşa cum vrei tu să te iubesc Îmi pare rău dacă ţi-am lăsat vreodată o impresie greşită Cred că niciodată nu te-am tratat atât de bine pe cât meriţi Inima mi se strânge dureros pe măsură ce cuvintele îmi părăsesc buzele, lovind-o pe Tess în zborul lor — Aşa că nu trebuie să-ţi pară rău E vina mea, nu a ta Fata clatină din cap — Ştiu că nu mă iubeşti în felul ăla Crezi că nu m-am lămurit până acum? O notă de amărăciune i se strecoară în glas — Dar tu nu ştii ce sentimente am eu pentru tine Nimeni nu ştie O privesc direct în ochi — Atunci spune-mi — Day, tu însemni pentru mine mai mult decât o pasiune romantică Încercând să se explice, Tess îşi încreţeşte fruntea — Când lumea întreagă mi-a întors spatele şi m-a lăsat să mor, tu m-ai adăpostit Ai fost singurul căruia i-a păsat ce se întâmpla cu mine Tu erai totul Totul Tu ai devenit întreaga mea familie, mi-ai ţinut loc de părinţi şi de fraţii şi ai avut grijă de mine, ai fost singurul meu prieten şi companion, ai fost protectorul meu şi, în acelaşi timp, cineva care avea nevoie să fie protejat Înţelegi? Nu te iubeam în felul în care ai crezut tu, deşi nu pot să neg că a fost şi o astfel de iubire În parte Însă sentimentele mele faţă de tine merg dincolo de asta Dau să-i răspund, dar nu pot să rostesc niciun cuvânt Nu ştiu ce să spun Tot ce pot să fac e să înţeleg Tess răsuflă adânc, emoţionată — Aşa că atunci când am crezut că June o să te ia de lângă mine, n-am ştiut ce să fac Simţeam că June îmi lua tot ce conta pentru mine Şi că-ţi dădea ţie toate lucrurile pe care eu nu le aveam Fata lasă ochii în pământ — De asta îmi pare rău Îmi pare rău pentru că nu trebuia să fii totul pentru mine Te aveam pe tine, dar uitasem că mă aveam şi pe mine Tess face o pauză şi se uită la ceilalţi Patrioţi, care sunt cufundaţi într-o discuţie — E un sentiment nou, cu care încă nu m-am obişnuit pe deplin Şi uite-aşa, amândoi am redevenit copii Văd versiunile noastre mai tinere, bălăngănindu-şi picioarele peste marginea vreunui bloc-turn dărăpănat, privind cum apune soarele, în fiecare seară, în ocean Câte am văzut de atunci încoace şi cât de departe am ajuns! Mă întind şi-i ating nasul cu degetul, aşa cum îi făceam mereu Pentru prima dată, Tess surâde • Noaptea a lăsat loc primelor ore ale dimineţii Soarele încă nu a răsărit, dar, în sfârşit, ploaia şi burniţa s-au oprit, lăsând oraşul strălucitor în lumina lunii Alarma de evacuare încă mai răsună din când în când, iar JumboTron-urile continuă să emită mesajul de rău augur, „Adăpostiţi-vă”, scris pe fond roşu Însă, pentru scurt timp, bătălia s-a întrerupt, iar pe cer nu se mai văd avioane şi lumina exploziilor Presupun că ambele părţi trebuie să se odihnească Mă frec la ochi ca să-mi risipesc oboseala şi încerc să-mi ignor durerea de cap Şi mie mi-ar prinde bine puţină odihnă — Să ştii că n-o să fie uşor, îmi şopteşte Pascao în timp ce privim amândoi zorii zilei Probabil că sunt cu ochii-n patru după soldaţi republicani Stăm pe marginea Fortificaţiei, studiind câmpul aflat imediat dincolo de graniţa oraşului Nu e ca şi cum oamenii n-ar locui şi în afara Fortificaţiei, dar, spre deosebire de LA, care e o întindere de locuinţe ce se topeşte în oraşele învecinate, populaţia din Denver e mai redusă ca număr în zonele mai nesigure, de dincolo de zidurile înconjurătoare Mici mănunchiuri de clădiri se iţesc ici şi colo Toate par pustii şi mă întreb dacă Republica a văzut armata Coloniilor apropiindu-se din depărtare şi dacă i-a evacuat pe locuitorii din acele case în interiorul Fortificaţiei Deşi dirijabilele Coloniilor s-au întors pe teritoriul lor pentru realimentare Armata a lăsat pe câmpuri mai multe avioane cu reacţie, iar zonele pe care le-a ocupat sunt bine luminate cu reflectoare Sunt oarecum şocat de sentimentul de repulsie care mă copleşeşte la gândul că armata Coloniilor ne-ar putea cuceri În urmă cu un an, aş fi urlat de fericire din adâncul bojocilor în faţa unui atare scenariu Acum însă îmi răsună la nesfârşit în cap sloganul invadatorilor „Un stat liber e un stat corporatist” Reclamele pe care mi le amintesc din oraşele Coloniilor îmi dau fiori Mi-e greu să îmi dau seama ce prefer cu adevărat: să-l văd pe fratele meu crescând sub dominaţia Coloniilor sau să-l văd luat de Republică şi dus înapoi în laboratoare pentru experimente? — Da, o să fie cu ochi-n patru, îi dau dreptate lui Pascao Mă salt de pe marginea Fortificaţiei şi încep să cobor Dincolo de zid sunt parcate avioane cu reacţie Republicane gata de zbor, cu piloţii lor cu tot — Dar noi nu suntem soldaţi republicani Dacă ei au putut să ne servească un atac-surpriză, şi noi putem Eu şi Pascao suntem îmbrăcaţi identic, în negru din cap până-n picioare, şi avem măşti trase pe feţe Dacă n-ar fi mica diferenţă de înălţime dintre noi, cred că nimeni n-ar fi capabil să ne deosebească — Voi doi sunteţi gata? murmură Pascao la microfon, adresându-li-se Hackerilor Apoi se uită la mine şi-mi face semn că totul e în ordine Dacă Hackerii sunt pe poziţii, înseamnă că şi Tess e pe poziţie „Ai grijă de tine” Coborâm de pe zid Când ajungem jos, câţiva soldaţi republicani ne conduc către un pasaj subteran îngust şi discret Acesta duce dincolo de Fortificaţie, în teritoriul unde domneşte pericolul Soldaţii înclină capetele, ca şi cum ne-ar ura în tăcere „mult noroc”, după care se retrag prin pasaj Sper din tot sufletul ca planul să funcţioneze Privesc câmpul unde sunt parcate avioanele cu reacţie din Colonii Când am împlinit cincisprezece ani, am dat foc unei serii de zece avioane de vânătoare cu reacţie republicane, nişte F-472-uri noi-nouţe, parcate la baza forţelor aeriene Burbank, din Los Angeles Asta a fost cea dintâi ispravă dintre cele care m-au propulsat pe primul loc pe lista celor mai căutaţi infractori şi una dintre infracţiunile pe care June însăşi m-a făcut să le mărturisesc atunci când am fost arestat Am făcut treaba asta furând, mai întâi, galoane întregi de nitroglicerină albastră extrem de explozibilă de prin diverse baze aeriene Apoi am turnat lichidul în gurile ţevilor de eşapament ale avioanelor şi pe cozile lor În secunda în care au pornit motoarele, cozile aeronavelor au explodat, cuprinse de flăcări Îmi amintesc perfect Avioanele Coloniilor sunt construite altfel: au nişte aripi ciudate, orientate cumva spre faţă –, dar, până la urmă, tot nişte maşinării sunt Iar de data asta nu mai sunt singur Sunt sprijinit de Republică Şi, cel mai important Republica mi-a dat explozibil — Eşti gata? îl întreb în şoaptă pe Pascao Ţi-ai luat bombele? — Crezi că aş putea să uit să iau bombele? Credeam că mă cunoşti mai bine de-atât, spune Pascao în zeflemea Day, de data asta, fără prostii Ai priceput, frumuşelule? Dacă te apucă brusc s-o iei razna, măcar zi-mi şi mie întâi Ca să am timp să-ţi ard una în moacă — Da, să trăiţi! zic eu, zâmbind la ironiile lui Hainele cu care suntem îmbrăcaţi ne ajută să ne confundăm cu peisajul Înaintăm furişându-ne fără niciun sunet, până când depăşim scurta distanţă până unde putem fi apăraţi de armele de la baza Fortificaţiei Acum depăşim limita de tragere, iar aerodromul improvizat al Coloniilor pare să fie la o aruncătură de băţ Soldaţii inamici stau de pază la marginea câmpului Nu departe, zărim mai multe şiruri de tancuri Poate că dirijabilele nu sunt aici, dar inamicii au lăsat în urmă destule maşini de război ca să mai pornească o bătălie Eu şi Pascao ne ghemuim în spatele unei grămezi de bolovani din apropierea aerodromului În lumina asta nu-i disting decât silueta Alergătorul înclină o dată din cap, apoi şopteşte ceva la microfon Câteva secunde, aşteptăm încordaţi Deodată, JumboTron-urile aliniate de-a lungul perimetrului exterior al Fortificaţiei se luminează la unison Pe ecrane apare steagul Republicii iar în noapte, prin megafoane, începe să răsune jurământul Totul pare un program tipic de propagandă republicană: JumboTron-urile încep să ruleze înregistrări generice cu soldaţi şi civili republicani, victorii din timpul războiului şi străzi prospere Pe aerodrom, soldaţii îşi îndreaptă atenţia spre programul JumboTron-urilor La început, paznicii privesc imaginile suspicioşi şi alarmaţi, dar se relaxează din nou peste câteva secunde Foarte bine Indivizii cred că Republica s-a apucat să difuzeze materiale pentru ridicarea moralului Nu e suficient de ciudat pentru ca paznicii din Colonii să intre în panică, e doar ceva îndeajuns de distractiv încât să le suscite interesul Aleg o zonă unde soldaţii urmăresc cu toţii filmuleţele de pe monitoarele JumboTron-urilor şi apoi îi fac semn din cap lui Pascao El îmi răspunde tot prin semne E rândul meu să pornesc Mă uit în jur cu atenţie, să văd pe unde aş putea să mă strecor spre piste Aici sunt patru soldaţi din Colonii, care urmăresc cu atenţie materialele video; un altul, îmbrăcat în haine de pilot, se află undeva mai departe şi stă cu spatele la mine De unde sunt eu, mi se pare că râde de emisia republicană împreună cu un amic Aştept până când toţi paznicii sunt cu privirile îndreptate în altă direcţie decât cea în care mă aflu Apoi sar peste împrejmuirea câmpului fără niciun sunet şi mă pitesc în spatele roţii de aterizare a celui mai apropiat avion Mă strâng ghem, astfel încât îmbrăcămintea neagră să mă ascundă în umbre Unul dintre paznici aruncă o privire distrată peste umăr, spre avion Cum nu vede nimic interesant, întoarce ochii înapoi către Fortificaţie Eu mai aştept câteva secunde Îmi aşez mai bine rucsacul pe umeri şi mă caţăr în interiorul gurii de eşapament Am un déjà-vu şi inima îmi bubuie de emoţie Dar nu irosesc timpul Scot din rucsac un cub mic de metal şi-l lipesc bine de peretele interior al ţevii Pe ecranul cubului apare o lumină roşie, atât de palidă, încât şi eu abia izbutesc să o văd Mă asigur că mecanismul e bine ancorat şi mă trag spre buza gurii de eşapament N-o să avem multă vreme la dispoziţie odată ce paznicii se vor plictisi de micul nostru divertisment propagandistic Când nu se uită nimeni, sar jos, pe pământ Bocancii cu tălpi moi nu scot niciun sunet Mă topesc la loc în umbra proiectată de trenul de aterizare al avionului, verific poziţia paznicilor şi trec la următorul şir de avioane Pascao ar trebui să facă exact acelaşi lucru ca şi mine, doar că în celălalt capăt al aerodromului Dacă totul merge conform planului, atunci un explozibil pe şir ar trebui să producă pagube din belşug Când ajung la al treilea şir de avioane şi-mi termin treaba şi acolo, sunt deja lac de sudoare Undeva, în depărtare, propaganda de pe ecranele JumboTron-urilor continuă să ruleze, însă îmi dau seama că unii dintre paznici s-au plictisit deja A venit vremea să ne retragem Ies în linişte din gura de eşapament, rămân puţin atârnat şi apoi, la momentul potrivit, îmi dau drumul şi o iau la fugă spre bezna câmpului Atât doar că momentul n-a fost cel potrivit O mână îmi alunecă pe metal, iar buza gurii de eşapament mă taie zdravăn în palmă Din cauză că sunt slăbit, nu mai aterizez perfect; gem o dată de durere şi mă trag mult prea încet în umbra trenului de aterizare Un paznic mă vede Înainte să reuşesc să-l opresc, face ochii mari şi ridică arma spre mine Nu apucă însă nici măcar să strige, căci un cuţit despică în zbor întunericul şi i se înfige în gât Urmăresc scena îngrozit Pascao Ştiu că el a fost Mi-a salvat pielea şi a atras atenţia asupra lui Deja din partea cealaltă a câmpului s-au auzit două strigăte Pascao îi momeşte după el Profit de ocazia pe care mi-a creat-o şi alerg până în zona de relativă siguranţă din afara aerodromului Îmi pornesc microfonul şi-l apelez pe Pascao — Eşti bine? îl întreb, şoptind îngrijorat — La fel de bine ca şi tine, frumuşelule, şuieră el Aud tare în cască respiraţia lui precipitată şi zgomot de paşi — Tocmai am depăşit zona aerodromului Dă-i OK-ul lui Frankie Trebuie să mai scap de doi care se ţin de coada mea Şi Pascao închide comunicarea O contactez pe Frankie — Suntem gata, o anunţ Dă-le drumu’ — S-a făcut, îmi răspunde fata Brusc, JumboTron-urile opresc difuzarea filmuleţelor şi se înnegresc Sunetul care a urlat în tot oraşul amuţeşte Suntem cufundaţi într-o tăcere stranie Soldaţii inamici care probabil că până acum l-au urmărit pe Pascao ridică uluiţi ochii spre monitoarele întunecate, împreună cu restul paznicilor Trec câteva secunde de linişte Deodată, o explozie strălucitoare, de-a dreptul orbitoare, face ţăndări centrul aerodromului Când mă uit înapoi, la prima linie de soldaţi, îi văd căzuţi la pământ, chinuindu-se să se ridice încet de jos, încă ameţiţi Atmosfera e încărcată de scântei de electricitate, care ţopăie frenetic înainte şi înapoi între avioane Soldaţii aflaţi mai departe îşi îndreaptă armele către clădiri, trăgând la întâmplare, însă cei din prima linie descoperă că armele nu le mai funcţionează Eu continui să alerg înapoi, spre Fortificaţie O altă explozie cutremură aceeaşi zonă şi o ceaţă enormă, aurie, acoperă totul Strigăte de panică se ridică din rândul trupelor inamice Soldaţii nu văd ce se întâmplă, însă eu ştiu că, în clipa asta, fiecare bombă pe care am plasat-o distruge câte un şir de avioane, făcându-le inutilizabile şi, totodată, scoate temporar din uz armele paznicilor Unii scot armele şi trag la nimereală în beznă, ca şi când soldaţii Republicii ar sta undeva, în aşteptare De fapt, nu sunt prea departe de adevăr Ca la un semnal, avioanele cu reacţie republicane, parcate în lungul Fortificaţiei, decolează, ridicându-se spre cer Mugetul lor mă asurzeşte Pornesc microfonul şi o apelez pe Frankie — Cum merg evacuările? — Pe cât de lin posibil, îmi răspunde ea Probabil că au mai rămas două valuri Eşti pregătit pentru marele moment? — Dă-i bice, şoptesc eu JumboTron-urile se trezesc la viaţă De data asta însă, pe toate ecranele, proiectează chipul meu vopsit E o înregistrare video pe care am făcut-o mai devreme Le zâmbesc larg inamicilor, în vreme ce soldaţii inamici se reped cum pot către avioanele pe care le mai au În clipa asta, am impresia că mă uit la faţa unui străin, o faţă nefamiliară şi înfricoşătoare, acoperită de o dungă neagră şi lată Preţ de o secundă, nici nu-mi mai amintesc că am făcut înregistrarea Gândul ăsta mă face să-mi răscolesc amintirile panicat până când, în sfârşit, rememorez episodul şi oftez uşurat — Numele meu e Day, spune persoana mea de pe ecranele JumboTron-urilor, şi lupt pentru poporul Republicii Dacă aş fi în locul vostru, aş fi ceva mai atent Frankie opreşte din nou emisia Deasupra capului meu, avioanele republicane străbat cerul Mingi de foc portocalii aprind aerodromul După aşa o ispravă, care i-a luat prin surprindere şi le-a distrus jumătate dintre avioane, soldaţii din Colonii se chinuiesc să se retragă Pun pariu că apelurile disperate către comandantul lor au început deja să curgă O aud din nou pe Frankie în cască Pare încântată — Trupele republicane au aflat de victoria noastră, mă anunţă fata Pe fundal aud – spre uşurarea mea – că Pascao se conectează şi el la apel — Bravo, Alergători Gioro şi Baxter sunt deja pe drum Frankie pare distrasă de ceva — Ne întoarcem şi noi acum Daţi-mi câteva secunde şi o să Apelul se întrerupe Clipesc surprins — Frankie? întreb, încercând să refac conexiunea Nimic Nu aud decât paraziţi — Unde a dispărut? se interesează Pascao pe un fundal de pârâituri Şi tu ai pierdut apelul? — Da Alerg mai departe, încercând să nu mă gândesc la ce e mai rău Zona de siguranţă asigurată de Fortificaţie nu e departe, disting deja intrarea micuţă din lateral, prin care trebuie să ne întoarcem dincolo de ziduri, iar aici, în plin haos, văd nişte soldaţi republicani care se reped afară, în praf, să întâmpine eventualele trupe ale Coloniilor care ne-ar fi putut urmări Mai sunt doar câţiva metri până la uşă Şuierând, un glonţ trece în viteză chiar pe lângă urechea mea Apoi aud un urlet care-mi îngheaţă sângele în vine Când mă răsucesc pe călcâie, le văd pe Tess şi pe Frankie alergând în urma mea Se sprijină una de cealaltă În spatele lor sunt cinci sau şase soldaţi din Colonii Mă opresc şi schimb rapid direcţia Îmi smulg un cuţit de la centură şi-l arunc cu toată puterea spre soldaţi Şişul îl nimereşte pe unul drept în şale Omul cade în genunchi Ceilalţi m-au observat de-acum Tess şi Frankie abia reuşesc să ajungă la uşă Mă reped către ele În spatele meu, soldaţii ridică armele Tocmai în secunda în care Tess o împinge pe Frankie pe uşă, un soldat iese din umbra de lângă intrare Îl recunosc instantaneu E Thomas şi are o armă în mână Ochii îi sunt aţintiţi asupra mea şi asupra lui Tess E înnegurat şi fierbe de furie Preţ de o clipă, lumea din jurul meu pare să amuţească Mă uit la arma lui Thomas El o ridică „Nu!” Instinctiv, mă îndrept spre Tess, ca să o acopăr cu trupul meu „Thomas o să ne omoare” Însă chiar când ideea asta îmi aleargă prin minte, Thomas ne întoarce spatele şi se îndreaptă cu faţa spre soldaţii inamici care vin după noi Mâna îi tremură de mânie şi degetele i se încleştează pe patul armei Resimt şocul puternic, dar nu am timp să mă gândesc la asta acum — Fugi, o împing pe Tess Amândoi sărim în grabă pe uşă În aceeaşi clipă, Thomas ridică arma Trage un glonţ, apoi un altul şi un altul Cu fiecare glonţ care seceră trupele inamice, din piept îi izbucneşte un urlet care-ţi îngheaţă sângele în vine Îmi ia o secundă ca să-mi dau seama ce strigă căpitanul — Trăiască Electorul! Trăiască Republica! Thomas izbuteşte să tragă şase gloanţe înainte ca soldaţii inamici să deschidă şi ei focul O strâng pe Tess la piept şi îi acopăr ochii Fata strigă, protestând — Nu te uita, îi şoptesc la ureche În aceeaşi clipă, văd capul lui Thomas smucindu-se violent Se prăbuşeşte la pământ, moale ca o cârpă În faţa ochilor îmi apare, pentru o fracţiune de secundă, imaginea mamei mele Când a fost împuşcată în cap Tot în cap a fost împuşcat şi Thomas A murit în faţa plutonului de execuţie Bubuitura o face pe Tess să tresară; plânge înăbuşit în braţele mele ocrotitoare Pascao ne întâmpină în secunda în care suntem în siguranţă E plin de praf din cap până-n picioare, dar pe buze are şi acum un surâs schiţat pe jumătate — Ne aşteaptă ultimul val de evacuare, ne anunţă el, făcând semn din cap înspre cele două jeepuri parcate, care sunt gata să ne ducă înapoi, în buncăr Câţiva soldaţi republicani au pornit deja spre noi, însă, înainte ca vreunul dintre noi să apuce să răsufle uşurat, observ că Frankie s-a prăbuşit la pământ, iar Tess se agită în jurul ei Jumătatea de zâmbet a lui Pascao se evaporă În timp ce soldaţii sigilează partea asta a intrării în tunel, noi ne strângem în jurul lui Frankie Tess scoate la iveală o trusă medicală Frankie a început să aibă convulsii Îi scoatem haina Cămaşa de dedesubt e năclăită de sânge Ochii fetei sunt mari din cauza şocului Respiră cu dificultate — A fost împuşcată când ne retrăgeam, ne explică Tess, rupând cămaşa lui Frankie Fruntea îi e îmbrobonată de sudoare — De trei sau patru ori Mâinile zboară tremurânde peste trupul lui Frankie, împrăştiind o pudră şi aplicând un unguent pe răni Când termină cu asta, Tess smulge din trusă un pachet gros de tifon — N-o să reziste, murmură Pascao, dar Tess îl împinge la o parte şi apasă pe una dintre rănile lui Frankie, de unde şiroieşte cel mai mult sânge Trebuie să plecăm Acum Tess îşi şterge fruntea — Mai lăsaţi-mă un minut, insistă ea, şuierând printre dinţi Trebuie să controlez sângerarea Pascao dă să protesteze, însă eu îl reduc la tăcere cu o privire ameninţătoare — Las-o în pace Îngenunchez lângă Tess Nu mă pot opri să mă uit la rănile lui Frankie Îmi dau seama că n-o să supravieţuiască — Fac orice îmi spui tu, îi şoptesc lui Tess Lasă-ne să te ajutăm — Aplică presiune pe răni, răspunde prietena mea, făcând semn cu mâna către fesele care deja sunt mai mult roşii decât albe Tess se grăbeşte să pregătească o nouă cataplasmă Lui Frankie i se zbat pleoapele Fata se chinuieşte să-şi reprime un strigăt înfundat şi, într-un sfârşit, izbuteşte să ridice ochii spre noi — Trebuie să plecaţi Vin trupele din Colonii Îi ia un minut să moară Tess continuă să-i aplice unguente încă o vreme, până când o opresc, punând o palmă peste mâna ei Mă uit în sus, spre Pascao Unul dintre soldaţii republicani se apropie iar de noi şi ne priveşte încruntat şi sever — Ăsta e ultimul avertisment, ne comunică, indicându-ne portierele deschise ale jeepurilor Plecăm — Du-te, îi spun lui Pascao Noi o să luăm jeepul următor Alergătorul ezită o secundă, distrus de moartea lui Frankie, apoi sare în picioare şi dispare în prima maşină, care demarează în trombă, lăsând în urmă un nor de praf — Haide, o rog pe Tess, care a rămas aplecată peste trupul lipsit de viaţă al lui Frankie Din cealaltă parte a Fortificaţiei se aud mugetele bătăliei — Trebuie să plecăm Tess se smulge din mâna mea şi aruncă pachetul de feşe cu putere în zid Se întoarce să se uite la chipul lui Frankie, care a căpătat nuanţe cenuşii Mă ridic, forţând-o pe Tess să facă la fel Mâna mea însângerată lasă urme pe braţul ei Soldaţii ne înşfacă pe amândoi şi ne duc la jeepul rămas în urmă Când, în sfârşit, ne urcăm în el, Tess ridică faţa spre mine Ochii îi sunt plini de lacrimi, iar chipul ei răvăşit îmi rupe sufletul Ne îndepărtăm de Fortificaţie în vreme ce soldaţii aşază trupul lui Frankie într-un camion Apoi cotim şi maşina accelerează spre buncăr Când ajungem acolo, jeepul lui Pascao e deja gol, iar ocupanţii lui au pornit spre tren Soldaţii sunt tensionaţi Ne lasă să trecem de gardul din plasă al intrării şi, în aceeaşi clipă, o nouă explozie dinspre Fortificaţie cutremură pământul Ca într-un vis, pornim în goană pe scara metalică şi pe coridoarele inundate cu lumini roşii, difuze Sunetul paşilor de bocanci răsună înfundat de afară Înaintăm din ce în ce mai în adânc, până când, în sfârşit, ajungem în buncăr şi ne croim drum către trenul care aşteaptă Soldaţii ne trag la bord Când trenul se trezeşte la viaţă şi demarăm, o salbă de explozii reverberează prin buncăr, aproape doborându-ne din picioare Tess se prinde de mine O ţin strâns la piept Tunelul din spatele nostru se prăbuşeşte, închizându-ne în beznă Trenul goneşte mai departe Ecourile exploziilor răsună prin pământ Durerea îmi erupe în creier Pascao încearcă să-mi spună ceva, dar nu-l mai aud Nu mai aud nimic Lumea din jurul meu se diluează în nuanţe de cenuşiu şi am senzaţia că mă învârt „Unde suntem oare?” Undeva, Tess îmi strigă numele, dar nu ştiu ce mai spune după aceea, fiindcă mă pierd într-un ocean de durere şi mă prăbuşesc în întuneric 12 JUNE ORA 21:00 CAMERA 3323, HOTELUL LEVEL INFINITY, ROSS CITY Ne-am instalat cu toţii în hotel Ollie se odihneşte la capul patului, complet zdrobit după o zi epuizantă Eu însă nu mă văd adormind După o vreme, mă ridic fără zgomot, îi las trei biscuiţi lângă uşă şi ies din cameră Rătăcesc pe coridoare cu ochelarii virtuali în buzunar, uşurată să văd din nou lumea aşa cum e ea în realitate, fără şuvoiul de numere şi cuvinte plutitoare Nu ştiu unde merg, dar, într-un final, ajung două etaje mai sus, nu prea departe de camera lui Anden Aici e mai multă linişte Se poate ca Anden să fie singurul locatar de la nivelul acesta, în afară de câţiva soldaţi Înaintând pe hol, trec pe lângă o uşă care dă într-o încăpere vastă – probabil camera publică, centrală, de la acest etaj Mă întorc şi mă uit înăuntru Pereţii sunt complet albi, probabil pentru că nu am ochelarii virtuali pe nas şi nu pot să văd simulările; încăperea e împărţită într-o serie de separeuri cilindrice înalte, făcute din sticlă transparentă Interesant Am un astfel de cilindru şi în colţul camerei mele din hotel, deşi până acum nu m-am obosit să văd ce-i cu el Mă uit pe culoar, apoi împing uşa cu delicateţe Aceasta se deschide prin glisare, fără niciun sunet Păşesc înăuntru şi, imediat ce uşa se închide în spatele meu, camera îmi spune ceva în antarcticană, ceva ce eu nu înţeleg Scot din buzunar ochelarii virtuali şi mi-i pun la ochi Automat, vocea camerei se înveseleşte şi repetă propoziţia, de data asta în engleză — Bine ai venit în camera de simulare, June Iparis Văd că scorul virtual îmi creşte cu zece puncte, felicitându-mă pentru că utilizez camera de simulare pentru prima oară Aşa cum am bănuit, încăperea e acum luminoasă şi colorată, iar pe pereţii de sticlă ai separeurilor cilindrice sunt tot soiul de monitoare mobile — Aici poţi accesa portalul când eşti departe de casă! spune unul dintre panouri Foloseşte cabina împreună cu ochelarii virtuali pentru o experienţă senzorială completă În spatele textului rulează o filmare splendidă, reprezentând ceea ce par a fi scene superbe din jurul lumii Mă întreb dacă portalul este modul în care antarcticanii se conectează la Internet Brusc, mi se trezeşte interesul Niciodată nu am navigat pe Internet din afara Republicii, niciodată nu am văzut lumea aşa cum e în realitate, fără măştile şi filtrele aplicate de Republică Mă apropii de unul dintre cilindrii de sticlă şi intru în el Sticla din jurul meu se luminează — Bună ziua, June, îmi spune Ce vrei să găsesc pentru tine? Oare ce să caut? Mă decid asupra primului lucru care-mi răsare în minte Răspund cu o oarecare ezitare, întrebându-mă dacă aparatul îmi va citi doar vocea — Daniel Altan Wing, îi comunic Oare cât de mult ştie restul lumii despre Day? Dintr-odată, totul în jurul meu dispare Acum stau în mijlocul unui cerc alb, cu sute, poate mii de ecrane dreptunghiulare care plutesc împrejurul meu, fiecare ecran plin cu imagini, înregistrări video şi texte La început nu ştiu ce să fac, aşa că rămân pe loc, privind cu uimire la imaginile din jurul meu Fiecare ecran are informaţii diferite despre Day Multe dintre ele sunt articole de ştiri Pe cel mai apropiat de mine rulează o înregistrare video veche, cu Day în balconul din vârful Capitol Tower, chemându-i pe oameni să-l sprijine pe Anden Când mă uit la el suficient de mult (trei secunde), o voce începe să vorbească — În această înregistrare, Daniel Altan Wing, cunoscut şi sub numele Day, îşi oferă sprijinul noului Elector al Republicii şi împiedică o revoltă naţională Sursa: arhivele publice din Republica Americii Vrei să vezi întregul articol? Ochii îmi fug la un alt ecran şi vocea dinspre primul se stinge Cel de-al doilea ecran se activează când mă uit la el şi îmi arată un interviu filmat cu o fată pe care nu o cunosc, o fată cu pielea într-o nuanţă deschisă de cafeniu şi ochii de un căprui spălăcit Tânăra are o şuviţă roşie în păr Spune: „Trăiesc în Nairobi de cinci ani, dar nu auzisem de el până când nu au început să apară online filmuleţele cu acţiunile lui împotriva Republicii Acum fac parte dintr-un club ” Înregistrarea se opreşte aici şi aceeaşi voce catifelată de mai devreme îmi comunică: — Sursa: Kenya Broadcasting Corporation Vrei să vezi întreaga înregistrare? Fac cu grijă un pas în faţă De fiecare dată când mă mişc, ecranele dreptunghiulare se rearanjează în jurul meu, evidenţiind următorul set circular de imagini care-mi este oferit spre vizionare Acum apar imagini cu Day de pe vremea când amândoi colaboram cu Patrioţii – văd o imagine destul de neclară cu Day privind peste umăr, cu un surâs pe buze Poza asta mă face să roşesc, aşa că întorc repede privirea După ce mă mai uit la două seturi de imagini, mă hotărăsc să schimb căutarea De data asta caut ceva care mi-a stârnit întotdeauna curiozitatea — Statele Unite ale Americii, spun Ecranele cu imagini şi înregistrări video cu Day dispar, lăsându-mă într-o stare ciudată de dezamăgire Un set nou de ecrane apare în jurul meu şi, când ele se ordonează, aproape că simt un curent uşor de aer Primul lucru care se instalează în faţa mea e o imagine pe care o recunosc imediat ca fiind steagul complet pe care îl folosesc şi Patrioţii şi pe care şi-au bazat şi simbolul Vocea mă anunţă: — Steagul fostelor State Unite ale Americii Sursa: Wikiversity, Academia Liberă Istoria Statelor Unite, Clasa a XI-a Vrei să vezi întreaga înregistrare? Pentru versiunea textuală, spune „Text” — Întreaga înregistrare, răspund Ecranul se măreşte şi vine spre mine, incluzându-mă în conţinutul său Clipesc, pe moment complet tulburată de imaginile care-mi gonesc prin faţă Când deschid iar ochii, aproape că-mi pierd echilibrul Plutesc în văzduh, deasupra unui peisaj care mi se pare atât familiar, cât şi necunoscut Aduce cât de cât cu America de Nord, atâta doar că nu există niciun lac care să se întindă de la Los Angeles până în San Francisco, iar teritoriul Coloniilor pare mult mai mare decât îmi aduc eu aminte Sub picioarele mele plutesc nori Când împing, cu teamă, un picior în jos, stric parţial culoarea unui nor şi simt realmente aerul rece care şuieră pe sub încălţările mele Vocea începe să-mi explice — Statele Unite ale Americii, cunoscute şi ca SUA, Statele Unite, America şi Statele, a fost o ţară importantă din Nordul Americii, alcătuită din cincizeci de state reunite sub forma unei republici federale constituţionale Şi-a declarat independenţa faţă de Anglia pe 4 iulie 1776 şi i-a fost recunoscută pe 3 septembrie 1783 Statele Unite s-au divizat, în mod neoficial, în două ţări la 1 octombrie 2054, iar pe 14 martie 2055 au devenit oficial Republica Americii (partea de vest) şi Coloniile Americii (partea de est) Aici vocea se opreşte şi schimbă registrul — Sari la un subiect corelat? Subiecte corelate populare: Potopul de Trei Ani, Potopul din 2046, Republica Americii, Coloniile Americii O serie de markere bleu apar pe coastele de est şi de vest ale Americii de Nord Mă holbez la ele o clipă, cu inima bătându-mi să-mi sară din piept, apoi întind o mână şi încerc să ating unul de lângă coasta sudică a Coloniilor Spre surprinderea mea, simt textura peisajului sub deget — Coloniile Americii, spun Lumea se repede spre mine cu o viteză ameţitoare Stau acum pe ceea ce pare a fi un teren solid, iar în jurul meu sunt mii de oameni strânşi la un loc, în adăposturi improvizate, într-un peisaj urban inundat Alte sute de oameni lansează un atac în toată puterea cuvântului asupra unor soldaţi îmbrăcaţi în uniforme pe care nu le recunosc În spatele soldaţilor se află cutii şi saci cu ceea ce par a fi alimente — Spre deosebire de Republica Americii, începe să-mi explice vocea, acolo unde guvernul a impus ordinea prin intermediul legii marţiale, din dorinţa de a opri fluxul de refugiaţi de peste graniţe, Coloniile Americii s-au format pe 14 martie 2055 (pentru fostele State Unite, vezi indexul de mai sus), după ce corporaţiile au preluat controlul guvernului federal, care nu mai era capabil să gestioneze datoriile acumulate în urma Potopului din 2046 Fac câţiva paşi în faţă E ca şi cum aş fi chiar acolo, în mijlocul imaginii, la numai câţiva metri de locul unde oamenii se revoltă Împrejurimile apar tremurate şi pixelate, ca şi cum ar avea la bază o înregistrare video neprofesionistă — În această înregistrare video făcută de un civil, în oraşul Atlanta se organizează o revoltă de cincisprezece zile împotriva Agenţiei Federale de Gestionare a Urgenţelor din Statele Unite Revolte similare au izbucnit în toate oraşele din est, în decurs de trei luni Pe urmă, oraşele şi-au declarat loialitatea faţă de corporaţia militară DesCon, care dispunea de fonduri ce îi lipseau guvernului aflat în dificultate Scena se întunecă şi apoi se limpezeşte, plasându-mă în centrul unui campus enorm, plin de clădiri, pe fiecare fiind arborat un simbol pe care îl recunosc: logoul DesCon — Împreună cu alte douăsprezece corporaţii, DesCon a pus la dispoziţie fonduri pentru ajutorarea civililor La începutul anului 2058, guvernul Statelor Unite a încetat să mai existe cu totul în partea de est a teritoriului şi a fost înlocuit de Coloniile Americii, formate dintr-o coaliţie ale primelor treisprezece corporaţii din ţară şi alimentate din profiturile comune ale acestora După o serie de fuziuni, Coloniile Americii sunt astăzi alcătuite din patru corporaţii conducătoare: DesCon, Cloud, Meditech şi Evergreen Sari la o corporaţie anume? Tac, urmărind înregistrarea până la ultimul cadru – imaginea tulburătoare a unui civil disperat care-şi protejează chipul în faţa armei ridicate a unui soldat Apoi îmi scot ochelarii virtuali, mă frec la ochi şi ies din cilindrul de sticlă care acum pare gol şi steril Paşii îmi răsună cu ecou în încăperea pustie Mă simt ameţită şi amorţită de la lipsa bruscă de imagini în mişcare Cum ar putea să se reunească vreodată două ţări cu filosofii atât de diferite? Cum am putea oare spera să transformăm din nou Republica şi Coloniile în ceea ce au fost cândva? Sau poate că, de fapt, nu suntem atât de diferiţi pe cât cred eu Oare corporaţiile Coloniilor şi guvernul Republicii nu sunt, în realitate, acelaşi lucru? Puterea absolută e putere absolută, indiferent cum s-ar numi Nu-i aşa? Ies din sală pierdută în gânduri şi, când dau colţul, în drum spre camera mea, aproape că mă lovesc de Anden — June? spune el când mă vede Părul ondulat îi e puţin ciufulit, ca şi cum şi-ar fi trecut mâinile prin el, iar cămaşa cu guler e şifonată Are mânecile suflecate până la coate, iar nasturii de la gât sunt descheiaţi Tânărul Elector reuşeşte să se adune suficient cât să-mi ofere un surâs şi o înclinare din cap — Ce faci aici, sus? — Exploram, îi răspund, întorcându-i zâmbetul Sunt prea obosită ca să-i pomenesc că am navigat pe Internet — Sinceră să fiu, nu ştiu sigur ce fac aici Anden râde uşor — Nici eu nu ştiu Mă preumblu pe culoare de peste o oră Preţ de o clipă, nu mai zice niciunul dintre noi nimic Anden dă să pornească spre apartamentul său şi întoarce spre mine o privire întrebătoare — Antarcticanii nu ne ajută, dar au fost destul de amabili încât să-mi trimită în cameră o sticlă din cel mai bun vin al lor Vrei să mi te alături? Mi-ar face plăcere să-mi ţii companie şi să-mi dai un sfat Un sfat de la cel mai umil Princeps-Elect? Îmi potrivesc pasul după al lui, conştientă că stăm foarte aproape unul de celălalt — Câtă politeţe din partea lor! răspund — Excesiv de multă politeţe, murmură Anden ca pentru el, astfel că abia îl aud După asta mai urmează să ne organizeze şi o paradă Fireşte, apartamentul lui Anden e mai drăguţ decât al meu; măcar atâta au respectat şi antarcticanii protocolul O fereastră de sticlă curbată se întinde pe jumătate din perete, oferindu-ne o perspectivă încântătoare asupra oraşului Ross, împodobit cu mii de luminiţe care clipesc Probabil că şi noaptea e simulată, având în vedere că acum ar trebui să fie vară aici Dar simularea e impecabilă Îmi amintesc de pelicula sub formă de dom prin care am trecut când ne pregăteam de aterizare Poate că domul funcţionează şi ca un soi de ecran uriaş Pe cer, dâre lungi dansează în tăcere în nuanţe uluitoare – turcoaz, magenta şi auriu –, toate culorile învolburându-se unele în altele, dispărând şi reapărând pe fundalul plin de stele Mi se opreşte respiraţia Probabil că antarcticanii imită aurora australă Am citit despre luminile sudului în timpul lecţiilor săptămânale, dar niciodată nu m-am aşteptat ca ele să fie atât de frumoase, simulate sau nu — Frumoasă privelişte, spun Pe chipul mohorât al lui Anden se întinde un zâmbet trist — Avantajele inutile ale poziţiei de Elector al Republicii, îmi zice el Am fost asigurat că noi putem vedea prin geamul ăsta, dar nimeni din exterior nu ne poate vedea pe noi Pe de altă parte, e posibil să-şi fi bătut joc de mine Ne aşezăm pe nişte fotolii moi, lângă fereastră Anden toarnă pentru amândoi vin în pahare — Unul dintre gardienii acuzaţi a mărturisit ca doamna comandant Jameson e implicată în treaba asta, mă anunţă el, întinzându-mi un pahar Nişte soldaţi republicani nemulţumiţi de felul în care conduc eu au fost cumpăraţi de Colonii Coloniile profită de cunoştinţele doamnei comandant Jameson, de informaţiile pe care le are ea despre armata republicană Poate că ea încă se mai află pe teritoriul nostru Sorb din vin fără nicio emoţie Deci e adevărat Îmi doresc cu disperare să pot să mă întorc în timp la momentul în care l-am vizitat pe Thomas în celulă, ca să fi observat încă de atunci că lucrurile nu stau bine „Poate că ea încă se mai află pe teritoriul nostru ” Unde e Thomas? — Fii convinsă, îmi comunică Anden când îmi vede expresia, că facem tot ce putem ca s-o găsim Tot ce putem s-ar putea să nu fie de-ajuns Nu când atenţia noastră este împrăştiată în atâtea direcţii, nu când avem atât de puţini soldaţi, care se chinuie să poarte un război pe atât de multe fronturi — Ce facem acum? — Ne întoarcem în Republică mâine dimineaţă, îmi răspunde el Asta facem Şi vom respinge Coloniile fără ajutorul antarcticanilor — Chiar o să le cedezi o parte din teritoriul nostru? îl întreb după o pauză Anden roteşte vinul în pahar şi ia o gură — Nu i-am refuzat încă, îmi explică el Îi simt în voce dezgustul de sine Probabil că tatăl lui ar fi văzut o astfel de mutare drept suprema trădare de ţară — Îmi pare rău, şoptesc eu, neştiind cum să-l consolez — Şi mie îmi pare rău Vestea bună e că mi s-a transmis că Day şi fratele lui au fost amândoi evacuaţi cu succes în Los Angeles Anden oftează prelung — Nu vreau să-l forţez să facă nimic, dar s-ar putea să epuizez toate opţiunile Să ştii că se ţine de cuvânt A fost de acord să ne ajute în orice fel poate, mai puţin să ni-l dea pe fratele lui Încearcă să ne ajute în speranţa că mă va face să mă simt prea vinovat ca să i-l mai cer pe Eden Aş vrea să-l fi luat pe Day cu noi Aş vrea să poată să vadă situaţia din punctul meu de vedere Tânărul Elector îşi pleacă privirea Inima mi se strânge din nou la gândul că Day ar fi putut să fie ucis în luptă Apoi mă liniştesc, uşurată de vestea că a scăpat nevătămat — Dacă i-am convinge pe antarcticani să-l primească pe Day pentru tratament? Ar putea să fie singura lui şansă să supravieţuiască bolii şi asta l-ar putea determina ca măcar să ia în considerare riscul de a-l lăsa pe Eden să fie supus unor experimente Anden clatină din cap — N-avem cu ce să ne tocmim Antarctica ne-a oferit tot ajutorul pe care sunt dispuşi să ni-l dea Nu se vor obosi să ne preia un pacient În adâncul sufletului, şi eu ştiu asta A fost doar o idee disperată, o ultimă soluţie Înţeleg la fel de bine ca Anden că Day nu l-ar oferi niciodată pe fratele lui ca să să-şi salveze propria viaţă Întorc din nou privirea spre luminile de afară — Nu-i fac o vină din asta, îmi mărturiseşte Anden după o vreme Ar fi trebuit să opresc bioarmele astea în secunda în care am fost numit Elector Chiar în ziua în care a murit tata Dacă aş fi fost deştept, asta aş fi făcut Dar acum e prea târziu Day are tot dreptul să refuze Mă inundă un val de compasiune Dacă Anden îl ia pe Eden în custodie cu forţa, Day sigur va chema oamenii la revoltă În schimb, dacă Electorul respectă decizia lui Day, riscă să nu găsească leacul la timp, permiţându-le astfel Coloniilor să invadeze capitala şi ţara Dacă le cedează celor din Antarctica o parte din teritoriul nostru, oamenii l-ar putea considera trădător Iar dacă porturile vor fi închise, nu vom mai primi niciun fel de bunuri şi alimente Şi totuşi, nici pe Day nu pot să-l învinovăţesc Încerc să mă pun în locul lui Republica încearcă să mă ucidă când am zece ani; face experimente pe mine înainte să evadez Următorii câţiva ani trăiesc în cele mai dure mahalale din Los Angeles Văd cum Republica îmi otrăveşte familia, îmi omoară mama şi fratele şi-mi orbeşte mezinul cu molima creată tot de ea în laborator Din cauza experimentelor Republicii, eu sunt pe moarte Iar acum, după nespus de multe minciuni şi după atâta cruzime, Republica mă abordează şi-mi cere ajutorul Mă imploră s-o las să facă iar experimente pe frăţiorul meu, experimente pentru a căror siguranţă absolută nu poate să garanteze Ce aş spune eu? Probabil că aş refuza, la fel ca el E adevărat că şi familia mea a avut o soartă îngrozitoare din cauza Republicii însă Day a fost în prima linie a frontului, a văzut cum s-a desfăşurat totul de la o vârstă foarte fragedă E un miracol că Day l-a sprijinit totuşi pe Anden Eu şi tânărul Elector mai sorbim din vin încă patru minute, privind în tăcere luminile oraşului — Ştii, îl invidiez pe Day, îmi spune Anden cu aceeaşi voce blândă Îl invidiez pentru că poate să ia hotărâri cu inima Fiecare decizie pe care o ia e sinceră, iar oamenii îl iubesc pentru asta Îşi poate permite să-şi folosească inima Chipul i se întunecă — Însă lumea din afara Republicii e mult mai complicată Aici vezi şi tu că pur şi simplu nu e loc pentru sentimente Relaţiile internaţionale sunt păstrate prin intermediul unei urzeli fragile de fire diplomatice, iar aceste fire sunt ceea ce ne împiedică să ne ajutăm unii pe alţii, zice el cu glas frânt — Pe scena politică nu e loc pentru sentimente, îi răspund, lăsând paharul jos Nu sunt sigură dacă-l ajut, dar cuvintele îmi ies pe gură fără voia mea Poate că nici eu nu cred în ele — Când inima te trădează, logica este cea care te salvează Îl poţi invidia pe Day, dar n-o să fii niciodată Day, iar Day n-o să fie niciodată Anden El nu e Electorul Republicii E un băiat care-şi apără fratele Tu eşti politician Trebuie să iei decizii care-ţi frâng inima, care rănesc şi amăgesc, pe care nimeni altcineva nu le-ar înţelege Asta e datoria ta Dar îndoiala îmi umbreşte gândurile chiar când rostesc vorbele astea E sămânţa plantată de Day „Fără sentimente, ce rost mai are să fii om?” Ochii lui Anden sunt grei de tristeţe Electorul îşi pleacă fruntea şi îşi aduce umerii în faţă, gârbovindu-se Preţ de o clipă, îl văd aşa cum e în realitate: un conducător tânăr, care înfruntă singur valul de opoziţie, care încearcă să susţină pe umerii lui povara ţării, cu un Senat care cooperează doar de frică — Uneori mi-e dor de tata, mi se confesează el Ştiu că n-ar trebui să recunosc asta, dar e adevărat Ştiu că restul lumii îl vede ca pe un monstru Lasă paharul cu vin pe măsuţa de alături, după care îşi îngroapă capul în palme şi-şi frământă faţa Mă doare sufletul pentru el Măcar eu pot să-mi jelesc fratele fără teama că oamenii m-ar putea urî Cum trebuie să fie să ştii că părintele pe care l-ai iubit cândva e responsabil de fapte pur şi simplu abominabile? — Să nu te simţi vinovat pentru suferinţa ta, îi spun cu blândeţe A fost totuşi tatăl tău Privirea i se opreşte asupra mea şi, ca tras de o mână invizibilă, Anden se apleacă în faţă În punctul ăsta ezită, neştiind spre ce să încline: spre dorinţă sau spre raţiune E atât de aproape, încât, dacă m-aş mişca numai puţin, buzele ni s-ar putea atinge Îi simt uşor răsuflarea pe piele, îi simt căldura născută din apropiere, îi simt delicateţea iubirii În clipa asta, mă simt atrasă de el — June , şopteşte Anden Privirea i se plimbă pe chipul meu Îmi atinge bărbia cu o mână, trăgându-mi-o cu gingăşie mai în faţă şi mă sărută Închid ochii Ar trebui să-l opresc, dar nu vreau Ceva din pasiunea asta dezvăluită a tânărului Elector al Republicii este electrizant – felul în care se apleacă spre mine, felul în care îşi arată dorinţa de dincolo de permanenta lui politeţe Felul în care îşi deschide inima doar în faţa mea Faptul că, în ciuda tuturor lucrurilor care sunt împotriva lui, are încă puterea să păşească, în fiecare zi, cu fruntea sus şi cu spatele drept Faptul că îşi face datoria, de dragul ţării lui La fel ca noi toţi Mă las în voia sărutării lui Anden îşi dezlipeşte buzele de ale mele ca să-mi sărute obrazul Apoi linia dulce a maxilarului, chiar sub ureche Apoi gâtul, cu o atingere ca o adiere Un fior îmi străbate tot corpul Îl simt cum se reţine şi ştiu că, de fapt, ceea ce-şi doreşte să facă este să-şi împletească degetele în părul meu şi să se înece în mine Însă n-o face Ştie, la fel de bine ca mine, că povestea asta nu e reală „Trebuie să mă opresc” Şi, cu un efort agonizant, mă retrag Mă străduiesc să-mi recapăt respiraţia — Iartă-mă, îi şoptesc Nu pot Anden lasă ochii în pământ jenat Dar nu surprins În lumina estompată din cameră, obrajii i s-au împurpurat Îşi trece o mână prin păr — N-ar fi trebuit să fac asta, murmură el Preţ de câteva secunde stânjenitoare, amândoi tăcem După care Anden oftează şi se lasă cu totul pe spate Eu mă pleoştesc puţin, deopotrivă dezamăgită şi uşurată — Ştiu că ţii foarte mult la Day Ştiu că nu pot spera să concurez cu el Anden se schimonoseşte la faţă — A fost un gest nepotrivit din partea mea Te rog să mă ierţi, June Brusc, simt o nevoie fugară să-l sărut din nou, să-i spun că ţin sincer la el, să-i şterg de pe chip durerea şi ruşinea care-mi frâng inima Însă, în acelaşi timp, ştiu că nu îl iubesc şi că nu pot să-l duc de nas Ştiu adevăratul motiv pentru care lucrurile au mers atât de departe: n-am suportat să-l resping în ceasul cel mai întunecat al vieţii lui Şi, în adâncul sufletului, mi-am dorit ca Anden să fie altcineva Adevărul mă umple de un sentiment de vinovăţie — Ar trebui să plec, îi spun cu tristeţe Anden se îndepărtează şi mai mult de mine Mi se pare mai singur ca oricând Şi totuşi, îşi adună puterile şi îşi pleacă fruntea, plin de respect Momentul de slăbiciune a trecut, iar politeţea obişnuită îşi reia locul Ca întotdeauna, Anden îşi ascunde bine durerea Apoi se ridică în picioare şi-mi întinde o mână — Te conduc înapoi la camera ta Odihneşte-te Plecăm mâine dimineaţă devreme Mă ridic şi eu, dar nu-i iau mâna — E în regulă Pot să mă întorc şi singură Evit să-l privesc în ochi; nu vreau să văd cum fiecare cuvânt al meu îl răneşte şi mai mult Mă întorc către uşă şi îl las în urmă Când ajung în camera mea, Ollie mă întâmpină dând din coadă După o repriză de mângâieri, mă hotărăsc să încerc portalul de Internet din camera mea Ollie se cuibăreşte în apropierea mea şi adoarme imediat Fac o căutare după Anden, apoi alta după tatăl lui Portalul din camera mea reprezintă o versiune simplificată a celui pe care l-am folosit mai devreme; nu are structuri interactive şi sunet integrat, dar, chiar şi aşa, e la ani-lumină distanţă de orice am văzut în Republică Examinez în tăcere rezultatele căutării În mare parte, e vorba de fotografii profesioniste şi filmuleţe de propagandă pe care le recunosc: Anden copil, pozând pentru un portret, fostul Elector stând în faţa lui Anden la evenimente de presă şi întâlniri oficiale Până şi comunitatea internaţională pare să aibă foarte puţine informaţii despre relaţia dintre tată şi fiu Însă cu cât sap mai în adâncime, cu atât descopăr mai multe momente de o autenticitate surprinzătoare Văd o filmare cu Anden, de când avea patru ani – salută cu o feţişoară solemnă în vreme ce tatăl lui îi explică, plin de răbdare, cum trebuie să procedeze Găsesc o fotografie în care defunctul Elector ţine în braţe un Anden speriat şi plâns şi-i şopteşte ceva la ureche, neluând în seamă mulţimea care îi înconjoară Văd o înregistrare în care fostul Elector îi împinge pe reprezentanţii presei internaţionale de lângă fiul lui în timp ce îl ţine pe Anden atât de strâns de mână, încât încheieturile degetelor i s-au albit Descopăr un interviu rar, acordat de răposatul Elector unui reporter din Africa Jurnalistul îl întreabă la ce anume din Republică ţine cel mai mult — La fiul meu, îi răspunde Electorul fără ezitare Expresia nu i se îndulceşte nicio secundă, însă vocea i se îmblânzeşte puţin — Întotdeauna fiul meu va fi totul pentru mine, pentru că, într-o zi, el va fi totul pentru Republică Se opreşte o secundă şi-i zâmbeşte reporterului În zâmbetul acela, cred că văd frânturi dintr-un alt om, care a existat cândva — Fiul meu îmi aduce aminte • Iniţial, plănuiserăm să ne întoarcem în capitală a doua zi dimineaţă, însă vestea ne-a parvenit chiar când ne-am urcat la bordul avionului nostru, în Ross City O veste care soseşte mai devreme decât am crezut Denverul a căzut în mâna Coloniilor 13 DAY — Day, suntem aici Deschid ochii, încă ameţit, la auzul vocii blânde a lui Tess Prietena mea îmi zâmbeşte, aplecată deasupra mea Simt o presiune pe cap şi, când ridic mâna să-mi ating creştetul, îmi dau seama că sunt bandajat Şi mâna la care m-am tăiat e acum înfăşurată într-o pânză de in albă şi curată Îmi mai trebuie încă o secundă ca să observ că stau într-un scaun cu rotile — Ei, haideţi! exclam imediat Ce-i cu porcăria asta de scaun cu rotile? Îmi simt capul înceţoşat şi uşor – e o senzaţie familiară, care se instalează după fiecare doză de analgezice — Unde suntem? Ce s-a întâmplat cu mine? — Probabil că va trebui să treci pe la un spital după ce coborâm din tren Se pare că agitaţia asta nu ţi-a priit Tess merge pe lângă mine în vreme ce un soldat mă împinge cu scaunul de-a lungul vagonului În faţă, îi văd pe Pascao şi pe ceilalţi Patrioţi coborând — Suntem în Los Angeles Ne-am întors acasă — Unde sunt Eden şi Lucy? o întreb Ştii cumva? — S-au instalat deja în apartamentul vostru temporar din sectorul Ruby, îmi răspunde Tess şi adaugă după o clipă de tăcere: Deci acum casa ta e într-un sector bogat Casa mea Părăsim trenul în tăcere şi ieşim pe platformă împreună cu ceilalţi soldaţi În Los Angeles e cald, ca întotdeauna E o zi tipică de sfârşit de toamnă, o zi înceţoşată, iar lumina gălbuie mă face să strâng din ochi Scaunul cu rotile mi se pare atât de străin şi de enervant! Îmi vine să sar din el şi să-l arunc pe şinele de tren Sunt un Alergător, se presupune că n-ar trebui să zac înţepenit în blestemăţia asta Altă reacţie adversă, de data asta determinată de agitaţie? Strâng din dinţi, gândindu-mă cât de slab am devenit Mă bântuie ultimul prognostic al doctorului „O lună, poate două” Fără doar şi poate, migrenele severe au devenit tot mai frecvente Soldaţii mă ajută să urc într-un jeep Înainte să plecăm, Tess se strecoară prin fereastra deschisă a maşinii şi mă îmbrăţişează scurt O asemenea manifestare de căldură la ea, iscată din senin, mă surprinde Nu pot să fac nimic altceva decât s-o îmbrăţişez la rândul meu, bucurându-mă de clipa asta trecătoare Ne uităm unul la celălalt până când, într-un final, maşina demarează de lângă gară iar silueta lui Tess dispare după un colţ de stradă Chiar şi atunci, mă tot întorc pe scaun să văd dacă n-o mai zăresc Ne oprim într-o intersecţie În timp ce aşteptăm ca un grup de evacuaţi să traverseze prin faţa jeepului, studiez străzile din centrul Los Angeles-ului Unele lucruri par neschimbate: soldaţii aliniaţi latră ordine la refugiaţii agitaţi; nişte civili stau pe margine şi protestează împotriva afluxului de străini în oraş; JumboTron-urile afişează mai departe mesaje încurajatoare despre aşa-zisele victorii de pe front ale Republicii, reamintindu-le cetăţenilor: „Nu lăsaţi Coloniile să vă fure casele! Sprijiniţi cauza!” Recapitulez în minte conversaţia cu Eden Închid ochii şi când îi deschid din nou, încerc să privesc cu mai multă atenţie străzile De data asta, scenele care-mi păreau familiare capătă un alt sens Şirurile de soldaţi care latră ordine de fapt împart raţii noilor refugiaţi Civililor care protestează împotriva străinilor din oraş li se dă voie să protesteze Soldaţii se uită la ei, însă armele lor rămân în tocurile de la brâu Iar propaganda de pe JumboTron-uri, care cândva mi se părea de rău augur, aduce acum mesaje pline de optimism, mesaje de speranţă în vremuri grele, o încercare disperată de a ridica moralul cetăţenilor Nu departe de locul unde e oprit jeepul, văd nişte copii evacuaţi adunaţi ciorchine în jurul unui soldat tânăr Băiatul a îngenuncheat la nivelul lor, iar în mâini are un soi de păpuşă pe care o animă ca să le spună celor mici o poveste Cobor geamul maşinii Vocea soldatului e limpede şi plină de energie Din când în când, copiii râd Teama şi confuzia sunt ţinute, temporar, la distanţă În apropiere, părinţii privesc scena cu chipuri epuizate, dar recunoscătoare Oamenii şi Republica colaborează Gândul acesta nefamiliar mă face să mă încrunt Republica ne-a făcut, fără doar şi poate, nişte lucruri oribile tuturor şi s-ar putea să le mai facă şi de acum încolo Dar poate că şi eu am văzut lucrurile pe care am vrut să le văd Poate că acum, după dispariţia vechiului Elector, soldaţii republicani au început şi ei să-şi lepede măştile Poate că într-adevăr urmează exemplul lui Anden Maşina mă duce mai întâi la apartament, unde e Eden Când parcăm, frăţiorul meu se repede să mă întâmpine Toată supărarea iscată de disputa noastră anterioară a dispărut — Am auzit că le-ai făcut mari probleme inamicilor, îmi spune Eden când el şi Lucy urcă în jeep O expresie dezaprobatoare îi umbreşte chipul — Să nu mă mai sperii niciodată aşa Îi surâd uşor amuzat şi-i ciufulesc părul — Acum ştii cum mă simt eu din cauza deciziei tale Până să ajungem în faţa Spitalului Central Los Angeles, vestea sosirii noastre s-a răspândit ca vântul şi ca gândul, iar maşina e aşteptată de o mulţime uriaşă Oamenii ţipă, plâng şi strigă E nevoie de două patrule de soldaţi ca să ne facă loc să intrăm în spital Îi privesc tulburat pe oamenii pe lângă care trec Mulţi au câte o şuviţă roşie în păr, în vreme ce alţii ridică pancarte Cu toţii strigă acelaşi lucru SALVEAZĂ-NE Întorc privirea emoţionat Oamenii ăştia au văzut şi au auzit ce am făcut cu Patrioţii în Denver Însă eu nu sunt vreun super-soldat invincibil Sunt un băiat pe moarte, neajutorat, care e pe punctul de a fi imobilizat în spital, în vreme ce duşmanul ne cotropeşte ţara Eden se apleacă peste mânerele scaunului cu rotile Deşi nu rosteşte niciun cuvânt, mă uit la chipul lui solemn şi ştiu exact ce-i trece prin minte Gândul ăsta îmi dă fiori de groază pe şira spinării „Pot să-i salvez”, asta e în mintea fratelui meu „Lasă-mă să-i salvez” Odată intraţi în spital, soldaţii baricadează uşile şi mă conduc cu scaunul până la etajul al treilea Acolo, Eden aşteaptă afară în timp ce doctorii lipesc pe mine o grămadă de fire şi electrozi şi îmi scanează creierul Într-un final, mă lasă să mă odihnesc În tot timpul ăsta, îmi zvâcnesc tâmplele de durere Uneori durerea e aşa de puternică, încât mi se pare că mă mişc, deşi stau întins pe un pat Asistentele vin şi-mi administrează un soi de injecţie Câteva ore mai târziu, când m-am înzdrăvenit destul încât să mă ridic în şezut, doi medici vin să mă vadă — Ce e? îi întreb înainte ca ei s-apuce să spună ceva Mai am trei zile de trăit? Care-i treaba? — Nu-ţi face griji, mă asigură unul dintre ei, cel mai tânăr şi mai lipsit de experienţă Tot vreo două luni mai ai Prognosticul nu s-a schimbat — Ah, fac eu, în chip de răspuns Ei, asta chiar că e o uşurare Doctorul mai în vârstă îşi scarpină barba stânjenit — Poţi în continuare să te mişti şi să faci activităţi normale, indiferent ce-ar însemna asta, mormăie el, dar nu te obosi peste măsură În ceea ce priveşte tratamentele Aici face o pauză şi se uită la mine pe deasupra ochelarilor — O să încercăm nişte medicamente mai dure, continuă el cu un aer jenat Dar, Day, vreau să fiu clar: cel mai mare duşman al nostru e timpul Ne zbatem din răsputeri să te pregătim pentru o operaţie foarte riscantă, însă timpul de care medicamentele au nevoie ca să acţioneze s-ar putea să fie mai lung decât timpul care ţi-a mai rămas ţie Mai mult de-atât nu putem face — Dar ce putem să facem? îl chestionez Medicul îmi face semn din cap către perfuzia care e atârnată lângă mine — Dacă reuşeşti să duci tratamentul până la sfârşit, s-ar putea să fii gata pentru operaţie peste câteva luni Plec capul Oare mai am câteva luni? Oamenii ăştia chiar joacă pe muchie de cuţit — Deci, murmur eu, s-ar putea să fiu mort până să vină momentul oportun pentru operaţie Sau e posibil ca până atunci să nu mai existe Republica Ultimul meu comentariu îl face pe doctor să se albească la faţă Omul nu răspunde, dar nici nu e nevoie Nu-i de mirare că medicii precedenţi m-au avertizat să-mi pun afacerile în ordine Chiar şi în circumstanţe ideale, s-ar putea să nu rezist până la operaţie Însă e posibil să trăiesc destul cât să văd Republica îngenuncheată Gândul ăsta mă cutremură Antarctica nu o să ne ajute decât dacă dovedim că avem leacul pentru molimă, dacă le oferim un motiv să-şi mobilizeze trupele ca să oprească invazia Coloniilor Iar singura cale de a obţine leacul e să-l las pe Eden să se ofere Republicii • Medicamentul mă scoate din circulaţie şi trece o zi întreagă până îmi revin Când doctorii nu sunt aici, fac plimbări scurte prin cameră ca să îmi exersez mersul Mă simt suficient de întremat ca să mă mişc fără scaunul cu rotile Şi totuşi, când încerc să mă întind sau să sar dintr-un capăt în celălalt al salonului, mă prăbuşesc Nu Oftez frustrat şi mă urc la loc în pat Îmi îndrept privirea spre un monitor de pe perete, pe care rulează filmări din Denver Mi-e clar că Republica are grijă cât arată din realitate Am văzut cu ochii mei cum arăta oraşul când trupele inamice au început să se reverse, însă pe ecran nu apar decât înregistrări de la distanţă Spectatorul nu poate să distingă decât coloane de fum care se ridică deasupra câtorva clădiri şi un şir dramatic de dirijabile ale Coloniilor, care plutesc lângă Fortificaţie Apoi se trece la filmări cu avioanele republicane parcate pe aerodrom, pregătindu-se să pornească la luptă Pentru prima dată în viaţă, sunt fericit că propaganda există Pur şi simplu n-ar avea niciun sens ca Republica să bage în sperieţi întreaga ţară Mai bine să le arate oamenilor că opunem rezistenţă Mă tot gândesc la chipul lipsit de viaţă al lui Frankie Sau la felul în care s-a smucit în spate capul lui Thomas când a fost împuşcat de soldaţii inamici Şi acum tresar, doar amintindu-mi Aştept în tăcere încă o jumătate de oră, timp în care pe ecran se schimbă subiectul: se trece de la bătălia din Denver la ştirile despre modul în care am ajutat eu la încetinirea invaziei Coloniilor Acum pe străzi sunt şi mai mulţi cetăţeni cu şuviţe roşii în păr şi pancarte în mâini Oamenii ăştia chiar cred că eu fac ceva important Îmi trec palma peste faţă Ei nu înţeleg că sunt doar un băiat şi niciodată nu am intenţionat să mă implic atât de mult în istoria asta Fără Patrioţi, fără June sau Anden n-aş fi putut să fac nimic De unul singur, sunt complet inutil Brusc, în ureche îmi explodează paraziţii audio; un apel Tresar Aud vocea necunoscută a unui bărbat: — Domnule Wing, spune bărbatul Presupun că dumneata eşti? Mă încrunt — Cu cine vorbesc? — Domnule Wing, continuă individul, adăugând în voce înfloritura unei false fericiri, care-mi dă fiori pe şira spinării Sunt Cancelarul Coloniilor Sunt încântat să te cunosc Cancelarul? Înghit cu noduri Da, sigur — Ce glumă e asta? mă răstesc la microfon Eşti vreun puşti, vreun hacker — Ei, haide! N-ar fi o glumă prea amuzantă, nu-i aşa? Nu ştiam că oficialii din Colonii ne pot accesa comunicările prin cască, că pot face şi ei apeluri Mă încrunt şi cobor tonul — Cum ai intrat în sistemul nostru de comunicare? Coloniile câştigă în Denver? Oare oraşul a căzut deja, imediat după ce a fost evacuat? — Am metodele mele, mi-o întoarce bărbatul cu o voce cât se poate de calmă Pare-se că o parte dintre oamenii voştri au trecut în tabăra noastră Nu pot să zic că nu-i înţeleg Cineva din Republică le-a furnizat Coloniilor informaţii care le permit să ne folosească fluxurile de date Deodată, îmi aduc aminte de operaţiunea pe care am întreprins-o cu Patrioţii, când soldaţii inamici l-au împuşcat pe Thomas în cap Imaginea asta mă cutremură şi trebuie să fac mari eforturi să mi-o scot din minte „Doamna comandant Jameson” — Sper că nu te deranjez, adaugă Cancelarul înainte să apuc să-i răspund, dată fiind situaţia ta medicală şi aşa mai departe Şi sunt convins că te simţi puţin obosit după mica escapadă din Denver Trebuie să recunosc că sunt impresionat Nu comentez Mă întreb ce altceva mai ştie individul, dacă ştie în ce spital zac în clipa asta sau, mai rău, dacă ştie unde e apartamentul nostru, unde stă Eden — Ce vrei? şoptesc în cele din urmă Practic, aud în cască zâmbetul Cancelarului — N-aş vrea să-ţi irosesc timpul, deci hai să trecem la miezul problemei Ştiu că actualul Elector al Republicii este puştiul ăsta, Anden Stavropoulos, spune el cu aroganţă Dar să fim sinceri, şi tu, şi eu ştim foarte bine cine conduce ţara cu-adevărat Tu o conduci Oamenii te iubesc, Day Când trupele mele au intrat în Denver, ştii ce mi-au spus? „Civilii au lipit pe toate zidurile afişe cu Day Vor să-l vadă la loc pe monitoare” Republicanii au fost foarte încăpăţânaţi, n-au vrut să colaboreze cu oamenii mei şi e surprinzător de obositor să-i convingem să se supună Furia clocoteşte în mine — Lasă civilii în pace, îi spun Cancelarului printre dinţi Nu ei v-au cerut să daţi buzna în casele lor — Dar uiţi, zice individul sentenţios, că Republica voastră le-a făcut exact acelaşi lucru decenii întregi Nu i-a făcut asta şi familiei tale? Noi invadăm Republica din cauza a ceea ce ne-a făcut Mă refer la virusul ăsta pe care l-a trimis peste graniţă Cui îi eşti loial tu, Day, şi de ce? Nu ştiu dacă îţi dai seama, băiatul meu, ce poziţie incredibilă ai la vârsta asta, nu ştiu dacă îţi dai seama că ţii degetul pe pulsul naţiunii! Nu ştiu dacă înţelegi câtă putere e în mâinile tale — Unde vrei să ajungi, domnule Cancelar? — Ştiu că eşti pe moarte Mai ştiu şi că ai un frate mai mic, pe care ai vrea să-l vezi crescând — Dacă-l mai pomeneşti pe Eden, am încheiat orice discuţie — Foarte bine Atunci ascultă-mă În Colonii, Meditech Corp se ocupă de toate spitalele noastre şi de toate tratamentele, iar eu îţi pot garanta că medicii de aici s-ar ocupa de tine cu mai mult succes decât oriunde în Republică Aşa că uite care e oferta mea Poţi să-ţi iroseşti restul vieţii, cât mai ai de trăit, ofilindu-te încet şi rămânând loial unei ţări care nu ţi-e loială sau poţi să faci ceva pentru noi Poţi să le soliciţi, în mod public, cetăţenilor din Republică să accepte Coloniile, poţi să-ţi ajuţi ţara să accepte o conducere mai bună Iar tu ai beneficia de tratament într-un spital de calitate N-ar fi drăguţ? Cu siguranţă că meriţi mai mult decât primeşti Un hohot de râs batjocoritor îmi izbucneşte din gâtlej — Da, sigur Şi te aştepţi să cred asta? — Ei, intervine Cancelarul, încercând să pară amuzat, deşi de data asta desluşesc în glasul lui o nuanţă întunecată Îmi dau seama că argumentul ăsta n-are sorţi de izbândă Dacă alegi să lupţi pentru Republică, o să-ţi respect decizia Sper doar că tu şi fratele tău veţi avea parte de o soartă bună, chiar şi după ce ne vom instala aşa cum se cuvine în Republică Însă eu sunt un om de afaceri, Day, şi-mi place să am întotdeauna la îndemână un plan B Aşa că lasă-mă să te întreb o chestie Omul face o pauză de o secundă — Princeps-Elect June Iparis O iubeşti? O gheară de gheaţă îmi înşfacă pieptul — De ce? — Ei, continuă Cancelarul, folosind de astă dată un ton mai sumbru Trebuie să vezi situaţia din punctul meu de vedere, adaugă el cu blândeţe În ritmul ăsta, e inevitabil: Coloniile vor câştiga războiul Domnişoara Iparis este una dintre figurile centrale din guvernul ăsta perdant Uite ce e, băiete, vreau să te gândeşti la asta: ce crezi că se întâmplă cu guvernul aflat la conducerea unei ţări care e înfrântă într-un război? Mâinile încep să-mi tremure Gândul ăsta mi-a plutit prin ungherele cele mai ascunse ale minţii, dar am refuzat să mă opresc asupra lui Până acum — O ameninţi? şoptesc Cancelarul ţâţâie din buze în semn că-mi dezaprobă tonul — Sunt doar rezonabil Ce crezi că se va întâmpla cu ea odată ce Coloniile îşi declară victoria? Chiar crezi c-o să lăsăm în viaţă o fată care e pe cale să devină liderul Senatului din Republică? Aşa merg lucrurile în toate naţiunile civilizate, Day, şi aşa se procedează de secole De milenii În fond, sunt convins că Electorul i-a executat pe cei care i s-au împotrivit Nu-i aşa? Tac — Domnişoara Iparis, împreună cu Electorul şi cu Senatul lui, va fi judecată şi executată Asta e ceea ce se întâmplă cu un guvern care pierde războiul, Day Apasă cuvintele cu tot mai multă gravitate — Dacă nu cooperezi cu noi, atunci vei fi nevoit să trăieşti cu sângele lor pe mâinile tale Însă dacă alegi să cooperezi, aş putea găsi o cale să-i iert pentru crimele de război pe care le-au săvârşit Mai mult, adaugă Cancelarul, tu vei putea să te bucuri de tot confortul unei vieţi de calitate Niciodată nu va mai trebui să-ţi faci griji pentru siguranţa familiei tale Şi nici pentru aceea a cetăţenilor Republicii Oamenii nu ştiu altceva; indivizii de rând niciodată nu ştiu ce e bine pentru ei Însă noi, tu şi cu mine, ştim, nu-i aşa? Tu ştii că oamenilor le-ar fi mai bine fără conducerea Republicii Uneori, cetăţenii pur şi simplu nu-şi înţeleg opţiunile şi trebuie ca altcineva să hotărască pentru ei În fond, tu însuţi ai ales să-ţi manipulezi concetăţenii când ai vrut să-l accepte pe noul Elector Corect? Judecaţi şi executaţi June, moartă Să mă tem de posibilitatea asta e una; alta e să aud cuvintele rostite cu voce tare şi ca apoi această posibilitate să fie folosită ca formă de şantaj Gândurile îmi aleargă în toate direcţiile, căutând o cale de scăpare pentru oamenii vizaţi de Cancelar Poate ar putea să primească azil într-o altă ţară Poate că antarcticanii ar fi de acord să-i ţină pe June şi pe ceilalţi peste ocean şi să-i protejeze în cazul în care ţara ar fi cucerită de Colonii Trebuie să existe o cale Dar cum rămâne cu noi, ceilalţi? Ce le-ar împiedica pe autorităţile din Colonii să nu-i facă rău fratelui meu? — Cum pot să ştiu că te-ai ţine de cuvânt? izbutesc, într-un final, să mârâi — Ca să-mi demonstrez onestitatea, te asigur că ţara mea a încetat atacurile începând de azi-dimineaţă şi îţi dau cuvântul că ele nu vor fi reluate timp de trei zile Dacă accepţi propunerea mea, tocmai ai garantat securitatea cetăţenilor Republicii şi a persoanelor dragi ţie Aşadar, alegerea îţi aparţine Cancelarul râde puţin — Şi îţi recomand să păstrezi secretă conversaţia noastră — O să mă gândesc la propunerea dumitale, îi şoptesc — Minunat Vocea Cancelarului se înveseleşte — Cum am zis: am nevoie de un răspuns cât mai curând posibil Peste trei zile, mă aştept să aflu dacă te-ai hotărât să facem un anunţ public către Republică Ăsta poate fi începutul unei relaţii foarte fructuoase Timpul e cel mai important Ştiu că tu înţelegi asta mai bine ca oricine Apelul se încheie Tăcerea e asurzitoare O vreme, analizez miezul discuţiei, încercând să îl diger Gândurile îmi gonesc prin minte fără încetare Eden, June, Republica, Electorul „Sângele lor pe mâinile tale” Frustrarea şi teama care-mi clocotesc în piept ameninţă să mă înece în valurile lor Cancelarul e inteligent, trebuie să recunosc: îmi cunoaşte cu exactitate punctele slabe şi va încerca să se folosească de ele în avantajul lui Însă şi eu pot să joc jocul ăsta Trebuie s-o avertizez pe June, dar va trebui s-o fac cu discreţie Dacă autorităţile din Colonii află că le-am divulgat propunerea în loc să-mi ţin gura şi să fac aşa cum mi-a cerut Cancelarul, atunci cine ştie ce alte trucuri vor mai încerca să scoată din mânecă Însă poate că situaţia asta ar putea fi folosită în avantajul nostru Mintea îmi lucrează frenetic, în căutarea unei soluţii Am putea oare să-l batem pe Cancelar la propriul lui joc? Brusc, de pe culoarul de afară răsună un urlet care-mi face pielea de găină Întorc capul în direcţia de unde s-a auzit Cineva e târât pe coridor împotriva propriei voinţe – nu ştiu cine o fi, dar pare să se opună din răsputeri — Nu sunt infectată, protestează vocea Urletul devine din ce în ce mai puternic, până când ajunge în dreptul uşii mele Apoi începe să se stingă, pe măsură ce vocea şi zgomotul roţilor unei tărgi se îndepărtează Am recunoscut glasul imediat — Repetaţi-mi analizele! Nu am nicio problemă! Nu sunt infectată! Cu toate că nu ştiu cu exactitate ce se întâmplă, instantaneu, în secunda asta, sunt convins de un lucru: boala care se răspândeşte în Colonii a făcut o nouă victimă Tess 14 JUNE Pentru prima dată în istoria Republicii, nu avem o capitală în care să aterizăm Avionul coboară la sol, pe un aerodrom aflat în extremitatea sudică a terenului deţinut de Universitatea Drake, la ora 16:00, la câteva sute de metri de locul unde cândva mergeam la cursurile de Istoria Republicii După-amiaza e deconcertant de însorită Oare chiar a trecut mai puţin de un an de când s-au întâmplat toate? Coborâm din avion şi, cât aşteptăm să ne fie descărcate bagajele, mă uit în jur într-o stare de stupoare amorţită Campusul, care îmi trezeşte nostalgii şi, în egală măsură, îmi pare străin, e mai gol decât mi-l amintesc Aud că mulţi dintre studenţii seniori au absolvit mai repede decât ar fi fost normal, ca să poată fi trimişi pe front să lupte pentru supravieţuirea Republicii Merg în tăcere, câţiva paşi în urma lui Anden, în vreme ce Mariana şi Serge, în stilul impus de natura lor de Senatori, pălăvrăgesc încontinuu cu Electorul altfel tăcut Ollie se ţine aproape de mine, dar i s-a zburlit blana pe spinare Piaţeta principală din campusul Drake, altă dată plină de studenţi, a devenit acum casa unor grupuri de refugiaţi aduşi din Denver şi din alte câteva oraşe învecinate Tabloul e straniu şi nefamiliar Când ajungem la seria de jeepuri care ne aşteaptă şi cu care pornim prin sectorul Batalla, observ că mai multe lucruri s-au schimbat în LA În zona unde Batalla fuzionează cu Blueridge, acolo unde clădirile militare fac loc blocurilor-turn civile, au apărut nişte centre pentru adăpostirea evacuaţilor Multe dintre clădirile mai vechi, pe jumătate abandonate, din sectorul acesta sărac au fost transformate în grabă în astfel de centre Refugiaţi cu aspect neîngrijit se îngrămădesc în număr mare la intrări, sperând cu toţii să aibă norocul de a primi o cameră O singură privire mi-e de ajuns ca să-mi dau seama că oamenii care aşteaptă aici sunt probabil cu toţii din sectoarele sărace din Denver — Unde cazăm familiile din clasa superioară? îl întreb pe Anden Într-un sector bogat, nu-i aşa? Acum mi-e greu să mai spun aşa ceva fără o nuanţă tăioasă în voce Anden pare nefericit, dar îmi răspunde cu calm: — În Ruby Tu, Mariana şi Serge veţi avea apartamente tot acolo Tânărul Elector îmi citeşte expresia de pe chip — Ştiu la ce te gândeşti Dar nu-mi pot permite ca familiile bogate să se revolte împotriva mea pentru că le forţez să meargă în centrele de evacuare din sectoarele sărace Am pregătit în Ruby şi nişte spaţii care să le fie alocate săracilor, pe baza unui sistem de loterie Nu-i răspund lui Anden, pentru că pur şi simplu nu am niciun contraargument Ce altceva ar fi putut să facă în situaţia asta? Nu e ca şi cum Electorul ar fi putut să schimbe din temelii infrastructura întregii ţări într-un singur an Mă uit pe fereastră la un grup din ce în ce mai numeros de protestatari, oameni care s-au strâns la marginea unei zone păzite pentru refugiaţi MUTAŢI-VĂ LA PERIFERIE! scrie pe o pancartă ŢINEŢI-I ÎN CARANTINĂ! Imaginea asta îmi dă fiori pe şira spinării Nu altceva s-a întâmplat în primii ani ai Republicii, când cetăţenii din vest au protestat împotriva celor care fugeau din est O vreme, călătorim în tăcere Deodată, Anden îşi lipeşte palma de ureche şi-i face semn cu mâna şoferului — Porneşte monitorul, îi spune el, indicându-i ecranul încastrat în scaunele jeepului Generalul Marshall spune că autorităţile din Colonii transmit ceva pe canalul nostru doisprezece Privim cu toţii cum monitorul se trezeşte la viaţă Mai întâi, nu vedem decât ecranul negru şi gol, dar în scurt timp porneşte şi emisia: apar sloganul şi simbolul Coloniilor, cu steagul Coloniilor fluturând în fundal COLONIILE AMERICII CLOUD • MEDITECH • DE5CON • EVEROREEN UN STAT LIBER E UN STAT CORPORATIST Apoi apare imaginea unui peisaj la vreme de înserare, panorama superbă, sclipitoare a unui oraş împodobit cu mii de lumini albastre, care clipesc — Cetăţeni ai Republicii, se aude un glas ceremonios Bine aţi venit în Coloniile Americii Aşa cum mulţi dintre voi ştiţi, Coloniile au cucerit capitala Republicii, Denver, şi astfel şi-au declarat victoria neoficială asupra regimului tiranic care v-a ţinut pe toţi sub pumnul său După mai mult de o sută de ani de suferinţă, acum sunteţi liberi Imaginea se schimbă E înlocuită de aceea a unei hărţi pe care figurează şi Republica, şi Coloniile Numai că, de data asta, linia care desparte cele două ţări a dispărut Simt un fior pe şira spinării — În săptămânile care vor urma, veţi fi integraţi în sistemul nostru de competiţie loială şi libertate Eşti cetăţean al Coloniilor Poate că te întrebi ce înseamnă asta Vocea face o pauză, iar imaginea se schimbă iar Apare o fotografie a unei familii fericite, care ţine în faţă un cec — În calitate de nou cetăţean, fiecare dintre voi vă avea dreptul să obţină cel puţin cinci mii de Bancnote Coloniale, echivalentul a şaizeci de mii de Bancnote Republicane, oferite de una dintre cele patru corporaţii principale pentru care veţi decide să lucraţi Cu cât venitul vostru de acum este mai mare, cu atât mai mult vă vom plăti şi noi Nu veţi mai răspunde în faţa poliţiei stradale republicane, ci în faţa patrulelor orăşeneşti DesCon, poliţia voastră de cartier, care are ca scop să vă servească pe voi Angajatorul vostru nu va mai fi Republica, ci una dintre cele patru distinse corporaţii, la care vă puteţi trimite CV-ul pentru o carieră plină de satisfacţii Acum rulează pe ecran scene cu muncitori fericiţi, mândri, cu chipuri zâmbitoare aninate deasupra unor costume cu cravate — Cetăţeni, noi vă oferim libertatea de a alege Libertatea de a alege În minte îmi răsar amintiri cu lucrurile pe care le-am văzut în Colonii când eu şi Day ne-am aventurat pentru prima dată pe teritoriul lor Mulţimile de muncitori, mahalalele dărăpănate ale săracilor Reclamele imprimate pe hainele oamenilor şi cele care ocupau fiecare centimetru de pe suprafaţa clădirilor Şi, mai mult decât orice, îmi amintesc de poliţia DesCon, de felul în care soldaţii au refuzat s-o ajute pe femeia jefuită care întârziase cu plăţile către departamentul lor Ăsta e viitorul Republicii? Brusc, mă ia cu greaţă: nu pot să spun dacă oamenilor le-ar fi mai bine în Republică sau în Colonii Emisia continuă — În schimb, nu vă cerem decât o mică favoare Pe ecran apare o scenă cu persoane care protestează împreună — Dacă tu, în calitate de civil, ai nemulţumiri faţă de Republică, acum e momentul să le faci cunoscute Dacă eşti suficient de curajos ca să organizezi proteste în oraşul în care locuieşti, Coloniile îţi vor oferi în plus cinci mii de Bancnote Coloniale, cât şi reduceri pe durata unui an de zile la toate alimentele Cloud Corp Nu e nevoie decât să trimiţi dovada participării tale la sediul central al corporaţiei DesCon din Denver, Colorado, împreună cu numele şi adresa ta Deci aşa se explică diversele proteste care tot apar prin oraş Până şi propaganda Coloniilor sună ca o reclamă O reclamă periculos de tentantă — Îşi declară victoria puţin cam prea devreme, şoptesc printre dinţi — Încearcă să-i întoarcă pe oameni împotriva noastră, murmură Anden în chip de răspuns Azi-dimineaţă au anunţat încetarea focului, probabil ca să aibă posibilitatea să disemineze mesaje propagandistice de felul ăsta — Mă îndoiesc c-o să aibă efect, zic eu, cam cu jumătate de gură N-o să le fie prea uşor să şteargă atâţia ani de propagandă anti-Colonii în doar câteva zile Nu-i aşa? În sfârşit, jeepul lui Anden încetineşte şi se opreşte Mă încrunt, căci preţ de o secundă sunt nedumerită În loc să mă ducă înapoi, la blocul-turn unde se află apartamentul meu temporar, maşina a parcat acum în faţa Spitalului Central Los Angeles Locul unde a murit Metias Îmi întorc privirea spre Anden — Ce căutăm aici? — Aici e Day, mă lămureşte el Când pronunţă numele lui Day, vocea i se frânge puţin — De ce? Anden nu mă priveşte Pare că nu vrea să discute despre asta — A leşinat în timpul evacuării spre LA, îmi explică Seria de explozii cu care am încercat să distrugem tunelele subterane se pare că i-a provocat o durere de cap severă Doctorii au început un tratament nou Electorul se opreşte o clipă şi se uită la mine cu o expresie gravă — Mai există un motiv pentru care suntem aici Dar o să vezi singură Jeepul se opreşte Cobor şi îl aştept pe Anden Încetul cu încetul, mă copleşeşte un sentiment de groază Dacă boala lui Day s-a agravat? Dacă n-o să reziste? De asta e aici, în spital? Nu există niciun motiv pentru care Day să mai treacă vreodată pragul clădirii ăsteia, după câte a pătimit aici – decât dacă a fost adus cu forţa Împreună, Anden şi cu mine ne îndreptăm spre clădire, flancaţi de soldaţi Urcăm la etajul patru, unde unul dintre soldaţi ne facilitează accesul folosind o cartelă, după care ajungem la etajul la care se află laboratorul Cu cât mă apropii mai mult, cu atât mi se strânge stomacul mai tare Într-un final, ne oprim în dreptul unor încăperi mai mici, care se înşiră lângă laboratorul principal Intrăm pe una dintre aceste uşi şi atunci îl văd pe Day Stă în faţa unei camere cu pereţi de sticlă, fumează una dintre ţigările lui albastre şi se uită cum persoana dinăuntru e inspectată de laboranţii încotoşmănaţi în costume de protecţie Ceea ce-mi taie răsuflarea însă e faptul că-l văd pe Day sprijinindu-se cu toată greutatea pe o pereche de cârje De când e prietenul meu aici? Pare epuizat, palid şi distant Mă întreb ce medicamente noi îi dau doctorii Gândul ăsta îmi reaminteşte brusc şi dureros că viaţa lui Day se veştejeşte, că, încetul cu încetul, se scurg şi puţinele secunde pe care le mai are Lângă el sunt câţiva laboranţi înveşmântaţi în salopete albe şi o cu ochelari de protecţie atârnaţi la gât Toţi verifică încăperea şi scriu pe tablete La mică distanţă, Pascao e cufundat într-o discuţie cu ceilalţi Patrioţi Cu toţii îl lasă pe Day în pace — Day? spun când ne apropiem de el Prietenul meu se uită spre mine şi zeci de emoţii i se îngrămădesc în priviri Unele dintre ele mă fac să roşesc Apoi sesizează şi prezenţa lui Anden Izbuteşte să-l salute pe Elector cu o înclinare băţoasă a capului, după care îşi îndreaptă din nou privirea spre pacientul aflat de partea cealaltă a peretelui de sticlă Adică spre Tess — Ce se întâmplă? îl întreb Day mai trage un fum din ţigară şi coboară privirea — Nu mă lasă să intru la ea Cred că e afectată de molima asta nouă Vorbeşte calm, dar îi simt în glas o undă de frustrare şi de mânie — Ne-au făcut analize tuturor, mie şi celorlalţi Patrioţi Tess e singura care nu are analizele în regulă Fata îl alungă cu mâna pe unul dintre laboranţi, apoi se împiedică şi cade pe spate E ca şi cum i-ar fi greu să-şi menţină echilibrul Pe frunte îi apar broboane de sudoare care apoi i se preling pe gât Albul ochilor lui Tess a devenit de un galben bolnăvicios şi, când mă uit mai cu atenţie, îmi dau seama că fata strânge din ochi, că face eforturi ca să distingă tot ce se află în preajma ei E un gest care îmi aduce aminte de miopia ei, de felul în care strângea din ochi şi pe străzile din Lake Mâinile îi tremură La vederea acestui tablou, înghit cu noduri E imposibil ca Patrioţii să fi fost expuşi pentru multă vreme la soldaţii inamici şi totuşi, puţinul timp în care au luat contact cu ei se pare că a fost de ajuns pentru ca unul dintre purtătorii virusului să li-l transmită Pe de altă parte, există şi posibilitatea foarte reală ca duşmanul să împrăştie boala în mod intenţionat în Republică, mai ales acum, că a intrat pe teritoriul nostru Îngheţ când îmi amintesc o frază din vechile jurnale ale lui Metias: „Într-o zi, o să creăm un virus pe care nimeni n-o să mai fie capabil să-l oprească” Iar asta e posibil să ducă la căderea întregii Republici Una dintre laborante se întoarce spre mine şi-mi oferă o scurtă explicaţie: — Virusul pare să fie o mutaţie a unei versiuni experimentale mai vechi pentru crearea molimei, îmi spune fata, aruncându-i lui Day o privire neliniştită (probabil că a certat-o pe tema asta mai devreme) Din câte ne putem da seama din statisticile făcute publice de Colonii, virusul pare să aibă o rată scăzută de infecţie în rândul adulţilor, însă atunci când infectează pe cineva, boala progresează rapid şi rata deceselor e foarte ridicată Timpul de la infectare până la deces e de aproximativ o săptămână Laboranta se întoarce o clipă spre Tess, care se află de partea cealaltă a geamului — Ea manifestă o parte dintre simptomele incipiente: febră, ameţeală, icter şi simptomul care ne indică prezenţa unuia dintre viruşii produşi de noi Adică orbire temporară sau poate permanentă Lângă mine, Day strânge cârjele cu atâta putere, încât i se albesc încheieturile degetelor După cum îl cunosc, mă întreb dacă nu cumva a avut deja mai multe certuri cu laboranţii, dacă nu a încercat să intre cu forţa s-o vadă pe Tess sau dacă nu a urlat la personalul medical s-o lase pe Tess în pace Sunt convinsă că, în clipa asta, îl vede din nou pe Eden, cu ochii lui roşii, aproape orbi Pieptul mi se umple de o ură profundă pentru fosta Republică Tatăl meu a lucrat şi el în laboratoarele destinate experimentelor A încercat să renunţe la slujbă de îndată ce a aflat ce făceau de fapt autorităţile cu molimele din LA Şi a plătit cu viaţa Oare lucrurile astea chiar sunt de domeniul trecutului? Oare reputaţia noastră chiar se poate schimba în ochii lumii din afară şi în ochii Coloniilor? — A încercat s-o salveze pe Frankie, îmi şopteşte Day, cu ochii încă aţintiţi asupra lui Tess A ajuns înapoi în Fortificaţie imediat după noi Am crezut că Thomas o s-o omoare Dar poate că deja e sortită morţii, adaugă el cu amărăciune — Thomas? murmur eu — Thomas e mort Când eu şi Pascao alergam către Fortificaţie, l-am văzut în picioare, înfruntându-i singur pe soldaţii din Colonii A tras în ei până când l-au împuşcat În cap, zice Day, cu un fior în glas Thomas e mort Nu-mi vine să cred Dintr-odată, am amorţit din cap până-n picioare N-ar trebui să fiu şocată De ce sunt şocată? Eram pregătită pentru asta Soldatul care l-a înjunghiat pe fratele meu în inimă, care a împuşcat-o pe mama lui Day a murit Şi e cât se poate de normal că a murit aşa, apărând Republica până la sfârşit, neclintit în loialitatea lui nebunească faţă de un stat care deja îi întorsese spatele Pe de altă parte, mi-e uşor să înţeleg de ce moartea lui Thomas l-a afectat atât de mult pe Day „Împuşcat în cap” Mă simt pustiită la auzul acestei veşti Epuizată Amorţită Îmi las umerii să cadă — Aşa e mai bine, şoptesc eu într-un sfârşit, cu un nod în gât Prin minte îmi trec imagini cu Metias şi cu Thomas, cu lucrurile pe care mi le-a povestit Thomas despre ultima noapte a lui Metias Mă străduiesc să-mi întorc gândurile la Tess La cei vii, la cei care încă mai contează — Tess o să fie în regulă, spun eu, dar nu reuşesc să fiu convingătoare Trebuie doar să găsim o soluţie Laboranţii din camera de sticlă înfig un ac lung în braţul drept al lui Tess, apoi un altul în braţul stâng Fata scânceşte încetişor Day îşi ia ochii de la scena asta, îşi aşază mai bine mâinile pe cârje şi porneşte spre noi Când trece pe lângă mine îmi şopteşte: — Diseară Apoi ne lasă pe toţi în urmă şi se depărtează pe culoar Îl urmăresc cu privirea, în tăcere Anden oftează, se uită cu tristeţe la Tess şi se duce la laboranţi — Sunteţi siguri că Day nu e infectat? o întreabă pe laboranta care ne-a dat informaţiile cu privire la virus Ea îi confirmă că Day e bine, iar Anden dă din cap mulţumit — Vreau ca şi restul soldaţilor să fie verificaţi a doua oară Imediat, zice el, întorcându-se apoi către un senator: Apoi vreau să-i trimitem de urgenţă un mesaj Cancelarului şi preşedintelui DesCon Să vedem dacă putem să rezolvăm ceva pe căi diplomatice Anden se întoarce spre mine şi mă priveşte lung — Ştiu că n-am niciun drept să-ţi cer asta Dar dacă ai putea să-l mai întrebi încă o dată pe Day de fratele lui, ţi-aş fi recunoscător Aşa, am avea totuşi o şansă cu Antarctica ORA 19:30 SECTORUL RUBY 22 DE GRADE CELSIUS Blocul-turn în care stau acum se află la doar câteva străzi de apartamentul unde am locuit cu Metias Când jeepul se apropie, încerc să întrezăresc vechiul nostru complex de apartamente Până şi sectorul Ruby e acum închis cu benzi care delimitează zonele destinate evacuaţilor, iar pe străzi sunt postaţi soldaţi Mă întreb unde s-a cazat Anden în toată nebunia asta; probabil undeva în sectorul Batalla Cu siguranţă că în noaptea asta o să se culce târziu Înainte să plec spre apartamentul care mi-a fost repartizat, m-a luat deoparte, pe culoarul de lângă laborator Inconştient, şi-a îndreptat privirea mai întâi spre gura mea şi abia apoi s-a uitat în ochii mei Mi-am dat seama că se gândeşte la scurtul nostru episod din Ross City, ca şi la cuvintele care au venit apoi: „Ştiu că ţii foarte mult la Day” — June, mi-a spus el după o tăcere stânjenitoare Mâine dimineaţă ne întâlnim cu Senatul ca să discutăm despre următorul nostru pas Vreau să te avertizez că la şedinţa asta fiecare Princeps-Elect va adresa câteva cuvinte grupului E o şansă de a vedea ce ar face fiecare dintre voi dacă aţi fi oficial în poziţia de Princeps Dar fii foarte atentă, dezbaterile s-ar putea să se încingă Anden schiţează un zâmbet — Ca să mă exprim delicat, războiul ăsta ne-a pus tuturor jar sub tălpi Aş fi vrut să-i spun că nu voi participa la şedinţa asta Încă o întâlnire cu Senatorii Încă o sesiune de patru ore interminabile, în care va trebui să ascult patruzeci de personaje dând din gură degeaba, toţi zbătându-se să iasă mai bine decât ceilalţi, toţi încercând să-l atragă pe Anden de partea lor sau să-l facă de râs în faţa celorlalţi Cu siguranţă că Mariana şi Serge vor conduce dezbaterile, ca să se vadă clar care dintre ei e candidatul mai potrivit la funcţia de Princeps Numai gândul la o astfel de întâlnire mă secătuieşte de toată energia care mi-a mai rămas Dar, în acelaşi timp, gândul de a-l lăsa pe Anden să ducă povara asta de unul singur, într-o sală plină de oameni atât de reci şi de distanţi a fost prea greu de îndurat Aşa că am surâs şi m-am înclinat, ca un bun Princeps-Elect — O să fiu acolo, l-am asigurat Jeepul trage în faţa complexului de apartamente şi se opreşte, iar eu mă smulg din ghearele amintirilor Cobor împreună cu Ollie şi mă uit după maşina care a plecat, până când dispare cu totul după un colţ Pornesc spre intrarea în bloc Iniţial, plănuiesc să trec pe la Day imediat după ce mă instalez în apartamentul meu Ca să văd ce-a vrut să spună cu acel „diseară” Dar când ajung pe hol, văd că nu mai e cazul să mai bat drumul până acolo Day mă aşteaptă în faţa uşii mele Stă sprijinit de zid şi fumează absent o ţigară albastră Cârjele zac lângă el Deşi nu se mişcă, încă i-a mai rămas ceva din aerul lui sălbatic, nepăsător şi sfidător şi, preţ de o secundă, îmi amintesc momentul când l-am întâlnit prima dată pe stradă, cu ochii lui albaştri sclipitori, cu agilitatea de argint viu şi cu părul lui blond şi ciufulit Imaginea asta nostalgică e atât de dulce, încât simt cum, dintr-odată, ochii mi se umplu de lacrimi Trag adânc aer în piept şi mă străduiesc să nu plâng Day mă vede în capătul holului şi se ridică — June, îmi spune când mă apropii Ollie dă fuga la el să-l salute, iar Day îl mângâie puţin pe cap Încă pare epuizat, dar izbuteşte să îmi arunce un zâmbet pişicher, străbătut însă de o undă de tristeţe Fără cârje, se clatină pe picioare Ochii îi sunt plini de durere şi ştiu că e din cauza vizitei din laborator — După expresia de pe faţa ta, bănuiesc că antarcticanii nu s-au grăbit să ne sară în ajutor Clatin din cap, descui uşa şi-l invit înăuntru — Nu prea, îi răspund, închizând uşa în urma noastră Instinctiv, verific camera din priviri Memorez întregul amplasament Apartamentul ăsta seamănă prea mult cu vechiul meu cămin — Au contactat Naţiunile Unite în legătură cu molima O să ne închidă toate porturile Deci nu vom mai importa şi exporta nimic Nu tu ajutoare, nu tu alimente Cu toţii suntem acum în carantină Ne-au zis că nu pot să ne ajute decât dacă le arătăm o dovadă că deţinem leacul sau dacă Anden le cedează o bucată din teritoriul Republicii în chip de plată Până atunci, nu vor să ne dea trupe Tot ce ştiu în secunda asta este că antarcticanii ne monitorizează situaţia îndeaproape Day nu spune nimic Se îndepărtează de mine şi iese pe balcon Se sprijină de balustradă Eu îi pun lui Ollie apă şi mâncare şi mă duc lângă Day Soarele a apus de ceva timp, dar datorită luminilor din oraş putem să distingem plafonul jos de nori care ascunde stelele, acoperind cerul cu nuanţe de gri şi negru Observ cât de greu se lasă Day pe balustradă ca să se susţină şi sunt tentată să-l întreb cum se simte Însă expresia de pe chipul lui mă opreşte Probabil că nu vrea să discute despre asta — Aşa deci, începe Day, după ce mai trage un fum din ţigară Lumina de la JumboTron-urile din depărtare îi învăluie chipul într-un halou strălucitor, albastru-purpuriu Îşi plimbă privirea de la o clădire la alta Ştiu că, instinctiv, prietenul meu calculează cum ar escalada-o pe fiecare în parte — Bănuiesc că suntem singuri acum Dar nu pot să spun că asta mă supără prea tare Republica a vrut întotdeauna să-şi ţină graniţele închise, nu? Poate că, în felul ăsta, o să lupte mai bine Nimic nu te motivează mai abitir decât faptul de a fi singur şi încolţit pe străzi Când îşi duce din nou ţigara la buze, văd că mâna îi tremură Inelul din agrafe de hârtie îi sclipeşte pe deget — Day, îi spun cu blândeţe El ridică din sprânceană şi mă priveşte pieziş — Tremuri Day suflă un norişor de fum albăstrui, se uită o vreme la luminile oraşului cufundat în întuneric şi apoi îşi pleacă privirea — E ciudat să fiu iar în LA, îmi mărturiseşte cu o voce distrasă şi distantă Sunt în regulă Doar că-mi fac griji pentru Tess Urmează o pauză prelungă Ştiu că numele lui Eden ne stă amândurora pe vârful limbii, însă niciunul dintre noi nu vrea să fie primul care să-l rostească Într-un final, Day rupe tăcerea şi, când abordează subiectul, o face cu o durere profundă — June, m-am gândit la ce vrea Electorul tău de la mine Legat de ştii tu legat de fratele meu Oftează, se apleacă şi mai mult peste balustradă şi-şi trece o mână prin păr Braţul lui se atinge uşor de al meu, dar chiar şi acest gest micuţ îmi accelerează bătăile inimii — M-am certat cu Eden pe tema asta — Cea zis Eden? îl întreb Într-un fel, mă simt vinovată când mă gândesc la rugămintea lui Anden „Dacă ai putea să-l mai întrebi încă o dată pe Day de fratele lui, ţi-aş fi recunoscător” Day îşi stinge ţigara pe metalul balustradei şi îmi spune în şoaptă, uitându-se în ochii mei — Vrea să ajute După ce am văzut-o azi pe Tess şi după lucrurile pe care mi le-ai spus tu, mă rog Strânge din dinţi — O să discut cu Anden mâine Poate că există ceva în sângele lui Eden, ceva care în fine care ar putea să ajute Poate Fireşte că încă are reţineri Aud clar în vocea lui durerea care îl macină Dar e totuşi de acord E de acord să lase Republica să se folosească de frăţiorul lui ca să găsească leacul Un zâmbet mic, dulce-amar, dă să-mi înflorească în colţul gurii Day, campionul oamenilor, băiatul care nu suportă să-i vadă pe cei din preajmă suferind din cauza lui, care şi-ar da viaţa cu bucurie pentru cei pe care îi iubeşte Atâta doar că nu de viaţa lui avem nevoie ca s-o salvăm pe Tess, ci de viaţa fratelui său Day riscă viaţa unui om pe care îl iubeşte de dragul unui alt om pe care îl iubeşte Mă întreb dacă a mai fost şi vreun alt motiv pentru care s-a răzgândit — Îţi mulţumesc, Day, îi şoptesc Ştiu cât de greu îţi e să faci asta Prietenul meu se crispează şi clatină din cap — Nu, sunt pur şi simplu egoist Dar n-am ce face Lasă ochii în pământ, dezvăluindu-şi slăbiciunile — Doar spune-i lui Anden să mi-l aducă înapoi Te rog, adu-mi-l înapoi Mai e însă ceva care îl frământă, ceva care-i face mâinile să-i tremure incontrolabil Mă aplec spre el şi-i acopăr mâna cu palma mea Day mă priveşte iar în ochi E atâta tristeţe şi atâta frică pe chipul lui! Mi se rupe inima — Ce problemă mai ai, Day? îi şoptesc Ce altceva mai ştii? De data asta, prietenul meu nu mai întoarce capul Înghite cu noduri şi, când vorbeşte, vocea îi tremură uşor — Cancelarul Coloniilor m-a sunat când eram în spital — Cancelarul? întreb cu voce scăzută Nu se ştie niciodată — Eşti sigur? Day încuviinţează din cap cu o mişcare scurtă Apoi îmi povesteşte totul: discuţia pe care a purtat-o cu Cancelarul, mita, şantajul şi ameninţările Îmi spune ce planuri au Coloniile cu mine, în cazul în care el îi refuză Toate temerile mele nerostite La urmă, Day oftează Faptul că mi-a împărtăşit informaţiile astea pare să-i mai ridice puţin povara de pe umeri Doar puţin — Trebuie să existe o cale ca să folosim chestia asta împotriva Coloniilor, îmi spune el O cale să-i ducem de nas, să-i batem la propriul lor joc Încă nu ştiu cum, dar dacă am reuşi să-l facem pe Cancelar să creadă c-o să-l ajut, atunci i-am putea lua prin surprindere Dacă într-adevăr Coloniile câştigă războiul, cu siguranţă vor veni după mine Vom fi ucişi cu toţii Încerc să vorbesc cu acelaşi calm ca Day, dar nu izbutesc În voce mi se strecoară un tremur uşor — Cancelarul se aşteaptă să reacţionezi emoţional la propunerea lui S-ar putea să fie cea mai bună ocazie să loveşti în Colonii cu propria ta formă de propagandă Însă, indiferent ce facem, trebuie să fim cu mare băgare de seamă Cancelarul ar fi un prost să aibă încredere deplină în tine — Dacă duşmanul câştigă războiul, pentru tine n-o să fie deloc bine, murmură Day, cu durere în voce Niciodată nu i-am considerat nişte molâi Poate că ar fi mai bine să găseşti o modalitate să fugi din ţară Să te strecori peste graniţă undeva, într-o zonă neutră, şi să ceri azil Să părăsesc ţara, să fug departe de tot coşmarul ăsta şi să mă ascund undeva, într-o ţară îndepărtată? O voce micuţă şi sumbră îmi şopteşte că aşa ar fi bine, că în felul ăsta aş fi în siguranţă însă gândul ăsta mă cutremură Încerc să mă adun cât de bine pot — Nu, Day, îi răspund cu blândeţe Dacă eu fug, restul ce-o să facă? Cum rămâne cu cei care nu pot să fugă? — O să te omoare Day vine mai aproape de mine Mă imploră din ochi să-l ascult — Te rog Clatin din cap — Rămân aici Oamenii n-au nevoie de încă un eveniment care să le zdruncine moralul Şi-apoi, şi tu s-ar putea să ai nevoie de mine Schiţez un zâmbet — Cred că ştiu câteva chestii despre armata Republicii care ţi-ar putea fi de folos, nu crezi? Day clatină frustrat din cap, dar, în acelaşi timp, ştie foarte bine că nu-mi voi lua cuvântul înapoi Ştie asta pentru că, dacă ar fi în locul meu, şi el ar proceda exact la fel Îmi ia mâna într-a lui şi mă trage mai aproape Apoi mă cuprinde în braţe Sunt atât de neobişnuită cu atingerea lui, încât îmbrăţişarea asta îmi iscă în trup un val copleşitor de fierbinţeală Închid ochii, mă prăbuşesc la pieptul lui şi mă bucur de această clipă Oare a trecut chiar atât de mult timp de când ne-am sărutat ultima dată? Oare chiar mi-a lipsit Day atât de mult? Oare toate problemele care ameninţă să ne strivească ne-au înmuiat până în punctul în care ne-am pierdut răsuflarea, în care ne agăţăm disperaţi unul de celălalt ca să supravieţuim? Am uitat cât de normal mi se părea să fiu în braţele lui Cămaşa lui e boţită şi o simt moale pe piele, iar dedesubt pieptul lui e cald şi pulsează în ritmul estompat al inimii Day miroase a pământ, a fum şi a vânt — Mă înnebuneşti, June, murmură el cu gura lipită de părul meu Eşti înspăimântător de inteligentă, eşti cel mai curajos om pe care-l cunosc şi uneori mi se taie răsuflarea de cât de mult mă chinui să ţin pasul cu tine Niciodată n-o să mai existe cineva ca tine Îţi dai seama, nu? Îmi ridic chipul către el În ochi i se răsfrâng luminile îndepărtate ale JumboTron-urilor, un curcubeu de culori de seară — Miliarde de oameni o să vină şi o să plece din lumea asta, continuă el să-mi şoptească, dar niciodată n-o să mai existe cineva ca tine Inima mi se strânge până când ameninţă să mi se frângă de tot Nu ştiu cum să-i răspund Day îmi dă brusc drumul din braţe şi simt răcoarea nopţii pe piele ca pe un şoc Chiar şi în întuneric, cum suntem, tot îi văd roşeaţa din obraji Day respiră mai greu decât de obicei — Ce s-a întâmplat? îl întreb — Iartă-mă, îmi răspunde el cu vocea strangulată Eu sunt pe moarte, June, nu sunt bun pentru tine Şi mă descurc atât de bine până când te văd în carne şi oase! Atunci totul se schimbă iar Mi se pare că nu mai ţin la tine, c-o să-mi fie mai uşor odată ce-o să fii din nou departe de mine, dar apoi, din senin, mă găsesc iarăşi aici, iar tu eşti Day se opreşte şi mă priveşte Chinul de pe faţa lui e ca un cuţit care mi se înfige în inimă — De ce îmi fac singur asta? Te văd şi simt Ochii i s-au umplut de lacrimi E o imagine pe care nu pot s-o îndur Day se trage doi paşi mai departe de mine şi îmi întoarce spatele, ca un animal închis în cuşcă — Tu măcar mă iubeşti? mă întreabă din senin, prinzându-mă este de umeri Eu ţi-am mai spus-o şi te iubesc şi acum Dar tu nu mi-ai zis niciodată Şi nu-mi dau seama dacă mă iubeşti sau nu După care vii şi-mi dai inelul ăsta, spune el, ridicând mâna cu inelul, şi nu mai ştiu ce să cred Se apropie iar de mine, până când îi simt buzele lipite de urechea mea Un fior îmi străbate tot trupul — Tu ai idee prin ce trec? îmi şopteşte încet, cu o voce răguşită şi întretăiată Ştii cât de cât de mult îmi doresc Se îndepărtează de mine destul cât să se uite cu disperare în ochii mei — Dacă nu mă iubeşti, doar spune-mi Trebuie să mă ajuţi Probabil că aşa ar fi cel mai bine Mi-ar fi mai uşor să stau departe de tine, nu? Pot să renunţ la tine O spune de parcă ar încerca să se convingă singur — Pot să renunţ la tine dacă nu mă iubeşti Spune lucrul ăsta ca şi cum ar crede că eu sunt cea mai puternică dintre noi doi Dar nu sunt Nici eu nu mai pot să continui aşa — Nu, îi răspund, strângând din dinţi şi cu ochii înceţoşaţi Nu pot să te ajut Pentru că şi eu te iubesc pe tine Iată! Am spus-o — Sunt îndrăgostită de tine, îi repet În ochii lui Day apare un amestec de bucurie şi suferinţă care-l face incredibil de vulnerabil Îmi dau seama în clipa asta cât de puţin se poate apăra de cuvintele mele El iubeşte cu toată fiinţa lui E în firea lui Day clipeşte de câteva ori, apoi se chinuieşte să găsească răspunsul potrivit — Eu Limba i se împleticeşte în gură — Mi-e aşa de frică, June Mi-e frică de ce s-ar putea întâmpla Îi pun pe buze două degete ca să-l fac să tacă — Frica te face mai puternic, îi şoptesc Înainte să mă pot opri, îi cuprind faţa în mâini şi-mi lipesc gura de a lui Ultimele fărâme de autocontrol care-i mai rămăseseră s-au făcut acum ţăndări Day se cufundă în sărutarea mea cu neînchipuită disperare Îi simt mâinile cum îmi ating faţa Una dintre palme e catifelată, cealaltă e încă înfăşurată în bandaje Apoi mă cuprinde cu nesaţ cu braţele pe după talie şi mă trage atât de aproape de el, încât scot un icnet Nimeni nu se compară cu el Iar în clipa asta, nu-mi doresc nimic altceva Ne găsim drumul înapoi, în cameră, fără să ne desprindem din sărutare Day se împiedică şi-şi pierde echilibrul şi împreună ne prăbuşim pe spate, în pat Corpul lui îmi taie răsuflarea Mâinile îi aleargă pe trupul meu, pe maxilar, pe gât, pe spate, în jos, pe picioare Îi scot haina Buzele lui Day se îndepărtează de ale mele Îşi lipeşte faţa de gâtul meu Părul i se răsfiră pe braţul meu; e greu şi are o piele mai catifelată decât orice mătase pe care am purtat-o vreodată În sfârşit, Day îmi găseşte nasturii de la cămaşă Eu i-am descheiat deja pe ai lui, iar pe sub cămaşă, pielea lui e fierbinte la atingere Căldura lui mă încălzeşte şi pe mine Apăsarea trupului său îmi face bine Niciunul dintre noi nu îndrăzneşte să rostească vreun cuvânt Ne temem că vorbele ne-ar opri, ar rupe din vraja care ne înlănţuie pe amândoi Day tremură la fel de tare ca mine Dintr-odată, îmi dau seama că probabil e la fel de emoţionat ca mine Zâmbesc când ochii lui îi întâlnesc pentru prima dată pe ai mei, dar Day coboară privirea ruşinat Day e timid? Ce emoţie nouă şi stranie pe chipul lui, ceva atât de neobişnuit, şi totuşi care i se potriveşte atât de bine! Sunt uşurată s-o văd, pentru că şi eu simt că obrajii îmi ard şi că mă îmbujorez Jenată, mă cuprinde nevoia să-mi acopăr pielea dezgolită Deseori mi-am imaginat cum s-ar petrece scena asta, cum ar fi să fac dragoste cu Day pentru întâia oară Sunt îndrăgostită de el Prefir cuvintele astea în minte şi le cântăresc, uluită şi înspăimântată de ce ar putea să însemne ele Day e aici cu adevărat, e aici în carne şi oase Chiar şi cotropit de pasiunea asta febrilă, Day e blând cu mine Are o blândeţe diferită de cea pe care am simţit-o în preajma lui Anden, care e întruchiparea rafinamentului, a corectitudinii şi a eleganţei Day e aspru, deschis, nesigur şi pur Când mă uit la el, văd surâsul subtil care-i joacă în colţurile gurii, cu o tuşă abia sesizabilă de ironie, care nu face decât să-mi sporească dorinţa pentru el Day îmi mângâie gâtul cu nasul; atingerea lui îmi trimite fiori pe şira spinării Oftează a uşurare în urechea mea într-un fel care-mi face inima să-mi bată de să-mi sară din piept, e un oftat de eliberare, eliberarea de toate emoţiile întunecate care îl bântuie Mă cufund într-un alt sărut, plimbându-mi mâinile prin părul lui, ca să-i dau de înţeles că sunt bine Încetul cu încetul, Day se relaxează Când începe să se mişte deasupra mea, îmi ţin răsuflarea; ochii îi strălucesc atât de tare, încât simt că aş putea să mă înec în ei Day mă sărută pe obraji, aşezându-mi o şuviţă de păr după ureche, iar eu îl cuprind cu braţele şi-l trag mai aproape Indiferent ce se va întâmpla în viitor, indiferent unde ne va duce viaţa, acest moment va fi al nostru După, amândoi tăcem Day stă întins lângă mine, cu păturile peste picioare Ţine ochii închişi, într-un soi de moleşeală vecină cu somnul Mâna lui e împletită cu mâna mea, ca şi cum ar vrea să se asigure că sunt încă lângă el Mă uit în jur Păturile atârnă pe colţul patului într-un echilibru precar Cutele cearşafurilor aduc cu zeci de sori mici şi cu razele lor În perna mea sunt adâncituri Podeaua e acoperită cu cioburi de sticlă şi petale de flori Nici măcar n-am observat că am dărâmat o vază de pe comodă, nici măcar n-am auzit când vaza s-a spart pe scândurile din lemn de cireş Îmi întorc privirea spre Day Ce senin pare acum! Durerea de pe chipul lui s-a risipit în strălucirea difuză a nopţii Are un aer aproape ingenuu Nu mai ţine gura deschisă, iar fruntea nu îi mai e încruntată Şi nu mai tremură Părul despletit îi încadrează faţa Câteva şuviţe se îngemănează cu luminile oraşului de afară Mă trag mai aproape şi îmi plimb degetul de-a lungul muşchilor braţului său, după care îmi lipesc buzele de obrazul lui Deschide ochii; clipeşte somnoros la mine, privindu-mă îndelung Mă întreb ce vede şi dacă toată durerea şi fericirea şi frica pe care mi le-a mărturisit mai devreme sunt încă în el, bântuindu-l la nesfârşit Se apleacă şi mă sărută cu o blândeţe şi o gingăşie nesfârşite Buzele lui rămân lipite de ale mele, temându-se să-mi părăsească gura Nici eu nu vreau să mă îndepărtez Nu vreau să mă gândesc la trezire Când îl trag iar lângă mine, Day se supune, căci tânjeşte după mai mult Iar eu nu pot să mă gândesc la altceva decât la faptul că sunt recunoscătoare pentru tăcerea noastră, sunt recunoscătoare pentru că Day nu-mi spune că astfel ne legăm şi mai strâns când, de fapt, ar trebui să-l las să plece de lângă mine 15 DAY Nu e ca şi cum nu aş mai fi trăit momente de intimitate cu alte fete Primul meu sărut a fost la doisprezece ani – m-am sărutat cu o fată de şaisprezece ani, ca să nu mă toarne la poliţia stradală M-am mai prostit cu câteva fete în mahalale şi cu alte câteva din sectoarele bogate; a fost chiar şi una dintr-un sector cu nume de piatră preţioasă, o tipă în primul an de liceu, cu care am avut o aventură de câteva zile, când eram de paisprezece ani Era drăgălaşă, cu un păr şaten-deschis, tuns foarte scurt şi un ten măsliniu fără cusur Ne strecuram în fiecare după-amiază în subsolul şcolii şi acolo, mă rog, ne distram Povestea e lungă Dar June Inima mi-e larg deschisă, aşa cum m-am temut că se va întâmpla, iar eu nu mai am destulă voinţă ca să o închid la loc Toate barierele pe care izbutisem să le ridic în jurul meu, toată rezistenţa pe care o clădisem în faţa sentimentelor mele pentru ea, toate au dispărut acum cu desăvârşire S-au făcut ţăndări În lumina de un albastru stins a nopţii, întind o mână şi o plimb de-a lungul trupului unduit al lui June Încă respir greu Şi nu vreau să fiu primul care rupe tăcerea Pieptul mi-e lipit uşor de spatele ei, iar braţul meu se odihneşte confortabil în jurul mijlocului ei; părul lui June îi acoperă gâtul într-o coadă groasă, neagră şi strălucitoare Îmi lipesc faţa de pielea ei catifelată Milioane de gânduri mi se revarsă în creier, dar, asemenea ei, nici eu nu rostesc niciun cuvânt Pur şi simplu nu e nimic de zis • Mă trezesc brusc şi sar în pat icnind Abia mai pot să respir, plămânii mi se umflă în încercarea de a inspira cât mai mult aer Privesc în jur disperat Unde sunt? Sunt în patul lui June A fost un coşmar, doar un coşmar, iar aleea din sectorul Lake şi strada şi sângele au dispărut Rămân întins o secundă, chinuindu-mă în tăcere să-mi recapăt suflul şi să-mi domolesc bătăile puternice ale inimii Sunt ud leoarcă de transpiraţie Mă uit la June E întinsă pe o parte, cu faţa spre mine Trupul i se ridică şi se coboară într-un ritm liniştit şi egal Ce bine N-am trezit-o Îmi şterg grăbit lacrimile de pe obraji cu palma nerănită Mai zac aşa câteva minute Încă mai tremur Când îmi e limpede că n-o să reuşesc să adorm la loc, mă ridic încet pe marginea patului şi-mi odihnesc braţele pe genunchi, cu spatele cocoşat şi capul plecat Genele îmi ating braţul Mă simt atât de slăbit, ca şi când tocmai aş fi terminat de escaladat o clădire de treizeci de etaje Ăsta a fost cel mai groaznic dintre toate coşmarurile pe care le-am avut până acum Îmi e groază chiar şi să clipesc prea îndelung, ca nu cumva să-mi revină în minte imaginile acelea îngrozitoare care mi-au dansat în spatele pleoapelor Mă uit prin încăpere Vederea mi se înceţoşează din nou; supărat, îmi şterg lacrimile proaspăt izvorâte Cât e ceasul? Afară e încă beznă Iar în cameră nu pătrund decât strălucirea slabă a JumboTron-urilor din depărtare şi lumina felinarelor Arunc o privire spre June Mă uit cum luminile difuze de afară proiectează culori pe silueta ei De data asta, nu mai întind mâna şi n-o mai ating Nu ştiu cât stau aşa, aplecat pe marginea patului, inspirând profund – o dată, de două ori – până când, în sfârşit, respiraţia îmi revine la normal Asta durează suficient de mult timp pentru ca sudoarea care-mi acoperă tot corpul să se zvânte Ochii îmi fug către balcon Îl ţintuiesc cu privirea o vreme, incapabil să mă uit în altă parte, apoi mă ridic de pe pat uşor, fără să scot un sunet, îmi trag pe mine cămaşa şi pantalonii şi încalţ bocancii Îmi prind părul într-un nod strâns şi îl ascund sub o şapcă bine trasă pe cap June se mişcă puţin Eu înlemnesc Când June se linişteşte din nou, îmi termin de încheiat nasturii de la cămaşă şi mă duc la uşa de sticlă a balconului Din colţul dormitorului, câinele ei mă priveşte curios, înclinând uşor capul Dar nu scoate niciun sunet Îi mulţumesc în gând pentru asta, deschid larg uşa balconului, după care o închid în spatele meu fără nici cel mai mic zgomot Mă urc cu greu pe balustradă şi rămân cocoţat acolo ca o pisică, scrutând împrejurimile Sectorul Ruby, un sector cu nume de piatră preţioasă, e total diferit de locul de unde provin eu M-oi fi întors eu în LA, dar nu recunosc oraşul Străzi curate şi dichisite, JumboTron-uri noi şi sclipitoare, trotuare late, fără gropi şi crăpături, fără poliţie stradală care să târască orfani în lacrimi de lângă tonetele cu alimente Instinctiv, atenţia îmi e atrasă spre zona în care trebuie să se afle sectorul Lake Din partea asta a clădirii, nu pot să văd centrul Los Angeles-ului, însă îl simt acolo – de el sunt legate amintirile care m-au trezit din somn şi mi-au şoptit să mă întorc Inelul din agrafe de hârtie îmi atârnă greu pe deget După coşmarul pe care l-am avut, o senzaţie apăsătoare şi înfricoşătoare mi s-a instalat în creier şi de atunci nu mai reuşesc să scap de ea Sar pe o latură a balconului şi mă sprijin de o proeminenţă de pe faţada blocului, aflată mai jos Cobor etaj după etaj, în tăcere, până când bocancii mei ating pavajul străzii, iar acolo mă ascund în umbrele nopţii Respir greu Chiar şi într-un sector bogat, acum străzile sunt păzite de patrule cu arma în mână, ca şi cum soldaţii s-ar pregăti să se trezească din clipă în clipă cu un atac-surpriză al Coloniilor Mă ţin departe de ei ca să evit întrebările şi-mi reiau vechile obiceiuri de pe străzi; îmi croiesc drum prin labirintul aleilor lăturalnice şi prin colţurile înecate în beznă ale clădirilor, până când ajung la o staţie de tren, unde sunt aliniate jeepuri gata să te ducă unde ai nevoie Eu însă ignor maşinile N-am chef să flecăresc cu vreun şofer pentru ca apoi să fiu recunoscut, iar mâine dimineaţă oraşul să fie plin de zvonurile lansate peste noapte despre orice şi-o imagina omul respectiv că am făcut Aşa că mă îndrept către gară şi aştept următorul tren care să mă ducă în centru, la Union Station O jumătate de oră mai târziu, ies din gara din centru şi pornesc pe străzi în tăcere, până când ajung aproape de fosta casă a mamei mele Crăpăturile din pavajul mahalalelor au o singură calitate: ici-colo, văd bucheţele de bătrâniş crescut sălbatic, puncte mici de turcoaz şi verde pe o stradă altfel cenuşie Mă aplec din reflex şi culeg o mână de floricele Preferatele mamei — Tu de colo! Hei, băiete! Mă întorc să văd cine mă strigă Îmi ia câteva secunde s-o găsesc cu privirea, atât e de micuţă O bătrână stă chircită lângă o clădire abandonată, dârdâind de frig E aproape cu totul încovoiată, cu faţa năpădită în întregime de riduri adânci, iar veşmintele îi sunt atât de rupte, încât nu-mi dau seama unde se termină unul şi unde începe celălalt Bătrâna e doar un morman de zdrenţe Lângă picioarele goale şi murdare are o cană ciobită, însă ceea ce mă face cu-adevărat să mă opresc e faptul că are mâinile învelite în bandaje groase Exact ca mama Când vede că sunt atent la ea, în ochi îi apare o scânteie de speranţă Nu ştiu sigur dacă m-a recunoscut, aşa cum nu sunt sigur cât de bine vede — Ai ceva mărunţiş, băieţelule? mă întreabă cu o voce răguşită Mă caut amorţit prin buzunare şi scot un ghemotoc de bani Opt sute de Bancnote Republicane Nu cu mult timp în urmă, mi-aş fi riscat viaţa ca să pun mâna pe aşa o sumă Mă aplec lângă bătrână, îi îndes hârtiile în palma tremurândă şi apoi îi strâng mâinile bandajate între ale mele — Ascunde-i Şi nu spune nimănui Femeia face ochii mari de uimire şi rămâne cu gura căscată Mă îndrept de spate şi pornesc mai departe Cred că bătrâna mă strigă, dar nu mă mai obosesc să întorc capul Nu vreau să-i mai văd mâinile bandajate Câteva minute mai târziu, ajung la intersecţia dintre Watson şi Figueroa Vechiul meu cămin Strada nu s-a schimbat prea mult faţă de cum mi-o amintesc, însă acum casa mamei e părăsită, cu şipci de lemn bătute în cuie peste ferestre, la fel ca multe alte clădiri din sectoarele sărace Mă întreb dacă înăuntru nu sunt cumva vagabonzi care s-au aciuat în vechiul nostru dormitor sau se odihnesc pe podeaua din bucătărie Dinăuntru nu răzbate nicio lumină Mă apropii încet de casă Mă gândesc că poate încă rătăcesc prin coşmarul meu Poate că nici nu m-am trezit încă Strada nu mai e blocată cu benzi de carantină, patrulele anti-molimă nu mai zăbovesc în faţa clădirii Pe măsură ce înaintez, observ că o pată veche de sânge e încă vizibilă – deşi foarte puţin – pe cimentul spart care duce spre casă Sângele este acum maroniu şi şters Mă uit o vreme la pată, fără niciun sentiment, după care o ocolesc şi-mi văd de drum Strâng cu putere în mână bucheţelul de bătrâniş pe care l-am adus cu mine Când mă apropii de uşă, văd că X-ul acela roşu, atât de familiar, e încă acolo, doar că acum e aproape şters, iar vopseaua s-a ciobit şi mai multe scânduri putrezite sunt bătute în cuie pe toc Rămân pe loc o vreme, trecând un deget de-a lungul dungilor de vopsea ofilită Câteva minute mai târziu, mă dezmeticesc din reverie şi pornesc către spatele casei Jumătate din gard s-a dărâmat, astfel că grădina minusculă e acum expusă şi vizibilă pentru vecini Şi peste uşa din spate au fost bătute scânduri, dar ele sunt atât de putrezite, încât e suficient să le împing puţin ca să se năruiască într-un nor de aşchii şi praf Forţez uşa, o deschid şi pătrund înăuntru Păşind peste prag, îmi scot şapca şi părul mi se revarsă pe spate Mama întotdeauna ne spunea să ne scoatem şepcile în casă Ochii mi se obişnuiesc cu întunericul destul de repede Urc fără zgomot câteva trepte şi ajung în mica noastră sufragerie Casa a fost baricadată cu scânduri, conform protocolului, însă mobila dinăuntru a rămas neatinsă, singura diferenţă fiind că acum e acoperită cu un strat de praf Puţinele bunuri ale familiei mele sunt încă aici, în exact aceeaşi stare în care erau când le-am văzut ultima dată Portretul vechiului Elector stă atârnat pe peretele din spate, chiar în mijloc, la vedere, iar mica masă de lemn la care mâneam cu toţii are încă îndesate sub un picior mai multe bucăţi de carton Bucăţile astea de carton îşi fac treaba foarte bine: masa stă şi acum în picioare Unul dintre scaune zace răsturnat pe jos, ca şi cum cineva s-ar fi ridicat de pe el în mare grabă „Adică John”, îmi amintesc eu Revăd în minte momentul în care am dat cu toţii fuga spre dormitor ca să-l luăm pe Eden şi să-l scoatem din casă înainte să fie prins de patrula anti-molimă Dormitorul Picioarele mă poartă spre uşa îngustă a dormitorului Îmi trebuie doar câţiva paşi ca să ajung la ea Da, şi aici totul e exact la fel, poate cu excepţia câtorva pânze de păianjen în plus Planta pe care Eden a adus-o cândva acasă stă în continuare în colţ, numai că acum e moartă, frunzele şi tijele i s-au uscat şi înnegrit Stau pe loc o clipă, uitându-mă în cameră, apoi mă întorc în sufragerie, unde dau un ocol mesei Într-un sfârşit, mă las pe vechiul meu scaun Scârţâie la fel ca întotdeauna Aşez cu grijă bucheţelul de bătrâniş pe masă În mijloc se află vechea noastră lampă, neaprinsă şi nefolosită De obicei, lucrurile se petreceau în felul următor: în fiecare zi, mama venea acasă în jurul orei şase, la câteva ore după ce mă întorceam eu de la şcoală, iar John ajungea pe la nouă sau zece În fiecare seară, mama încerca să amâne aprinsul lămpii de pe masă până la sosirea lui John, aşa că, după o vreme, eu şi Eden ne obişnuiserăm să aşteptăm cu nerăbdare „aprinsul lămpii”, pentru că asta însemna că John tocmai intrase pe uşă Iar asta însemna că urma să ne aşezăm la masă Nu ştiu de ce stau aici, cuprins de vechea şi familiara senzaţie de aşteptare; poate că mama o să apară din bucătărie şi o să aprindă lampa Nu ştiu cum de pot să simt în piept un fior de bucurie, nu ştiu cum pot să cred că John e acasă şi că masa e servită Obiceiuri vechi şi tâmpite Şi totuşi, ochii mei aleargă, nerăbdători, către uşa de la intrare Iar speranţa creşte în inima mea Dar lampa rămâne stinsă John nu intră pe uşă Mama nu este acasă Îmi las braţele grele pe blatul mesei şi îmi apăs ochii cu palmele — Ajută-mă, şoptesc disperat către camera pustie Nu pot să fac asta „Vreau s-o fac, o iubesc, dar nu pot să mai îndur A trecut aproape un an Ce e în neregulă cu mine? De ce nu pot pur şi simplu să merg mai departe?” Mi se pune un nod în gât Îmi dau lacrimile Nu mă obosesc să le stăvilesc, fiindcă ştiu că n-aş putea Plâng incontrolabil, nu pot să-mi trag sufletul, nu văd nimic Nu pot să-mi văd familia pentru că nu e aici Fără ei, toate mobilele astea nu înseamnă nimic, florile de bătrâniş care zac pe masă nu au niciun rost, lampa nu e decât o vechitură înnegrită Imaginile din coşmar persistă în mintea mea, bântuindu-mă Indiferent cât de mult mă străduiesc, nu pot să mi le scot din cap Timpul vindecă toate rănile Mai puţin pe asta Nu încă 16 JUNE Nu mă mişc, dar printre pleoapele somnoroase, pe jumătate coborâte, îl văd pe Day ridicându-se în pat, lângă mine, şi îngropându-şi faţa în mâini Respiră sacadat Şapte minute mai târziu, se ridică în picioare fără zgomot, mai aruncă o privire spre mine şi apoi dispare pe uşa balconului E la fel de silenţios ca întotdeauna şi, dacă nu m-ar fi trezit când s-a deşteptat din coşmar, i-ar fi fost foarte uşor să plece din cameră fără să ştiu Dar eu ştiu şi, de data asta, mă dau jos din pat imediat după plecarea lui Îmi arunc pe mine nişte haine, îmi trag bocancii şi ies după el Aerul rece îmi mângâie faţa, iar lumina lunii scaldă noaptea într-un argintiu întunecat Chiar şi în starea lui precară, atunci când vrea, Day poate încă să fie rapid Când, în sfârşit, îl prind din urmă la Union Station şi încep să-l urmăresc pe străzile din centru, inima îmi bate cu putere în piept, aşa cum mi se întâmplă după un program riguros de exerciţii fizice De-acum ştiu unde se duce Se întoarce la vechea casă a familiei lui Îl văd când ajunge la intersecţia străzilor Watson şi Figueroa, unde dă colţul şi se îndreaptă spre o casă micuţă, cu scânduri bătute peste ferestre şi un X aproape şters pictat pe uşă Doar faptul de a mă afla aici îmi naşte amintiri care-mi dau o stare de ameţeală Nici nu-mi pot închipui cât de groaznic trebuie să fie pentru Day Pornesc cu grijă spre ferestrele astupate cu şipci şi-i ascult cu atenţie mişcările Day intră pe uşa din spate – îl aud umblând prin casă cu paşi stinşi Se opreşte în sufragerie Trec de la o fereastră la alta până când, în sfârşit, găsesc una unde scândurile nu se îmbină foarte bine La început, nu-l văd Până la urmă însă, îl depistez Day stă la masa din sufragerie, cu capul culcat pe braţe Deşi înăuntru e prea întuneric ca să-i disting trăsăturile, îl aud cum plânge Umerii i se cutremură de suferinţă, iar chinul îi e săpat în fiecare muşchi al trupului slăbit de boală Sunetul ăsta îmi e atât de străin, încât îmi frânge sufletul; l-am mai văzut pe Day plângând, dar nu sunt obişnuită cu imaginea asta Nu ştiu dacă mă voi obişnui vreodată Când îmi ating faţa, îmi dau seama că şi mie îmi şiroiesc lacrimi pe obraji „Eu i-am făcut asta ” Şi tocmai pentru că mă iubeşte, niciodată nu va putea să scape cu adevărat de suferinţă Îşi va aminti de soarta familiei lui de fiecare dată când mă va vedea, chiar dacă mă iubeşte, mai ales dacă mă iubeşte 17 DAY În sfârşit, chiar înainte de răsăritul soarelui, mă întorc epuizat şi cu ochii înlăcrimaţi în dormitorul lui June Ea e tot aici, s-ar părea nu s-a trezit Nu încerc să mă strecor înapoi în pat, lângă ea; în loc de asta, mă prăbuşesc pe canapea şi mă cufund într-un somn profund, fără vise, până când afară începe să se lumineze June este cea care mă trezeşte — Hei, îmi şopteşte ea Spre surprinderea mea, nu comentează nimic, nu-mi spune cât de roşii sau cât de umflaţi îmi sunt probabil ochii Nu pare nici măcar şocată de faptul că s-a trezit şi m-a găsit întins pe canapea şi nu în pat Şi pleoapele ei par grele — L-am informat pe Anden cu privire la decizia ta A zis că o echipă de laboranţi o să fie gata să vă preia, pe tine şi pe Eden, de la apartamentul vostru în două ore June pare recunoscătoare, obosită şi şovăielnică — O să fiu acolo, murmur eu Nu mă pot abţine ca, preţ de câteva secunde, să rămân cu privirea-n gol În clipa asta, nimic nu pare real şi am impresia că înot într-un ocean de ceaţă, în care emoţiile şi imaginile şi gândurile sunt toate vagi, difuze Fac un efort să mă ridic de pe canapea şi să mă duc la baie Acolo, îmi deschei cămaşa şi mă stropesc cu apă pe faţă, pe piept şi pe braţe De data asta, mă tem să mă uit în oglindă Nu vreau să-l văd pe John, cu bucata de pânză care ar fi trebuit să-mi acopere mie ochii legată strâns în jurul ochilor lui Mâinile îmi tremură îngrozitor de tare; tăietura din palma stângă mi s-a redeschis şi sângerează, probabil din cauză că, instinctiv, tot timpul strâng pumnul Oare June m-a văzut plecând? Mă cutremur când retrăiesc amintirea momentului în care stătea acolo, în faţa casei mamei mele, aşteptând în fruntea unui detaşament de soldaţi Apoi îmi amintesc cuvintele pe care mi le-a spus Cancelarul, situaţia precară în care se află June în care se află Tess, în care se află Eden – în care ne aflăm cu toţii Mă mai stropesc cu apă pe faţă de câteva ori şi, când îmi dau seama că asta nu mă ajută deloc, sar la duş şi dau drumul unui şuvoi de apă fierbinte Însă nici aşa amintirile nu dor mai puţin Când ies în sfârşit din baie, am părul încă ud, cămaşa e doar pe jumătate încheiată, am o paloare bolnăvicioasă şi tremur June mă priveşte în tăcere, aşezându-se pe marginea patului şi sorbind dintr-un ceai de un roşu pal Cu toate că ştiu că n-are niciun rost să încerc să-i ascund ceva, arunc totuşi undiţa în apă — Sunt gata, îi spun, cu un zâmbet cât mai sincer June nu merită să vadă atâta suferinţă pe chipul meu şi nu vreau să creadă că ea e motivul suferinţei mele „Nu ea e motivul”, îmi reamintesc singur înfuriat Însă June nu face niciun comentariu Mă studiază cu ochii ăia ai ei negrii — Tocmai am primit un apel de la Anden, mă anunţă ea, trecându-şi cu stângăcie o mână prin păr Au dovezi noi cum că doamna comandant Jameson e vinovată de transmiterea unor secrete militare către Colonii Se pare că acum lucrează pentru ei Sub valul de emoţii, o ură profundă începe să mustească în mine Dacă n-ar fi existat Jameson, poate că totul ar fi fost mai bine între mine şi June şi poate că familiile noastre ar mai fi trăit şi acum Nu ştiu N-o să ştim niciodată Iar acum Jameson, care ar fi trebuit să fie moartă, lucrează pentru inamic Trag o înjurătură printre dinţi — Putem să aflăm exact unde e? Mai e în Republică? — Nimeni nu ştie, îmi răspunde June, clătinând din cap Anden zice că încearcă să vadă dacă poate fi identificat vreun obiect din lucrurile ei, dar probabil că s-a descotorosit de mult de hainele din închisoare, iar până acum a scăpat cu siguranţă şi de cipurile de urmărire din bocanci Sigur a avut grijă de asta Când îmi vede frustrarea de pe chip, June se întristează şi ea Amândoi am fost distruşi de aceeaşi persoană — Ştiu, îmi spune ea Pune ceaiul de-o parte şi mă strânge de mâna rănită Când mă atinge, frânturi de amintiri violente îmi explodează în creier şi am o tresărire pe care nu apuc să mi-o reprim June înlemneşte Preţ de o secundă, îi văd pe chip o profundă durere Dau să-mi acopăr repede greşeala sărutând-o, încercând să mă pierd în gestul ăsta aşa cum am făcut aseară Însă niciodată nu m-am priceput prea bine să mint, cel puţin nu în preajma ei June se îndepărtează de mine cu un pas — Iartă-mă, îmi şopteşte — E în regulă, îi răspund repede, supărat pe mine însumi c-am scos iar la lumină vechile noastre răni Nu e — Ba e June se străduieşte să îşi ridice privirea spre mine — Am văzut unde te-ai dus azi-noapte Te-am văzut înăuntru Vocea i se stinge şi ea lasă capul în pământ — Îmi cer scuze că te-am urmărit, dar trebuia să ştiu Trebuia să mă lămuresc dacă eu sunt cea care-ţi aduce toată suferinţa pe care o porţi în priviri Vreau s-o liniştesc, s-o asigur că nu doar ea e pricina suferinţei mele, că o iubesc cu atâta patimă, încât sentimentul ăsta mă îngrozeşte Dar nu pot June recunoaşte în ezitarea mea confirmarea temerilor ei Îşi muşcă buza — E vina mea, îmi spune, de parcă ar fi vorba de ceva perfect logic Şi nu ştiu dacă o să reuşesc vreodată să-ţi câştig iertarea N-ar trebui să mă ierţi — Nu ştiu ce să fac Braţele îmi atârnă neajutorate pe lângă corp Imagini înfiorătoare din trecut îmi trec iar prin minte şi, cu toate străduinţele mele, nu le pot opri — Nu ştiu cum să fac asta Ochii lui June strălucesc de lacrimi, dar ea reuşeşte să şi le reţină Oare o singură greşeală chiar poate să distrugă o viaţă de trăit împreună? — Nu cred că există vreo cale, îmi răspunde ea într-un sfârşit Fac un pas spre ea — Hei, îi şoptesc la ureche O să fim în regulă Nu ştiu sigur dacă e adevărat, dar mi se pare că astea sunt cuvintele cele mai potrivite June surâde, intrând în jocul meu, însă în ochi i se citeşte şi ei îndoiala • A doua zi a armistiţiului promis de Colonii Laboratorul din Spitalul Central Los Angeles e chiar ultimul loc pe care aş vrea să-l mai văd vreodată Şi-aşa mi-e greu să mă duc acolo şi s-o văd pe Tess închisă în spatele unor pereţi de sticlă în timp ce i se injectează în sânge tot felul de chimicale Acum o să merg acolo cu Eden şi o să trebuiască să accept să privesc cum i se azi o fac şi lui aceleaşi lucruri Când ne pregătim să coborâm la jeepul care ne aşteaptă în faţa apartamentului nostru temporar, îngenunchez în faţa lui Eden şi-i îndrept ochelarii pe nas El mă priveşte cu solemnitate — Nu trebuie să faci asta, îi repet — Ştiu, îmi răspunde el Nerăbdător, îmi dă mâna la o parte când încerc să-i iau scamele de pe umerii jachetei — O să fiu bine Oricum, au zis că n-o să dureze toată ziua Anden n-a putut să-i garanteze siguranţa; n-a putut decât să-mi promită că laboranţii vor fi cât se poate de precauţi Venind din partea Republicii – chiar şi dintr-o gură în care, împotriva voinţei mele, am început să am încredere –, această slabă asigurare nu înseamnă aproape nimic Oftez — În orice secundă, dacă te răzgândeşti, mă anunţi, da? — Nu-ţi face griji, Daniel, îmi spune Eden, ridicând din umeri ca să-mi dea de înţeles că nu-i mare lucru N-o să păţesc nimic Nu mi se pare o treabă chiar aşa de înfricoşătoare Şi oricum tu o să fii acolo — Da, o să fiu acolo, repet eu ca în transă Lucy îşi face de lucru cu buclele lui blonde şi rebele Alt gest care-mi aminteşte de căminul nostru şi de mama Închid ochii şi încerc să-mi limpezesc gândurile Apoi întind mâna şi-i dau lui Eden un bobârnac peste nas — Cu cât mai repede se apucă de treabă, îi spun, cu atât mai repede o să se termine totul Câteva minute mai târziu, un jeep militar mă ia pe mine, în vreme ce o ambulanţă îl transportă pe Eden separat, la Spitalul Central din Los Angeles „Poate s-o facă”, îmi zic întruna în gând când ajung la laboratorul de la etajul patru Sunt condus de laboranţi într-o cameră cu ferestre din sticlă groasă „Şi dacă el poate s-o facă, atunci şi eu pot să îndur să mă uit” Şi totuşi, palmele îmi sunt asudate Stau mereu cu pumnii strânşi, tot încercând să mă opresc din tremurat Un junghi îmi săgetează palma rănită Eden e în camera de sticlă Buclele de un blond pal i s-au ciufulit, în ciuda eforturilor lui Lucy Acum e îmbrăcat cu un halat subţire şi roşu, destinat pacienţilor E desculţ Doi laboranţi îl ajută să se urce într-un pat lung şi alb, iar unul îi suflecă mânecile ca să-i ia tensiunea Eden tresare când cauciucul rece îi atinge braţul — Relaxează-te, puştiule, îi spune individul, a cărui voce se aude înfundat prin sticlă Trage adânc aer în piept Eden murmură cu glas firav un „OK” Ce mic pare în comparaţie cu laboranţii! Nici măcar nu ajunge cu tălpile la podea Picioarele îi atârnă, iar el se uită concentrat la peretele care ne separă, căutându-mă cu privirea Strâng şi iar strâng din pumni, până când îmi lipesc palmele de geam Soarta întregii Republici stă pe umerii frăţiorului meu Dacă mama, John şi tata ar fi aici, probabil că ar râde văzând cât de ridicolă e întreaga situaţie — O să fie bine, îmi şopteşte laborantul de lângă mine ca să mă liniştească Tipul nu e prea convingător — Procedurile de azi n-ar trebui să-i provoace nicio durere O să luăm doar câteva mostre de sânge şi-apoi o să-i dăm nişte medicamente Am trimis mostre şi echipelor de la laboratoarele din Antarctica, să le analizeze şi ei — Asta ar trebui să mă facă să mă simt mai bine? mă răstesc la el Procedurile de azi n-ar trebui să-i provoace nicio durere? Cum rămâne cu alea de mâine? Laborantul ridică mâinile într-un gest defensiv — Îmi pare rău, bolboroseşte el N-a sunat cum trebuie, nu asta am vrut să zic Îţi promit că fratele tău n-o să simtă nicio durere Poate un oarecare disconfort, de la medicamente, dar luăm toate măsurile de precauţie posibile Eu, ăăă, sper că n-o să-i faci un raport negativ gloriosului nostru Elector Deci de asta îi e frică Că, dacă mă supăr, o să dau fuga la Anden să mă plâng Îl fulger cu privirea — Dacă nu-mi dai niciun motiv să fac un raport negativ, n-o să-l fac Laborantul îşi mai cere o dată scuze, dar nu mai sunt atent la el Acum mă uit din nou la Eden Îl întreabă ceva pe unul dintre laboranţi, deşi vorbeşte atât de încet, încât eu nu-l aud Laborantul îl ascultă şi clatină din cap Eden înghite în sec, îmi aruncă o privire neliniştită şi apoi închide ochii strâns Unul dintre laboranţi ia o seringă şi, cu grijă, înfige acul în braţul fratelui meu Eden strânge tare din dinţi, dar nu scoate niciun sunet O durere familiară începe să-mi pulseze în ceafă Încerc să mă calmez Dacă mă stresez şi mă apucă iar durerea de cap, într-un moment ca ăsta, nu-i sunt de niciun ajutor lui Eden „El a ales să facă asta”, îmi reamintesc singur Pieptul mi se umflă de mândrie Oare când a crescut Eden? Mi se pare că am clipit şi am ratat momentul În sfârşit, laborantul ia seringa, care acum e plină cu sânge Apoi cineva îl tamponează pe fratele meu pe braţ şi îl bandajează Al doilea tehnician toarnă în palma lui Eden un pumn de pastile — Înghite-le pe toate odată, îi spune fratelui meu Eden face cum i se spune — Sunt puţin amare, de-asta e mai bine să le înghiţi pe toate odată şi să termini cu ele Eden se strâmbă şi e cât pe ce să se înece, dar reuşeşte să dea pastilele pe gât cu puţină apă Apoi se întinde pe pat Laborantul împinge patul până la un aparat cilindric Nu-mi aduc aminte cum se numeşte maşinăria asta, deşi n-a trecut nici măcar o oră de când mi s-a spus Eden este introdus încet în interiorul cilindrului, până când nu-i mai văd decât tălpile Îmi desprind uşor palmele de pe peretele de sticlă Pielea mea transpirată lasă amprente pe geam Un minut mai târziu, mi se strânge inima în piept când îl aud pe Eden ţipând din aparat Ceva din ceea ce i se face acolo îi provoacă dureri Strâng din dinţi cu atâta putere, încât mi se pare că o să-mi crape maxilarul Într-un sfârşit, după ceea ce mi se pare a fi o eternitate, unul dintre laboranţi îmi face semn să intru în cameră Trec ca o furtună pe lângă ei, intru în sala de sticlă, mă duc lângă Eden şi mă aplec peste el Puştiul stă iar pe marginea patului alb Când mă aude apropiindu-mă, îmi zâmbeşte — N-a fost chiar aşa de rău, îmi spune cu o voce pierdută Îi iau mâna într-a mea şi i-o strâng — Te-ai descurcat foarte bine Sunt mândru de tine Şi chiar sunt Sunt mai mândru de el decât am fost vreodată de mine Sunt mândru pentru că Eden mi-a ţinut piept Unul dintre laboranţi îmi arată pe un monitor ceva ce pare a fi o analiză microscopică a sângelui luat de la fratele meu — E un început bun, spune omul O să lucrăm pe mostrele astea şi o să încercăm să-i injectăm lui Tess un antidot chiar diseară Dacă avem noroc, o să mai reziste cinci sau şase zile, ca să avem timp să lucrăm în continuare Privirea laborantului e mohorâtă, deşi vorbele îi sunt destul de optimiste Combinaţia asta bizară îmi dă fiori pe şira spinării Îl strâng şi mai tare pe Eden de mână — Nu avem mult timp la dispoziţie, îmi şopteşte Eden când laboranţii ne lasă în pace să vorbim liniştiţi Dacă nu reuşesc să găsească leacul, ce-o să facem? — Nu ştiu, recunosc eu Nu vreau să mă gândesc la asta, fiindcă îmi dă sentimentul că sunt mai neajutorat decât îmi place să cred Dacă nu găsim leacul, nu vom primi niciun fel de ajutor militar internaţional Dacă nu primim ajutor, atunci nu avem cum să câştigăm războiul împotriva Coloniilor Iar dacă armata Coloniilor ne cucereşte Îmi amintesc ce-am văzut când am fost acolo şi-mi amintesc ce mi-a oferit Cancelarul „Uneori, cetăţenii pur şi simplu nu-şi înţeleg opţiunile şi trebuie ca altcineva să hotărască pentru ei” Trebuie să trag cumva de timp, câtă vreme medicii lucrează să găsească leacul Trebuie să găsesc o soluţie ca să încetinesc înaintarea Coloniilor, pentru ca antarcticanii să aibă motiv să ne sară în ajutor — O să trebuiască să luptăm, îi spun lui Eden, ciufulindu-i părul Până când n-om mai putea Se pare că aşa ne e scris, nu? — De ce nu poate Republica să câştige războiul? mă întreabă frăţiorul meu Mereu am crezut că armata republicană e cea mai puternică din lume Asta e prima dată când chiar mi-aş dori să fie aşa Surâd cu tristeţe la naivitatea copilului — Coloniile au aliaţi, îi răspund Noi nu Cum naiba să-i explic toată situaţia? Cum să-i spun cât de neajutorat mă simt stând aşa, ca o păpuşă stricată, în vreme ce Anden îşi conduce armata într-o bătălie pe care nu are cum s-o câştige? — Ei au o armată mai bună, iar noi nu avem destui soldaţi Eden oftează şi îşi lasă umerii micuţi Mă doare să îl văd aşa abătut Închid ochii şi mă străduiesc să mă calmez Să plâng în faţa lui, într-un moment ca ăsta, ar fi mult prea jenant — Păcat că nu sunt toţi oamenii din Republică soldaţi, murmură puştiul Deschid ochii „Păcat că nu sunt toţi oamenii din Republică soldaţi” Şi uite-aşa, deodată, îmi dau seama ce trebuie să fac Acu ştiu cum să răspund la şantajul Cancelarului şi cum să câştig timp în faţa Coloniilor Sunt pe moarte, nu mai am multe zile, mintea mi se dezintegrează încetul cu încetul, la fel şi puterile Dar mi-a mai rămas destulă forţă pentru un lucru Şi destul timp ca să mai fac un ultim pas — Poate chiar ar putea toţi oamenii din Republică să fie soldaţi, îi răspund lui Eden în şoaptă 18 JUNE Noaptea trecută a fost de vis, până la cel din urmă detaliu Însă dimineaţa asta lucrurile par să se fi schimbat radical, căci nu am cum să interpretez altfel tresărirea pe care a avut-o Day atunci când l-am atins pe braţ, felul violent în care s-a cutremurat la atingerea mea uşoară Încă mă doare sufletul când ies din apartament, îndreptându-mă spre jeepul trimis să mă ia Mă aşteaptă o dimineaţă în Senat Încerc în zadar să-mi limpezesc mintea de gândurile legate de Day Mi-e imposibil O şedinţă a Senatului mi se pare acum atât de lipsită de importanţă! Cu ajutorul unor aliaţi puternici, Coloniile câştigă tot mai mult teren în faţa noastră, Antarctica refuză în continuare să ne ajute, iar doamna comandant Jameson se află în libertate Şi eu o să stau să fac politică, când aş putea – ba chiar ar trebui – să fiu în toiul acţiunii, făcând ceea ce am fost antrenată să fac Şi oricum, ce-o să le spun eu Senatorilor? Iar ei mă vor asculta măcar? Ce-o să ne facem? Nu Trebuie să mă concentrez Trebuie să-l sprijin pe Anden în noua lui încercare de a negocia cu Cancelarul Coloniilor, cu preşedinţii corporaţiilor şi cu generalii inamici Deşi ştim amândoi că asta nu va duce la nimic Singurul lucru care ar putea să ne scoată din situaţia asta e leacul Şi s-ar putea ca nici măcar el să nu fie de-ajuns ca să oprim Coloniile Şi totuşi, trebuie să încercăm În plus, poate că va fi dispus să-i ajute pe Patrioţi cu planurile lor, mai ales dacă ştie cât de mult va fi Day implicat în ele Simplul gând la Day îmi reaminteşte noaptea trecută Obrajii mi se încing şi ştiu că nu e din cauza căldurii din Los Angeles „N-a fost momentul potrivit”, mă dojenesc singură şi încerc să-mi abat gândurile în altă direcţie În mod straniu, străzile din Lake, de obicei atât de aglomerate, sunt acum pustii, ca şi cum ne-am pregăti de furtună Comparaţia probabil că nici nu e prea departe de adevăr Brusc, mă trece un fior pe şira spinării Mă opresc o clipă şi mă încrunt Ce-a fost asta? Străzile par în continuare pustii, însă o senzaţie premonitorie îmi ridică părul de pe ceafă Cineva mă urmăreşte Imediat, ideea mi se pare cu totul absurdă, dar pe măsură ce înaintez, strâng din dinţi şi îmi strecor mâna spre patul pistolului Poate că e o prostie Poate că avertismentul lui Day – cum că oficialităţile din Colonii m-ar putea folosi împotriva lui sau că m-ar fi transformat într-o ţintă – a început să mă sperie Şi totuşi, n-am niciun motiv să abandonez orice urmă de prudenţă Mă sprijin de cea mai apropiată clădire, astfel încât spatele să-mi fie apărat, şi-l apelez pe Anden Cu cât îmi soseşte maşina mai repede, cu atât mai bine Chiar în clipa următoare, o văd Opresc apelul E bine deghizată (O uniformă republicană ponosită, din cele pe care nu le poartă decât soldaţii din primul an, ceea ce înseamnă că nimeni n-o bagă în seamă şi nimeni n-o remarcă; faţa îi e acoperită de o şapcă de soldat trasă în jos, peste frunte; doar câteva şuviţe de un roşu închis i se iţesc de dedesubt ) Însă, chiar şi de la distanţa asta, îi recunosc expresia rece şi dură de pe chip Doamna comandant Jameson Îmi iau un aer impasibil, îmi întorc privirea de la ea şi mă prefac că scotocesc prin buzunare după ceva, însă inima îmi bubuie în piept într-un ritm nebunesc Jameson e aici, în Los Angeles, ceea ce înseamnă că, într-un fel sau altul, a scăpat din luptele din Denver şi a reuşit să evite şi toate controalele din Republică E oare o imensă coincidenţă ca Jameson să se afle în acelaşi oraş cu mine? Sau poate că e aici fiindcă a ştiut că şi eu voi fi aici? Coloniile Probabil că mai există şi alţi ochi aici Mâinile încep să-mi tremure când Jameson trece de mine, de pe celălalt trotuar Nu dă semne că m-ar fi văzut, dar sunt convinsă că m-a observat Pe o stradă atât de goală, aş fi imposibil de ratat; iar eu nu sunt deghizată Când, în sfârşit, a ajuns cu spatele la mine, îmi încrucişez braţele peste piept, aplec un pic capul şi-l apelez din nou pe Anden — O văd E aici Doamna comandant Jameson e în Los Angeles Vorbesc atât de încet şi de bolborosit, încât Anden abia înţelege ce-i spun — O vezi? mă întreabă, nevenindu-i să creadă E pe aceeaşi stradă cu tine? — Da, îi şoptesc Am grijă să stau cu un ochi pe silueta lui Jameson, care se îndepărtează — Poate c-a venit aici intenţionat, să vadă unde mă duce jeepul, sau poate încearcă să dea de tine Cu cât Jameson se îndepărtează mai mult, cu atât se înfiripă în mine o dorinţă tot mai aprigă s-o urmăresc Pentru prima dată după multă vreme, abilităţile mele de agent sunt solicitate din nou Politica nu mai există; dintr-odată, am fost aruncată înapoi în mijlocul evenimentelor Când Jameson dă colţul, îmi abandonez imediat poziţia şi pornesc după ea Oare unde se duce? — E la intersecţia dintre Lake şi Colorado, îi comunic lui Anden rapid, în şoaptă A luat-o spre nord Trimite nişte soldaţi încoace, dar fă în aşa fel ca Jameson să nu afle că e urmărită Vreau să văd unde se duce Până să apuce Anden să mai spună ceva, închei apelul Merg mai departe pe lângă clădiri, având grijă să stau ascunsă în umbră cât mai mult cu putinţă, apoi o iau pe o scurtătură, pe o alee care duce spre strada spre care cred că se îndreaptă doamna comandant Jameson În loc să scot capul de după colţ şi să mă uit după ea, riscând astfel să mă deconspir, mă chircesc pe alee şi calculez cât timp s-a scurs Dacă ea a păstrat acelaşi ritm, atunci trebuie să fi trecut de alee de cel puţin un minut Cu grijă, mă aplec în faţă doar atât cât să zăresc strada Aşa cum m-am aşteptat, Jameson a trecut deja de mine O văd din spate, grăbindu-se pe stradă Verificarea asta rapidă mi-a fost de ajuns şi ca să-mi mai dau seama de ceva: Jameson vorbeşte la microfon Ce bine-ar fi să fie şi Day cu mine! El ar găsi imediat cea mai ferită rută pe străzile astea Preţ de o secundă, cântăresc în minte ideea de a-l chema, dar ar trebui să facă un efort prea mare ca să ajungă aici la timp Aşa că încep s-o urmăresc pe doamna comandant Jameson de una singură Mă ţin după ea încă patru străzi, până când ajungem pe bulevardul care face trecerea din sectorul Ruby în sectorul Batalla În zona asta, de-a lungul bulevardului, se află două sau trei baze piramidale pentru dirijabile Jameson o ia din nou pe după un colţ Mă grăbesc după ea, însă când ajung să văd strada pe care a apucat-o, doamna comandant a dispărut Poate şi-a dat seama că e urmărită; în fond, Jameson are mai multă experienţă decât mine în materie de urmăriri Ridic privirea spre acoperişuri În cască aud deodată vocea lui Anden — Am pierdut-o, îmi confirmă el Am lansat o alertă silenţioasă către trupele din zonă, le-am cerut s-o caute şi să-mi raporteze imediat Nu se poate să fi ajuns departe — Aşa e, spun eu, dar nu pot să nu fiu dezamăgită Jameson a dispărut fără urmă Cu cine o fi vorbit prin microfon? Scrutez strada, încercând să-mi dau seama de ce o fi venit Jameson încoace Poate că era în misiune de recunoaştere Gândul ăsta mă nelinişteşte — Mă întorc, şoptesc eu într-un final la microfon Dacă suspiciunile mele sunt corecte, atunci s-ar putea Un vâjâit prin aer, o strălucire orbitoare şi ceva îmi explodează chiar în faţă Tresar şi, din reflex, mă arunc la pământ, în spatele unei pubele Ce a fost asta? Un glonţ Mă uit la zidul în care a nimerit A ciupit o bucăţică de cărămidă Cineva a încercat să mă împuşte Probabil că numai schimbarea bruscă de direcţie mi-a salvat viaţa Disperată, dau să-l apelez pe Anden Sângele îmi gâlgâie în urechi tulburându-mi gândirea şi îngăduind panicii să pună stăpânire pe mine Un al doilea glonţ nimereşte scânteind pubela metalică Nu mai am niciun dubiu: sunt atacată Închei apelul De unde trage doamna comandant Jameson? Mai sunt şi alţii cu ea? Trupe din Colonii? Dezertori republicani? Nu ştiu Nu-mi dau seama Nu aud nimic şi nu văd nimic Cu toată panica asta din ce în ce mai copleşitoare, în minte îmi răsare vocea lui Metias „Rămâi calmă, Buburuză Logica o să te salveze Concentrează-te, gândeşte, acţionează” Închid ochii, trag aer adânc în piept şi-mi acord o secundă ca să mă liniştesc, concentrându-mă asupra vocii fratelui meu Nu e momentul să-mi pierd cumpătul Niciodată nu m-am lăsat condusă de emoţii şi nu o să încep tocmai acum „Gândeşte, June Nu fi proastă” După mai bine de un an de traume, după luni şi luni de negocieri diplomatice, după zile întregi de război şi moarte, am început să suspectez totul şi pe toată lumea Aşa ar putea Coloniile să ne distrugă nu cu aliaţii şi cu armele lor, ci cu propaganda Cu frica şi disperarea Panica mi se risipeşte Logica preia din nou controlul Mai întâi, smulg pistolul din toc Apoi mă prefac că dau să fug din spatele pubelei de gunoi În schimb, rămân pe loc Fenta e însă suficientă ca să atragă un nou glonţ Imediat mă uit să văd unde a nimerit proiectilul şi astfel determin punctul probabil de origine (Nu de pe acoperişuri, căci unghiul nu e suficient de larg Cam de la etajul patru sau cinci Nu din clădirea de vizavi, ci din cea de lângă ea ) Mă uit la ferestrele care se înşiră de-a lungul celor două etaje Câteva sunt deschise Primul meu impuşi e să trag direct spre ele, dar apoi îmi dau seama că aş putea să nimeresc pe cineva nevinovat Aşa că studiez clădirea Pare să fie o staţie de radiodifuziune sau un sediu al armatei Cum e destul de aproape de bazele aeriene, mă întreb dacă nu cumva dirijabilele sunt monitorizate chiar de aici Ce pune la cale Jameson? Să aibă legătură cu bazele aeriene? Oare Coloniile plănuiesc un atac-surpriză aici? Îmi pornesc din nou microfonul — Anden, şoptesc, după ce introduc codul lui Scoate-mă de-aici Foloseşte cipul de localizare a pistolului Dar apelul nu apucă să fie recepţionat O fracţiune de secundă mai târziu, un alt glonţ se înfige în zid chiar deasupra capului meu De data asta, tresar şi mă fac una cu pământul în spatele pubelei Când deschid iar ochii, mă trezesc privind direct în ochii reci ai doamnei comandant Jameson Jameson dă să mă prindă de încheietura mâinii Sar de lângă pubelă înainte s-apuce să mă înşface Mă răsucesc ca s-o ţintesc cu pistolul, dar Jameson a luat-o deja la fugă Acum şi ea mă are pe mine în vizor Imediat, îmi dau seama că nu are de gând să mă împuşte ca să mă omoare „Dar de ce nu?” îmi fulgeră prin minte Fiindcă oficialii din Colonii au nevoie de mine vie, ca să mă folosească în negocieri Jameson trage; mă rostogolesc pe pavaj Un glonţ îmi ratează piciorul cu doar câţiva centimetri Sar din nou în picioare şi o ţintesc De data asta, chiar trag O ratez la mustaţă Jameson se ascunde în spatele pubelei În acelaşi timp, încerc să-l apelez iar pe Elector Reuşesc — Anden, gâfâi în microfon, fiindcă m-am răsucit pe călcâie şi am luat-o la goană Scoate-mă de aici! — Suntem deja pe drum, îmi răspunde el O iau repede pe după colţ chiar în secunda în care o aud din nou pe Jameson trăgând A fost ultimul glonţ Ca la un semnal, apare un jeep, îndreptându-se în viteză către mine, şi frânează brusc, la câţiva metri distanţă Doi soldaţi coboară în grabă şi mă acoperă, în vreme ce alţi doi pornesc în fugă spre doamna comandant Jameson Ştiu însă că e deja prea târziu ca s-o mai prindă Probabil că şi ea a fugit Totul se termină la fel de repede pe cât a început Sar în jeep ajutată de soldaţi şi mă prăbuşesc pe banchetă, în timp ce maşina demarează în viteză Adrenalina îmi inundă corpul Tremur incontrolabil din tot corpul — Eşti bine? mă întreabă unul dintre soldaţi, dar vocea îi sună ca de la mare depărtare Nu pot să mă gândesc la altceva decât la sensul acestei întâlniri Doamna comandant Jameson a ştiut că voi fi pe strada aia, aşteptând maşina; probabil că m-a atras în cursă, ca să încerce să mă prindă Prezenţa ei în zona bazelor aeriene nu a fost o coincidenţă Probabil că le furnizează informaţii Coloniilor despre poziţii-cheie şi orele la care se schimbă gărzile Probabil că mai există şi alţi soldaţi inamici care se ascund printre noi Doamna comandant Jameson e un evadat căutat de autorităţi Nu s-ar putea deplasa cu atâta uşurinţă dacă nu ar ajuta-o cineva Şi, cu experienţa ei, probabil că ar fi capabilă să ţină departe oamenii puşi s-o caute pe străzi suficient timp cât să apuce armata Coloniilor să ajungă aici Ia stai Asta este! Au stabilit care e următoarea lor ţintă: noi, Los Angeles-ul Vocea lui Anden răsună din nou în cască — Sunt pe drum, mă anunţă el agitat Eşti bine? Jeepul o să te ducă direct la Batalla Hall şi acolo o să te ia în primire toţi bodyguarzii de care — Le dă informaţii despre porturi, şoptesc la microfon înainte ca Anden să apuce se termine ce are de spus şi adaug cu tremur în glas: Coloniile sunt pe cale să atace Los Angeles-ul 19 DAY Primesc apelul despre June în timp ce îl veghez pe Eden După o dimineaţă întreagă de experimente, frăţiorul meu a adormit în sfârşit Afară, norii acoperă tot oraşul şi-l cufundă într-o atmosferă mohorâtă Foarte bine N-aş şti ce să simt dacă ar fi o zi senină şi cu soare, cu atât mai puţin acum, de când am aflat că doamna comandant Jameson a încercat să o împuşte pe June în plină stradă Norii se potrivesc de minune cu starea mea de spirit În vreme ce aştept cu nerăbdare sosirea lui June la spital, îmi omor timpul privind-o pe Tess prin peretele de sticlă al camerei sale E în continuare înconjurată de o echipă de laboranţi, care-i monitorizează semnalele vitale ca nişte ulii nenorociţi dintr-un documentar străvechi despre viaţa animalelor Clatin din cap N-ar trebui să fiu aşa de dur cu ei Mai devreme m-au lăsat să-mi pun un costum de protecţie şi să stau lângă Tess, s-o ţin de mână Ea era inconştientă, desigur, dar tot a reuşit să-mi strângă degetele Ştie că sunt aici Că o aştept să se facă bine Acum se pare că echipa de medici îi injectează nu ştiu ce substanţă obţinută dintr-o doză de lichid făcut din celulele sangvine ale lui Eden Naiba ştie ce-o să se întâmple în continuare Chipurile laboranţilor sunt ascunse în spatele unor măşti care reflectă lumina, făcându-i să semene cu nişte extratereştri Tess n-a deschis încă ochii, iar pielea ei e de un galben bolnăvicios „Are virusul răspândit de Colonii”, trebuie să-mi reamintesc sigur „Ba nu, răspândit de Republică” Ce memorie execrabilă am! Pascao, Baxter şi ceilalţi Patrioţi şi-au făcut şi ei tabăra în spital Oricum, unde naiba să se ducă în altă parte? Minutele se târăsc cu greu Pascao se aşază lângă mine, frământându-şi mâinile — Ţine-te tare, murmură el, cu ochii la Tess Dar s-a raportat că au apărut şi alte cazuri în oraş Majoritatea refugiaţi Ai văzut ştirile de pe JumboTron-uri? Clatin din cap, strângând din dinţi de furie Când ajunge June? Mi-au zis c-o aduc încoace acum mai bine de un sfert de oră — N-am mers nicăieri, decât la fratele meu şi la Tess Pascao oftează, trecându-şi o mână peste faţă Are grijă să nu mă întrebe de June Mi-aş cere scuze faţă de el pentru nervii pe care-i am, dar sunt prea furios ca să-mi pese — În centru au fost stabilite trei zone de carantină Dacă încă mai ai de gând să punem în aplicare mica ta cascadorie, trebuie s-o facem chiar mâine — Mai mult de-o zi nici nu ne trebuie Dacă zvonurile pe care le-am auzit de la June şi de la Elector sunt adevărate, atunci asta e cea mai bună şansă pe care o avem Gândul că sectoare întregi din Los Angeles sunt în carantină naşte în mine un soi de nostalgie neagră şi tulburătoare Totul e aşa de anapoda, iar eu sunt pur şi simplu epuizat! Am obosit îngrozitor să-mi fac griji pentru toate, să mă întreb dacă oamenii la care ţin vor trece cu bine noaptea sau ziua următoare Dar nici de dormit nu pot să dorm Încă îmi răsună în minte cuvintele pe care Eden mi le-a spus azi-dimineaţă „Păcat că nu sunt toţi oamenii din Republică soldaţi” Degetele îmi aleargă pe inelul din agrafe de hârtie care-mi împodobeşte degetul Dacă June ar fi fost rănită în dimineaţa asta, mă întreb dacă nu mi-aş fi pierdut şi ultimele fărâme de sănătate mentală Mi se pare că atârn de un fir de păr Probabil că aşa şi e; migrenele nu m-au slăbit deloc azi M-am obişnuit cu durerea perpetuă pe care o simt în ceafă „Doar câteva luni”, mă îmbărbătez singur „Doar câteva luni mai trebuie să rezist, aşa au zis doctorii, şi atunci poate că medicamentele îşi vor fi făcut suficient de bine efectul ca să pot fi operat Trebuie să rezist” Văzând că tac, Pascao îşi întoarce ochii pali spre mine — Ce mi-ai zis tu o să fie periculos, îmi spune el, parcă tatonând O să moară civili Pur şi simplu n-avem cum să evităm asta — Cred că nu avem de ales, îi răspund, întâlnindu-i privirea Oricât de dereglată o fi ajuns ţara asta, e totuşi patria lor Trebuie să-i chemăm la acţiune De pe culoarul alăturat răsună strigăte Eu şi Pascao ne oprim din vorbit ca să ascultăm Dacă n-aş şti mai bine, aş putea să jur că e vocea Electorului Ciudat Nu sunt chiar cel mai mare admirator al lui Anden, dar eu unul nu l-am văzut niciodată pierzându-şi cumpătul Uşa dublă din capătul holului se deschide cu o bufnitură şi deodată, salonul se umple de strigăte Anden dă buzna ca o furtună, însoţit de obişnuitul grup de soldaţi, iar June e lângă el June Mă cuprinde un sentiment de uşurare Sar în picioare Când mă vede grăbindu-mă spre ea June se luminează la chip — Sunt în regulă, îmi spune ea înainte s-apuc măcar să deschid gura Pare nerăbdătoare să încheie subiectul ăsta, ca şi cum toată ziua s-ar fi chinuit să convingă pe toată lumea că e bine — Sunt excesiv de precauţi, m-au adus aici Nici că-mi pasă dacă oficialităţile exagerează cu precauţia Îi retez vorba, îmbrăţişând-o cu putere Mi s-a luat o piatră de pe inimă şi, deodată, mă năpădeşte furia — Tu eşti Electorul, mă răstesc la Anden Eşti ditamai Electorul Republicii, nu un neică nimeni! Nu poţi să ai naibii grijă ca propriii tăi Princepşi-Elecţi să nu fie asasinaţi de un prizonier pe care nu reuşeşti nici măcar să-l ţii închis? Ce fel de bodyguarzi ai, o mână de cadeţi de anul întâi? Anden mă fulgeră cu privirea, însă, spre surprinderea mea, nu scoate o vorbă Mă îndepărtez de June cât să pot să-i cuprind faţa între palme — Eşti bine, da? o întreb disperat N-ai păţit nimic? June ridică o sprânceană şi apoi mă sărută scurt, ca să mă liniştească — Da Sunt bine Se uită repede la Anden, dar el e prins acum într-o discuţie cu unul dintre soldaţi — Găsiţi-mi-i pe cei care erau însărcinaţi s-o ia pe domnişoara Iparis, se răsteşte el la soldat Sub ochi are umbre negre şi e tras la faţă Dar şi mânios — Dacă norocul n-ar fi fost de partea noastră, Jameson ar fi ucis-o Aproape că-mi vine să-i etichetez pe toţi ca trădători E destul loc în faţa plutonului de execuţie Soldatul sare în poziţie de salut şi o ia la goană împreună cu alţi câţiva colegi, ca să-i îndeplinească ordinul Mie mi se mai domoleşte furia, căci mă trece un fior constatând cât de familiară îmi e mânia lui Anden Parcă l-aş vedea pe tatăl lui Acum Electorul se întoarce spre mine După voce, pare mai calm — Echipa de medici mi-a comunicat că fratele tău a suportat până acum toate experimentele cu mult curaj, îmi spune el Am vrut să-ţi mulţumesc încă o dată pentru — Nu te ambala prea tare, îl întrerup, ridicând din sprânceană Povestea asta nu s-a terminat încă Dacă mai trec multe zile ca astea, în care experimentele o să-l stoarcă pe Eden de toată vlaga, s-ar putea să nu mai fiu atât de politicos Cobor vocea, făcând un efort să par din nou cuviincios Îmi iese, dar doar pe jumătate — Haide să discutăm în particular Domnule Elector, am câteva idei pe care vreau să ţi le comunic Cu vestea asta nouă, legată de doamna comandant Jameson, s-ar putea să avem o bună ocazie să le punem ceva beţe în roate Coloniilor Tu, eu, June şi Patrioţii La auzul acestor cuvinte, ochii lui Anden se întunecă, iar gura i se strânge într-un gest incert Electorul scrutează audienţa Rânjetul uriaş şi omniprezent al lui Pascao nu pare să aibă darul de a-l înveseli După câteva secunde însă, Anden le face semn din cap soldaţilor — Găsiţi-ne o sală de conferinţe Camerele de securitate să fie oprite Soldaţii pornesc imediat să-i împlinească dorinţa Potrivindu-ne pasul în spatele lui Anden, am un schimb prelung de priviri cu June June e în regulă, n-a păţit nimic Cu toate astea, mă tem că, dacă nu am grijă şi întorc ochii, o să dispară De-abia mă abţin să n-o întreb ce s-a întâmplat Aştept să fim cu toţii într-o încăpere izolată Judecând după expresia de pe chipul ei, şi ea aşteaptă momentul potrivit Mâna mea tânjeşte s-o atingă pe a ei Şi în legătură cu asta păstrez secretul Dansul nostru, unul în jurul celuilalt, pare sortit să se repete iar şi iar — Deci, spune Anden când, în sfârşit, ne-am instalat într-o sală, iar patrula lui a deconectat toate camerele Se lasă pe spătarul unuia dintre scaune şi se uită la mine cu o privire sfredelitoare — Poate că ar trebui să începem cu ceea ce i s-a întâmplat Princeps-Electului azi-dimineaţă June ridică bărbia, însă mâinile îi tremură uşor — Am văzut-o pe doamna comandant Jameson în sectorul Ruby Bănuiesc că se afla acolo ca să supravegheze nişte puncte strategice şi probabil că ştia unde o să fiu Mă minunez cât de stăpână pe ea pare June — Am urmărit-o o vreme, până am ajuns în zona unde se află bazele de dirijabile, zona unde se face trecerea din sectorul Ruby în sectorul Batalla Acolo m-a atacat Chiar şi această relatare sumară e suficientă ca să mă facă să văd negru în faţa ochilor Anden oftează şi-şi trece o mână prin păr — Bănuim că doamna comandant Jameson le-a oferit Coloniilor detalii despre adresele şi programul bazelor de dirijabile din Los Angeles E posibil să fi încercat s-o răpească pe domnişoara Iparis ca s-o folosească pe post de monedă de schimb — Asta înseamnă că armata Coloniilor plănuieşte să atace Los Angeles-ul? întreabă Pascao, iar eu ştiu deja la ce se gândeşte Asta ar însemna că e adevărat, că Denverul chiar a căzut Întâlneşte privirea lui Anden şi îşi lasă fraza în aer — Am primit nişte informaţii preliminare, răspunde Electorul Se spune că armata Coloniilor deţine o bombă care are capacitatea să radă întregul oraş de pe suprafaţa pământului Singurul lucru care îi reţine este interdicţia internaţională N-ar vrea să forţeze Antarctica să se implice, nu-i aşa? De când a devenit Anden aşa de sarcastic? — În orice caz, dacă suntem atacaţi acum, ne-ar fi foarte dificil să avem leacul gata, ca să-l arătăm Antarcticii înainte ca armata Coloniilor să ne copleşească Iar împotriva Coloniilor ne putem apăra Dar împotriva Coloniilor şi a Africii, nu putem Eu am un moment de ezitare, dar până la urmă mă hotărăsc să dezvălui planurile pe care le-am tot rumegat în minte — Am discutat cu Eden azi-dimineaţă, în timpul experimentelor Fratele meu mi-a dat o idee — Ce idee? mă întreabă June Mă uit la ea E la fel de încântătoare ca întotdeauna, dar şi pe ea a început s-o afecteze stresul acestei invazii; acum stă cu umerii uşor gârboviţi Mă uit din nou la Anden — Să ne predăm La asta chiar că nu se aştepta — Vrei să ridic steagul albul în faţa Coloniilor? — Da, să ne predăm, repet eu, coborând glasul Ieri după-amiază, Cancelarul mi-a făcut o ofertă Mi-a zis că, dacă reuşesc să-i fac pe cetăţenii Republicii să se ridice în sprijinul Coloniilor şi împotriva soldaţilor republicani, el va avea grijă ca Eden şi cu mine să nu păţim nimic când Coloniile vor câştiga războiul Să spunem că tu declari că ţara se predă şi, în acelaşi timp, eu mă ofer să-l întâlnesc pe Cancelar ca să-i dau răspunsul la ofertă, ca să-l anunţ că le voi cere oamenilor să accepte conducerea Coloniilor drept noul lor guvern În clipa asta, ai şansa să prinzi Coloniile cu garda jos Cancelarul oricum presupune deja că, din clipă în clipă, vei anunţa că Republica se predă — Să mimezi faptul că te predai contravine legilor internaţionale, murmură June ca pentru sine, deşi mă studiază cu atenţie Îmi dau seama că nu e tocmai împotriva ideii mele — Nu ştiu dacă antarcticanii vor aprecia manevra, iar scopul ei e tocmai să-i convingem să ne ajute, nu? Eu clatin din cap — N-a părut să le pese când Coloniile au încălcat acordul de încetare a focului fără să ne avertizeze şi totul a luat-o razna Mă uit la Anden Electorul mă studiază cu atenţie, cu bărbia odihnită în palmă — Acum ai ocazia să le întorci favoarea — Ce se întâmplă când îl întâlneşti pe Cancelar? mă întreabă el în cele din urmă Actul de predare fals nu se poate lungi la nesfârşit, la un moment dat tot o să trebuiască să acţionăm Mă aplec spre el, iar tonul meu e imperios — Ştii ce mi-a zis Eden azi-dimineaţă? „Păcat că nu toţi oamenii din Republică pot să fie soldaţi” Dar de fapt, se poate Anden tace — Dă-mi voie să las un mesaj în fiecare dintre sectoarele Republicii, să fie ceva din care oamenii să priceapă că nu pot să stea cu capul la cutie şi să lase Coloniile să le fure casele, să fie ceva prin care să le cerem să aştepte semnalul meu şi prin care să le reamintim pentru ce luptăm cu toţii Apoi, când voi face anunţul solicitat de Cancelarul Coloniilor, nu le voi cere oamenilor să îmbrăţişeze Coloniile Îi voi chema la acţiune — Şi dacă ei nu răspund la chemarea ta? intervine June Îi surâd scurt — Ai puţină încredere, scumpa mea Oamenii mă iubesc Deşi nu vrea June zâmbeşte şi ea Mă întorc spre Anden De data asta, las deoparte orice urmă de umor — Oamenii iubesc Republica mai mult decât crezi Mai mult decât am crezut şi eu Ştii de câte ori i-am văzut pe oamenii evacuaţi din zona asta cântând cântece patriotice republicane? Ştii câte graffiti-uri am văzut în ultimele luni prin care oamenii îşi declară sprijinul pentru tine şi pentru ţară? O urmă de patos mi se strecoară în voce — Oamenii cred în tine Cred în noi Şi, dacă îi chemăm, vor lupta pentru noi Ei vor fi cei care vor sfâşia steagurile Coloniilor, care vor protesta în faţa birourilor inamicului nostru, care îşi vor transforma casele în capcane pentru soldaţii invadatori Vor fi ca un milion de clone de-ale mele Eu şi Anden ne privim unul pe celălalt în ochi Într-un final, Electorul zâmbeşte — Ei, îmi spune June, cât eşti tu ocupat să devii cel mai căutat infractor din Colonii, eu şi Patrioţii putem juca şi noi un rol în cascadoriile tale O să ne extindem la scară naţională Dacă Antarctica protestează, Republica poate să spună că sunt acţiunile câtorva indivizi care s-au apucat să-şi facă dreptate singuri Dacă oficialii din Colonii vor să joace murdar, atunci hai să jucăm şi noi murdar 20 JUNE ORA 17:00 BATALLA HALL 20 DE GRADE CELSIUS Urăsc şedinţele de senat Le urăsc din tot sufletul Un ocean de politicieni certăreţi şi vorbă-lungă, care trăncănesc de nu mai termină, când eu aş putea să fiu afară, pe străzi, antrenându-mi zdravăn mintea şi corpul Însă, după planul pe care l-am ticluit împreună cu Day şi cu Anden, nu avem de ales, chiar trebuie să informăm Senatul Acum stau aşezată în sala de şedinţe circulară din Batalla Hall Scaunul meu e vizavi de al lui Anden Încerc să ignor privirile intimidante ale Senatorilor În afara acestor şedinţe, puţine evenimente mă fac să mă simt ca un copil Anden se adresează audienţei neliniştite — De la căderea Denverului, atacurile asupra bazelor noastre din Vegas s-au intensificat, spune el Am văzut detaşamente africane apropiindu-se de oraş Mâine, voi pleca acolo să mă întâlnesc cu generalii Aici Anden ezită Eu îmi ţin răsuflarea Ştiu cât de mult detestă ideea de a se recunoaşte înfrânt în faţa cuiva, mai ales în faţa Coloniilor Anden se uită la mine – ăsta e momentul când trebuie să-l ajut Electorul e atât de obosit! Cu toţii suntem obosiţi — Domnişoară Iparis, strigă el Te rog! Îţi dau cuvântul, ca să-ţi argumentezi propunerea Trag adânc aer în piept Să mă adresez Senatului e singurul lucru pe care îl urăsc mai mult decât corvoada de a participa la şedinţele sale Şi cel mai rău e că trebuie să le vând Senatorilor o minciună — Sunt convinsă că, până acum, fiecare dintre dumneavoastră a aflat de presupusa colaborare a doamnei comandant Jameson cu Coloniile Bazându-ne pe ceea ce ştim, e foarte probabil ca, în curând, armata Coloniilor să lovească Los Angeles-ul Dacă asta se va întâmpla şi dacă atacurile din Vegas vor continua, nu vom rezista mult timp După ce am discutat cu Day şi cu Patrioţii, am ajuns la concluzia că singura cale de a-i apăra pe civili şi poate de a negocia un tratat corect este să anunţăm că ne predăm în faţa Coloniilor Tăcere stupefiată Deodată, sala parcă ia foc Serge este primul care ridică glasul împotriva lui Anden — Domnule Elector, cu tot respectul, spune el, iar glasul îi tremură de iritare, nu aţi discutat această propunere cu ceilalţi doi Princeps-Elecţi — Nu am avut posibilitatea să o discut cu dumneavoastră până acum, îi răspunde Anden Domnişoara Iparis e la curent cu situaţia deoarece a avut ghinionul să o cunoască în mod direct Până şi Mariana, care deseori e de partea lui Anden, ridică glasul — Negocierea asta este periculoasă, spune ea Măcar i se adresează pe un ton calm — Dacă faceţi asta ca să ne cruţaţi vieţile, atunci vă recomand dumneavoastră şi domnişoarei Iparis să vă reconsideraţi imediat decizia Dacă oferiţi poporul pe tavă Coloniilor nu înseamnă că oamenii vor fi protejaţi Ceilalţi Senatori nu sunt la fel de reţinuţi — Să ne predăm? Am ţinut Coloniile departe de teritoriul nostru vreme de aproape o sută de ani! — Doar nu suntem deja atât de slăbiţi! Ce au făcut Coloniile în afară de faptul că au cucerit temporar Denverul? — Domnule Elector, ar fi trebuit să discutaţi problema asta cu noi toţi, chiar şi în mijlocul crizei în care ne aflăm! Îi privesc pe membrii Senatului: strigă unul mai tare decât altul, până când întreaga sală se umple de insulte, furie şi consternare Unii îşi scuipă ura pe care o simt faţă de Anden Alţii blestemă Coloniile Câţiva îl imploră pe Anden să se răzgândească, să ceară mai mult ajutor internaţional, să solicite Naţiunilor Unite să nu ne închidă porturile Pentru minte, toate astea sunt doar zgomote — E scandalos! latră un senator (slab, probabil că nu are mai mult de şaizeci şi trei de kilograme, cu o chelie strălucitoare), uitându-se la mine de parcă eu aş fi responsabilă de prăbuşirea ţării Doar nu am ajuns să primim ordine de la o fetiţă? Şi de la Day? Cred că glumiţi Să ne predăm ţara la sfatul unui nenorocit care ar trebui să fie şi acum pe lista infractorilor! Anden se încruntă, mijindu-şi ochii — Aveţi grijă cum vă referiţi la Day, domnule senator! Să nu vă întoarcă poporul spatele Senatorul îi aruncă o privire dispreţuitoare şi se burzuluieşte la el — Domnule Elector, zice individul cu batjocură în glas Dumneavoastră sunteţi liderul Republicii Deţineţi puterea asupra întregii ţări Şi iată-vă acum captivul sugestiilor unui individ care a încercat să vă ucidă Începeam să-mi pierd răbdarea Las capul în piept, ca să nu fiu nevoită să mă uit la senator — În opinia mea, domnule, trebuie să faceţi ceva înainte ca întregul guvern – şi întreaga populaţie – să ajungă să vadă în dumneavoastră nimic mai mult decât un conţopist slab şi laş, care se ocupă numai de negocieri dosnice şi care se pleacă în faţa cererilor unei adolescente, ale unui infractor şi ale unei găşti de terorişti zdrenţăroşi Tatăl dumneavoastră ar fi Anden sare în picioare şi bate cu palma în masă Instantaneu, în sală se face linişte — Domnule senator, i se adresează Anden cu o voce scăzută Bărbatul se uită la el, dar cu mai puţină convingere decât în urmă cu două secunde — Aveţi dreptate într-o singură privinţă În calitate de fiu al tatălui meu, eu sunt Electorul Republicii Eu reprezint legea Tot ce hotărăsc eu determină, în mod direct, cine trăieşte şi cine moare Studiez chipul lui Anden cu o îngrijorare din ce în ce mai pronunţată Imaginea lui obişnuită, aceea cu voce blândă şi dulce, dispare încetul cu încetul în spatele unui văl de întunecime şi de violenţă moştenit de la tatăl lui — Aţi face bine să vă amintiţi ce s-a întâmplat cu acei Senatori care au complotat realmente la asasinatul meu ratat În sală se face atât de linişte, încât mi se pare că pot să aud şi picăturile de sudoare care se rostogolesc pe feţele Senatorilor Până şi Mariana şi Serge au pălit În mijlocul tuturor stă Anden; chipul lui e o mască a furiei; stă cu maxilarul încleştat, iar în ochii lui clocoteşte o furtună năprasnică şi neagră Se întoarce spre mine Deşi mă trec fiori pe şira spinării, continui să-l privesc direct Sunt singura din încăpere care are curajul să se uite în ochii lui Chiar dacă actul nostru de predare e fals, un gest pe care Senatorii nu trebuie să-l înţeleagă, mă întreb cum se va descurca Anden cu grupul ăsta de politicieni după ce totul se va fi terminat Poate că nu va mai fi nevoit să se descurce deloc Poate că vom face parte dintr-o altă ţară sau poate că eu şi Anden vom fi amândoi morţi În clipa asta, stând între un Senat divizat şi un tânăr Elector care se zbate să-ţi ţină politicienii uniţi, în sfârşit văd limpede calea pe care trebuie s-o urmez „Locul meu nu e aici N-ar trebui să fiu aici” Conştientizarea acestui adevăr mă izbeşte atât de puternic, încât, dintr-odată, îmi vine greu să respir Anden şi Senatorii mai schimbă câteva cuvinte dure, după care totul se încheie şi ieşim pe rând din sală, cuprinşi de îngrijorare Îl găsesc pe Anden în hol – uniforma lui roşu-închis contrastează profund cu negrul Senatorilor – şi-l trag deoparte — O să se dea ei pe brazdă, îi spun, încercând să-i dau puţină speranţă într-o mare de ostilitate N-au încotro Tânărul Elector pare să se relaxeze, deşi doar preţ de o secundă Câteva cuvinte simple din partea mea sunt de-ajuns ca să îi risipească mânia — Ştiu Dar nu vreau să nu aibă încotro Vreau să stea cu toţii în spatele meu şi să mă susţină din convingere, oftează el Putem să stăm de vorbă între patru ochi? Trebuie să discut ceva cu tine Îi scrutez chipul, încercând să-mi dau seama ce vrea să spună, temându-mă de ceea ce vrea să spună Într-un final, încuviinţez — Apartamentul meu e mai aproape Mergem la jeep şi călătorim în tăcere, până când ajungem la blocul meu din sectorul Ruby Acolo, urcăm la etaj şi intrăm în apartament fără un cuvânt Ollie ne întâmpină, la fel de entuziast ca întotdeauna Închid uşa în urma noastră Furia lui Anden s-a risipit de mult Electorul se uită în jur cu un aer neliniştit, după care se întoarce spre mine — Te deranjează dacă iau loc? — Te rog, îi răspund, aşezându-mă şi eu pe un scaun de la masă Electorul Primo, cerându-mi mie permisiunea să stea jos? Anden se aşază pe scaunul de lângă mine cu toată eleganţa lui caracteristică şi îşi masează tâmplele cu mâini obosite — Am o veste bună, îmi spune el Încearcă să surâdă, însă îmi dau seama cât de împovărat e — Am încheiat un acord cu Antarctica Înghit cu noduri — Şi? — Au confirmat că ne vor trimite ajutor militar Deocamdată ajutor aerian, dar mai târziu, după ce le dovedim că am găsit leacul, ne vor mai oferi şi sprijin la sol, îmi explică Anden Şi au acceptat să-l trateze pe Day Electorul îşi fereşte privirea — În schimbul Dakotei N-am avut de ales Le cedez cel mai mare teritoriu al nostru Inima îmi tresare cu un sentiment copleşitor de bucurie şi de uşurare şi, în acelaşi timp, mi se strânge din compasiune pentru Anden A fost obligat să fragmenteze ţara Să renunţe la cea mai preţioasă resursă a noastră; la cea mai preţioasă resursă a tuturor oamenilor din lume Era inevitabil Fiecare victorie cere un sacrificiu — Îţi mulţumesc, îi spun — Nu-mi mulţumi încă Zâmbetul lui amuzat se transformă rapid într-o grimasă — Atârnăm de un fir de aţă Nu ştiu dacă ajutorul antarcticanilor va sosi suficient de repede De pe linia frontului mi s-a comunicat că pierdem teren în Vegas Dacă planul nostru, cu actul de predare fals, eşuează, dacă nu găsim leacul curând, războiul se va încheia înainte ca ajutorul antarctican să ajungă la noi — Crezi că leacul o să determine Coloniile să se oprească? îl întreb pe un ton scăzut Anden clatină din cap — Nu avem multe opţiuni, răspunde el Dar trebuie să rezistăm până primim ajutor Tace o clipă — Mâine mă duc în Vegas, pe linia frontului Trupele noastre au nevoie de asta Chiar în mijlocul operaţiunilor Încerc să-mi păstrez calmul — Merg cu tine şi cei trei Princeps-Elecţi? Şi Senatorii tăi? — Nu mi se vor alătura decât generalii Tu nu mergi, nici Mariana şi Serge Cineva trebuie să rămână pe poziţii în Los Angeles Iată că am ajuns la miezul subiectului Ştiu ce o să spună Anden în continuare Electorul se apleacă peste masă şi-şi împleteşte degetele înmănuşate — Cineva trebuie să rămână pe poziţii în Los Angeles, îmi repetă, ceea ce înseamnă că unul dintre cei trei Princeps-Elecţi va trebui să-mi ia locul în calitate de Elector interimar Persoana respectivă va trebui să controleze Senatul, să-i ţină pe Senatori în frâu cât eu sunt împreună cu trupele Desigur, eu voi selecta această persoană, iar Senatul va trebui să o confirme În colţurile gurii îi răsare un surâs trist, de parcă Anden ar şti deja ce răspuns îi voi da — Am discutat deja despre asta, în particular, cu Mariana şi cu Serge Amândoi sunt nerăbdători să fie numiţi Acum trebuie să ştiu dacă şi tu eşti la fel de dornică Întorc capul şi mă uit afară, pe fereastra apartamentului Gândul de a deveni Elector interimar al Republicii – deşi şansele mele de a fi aleasă pălesc prin comparaţie cu cele ale lui Serge şi ale Marianei – ar trebui să mă încânte Dar nu sunt deloc bucuroasă Anden mă priveşte cu atenţie — Poţi să-mi spui, mă îndeamnă el într-un final Ştiu ce punct de cotitură e decizia asta şi ţi-am simţit de ceva vreme disconfortul Electorul mă priveşte direct în ochi — Spune-mi adevărul, June Vrei cu-adevărat să fii Princeps Elect? Simt o stranie senzaţie de gol Cochetez cu ideea asta de mult timp Dezinteresul meu faţă de politica Republicii, ciondăneala din Senat, luptele dintre Senatori şi cei desemnaţi ca Princeps-Elecţi Am crezut că-mi va fi greu să-i spun lucrul ăsta lui Anden Dar acum, că e aici, aşteptându-mi răspunsul, cuvintele curg firesc, iar eu sunt calmă — Anden, ştii că rolul de Princeps-Elect a fost o mare onoare pentru mine Însă, pe măsură ce timpul a trecut, mi-am dat seama că îmi lipseşte ceva, iar acum ştiu despre ce e vorba Tu ai ocazia să pleci şi să-ţi conduci armata împotriva inamicului, în vreme ce Day şi Patrioţii luptă împotriva Coloniilor în felul lor, cu tactici de gherilă Mi-e dor să fiu pe teren, să lucrez ca agent junior şi să mă bazez doar pe propriile forţe Mi-e dor de zilele când lucrurile erau clare şi nu politice, când mi-era simplu să găsesc calea cea dreaptă şi să ştiu ce am de făcut Mi-e dor să fac lucrul pentru care fratele meu m-a ajutat să mă antrenez Îmi pare rău, Anden, zic eu, fără să îmi iau ochii de la el, dar nu ştiu dacă sunt făcută să fiu politician Eu sunt soldat Nu cred că ar trebui să mă iei în considerare pentru poziţia de Elector interimar cât vei fi plecat şi nu ştiu sigur nici dacă ar trebui să-ţi fiu în continuare Princeps-Elect Anden se uită la mine cu luare-aminte — Înţeleg, spune el într-un final Deşi în vocea lui răzbate o undă de tristeţe, pare să fie de acord cu mine Dacă există vreun lucru la care Anden se descurcă foarte bine, chiar mai bine decât Day, e faptul că mă înţelege în profunzime O clipă mai târziu, văd o altă emoţie în ochii lui: invidie E invidios că eu pot să aleg să mă retrag din lumea politicii şi să mă îndrept spre altceva, pe când el va fi pentru veşnicie Electorul nostru, persoana de care ţara are nevoie şi pe care se sprijină El nu va putea niciodată să se retragă fără mustrări de conştiinţă — Ce vrei să faci? mă întreabă el, dregându-şi glasul — Vreau să mă alătur trupelor de pe străzi De data asta sunt atât de sigură de decizia mea, iar gândul ăsta mă încântă atât de tare, încât simt că dau pe-afară de fericire — Trimite-mă la loc pe teren Lasă-mă să lupt Dacă pierdem, atunci niciunul dintre cei trei Princeps-Elecţi nu va mai conta, adaug, cu glas scăzut — Desigur, murmură Anden, plecându-şi capul Se uită prin cameră cu un aer nehotărât şi, în spatele măştii de curaj, îl văd pe băiatul-rege din el, care se chinuieşte să se înfrâneze Anden observă o haină mototolită, care atârnă de picioarele patului Privirea îi rămâne aţintită asupra ei Nu m-am deranjat să pun undeva haina lui Day Anden întoarce, în sfârşit, ochii de la ea Nu trebuie să-i spun că Day a petrecut noaptea cu mine, văd pe chipul lui că a înţeles singur Şi roşesc Întotdeauna m-am priceput să-mi ascund emoţiile, însă, de data asta, mă simt jenată că o urmă a nopţii care a trecut – căldura pielii lui Day lipită de pielea mea, atingerea mâinii lui când mi-a dat părul de pe faţă, mângâierea buzelor lui pe gâtul meu – o să mi se citească în ochi — Ei, spune Anden după o tăcere prelungă Îmi surâde trist şi se ridică în picioare — Tu chiar eşti soldat, domnişoară Iparis, soldat până în măduva oaselor, însă pentru mine a fost o onoare să te am alături în calitate de Princeps-Elect Electorul Republicii se înclină în faţa mea — Indiferent ce se va întâmpla de acum încolo, sper să nu uiţi asta — Anden, îi şoptesc Îmi revine în minte amintirea furiei pe care o văzusem pe chipul lui înnegurat în sala Senatului — Când o să fii în Vegas, promite-mi că o să rămâi tu însuţi Nu te transforma într-un om care nu eşti OK? Poate că Anden nu a fost surprins de răspunsul meu sau de haina lui Day, însă replica asta pare să-l ia cu totul prin surprindere Preţ de o secundă, mă priveşte nedumerit Apoi pricepe Şi clatină din cap — Trebuie să mă duc Trebuie să-mi conduc oamenii, aşa cum a făcut şi tatăl meu — Nu asta am vrut să spun, îi atrag atenţia cu băgare de seamă Anden se străduieşte să-şi găsească următoarele cuvinte — Nu e un secret cât de crud a fost tata sau câte atrocităţi a comis Examenele, molimele Aici îşi pierde puţin vocea, iar lumina din ochii lui verzi începe să se stingă pe măsură ce zăboveşte asupra amintirii unei persoane pe care puţini dintre noi am avut ocazia s-o cunoaştem — Dar a luptat alături de oamenii lui Tu înţelegi asta poate mai bine decât oricine altcineva N-a stat în sala Senatului, trimiţându-şi trupele la moarte Când era tânăr şi a ridicat ţara din dezastru şi degringoladă, impunând o lege marţială strictă, tata a fost pe străzi şi în fruntea detaşamentelor A luptat el însuşi pe front, a doborât avioane ale Coloniilor Anden se opreşte şi-mi aruncă o privire scurtă — Nu încerc să apăr nimic din ce a făcut tata Dar dacă se poate spune ceva cert despre el, atunci se poate spune că a fost neînfricat A câştigat loialitatea armatei prin acţiunile lui, indiferent cât de nemiloase au fost ele Şi eu vreau să ridic moralul trupelor noastre şi nu pot să fac asta ascunzându-mă în LA Sunt — Nu eşti tatăl tău, îl întrerup, privindu-l în ochi Tu eşti Anden Nu trebuie să urmezi calea lui; tu ai calea ta Acum eşti Elector Nu trebuie să fii ca el Mă gândesc la trecut, la loialitatea mea faţă de fostul Elector, la toate filmările în care tatăl lui Anden îşi striga ordinele din carlinga unui avion cu reacţie sau în care conducea tancuri pe străzi Fostul Elector era mereu în linia întâi Chiar era neînfricat Acum, privindu-l pe Anden, văd acelaşi curaj arzând fără ezitare în ochii lui, văd nevoia lui de a se impune ca lider demn al ţării sale Poate în tinereţea lui, şi tatăl său a fost la fel: idealist, plin de speranţe şi vise, animat de cele mai nobile intenţii, curajos şi hotărât Cum de încetul cu încetul, s-a transformat în Electorul care a creat o naţiune atât de întunecată? Ce cale a ales să urmeze? Dintr-odată, deşi preţ de doar o fracţiune de secundă, mi se pare că înţeleg fosta Republică Şi ştiu că Anden nu va merge pe aceeaşi cale Tânărul Elector mă priveşte de parcă mi-ar fi auzit cuvintele nerostite şi, pentru prima dată după multe luni, văd că vălul negru i se ridică de pe ochi, că a scăpat de întunericul care stârneşte în el acele accese de furie dezlănţuită Acum, când nu mai e împovărat de umbra tatălui său, Anden e atât de frumos — O să fac tot ce pot, şopteşte el 21 DAY A doua noapte de când coloniile au încetat focul Ei, n-are niciun sens să mă mai întorc acasă în seara asta Eu şi Pascao o să alergăm prin Los Angeles, să marcăm uşi şi ziduri şi să îi anunţăm discret pe oameni care este cauza noastră Cel mai nimerit ar fi să pornim dintr-un punct central, precum spitalul Oricum trebuie să stau puţin şi cu fratele meu Recoltarea de sânge nu i-a făcut prea bine; de când am ajuns aici, a vomat de două ori În timp ce o asistentă iese în goană din cameră cu o găleată în mână, eu îi torn un pahar cu apă Eden îl dă pe gât dintr-o răsuflare — Au reuşit ceva? mă întreabă el cu sfârşeală în glas Ştii dacă au descoperit ceva? — Nu încă Iau paharul gol şi-l aşez pe o tavă — Dar o să trec pe la ei curând Să văd ce fac Sper să merite tot chinul tău Eden oftează, închide ochii şi-şi lasă capul pe mormanul de perne de pe pat — Sunt bine, îmi şopteşte Ce face prietena ta? Tess? Tess Nu s-a trezit încă, iar acum îmi doresc să ne putem întoarce la faza când încă putea să-şi mişte braţele şi să-i împingă cât colo pe laboranţi Înghit cu noduri, încercând să înlocuiesc în mintea mea imaginea lui Tess bolnavă cu chipul dulce şi vesel pe care îl ştiu de ani de zile — Doarme Cei de la laborator mi-au zis că nu i-a cedat încă febra Eden strânge din dinţi şi se uită în spate, la ecranul care-i monitorizează semnele vitale — Pare drăguţă, zice el într-un sfârşit Din tot ce am auzit despre ea — Aşa şi e, zâmbesc eu Când s-or termina toate astea, poate vă întâlniţi şi voi şi staţi de vorbă V-aţi înţelege de minune „Dacă mai apucăm ziua aia”, adaug în sinea mea, după care mă grăbesc să alung gândul La naiba! În fiecare zi mi-e din ce în ce mai greu să-mi menţin moralul După asta, conversaţia se încheie, dar Eden mă ţine în continuare strâns de mână Nu mai deschide ochii După o vreme, respiraţia lui devine regulată şi mâna îi alunecă pe pătură Îi trag cuvertura până sub bărbie, îl mai privesc câteva secunde şi apoi mă ridic Măcar el poate să doarmă Eu nu În ultimele două zile, mă trezeşte câte un coşmar infernal cam din oră-n oră Sunt nevoit să mă plimb o vreme şi abia apoi pot să încerc să mă culc la loc Durerea de cap nu mă mai părăseşte, e tovarăşul meu constant, care-mi reaminteşte că timpul se scurge Deschid uşa şi mă strecor afară din cameră, străduindu-mă să nu fac zgomot Culoarul e pustiu, cu excepţia câtorva asistente rătăcite Şi a lui Pascao Alergătorul mă aşteaptă pe băncuţele din hol Când mă vede, se ridică şi-mi zâmbeşte scurt — Ceilalţi s-au dus să-şi ocupe poziţiile, mă anunţă el Avem, în total, cam douăzeci şi patru de Alergători Sunt pe teren şi marchează sectoarele Cred că ar cam fi cazul să ne punem şi noi doi în mişcare — Eşti gata să scoli oamenii? îl întreb pe jumătate în glumă în timp ce Pascao mă conduce de-a lungul holului — De-atâta nerăbdare, au început să mă doară oasele Alergătorul împinge uşa dublă din capătul culoarului şi, împreună, păşim într-o sală de aşteptare mai mare, apoi într-o cameră de spital nefolosită, în care luminile sunt încă stinse Le aprinde Pascao Ochii îmi fug imediat la ceva întins pe pat Par a fi două costume cenuşii Ambele sunt aranjate cu grijă pe păturile aseptice Lângă costume se află un soi de echipament, ceva care aduce puţin cu nişte pistoale Mă uit la Pascao, care îşi îndeasă mâinile în buzunare — Ia uite aici, îmi spune el confidenţial Azi după-amiază, când căutam idei cu Baxter şi câţiva soldaţi republicani, băieţii ni le-au dat cu împrumut Nouă, Alergătorilor Pe tine, în special, ar trebui să te ajute June mi-a zis că foloseşte costume şi lansatoare din astea pneumatice ca să se deplaseze repede prin oraş, fără să fie detectată Ţine! Îmi aruncă unul dintre costume — Trage-l pe tine Mă uit încruntat la salopetă Nu pare să fie cine ştie ce de capul ei, însă hotărăsc să am încredere în Pascao — O să fiu în camera de alături, mă anunţă el şi-şi aruncă salopeta pe umăr Când trece pe lângă mine, mă împinge uşor în umăr — Cu chestiile astea, ar trebui să acoperim tot Los Angeles-ul fără probleme Dau să-l avertizez că, din cauza durerilor de cap din ultima vreme şi a medicamentelor, s-ar putea să n-am destulă forţă să ţin pasul cu el prin tot oraşul, dar băiatul a ieşit deja pe uşă Mă uit iar la costum, apoi încep să-mi deschei cămaşa Salopeta e surprinzător de uşoară şi se mulează bine pe mine, de la picioare până sus, pe gât, unde se termină fermoarul O mai ajustez puţin în dreptul coatelor şi la genunchi, după care fac câţiva paşi Sunt foarte impresionat! Îmi simt braţele şi picioarele mai puternice decât de obicei Mult mai puternice Încerc să fac un salt scurt Costumul îmi susţine foarte bine greutatea şi, fără prea mult efort, reuşesc să mă ridic suficient de sus cât să sar peste pat Îndoi un braţ, apoi pe celălalt Simt că aş putea să ridic cu ele chestii mult mai grele decât lucrurile pe care m-am obişnuit să le ridic în ultimele luni Mă cuprinde un val de încântare În costumul ăsta pot să alerg Pascao ciocăneşte la uşa mea, după care intră îmbrăcat în costumul lui — Cum ţi se pare, frumuşelule? mă întreabă, cântărindu-mă din priviri Ţi se potriveşte foarte bine — Pentru ce sunt chestiile astea? mă interesez, continuând să-mi testez noile limite fizice — Tu pentru ce crezi? De obicei, Republica le distribuie astfel de costume soldaţilor care au de îndeplinit misiuni extrem de solicitante fizic Au nişte arcuri speciale instalate la încheieturi – la coate, genunchi şi aşa mai departe Cu alte cuvinte, o să te transforme într-un mic erou-acrobat Incredibil Acum, că mi-a zis despre ce este vorba, simt o uşoară senzaţie de împingere şi tragere în zona coatelor Şi devin conştient de felul subtil în care mecanismele astea îmi saltă genunchii de fiecare dată când îi îndoi — E confortabil, constat eu în timp ce Pascao mă urmăreşte cu o privire aprobatoare Foarte confortabil Am impresia că pot să escaladez iar o clădire — Uite ce mă gândesc eu, spune Alergătorul cu încordare, coborând foarte mult vocea Dacă armata Coloniilor îşi va lăsa la sol dirijabilele aici, în LA, după ce Electorul îi anunţă că ne predăm, Republica va putea să-şi poziţioneze trupele pentru un atac-surpriză asupra aeronavelor Înainte ca duşmanul să apuce să-şi dea seama ce punem la cale, ai noştri vor produce pagube al naibii de mari Eu, împreună cu Patrioţii şi cu echipele Republicii, o să plantăm nişte bombe pe unele baze, astfel încât dirijabilele andocate acolo să sară în aer — Mi se pare un plan bun Îmi îndoi cu grijă un braţ, minunându-mă de forţa pe care mi-o dă costumul Inima îmi bubuie în piept Dacă nu duc corect la capăt planul ăsta şi Cancelarul îşi dă seama ce punem de fapt la cale, atunci Republica îşi pierde avantajul dat de falsa capitulare N-avem decât o singură şansă cu povestea asta Deschidem uşile de sticlă şi ieşim amândoi pe balcon Aerul răcoros al nopţii mă înviorează, luându-mi de pe umeri o parte din suferinţa şi stresul ultimelor zile Cu noua salopetă, mă simt oarecum ca odinioară Ridic privirea spre clădirile din preajmă — Să testăm jucăriile astea? îl întreb pe Pascao, săltându-mi pe umăr lansatorul pneumatic Alergătorul îmi zâmbeşte larg şi îmi aruncă un spray cu vopsea roşie — Mi-ai luat vorba din gură Aşa că pornim Cobor pe clădire până la primul nivel cu atâta viteză, că aproape îmi pierd echilibrul Aterizez pe pavaj fără niciun efort Acolo mă despart de Pascao Fiecare dintre noi o să acopere o altă secţiune din oraş În timp ce alerg prin zona mea, nu mă pot abţine să nu zâmbesc Sunt liber din nou, pot să gust vântul şi să ating cerul În clipa asta, necazurile mele se topesc şi sunt iar capabil să fug de probleme, să mă contopesc cu rugina şi molozul oraşului şi să transform elementele astea în ceva care îmi aparţine Îmi văd de drum pe aleile întunecate din sectorul Tanagashi până când ajung la nişte clădiri importante, locuri pe unde ştiu că trec majoritatea oamenilor Aici scot spray-ul cu vopsea şi scriu pe ziduri următoarele cuvinte: AŞTEPTAŢI SEMNALUL MEU Dedesubt desenez singurul lucru pe care sunt convins că oamenii îl vor recunoaşte ca venind din partea mea: o şuviţă roşie pictată pe conturul unei feţe Marchez tot ce-mi iese în cale Când termin, mă transfer cu lansatorul pneumatic într-un sector învecinat, unde o iau de la capăt După mai multe ore, cu părul năclăit de sudoare şi cu febră musculară, mă întorc la Spitalul Central Pascao mă aşteaptă afară Şi lui îi luceşte faţa de transpiraţie Băiatul mă întâmpină, maimuţărind salutul milităresc — Ne întrecem până sus? mă întreabă el, zâmbind larg Nu-i răspund Pur şi simplu încep să escaladez clădirea, iar el mă urmează În întuneric, silueta lui Pascao e aproape invizibilă, un contur inform care sare din etaj în etaj cu uşurinţa unui Alergător înnăscut Mi-o ia înainte, iar eu mă avânt după el Un etaj, apoi încă unul Ajungem înapoi pe balconul care se întinde de jur-împrejurul etajului patru Ne-am întors în aripa din care am plecat Deşi nu mai am suflu, iar capul îmi bubuie din nou, am escaladat clădirea aproape la fel de rapid ca Pascao — La naiba, murmur eu în timp ce amândoi ne sprijinim epuizaţi de balustradă Unde a fost echipamentu’ ăsta când eram sănătos? Aş fi putut să distrug Republica de unul singur şi fără niciun efort, nu-i aşa? Dinţii lui Pascao sclipesc în noapte Băiatul studiază panorama oraşului — Poate că e mai bine că nu l-ai avut Altfel, n-am mai fi avut ce Republică să salvăm acum — Dar oare merită? îl întreb după o vreme, bucurându-mă de adierea răcoroasă Tu chiar eşti dispus să-ţi sacrifici viaţa pentru o ţară care n-a făcut aproape nimic pentru tine? Pascao tace o clipă, apoi ridică un braţ şi-mi indică un punct în zare Încerc să-mi dau seama ce vrea să îmi arate — Când eram mic, îmi răspunde el, am crescut în sectorul Winter Am văzut cum două dintre surioarele mele au căzut la Examen Când am mers la rândul meu pe stadion, pentru Examen, aproape că l-am ratat şi eu M-am împiedicat şi am căzut la una dintre probele fizice, la sărituri Ironic, nu? În orice caz, unul dintre soldaţi m-a văzut când am căzut Niciodată n-o să uit cum s-a uitat la mine Când mi-am dat seama că în afară de el nu mă mai văzuse nimeni, l-am implorat să treacă cu vederea Soldatul n-a ştiut ce să facă, dar, până la urmă, nu mi-a înregistrat ratarea Când i-am şoptit că-i mulţumesc, mi-a zis că şi-a amintit de surorile mele Mi-a spus „Cred că doi morţi în familia voastră sunt de-ajuns” Mereu am urât Republica pentru ce le-a făcut oamenilor la care ţineam, pentru ce ne-a făcut nouă, tuturor, spune Pascao după o clipă de tăcere Dar uneori mă întreb ce s-a întâmplat cu soldatul ăla, ce viaţă avea şi pe cine iubea Mă întreb dacă mai trăieşte sau nu Cine ştie? Poate că s-a dus deja La gândul ăsta, băiatul ridică din umeri — Dacă aleg să întorc capul şi să las Republica să-şi rezolve singură problemele, iar ea dă greş, presupun că mai bine aş pleca din ţară Mai bine aş găsi o cale să trăiesc în altă parte, să mă ascund de guvern Nu ştiu de ce vreau acum să stau umăr la umăr cu ei, continuă Pascao, uitându-se la mine Poate că nu mi-am pierdut cu totul speranţa Alergătorul vrea să se mai explice, ca şi cum ar fi frustrat că nu găseşte cuvintele potrivite ca să-mi răspundă Dar l-am înţeles Clatin din cap şi privesc spre sectorul Lake, cu gândul la fratele lui June — Da Şi eu la fel După o vreme, intrăm în sfârşit în spital Îmi scot costumul şi mă schimb la loc în hainele mele Planul ar trebui să demareze cu anunţul de capitulare al lui Anden După asta, vom vedea ce ne va aduce fiecare zi Lucrurile ar putea să ia o cu totul altă întorsătură Pascao pleacă să se odihnească puţin, iar eu bat îndărăt drumul de la coridor până la camera lui Eden, întrebându-mă dacă echipele de medici nu au trimis cumva vreun rezultat nou De parcă mi-ar fi citit gândurile, când ajung în faţa uşii lui Eden, văd câţiva laboranţi adunaţi acolo Discută între ei pe un ton scăzut Seninătatea pe care am simţit-o în timpul scurtei acţiuni de noapte se risipeşte — Ce s-a întâmplat? îi întreb Deja le văd încordarea şi simt cum mi se pune un nod în gât — Spuneţi-mi ce s-a întâmplat De după gluga din plastic transparent, unul dintre laboranţi mă lămureşte: — Am primit date de la echipa din Antarctica Credem c-am reuşit să sintetizăm ceva pornind de la sângele fratelui tău, ceva care aproape că poate să funcţioneze pe post de leac Adică funcţionează deja într-o anume măsură Leacul! Un val de energie îmi inundă corpul Sentimentul de uşurare mă ameţeşte Nu mă pot abţine să nu zâmbesc larg — L-aţi spus deja Electorului? Funcţionează? Putem să începem să-l folosim pe Tess? — Day, aproape că poate să funcţioneze ca antidot, mă întrerupe laborantul — Cum adică? — Echipa antarcticană ne-a confirmat bănuielile: cel mai probabil, virusul a suferit o mutaţie, nu mai e acelaşi la care Eden a dezvoltat imunitate Sau se poate ca, pe parcurs, să-şi fi combinat genomul cu un altul Limfocitele T ale fratelui tău au capacitatea să se modifice în funcţie de virusul ăsta agresiv; în mostrele noastre, unul dintre antidoturile pe care le-am dezvoltat pare să funcţioneze cât de cât — Vorbeşte pe înţelesul meu, îi tai vorba nerăbdător Laborantul se uită la mine enervat, de parcă eu aş putea să-l infectez pe el cu atitudinea mea — Ne lipseşte ceva, oftează el exasperat Ne lipseşte un element — Cum adică vă lipseşte ceva? Ce vă lipseşte? — Undeva, pe parcurs, virusul care a generat molima actuală a suferit o mutaţie faţă de virusul original şi s-a combinat cu un alt virus Ca urmare, ceva s-a pierdut pe drum Noi credem că e posibil ca mutaţia să fi survenit în Colonii, cu destul de mult timp în urmă Poate chiar cu luni de zile în urmă Vestea mă dărâmă — Asta înseamnă că deocamdată leacul nu funcţionează? — Nu doar că nu funcţionează deocamdată Problema e că nu ştim dacă vom reuşi vreodată să-l facem să funcţioneze Eden nu e Pacientul Zero pentru molima asta Laborantul oftează din nou — Şi dacă nu găsim persoana care a generat mutaţia şi apariţia virusului nou, nu ştiu dacă vom izbuti să producem vreodată leacul 22 JUNE Mă trezesc în sunetul unei sirene care vuieşte în tot complexul de apartamente E alarma de raid aerian Preţ de o secundă, sunt înapoi, în Denver, stau într-o cafenea micuţă, luminată cu lămpi, în timp ce afară burniţează, şi-l ascult pe Day, care-mi spune că e pe moarte Sunt înapoi, pe străzile inundate de panică şi haos, sirena urlă, iar Day şi cu mine ne ţinem de mână şi fugim îngroziţi, căutând să ne adăpostim Încetul cu încetul, camera mea îşi recapătă contururile, deşi sirena continuă să se vaite Inima începe să-mi bată cu putere în piept Sar din pat, mă opresc puţin ca să-l liniştesc pe Ollie, care schelălăie şi apoi dau fuga să pornesc monitorul Ştirile zbiară, luându-se la întrecere cu sirena În partea de jos a ecranului rulează un avertisment groaznic, scris pe fond roşu ADĂPOSTIŢI-VĂ Citesc ştirile DIRIJABILE INAMICE SE APROPIE DE GRANIŢELE LOS ANGELES-ULUI TOŢI SOLDAŢII SĂ SE PREZINTE LA SEDIILE LOCALE ELECTOR PRIMO VA FACE UN ANUNŢ DE URGENŢĂ Noi am prevăzut că oficialii din Colonii vor aştepta trei zile înainte să atace Los Angeles-ul Se pare însă că duşmanul s-a hotărât să se mişte mai repede şi se pregăteşte de încheierea perioadei de trei zile în care nu s-a tras niciun foc, ceea ce înseamnă că şi noi trebuie să devansăm planurile Îmi astup urechile din cauza sirenei asurzitoare, dau fuga pe balcon şi mă uit în zare Lumina dimineţii e încă slabă, iar cerul înnorat nu îmi oferă o vizibilitate prea bună, dar, chiar şi aşa, disting nişte puncte aliniate deasupra munţilor californieni, iar punctele acestea sunt inconfundabile Mi se opreşte respiraţia Dirijabile Din Colonii, din Africa – nu reuşesc să-mi dau seama de la distanţa asta, dar mi-e limpede că nu sunt republicane Judecând după poziţia şi viteza lor, aeronavele vor survola centrul oraşului în mai puţin de o oră Pornesc microfonul şi dau fuga la şifonier să-mi arunc nişte haine pe mine Dacă Anden se pregăteşte să facă un anunţ în curând, atunci nu poate fi vorba decât despre cel în care va declara că ne predăm Or, în cazul ăsta, trebuie să mă alătur lui Day şi Patrioţilor cât de repede pot Dacă falsa capitulare durează prea mult, riscăm să se transforme într-una reală — Unde sunteţi? strig la microfon când Day îmi preia apelul După glas, îmi dau seama că e la fel de agitat ca şi mine Şi la el se aude sunetul sirenei — La spital, în camera lui Eden Vezi dirijabilele? Mă uit iar la orizont şi încep să-mi leg şireturile bocancilor — Da Eu sunt acasă Ajung repede — Uită-te pe cer Ai grijă de tine Şi grăbeşte-te, adaugă Day după o clipă de ezitare Avem o problemă Apelul se încheie, iar eu ies pe uşă împreună cu Ollie, care stă lipit de mine Încep să alerg ca vântul Până ajungem la etajul unde se află laboratorul Spitalului Central, în Bank Tower, şi suntem duşi înăuntru ca să ne întâlnim cu Day, Eden şi Patrioţii, sirena s-a oprit Probabil că iarăşi s-a oprit curentul în sectorul ăsta, fiindcă în afara principalelor clădiri guvernamentale, precum Bank Tower, peisajul de afară e straniu de întunecat, aşa cum apare acum, înghiţit aproape pe de-a-ntregul de umbrele umede ale dimineţii De-a lungul holului, monitoarele afişează acum podiumul gol, pe care Anden trebuie să păşească din clipă în clipă, pentru a se adresa în direct naţiunii Ollie stă lipit de mine, gâfâind neliniştit Întind mâna şi-l mângâi de câteva ori, iar el mă recompensează, lingându-mi palma Mă întâlnesc cu Day şi cu ceilalţi în camera lui Eden chiar când Anden apare pe ecran Eden pare epuizat şi doar pe jumătate conştient Are şi acum o perfuzie la braţ, dar, în afară de asta, nu mai văd alte tuburi sau fire Lângă pat, un laborant notează ceva pe o tabletă Day şi Pascao par să poarte costumele republicane negre destinate misiunilor care presupun mult efort fizic, acelaşi gen de costum pe care l-am purtat şi eu când trebuia să-l scot pe Day din Batalla Hall, când am petrecut o noapte întreagă mergând pe acoperişurile clădirilor în căutarea lui Kaede Amândoi discută cu un laborant şi, judecând după expresia de pe chipul lor, veştile nu sunt bune Aş vrea să le cer detalii, dar Anden a urcat deja pe podium, aşa că vorbele mi se opresc în gât, căci cu toţii ne îndreptăm atenţia spre monitor Nu se aude nimic altceva decât răsuflarea noastră şi vâjâitul îndepărtat, de rău augur, al dirijabilelor care se apropie Anden pare stăpân pe el; şi, cu toate că e numai cu un an mai în vârstă decât atunci când l-am cunoscut, gravitatea expresiei de pe chipul lui îl face să pară mai matur decât e în realitate Doar uşoara tensiune a maxilarului indică o fărâmă din adevăratele lui emoţii E îmbrăcat în alb din cap până-n picioare, cu epoleţi argintii pe umeri şi o insignă de aur, cu simbolul Republicii, prinsă aproape de gulerul hainei militare În spatele lui sunt două steaguri: unul e cel al Republicii, iar al doilea e alb, lipsit de orice pată de culoare Înghit cu noduri E un steag pe care îl ştiu bine din şcoală, dar pe care nu l-am văzut folosit niciodată Cu toţii suntem conştienţi că asta trebuia să urmeze, noi suntem cei care am pus la cale planul şi ştim că nu e decât o mascaradă; dar chiar şi aşa, nu-mi pot reprima un sentiment profund şi întunecat de suferinţă şi ratare E ca şi cum ne-am preda cu adevărat ţara în mâinile altcuiva — Soldaţi ai Republicii, li se adresează Anden celor care îl înconjoară la baza militară Ca întotdeauna, vocea îi e totodată blândă şi impunătoare, potolită, dar fermă — Azi, vin în faţa voastră cu inima grea ca să vă transmit următorul mesaj Aceleaşi cuvinte le-am transmis deja Cancelarului Coloniilor Electorul face o pauză, ca şi cum şi-ar aduna puterile Nu pot decât să-mi închipui cât de greu trebuie să-i fie să mimeze un asemenea discurs Mult mai greu decât mi-e mie să-l ascult — Republica s-a predat, în mod oficial, în faţa Coloniilor Tăcere Baza militară care, cu doar câteva minute în urmă, era un haos cotropit de zgomote, a încremenit brusc: soldaţii au înlemnit, ascultând cuvintele Electorului şi nevenindu-le să-şi creadă urechilor — De acum vom înceta orice activitate militară împotriva Coloniilor, continuă Anden, iar în cursul zilei de mâine ne vom întâlni cu principalele oficialităţi din Colonii pentru a decide termenii oficiali ai capitulării Urmează o pauză Anden aşteaptă ca întreaga bază să înţeleagă gravitatea momentului — Soldaţi, vom continua să vă ţinem la curent cu noile informaţii privitoare la această situaţie Şi aici transmisiunea se încheie Anden nu şi-a terminat discursul cu „Trăiască Republica” Mă străbate un fior ca de gheaţă când văd că pe monitoare apare o imagine nu cu steagul Republicii, ci cu cel al Coloniilor Capitularea pare convingătoare, Anden se descurcă de minune Sper doar că antarcticanii se vor ţine de cuvânt Sper că ne vor trimite curând ajutoare — Day, nu avem mult timp la dispoziţie să pregătim bazele pentru detonare, murmură Pascao când anunţul lui Anden se încheie Cei trei soldaţi republicani care sunt cu noi poartă şi ei costume speciale şi sunt gata să-i călăuzească pe Patrioţi în locurile unde trebuie plasate bombele în cadrul bazelor aeriene — Trebuie să mai câştigi timp Se aude că, în câteva ore, armata Coloniilor va începe să-şi andocheze dirijabilele în bazele noastre Day încuviinţează din cap În timp ce Pascao se întoarce să le dea nişte ordine soldaţilor, Day îşi îndreaptă privirea spre mine În ochii lui văd o tuşă pronunţată de teamă, care îmi strânge stomacul — Ceva nu merge cu leacul, aşa-i? îl întreb Cum se simte Eden? Day oftează, trecându-şi o mână prin păr, şi se uită la fratele lui — Rezistă — Dar ? — Dar problema e că nu Eden e Pacientul Zero Mi-au zis că lipseşte ceva din sângele lui Îl privesc pe băieţelul fragil pierdut în patul de spital Eden nu e Pacientul Zero? — Dar ce anume? Ce lipseşte? — Mi-ar fi mai uşor să-ţi arăt decât să încerc să-ţi explic Hai cu mine Trebuie anunţat şi Anden Ce sens are să mai capitulăm dacă nu primim ajutor de la Antarctica? Day mă scoate din cameră şi mă conduce de-a lungul culoarului O vreme, mergem împreună într-o tăcere încordată Într-un sfârşit, ne oprim în faţa unei uşi pe care nu scrie nimic Day o deschide Păşim într-o încăpere plină de computere Un laborant care monitorizează ecranele se ridică atunci când ne vede şi ne cheamă la el — Să-i explic şi domnişoarei Iparis? — Da, spune-mi ce se întâmplă, îi răspund Omul se aşază în faţa unui computer şi, timp de câteva minute, încarcă nişte imagini pe un ecran Când, în sfârşit, încheie treaba, văd două lamele de comparaţie, poziţionate una lângă cealaltă Bănuiesc că pe ele sunt nişte celule Mă uit la ele cu atenţie Laborantul mi-o indică pe cea din stânga Pe ea sunt nişte serii de particule mici, poligonale, grupate în jurul unei celule centrale, de mari dimensiuni Zeci de tubuleţe unesc particulele de celulă — Asta, îmi spune laborantul, încercuind cu degetul celula cea mare, este o simulare a unei celule infectate, pe care încercăm s-o ţintim Celula are o nuanţă roşiatică, indicând că viruşii s-au instalat în interior Dacă nu intervine niciun leac, celula explodează şi moare Bun Acum vedeţi particulele astea micuţe dimprejurul ei? Ele sunt simulări ale particulelor din leacul de care avem nevoie Se lipesc de peretele celulei infectate Omul bate cu degetul de două ori acolo unde se află celula cea mare şi pe ecran începe să ruleze o animaţie care-mi arată cum se ataşează particulele de celulă; într-un final, celula se micşorează şi-şi schimbă culoarea — Ele salvează celula, care nu mai explodează Privirea mea se mută către lamela din dreapta, care are, la rândul ei, o celulă infectată, înconjurată de particule mici De data asta, nu văd niciun tubuleţ prin care particulele să se ataşeze la celulă — Asta e ceea ce se întâmplă în realitate, îmi explică laborantul Antidotului îi lipseşte ceva, particulele nu se pot ataşa de receptorii celulei Dacă nu dezvoltăm elementul ăsta lipsă, medicamentul nu poate să acţioneze Celula nu poate să intre în contact direct cu particulele şi moare Îmi încrucişez braţele şi mă uit înnegurată la Day, care-mi răspunde cu aceeaşi expresie şi ridică din umeri neajutorat — Cum putem să obţinem elementul lipsă? — Tocmai asta e problema Noi bănuim că elementul ăsta care realizează ataşarea n-a făcut parte din virusul original Cu alte cuvinte, cineva a modificat virusul intenţionat Când etichetăm celula, vedem urmele markerului pe ea Laborantul îmi indică nişte puncte mici, strălucitoare, risipite pe suprafaţa celulei — Asta s-ar putea să însemne, domnişoară Iparis, că oamenii de ştiinţă din Colonii au modificat virusul În Republică nu există documente care să arate că s-a lucrat asupra acestui virus în maniera asta — Stai puţin, îl întrerupe Day Eu n-am ştiut asta Vrei să spui că medicii din Colonii au creat molima asta? Laborantul îi aruncă o privire mohorâtă şi se întoarce spre ecran — E posibil Uitaţi însă ce e curios Credem că elementul ăsta adiţional – cel care realizează ataşarea – provine, de fapt, din Republică Există un virus similar care a apărut într-un orăşel din Colorado Însă trasorul chimic ne spune că virusul modificat provine din Tribune City, care e un oraş de pe linia frontului, de pe teritoriul Coloniilor Deci virusul lui Eden a intrat cumva în contact cu altceva în Tribune City În sfârşit, acum îmi dau seama cum se aranjează piesele de puzzle Mă albesc la faţă Tribune City: oraşul unde am nimerit eu şi Day când am fugit în Colonii Îmi amintesc cum m-am îmbolnăvit în perioada arestului din Republică, cât de rău mi-a fost şi ce temperatură mare am avut când Day m-a dus prin tunelul subteran din Lamar tocmai până pe teritoriul Coloniilor Am stat o noapte într-un spital din Colonii Medicii de acolo mi-au injectat ceva, dar niciodată nu m-am gândit că se poate să fi avut şi alte intenţii cu mine Oare am făcut parte dintr-un experiment fără să-mi fi dat seama? Eu sunt oare cea care are în sânge elementul lipsă din puzzle? — Eu sunt, şoptesc, întrerupându-l pe laborant Şi el, şi Day îmi aruncă priviri surprinse — Ce vreţi să spuneţi? mă întreabă medicul Day însă tace Văd pe chipul lui că a înţeles — Repet: eu sunt Lucruri îmi sunt atât de clare, încât abia mai pot să respir — Eu am fost în Tribune City acum opt luni M-am îmbolnăvit cât am stat în arest în Colorado Dacă virusul nou despre care vorbeşti a apărut iniţial în Republică şi apoi s-a întors din Tribune City, oraşul din Colonii, atunci e posibil ca soluţia problemei să fiu eu 23 DAY Teoria lui June schimbă totul Imediat, June se alătură echipei medicale, într-o altă cameră a spitalului, unde e conectată la mai multe tuburi şi fire şi i se ia o mostră din măduva spinării I se fac mai multe radiografii, în urma cărora i se face rău Aceleaşi radiografii care i s-au făcut şi lui Eden Aş vrea să pot să rămân aici Din fericire, testele lui Eden s-au încheiat, dar riscul s-a mutat la June, iar în clipa asta nu vreau nimic altceva decât să stau aici şi să mă asigur că totul merge bine „Pentru numele lui Dumnezeu”, îmi spun singur înfuriat, „dacă stai aici, n-o să ajuţi cu nimic” Însă când, într-un sfârşit, Pascao mă împinge să ieşim pe uşă şi apoi din spital, ca să ne alăturăm celorlalţi, nu mă pot abţine să nu arunc o privire în urmă Dacă elementul lipsă se găseşte în sângele lui June, atunci mai avem o şansă Putem să punem capăt molimei Putem să-i salvăm pe toţi Putem s-o salvăm pe June În timp ce luăm un tren de la spital către bazele aeriene din Batalla, cu mai mulţi soldaţi republicani după noi, grijile astea mi se adună în suflet până simt că nu mai am stare Pascao îmi sesizează neliniştea şi zâmbeşte — Ai mai fost vreodată la bazele astea? Parcă-mi amintesc c-ai făcut niscaiva cascadorii şi pe-acolo Cuvintele lui îmi trezesc o amintire Când am împlinit paisprezece ani, am pătruns ilegal în două dirijabile republicane, care erau pregătite să plece în misiune Am intrat – cam la fel cum am procedat şi cu Patrioţii, în Vegas – strecurându-mă prin sistemul de ventilaţie, pentru ca apoi să parcurg nedetectat întreaga aeronavă, croindu-mi drum prin nesfârşitele tuburi de aerisire Pe atunci însă, eram mai subţire şi mai mic, aşa că n-am avut nicio problemă să mă strecor prin miriadele de tuneluri Odată ajuns înăuntru, am furat din bucătării câte conserve de mâncare am putut şi am pus foc în camera motoarelor, ceea ce a provocat suficiente pagube ca aeronavele să nu mai poată fi folosite de Republică ani de zile sau poate niciodată Tocmai isprava asta a fost cea care m-a plasat, pentru prima dată, pe lista celor mai căutaţi infractori din Republică N-am făcut o treabă rea, dacă pot să spun aşa Acum rememorez episodul, gândindu-mă la topografia bazelor În afară de câteva baze aeriene din sectorul Batalla, principalele patru baze navale din LA ocupă o fâşie de teren subţire de-a lungul coastei de vest, o fâşie de teren poziţionată între uriaşul nostru lac şi oceanul Pacific Acolo stau navele noastre de război, în mare parte nefolosite Dar motivul pentru care eu şi Patrioţii ne îndreptăm acum spre ele este că toate docurile aeriene din LA se află tot acolo Şi acolo îşi va andoca armata Coloniilor dirijabilele dacă – de fapt, când – vor încerca să ocupe oraşul în urma capitulării E a treia şi ultima zi din armistiţiul promis de Colonii În timp ce trenul goneşte prin sectoare, văd civili strânşi în jurul JumboTron-urilor pe care anunţul lui Anden cu privire la predarea ţării rulează în buclă Cei mai mulţi par şocaţi, se sprijină unii de alţii Alţii sunt furioşi, aruncă în ecrane cu pantofi, răngi şi pietre şi îl acuză în gura mare pe Elector de trădare Foarte bine Păstraţi-vă furia, folosiţi-o împotriva Coloniilor Şi eu vă trebui să-mi joc rolul curând — În regulă, copii! Ascultaţi-mă, spune Pascao când trenul se apropie de podurile care fac legătura cu bazele navale Întinde palmele deschise ca să ne arate o serie de mecanisme metalice, de mici dimensiuni — Ţineţi minte: şase pe fiecare doc Ne indică apoi un declanşator mic şi roşu, aflat chiar în centrul fiecărui mecanism — Vrem explozii curate, pe un perimetru controlat, iar soldaţii ne vor arăta care sunt cele mai bune locuri în care să montăm chestiile astea Dacă facem treaba corect, vom putea să avariem orice dirijabil colonial care ne foloseşte docurile, iar o aeronavă cu puntea de aterizare distrusă devine inutilă Da? râde el În acelaşi timp, haideţi să nu facem praf docurile chiar de tot Deci şase chestii din astea pentru fiecare doc Îmi întorc capul şi mă uit iar pe fereastră Se zăreşte deja prima bază navală Mai multe piramide enorme (bazele de aterizare) se înşiră întunecate şi impozante Instantaneu, îmi aduc aminte de prima dată când am văzut aşa ceva, în Vegas Simt cum mi se strânge stomacul Dacă planul eşuează, dacă nu putem să le ţinem piept Coloniilor şi dacă Antarctica nu vine să ne salveze, dacă June nu e persoana de care avem nevoie ca să producem leacul, ce-o să se întâmple cu noi? Ce-o să se întâmple când Coloniile vor pune, în sfârşit, mâna pe Anden, pe June sau pe mine? Încerc să-mi alung imaginile astea din minte Nu am timp să-mi fac astfel de griji Planul o să funcţioneze sau nu Deja ne-am ales drumul Când ajungem la primul doc de aterizare de la Naval Base One, am suficientă vizibilitate asupra oraşului ca să remarc punctuleţele întunecate de pe cer Trupele Coloniilor – dirijabile, avioane cu reacţie, ce-or fi ele – stau în aşteptare nu departe de periferiile Los Angeles-ului, pregătindu-se de atac Un vâjâit înfundat şi monoton umple aerul; e probabil zumzetul aeronavelor, de care suntem tot mai aproape Ridic privirea spre JumboTron-urile înşirate de-a lungul străzilor Anunţul lui Anden rulează în continuare, acompaniat de avertismentul de un roşu strălucitor, „Adăpostiţi-vă”, care curge în buclă în partea de jos a fiecărui ecran Patru soldaţi republicani ni se alătură când coborâm în grabă din jeep şi pătrundem în baza-piramidă Mă ţin după ei, căci băieţii ne ghidează spre lifturile care ne duc spre impunătorul plafon interior al bazei, acolo unde dirijabilele andochează şi de unde decolează De jur-împrejurul nostru se aude zgomotul asurzitor al bocancilor de soldaţi Oamenii se îndreaptă în grabă spre posturile lor, se pregătesc să decoleze şi să lupte împotriva Coloniilor Mă întreb câte trupe a fost Anden forţat să trimită în Denver şi Vegas pentru întărirea frontului Nu pot decât să sper că aici au rămas destule ca să ne apere şi pe noi „Aici nu suntem în Vegas”, îmi reamintesc singur, încercând să nu mă gândesc la momentul când m-am lăsat arestat Dar manevra nu mă ajută După ce urcăm cu lifturile până la plafonul bazei şi ne căţărăm pe o scară care ne duce în vârful descoperit al piramidei, inima începe să-mi bată nebuneşte, şi nu doar din cauza efortului fizic Ei, asta chiar îmi trezeşte amintiri din perioada în care am început să colaborez cu Patrioţii Nu mă pot împiedica să studiez ţevile de metal care se întretaie în burta bazei, toate acele elemente micuţe care se îmbucă unele cu altele şi ancorează dirijabilul odată ce a aterizat Costumul negru pe care îl port e uşor ca aerul A venit momentul să plantăm nişte bombe — Vedeţi grinzile alea? ne întreabă pe mine şi pe Pascao un căpitan republican, arătându-ne în umbra plafonului una, două, trei scobituri, care par deosebit de dificil de atins Avarii maxime la aeronavă, avarii minime la doc Am vrea să vă căţăraţi în aceste trei locuri în toate bazele Am putea ajunge şi noi la ele dacă ne-am instala macaralele, dar nu avem timp Omul face o pauză şi surâde căznit Majoritatea soldaţilor ăstora, obişnuiţi cum sunt să facă totul ca la carte, tot nu se simt în largul lor să colaboreze cu noi — Ei, continuă căpitanul după o pauză stânjenitoare, credeţi că reuşiţi să ajungeţi acolo? Sunteţi suficient de rapizi? Îmi vine să mă răstesc la el, să-i spun că a uitat ce reputaţie am, însă Pascao mă opreşte cu un hohot de râs zgomotos — Nu prea aveţi încredere în noi, aşa-i? îi zice căpitanului şi-l înghionteşte jucăuş cu cotul în coaste, după care râde iar când vede cum se îmbujorează individul — Foarte bine, îi răspunde ţeapăn militarul, după care pleacă împreună cu ceilalţi Patrioţi şi cu membrii patrulei lui Grăbiţi-vă! Nu avem mult timp la dispoziţie Omul ne lasă să ne vedem de treabă şi începe să le arate celorlalţi unde trebuie amplasate bombele După plecarea lui, Pascao renunţă la zâmbetul lui larg şi îşi îndreaptă toată atenţia asupra scobiturilor pe care ni le-a arătat căpitanul — Nu e uşor de ajuns la ele, murmură Alergătorul Eşti sigur că te simţi în stare? Ai destulă putere, acum că eşti pe moarte şi aşa mai departe? Îi arunc o privire nimicitoare şi pornesc, la rândul meu, să studiez scobiturile Îmi îndoi genunchii şi coatele ca să-mi dau seama câtă putere am Pascao e puţin mai înalt decât mine, aşa că el se poate ocupa mai bine de primele două scobituri, însă a treia are o deschizătură atât de îngustă, încât numai eu pot ajunge la ea Îmi dau seama imediat şi motivul pentru care militarul ne-a indicat locul ăsta Chiar dacă nu am amplasa şase bombe pe latura asta a bazei, probabil că tot am reuşi să stricăm orice dirijabil cu o singură bombă plantată aici Îi arăt scobitura lui Pascao — Mă ocup eu de asta, îl anunţ — Eşti sigur? face el, studiind-o cu ochi mijiţi Nu vreau să cazi şi să mori chiar de la prima bază Cuvintele lui îmi aduc un zâmbet sarcastic pe buze — Chiar n-ai niciun pic de încredere în mine? Pascao surâde — Doar puţină Ne apucăm de treabă Dintr-un salt, ajung de la baza scărilor pe cea mai apropiată grindă, după care încep să-mi croiesc cu uşurinţă drum prin labirintul de metal Am o senzaţie de déjà-vu Îmi ia ceva timp să mă acomodez cu arcurile costumului, dar, după câteva salturi, începe să-mi placă Îmi dau viteză arcurile astea Cu ajutorul lor, sunt foarte rapid În doar zece minute, am parcurs un sfert din plafonul bazei, iar acum sunt la o azvârlitură de băţ de scobitură Şiroaie subţiri de sudoare mi se preling pe gât, iar tâmplele îmi zvâcnesc din cauza obişnuitei migrene Dedesubt, soldaţii se opresc să ne privească, deşi cronometrele din bază continuă să ruleze anunţul de capitulare Oamenii ăştia habar n-au ce facem eu şi Pascao Mă opresc o clipă înaintea saltului final, cât să îmi iau avânt Aterizez drept în scobitură şi mă strecor mai adânc Imediat, scot bomba miniaturală, deschid capacul şi o lipesc bine de perete Din cauza migrenei, mă ia cu ameţeală, dar mă străduiesc să îmi revin Gata Mă las uşurel înapoi pe grinzi Când sar la loc pe buza scării, inima îmi bubuie în piept de adrenalină Îl văd pe Pascao căţărat pe grinzi şi-i fac semn că totul a mers bine „Asta e partea uşoară”, îmi reamintesc singur, iar încântarea mea face loc unei anxietăţi de rău augur Partea dificilă va fi să-i livrez o minciună convingătoare Cancelarului Ne încheiem misiunea la prima bază şi trecem la următoarea Când am terminat şi cu a patra, simt că puterile încep să mă lase Dacă aş fi fost complet sănătos, costumul ăsta m-ar fi făcut aproape de neoprit Acum însă, chiar şi cu ajutorul lui, mă dor muşchii şi respir cu dificultate Soldaţii mă conduc într-o încăpere din cadrul bazei şi mă pregătesc pentru apelul către Cancelar şi pentru anunţul pe care trebuie să-l fac În sinea mea, sunt uşurat că am terminat cu escaladările — Şi dacă nu te crede Cancelarul? mă întreabă Pascao după ce soldaţii au ieşit din cameră Să nu te superi pe mine, gagicule, dar nu ai reputaţie de om de cuvânt — Nu i-am promis nimic Cancelarului, îi răspund Oricum, o să vadă că anunţul e transmis în toată Republica O să creadă că toată lumea din ţară mă vede trecând în tabăra Coloniilor Trucul n-o să ţină mult Dar o să mai câştigăm timp În sinea mea, mă rog să găsim leacul înainte ca oficialii din Colonii să-şi dea seama ce facem Pascao întoarce capul şi se uită pe fereastră Dincolo de geam, soldaţii republicani plasează ultimele bombe pe plafonul bazei Dacă planul eşuează sau dacă oficialii din Colonii îşi dau seama că, de fapt, nu ne-am predat, iar noi nu mai avem vreme să facem nimic, atunci probabil că s-a zis cu noi — Ar cam fi cazul să-l suni pe Cancelar, murmură Pascao Alergătorul încuie uşa, găseşte un scaun şi îl trage într-un colţ Ia loc şi se pregăteşte să aştepte împreună cu mine Mâinile îmi tremură când deschid microfonul şi-l apelez pe Cancelarul Coloniilor Preţ de o clipă, nu aud decât paraziţi Pe undeva, sper că sistemul nu va găsi numele care m-a apelat anterior, sper că nu voi avea cum să iau contact cu liderul taberei inamice Dar paraziţii dispar, conexiunea se limpezeşte şi aud declicul de conectare Mă prezint — Sunt Day Azi e ultima zi a armistiţiului promis Corect? Am răspunsul la solicitarea dumitale Câteva secunde se târăsc cu încetinitorul Apoi, de la celălalt capăt, aud vocea răspicată şi pragmatică pe care o recunosc — Domnule Wing, îmi spune Cancelarul, politicos şi amabil ca întotdeauna Eşti punctual Mă bucur foarte tare să te aud — Sunt convins că ai văzut deja anunţul Electorului, îi răspund, ignorându-i vorbele de curtoazie — Într-adevăr, îmi răspunde el În fundal, aud foşnet de hârtii — Iar acum, datorită apelului tău, ziua pare plină de surprize plăcute Chiar mă întrebam când ne vei contacta Spune-mi, Daniel, te-ai gândit la propunerea mea? Din celălalt capăt al camerei, ochii spălăciţi ai lui Pascao sunt aţintiţi asupra mea Alergătorul nu poate auzi discuţia, dar îmi citeşte încordarea pe chip — Da, îi răspund Cancelarului după o clipă de tăcere Trebuie să par sincer, să dau impresia că accept cu o strângere de inimă, nu? Mă întreb dacă June ar fi de acord cu strategia asta — Şi ce ai decis? Nu uita că hotărârea îţi aparţine în totalitate Nu vreau să te forţez să faci nimic din ce nu vrei să faci Da Nu trebuie să fac nimic din ce nu vreau, doar să stau ca fraierul şi să mă uit cum îi distrugi pe toţi cei la care ţin — O s-o fac O nouă pauză — Republica s-a predat deja Oamenii nu se bucură de prezenţa voastră, dar nu vreau să păţească nimic Vreau să nu păţească nimeni nimic Ştiu că nu e nevoie să pronunţ numele lui June pentru ca individul să priceapă la ce mă refer — O să fac un anunţ care o să fie transmis în tot oraşul Datorită Patrioţilor, am acces la toate JumboTron-urile Şi la scurt timp după aceea, anunţul o să apară pe monitoarele din toată Republica Ca să fac minciuna mai credibilă, introduc în discurs o notă de impertinenţă — E de-ajuns pentru tine ca să-ţi ţii labele nenorocite departe de June? Cancelarul bate din palme — Desigur Dacă eşti dispus să devii purtătorul nostru de cuvânt, ca să zic aşa, atunci te asigur că domnişoara Iparis va fi scutită de judecata şi de execuţiile care vin la pachet cu răsturnarea conducerii unei ţări Vorbele lui îmi dau fiori Îmi amintesc că, dacă eşuăm, ceea ce urmează să fac nu-i va salva viaţa lui Anden De fapt, dacă eşuăm, Cancelarul probabil că o să-şi dea seama că eu sunt în spatele întregului plan şi, cu asta, şansele de supravieţuire ale lui June şi probabil ale lui Eden vor fi nule Îmi dreg glasul În partea cealaltă a camerei, chipul lui Pascao e împietrit de încordare — Şi fratele meu? — Nu trebuie să-ţi faci griji pentru fratele tău Aşa cum ţi-am spus şi înainte, nu sunt un tiran N-o să-l leg de nişte maşinării medicale şi n-o să pompez în el chimicale şi otrăvuri N-o să fac experimente pe el Voi doi o să duceţi o viaţă confortabilă şi sigură, lipsită de pericole şi de griji Asta pot să ţi-o garantez Cancelarul îşi schimbă vocea, luându-şi ceea ce lui probabil că i se pare un ton liniştitor şi blând — Îmi dau seama din glasul tău că nu eşti fericit Însă eu nu fac nimic altceva decât ce este necesar Dacă Electorul tău m-ar lua prizonier, nu ar ezita să mă execute Aşa merg lucrurile pe lumea asta Daniel, nu sunt un om crud Ţine minte că noi, Coloniile, nu suntem răspunzătoare pentru viaţa plină de suferinţă pe care ai dus-o — Nu-mi spune Daniel, îi cer eu calm, dar apăsat Nu sunt Daniel pentru nimeni din afara familiei Sunt Day Pur şi simplu — Îmi cer scuze Tipul dă impresia că-i pare sincer rău — Sper că înţelegi ce spun, Day Preţ de o clipă, nu zic nimic Chiar şi acum, încă mai simt dorinţa de a lupta împotriva Republicii Toate gândurile mele întunecate şi toate amintirile mă îndeamnă să întorc spatele acestei ţări, s-o las să se facă praf Cancelarul mă citeşte mai bine decât am crezut O viaţă întreagă de suferinţă nu e uşor de şters cu buretele Ca şi când June ar simţi vraja periculoasă a cuvintelor Cancelarului, îi aud vocea întrerupându-mi firul gândurilor, şoptindu-mi ceva Închid ochii şi mă agăţ de ea, îmi trag energie de la ea — Spune-mi când vrei să fac anunţul, zic după o vreme Totul e pregătit Să terminăm odată cu povestea asta — Minunat! Cancelarul îşi drege glasul şi redevine brusc pragmatic — Cu cât mai repede, cu-atât mai bine Eu voi ateriza, împreună cu trupele mele, la bazele navale de la marginea Los Angeles-ului la începutul după-amiezii Hai să aranjăm să le vorbeşti oamenilor atunci Eşti de acord? — Da — Şi încă un detaliu, adaugă Cancelarul chiar când sunt pe punctul de a încheia apelul Mă crispez, gata să închid microfonul — Să nu uit cumva — Ce anume? — Vreau să faci anunţul de pe puntea dirijabilului meu Surprins, mă uit la Pascao, care, deşi habar n-are ce mi-a spus Cancelarul, se încruntă când mă vede albindu-mă la faţă De pe puntea aeronavei lui? Normal Cum de am crezut că-l vom putea duce de nas aşa de uşor? Cancelarul e precaut Dacă se întâmplă ceva în timpul anunţului, mă are în mână Dacă fac un anunţ în care spun orice altceva în afară de faptul că oamenii din Republică trebuie să se plece în faţa Coloniilor, individul poate să mă ucidă chiar acolo, pe puntea dirijabilului, înconjurat de oamenii lui Când Cancelarul mi se adresează din nou, îi simt satisfacţia în glas Ştie exact ce face — Cuvintele tale vor avea mai multă greutate dacă sunt rostite direct de pe o navă a Coloniilor Nu eşti de acord? zice el, bătând din nou din palme Te aşteptăm la Naval Base One peste câteva ore De-abia aştept să te cunosc personal, Day 24 JUNE Revelaţia cu privire la legătura mea cu molima cea nouă îmi schimbă toate planurile În loc să ies pe teren cu Patrioţii şi să-l ajut pe Day la montarea bombelor din bazele aeriene, rămân la spital, permiţând echipelor medicale să mă conecteze la diferite aparte şi să-mi facă o serie de analize Pumnalele şi pistolul se odihnesc pe o comodă din apropiere, ca să nu se încurce printre fire Îmi păstrez un singur cuţit, ascuns în carâmbul bocancului Eden stă în patul de lângă mine Are pielea de o paloare bolnăvicioasă După mai multe ore de teste, a început să mi se facă greaţă — În prima zi e cel mai greu, îmi spune Eden cu un surâs încurajator Vorbeşte greoi, probabil din cauza medicamentelor pe care i le-au administrat doctorii ca să-l ajute să doarmă — După aceea e mai uşor Băieţelul se apleacă şi mă bate uşor cu palma pe mână Compasiunea lui inocentă mă înduioşează Probabil aşa era şi Day în copilărie — Mulţumesc, îi răspund Nu-mi rostesc cu voce tare şi restul gândurilor, dar nu-mi vine să cred că un copil de vârsta lui Eden a putut să tolereze genul ăsta de teste zile întregi la rând Dacă aş fi ştiut cum e, aş fi făcut ceea ce a vrut Day iniţial: aş fi refuzat solicitarea lui Anden din capul locului — Ce se întâmplă dacă doctorii descoperă că tu eşti sursa? mă întreabă Eden după o vreme Pleoapele au început să i se lase grele, iar vorbele îi ies împleticite Chiar aşa: ce se întâmplă? Avem leacul Putem să ne prezentăm rezultatele Antarcticii, putem să le dovedim că duşmanul s-a folosit în mod deliberat de virusul ăsta Putem să le aducem situaţia la cunoştinţă Naţiunilor Unite şi să obligăm Coloniile să se retragă Porturile s-ar redeschide — Antarcticanii au promis că ne trimit ajutoare, mă hotărăsc să-i spun lui Eden S-ar putea să câştigăm războiul Sper — Dar Coloniile sunt deja aici Băieţelul se uită spre ferestre, pe unde se vede că dirijabilele inamice brăzdează acum cerul Unele au andocat deja în bazele noastre, altele plutesc ameninţătoare deasupra oraşului O umbră proiectată asupra clădirii în care ne aflăm, Bank Tower, îmi spune că una dintre aeronave se află chiar în clipa asta deasupra noastră — Dacă Daniel eşuează? şopteşte copilul, luptându-se cu somnul — Trebuie să avem grijă cum acţionăm Însă cuvintele lui Eden mă fac şi pe mine să privesc cu luare-aminte către oraş Dacă Day eşuează? Când a plecat, mi-a zis că o să ne contacteze înainte să facă anunţul către popor Acum, dat fiind că dirijabilele Coloniilor sunt atât de aproape, mă copleşeşte frustrarea la gândul că nu pot să fiu şi eu cu ei acolo, afară, pe teren Dacă soldaţii Coloniilor îşi dau seama că bazele sunt pline de bombe? Dacă Day şi Patrioţii nu se mai întorc? Mai trece o oră Eden doarme profund, dar eu stau trează şi încerc să scap de senzaţia de vomă care mă inundă în valuri succesive Ţin ochii închişi Ceea ce mi se pare că mă ajută Trebuie să fi aţipit, pentru că mă trezesc brusc la auzul unei uşi care se deschide În sfârşit, laboranţii s-au întors — Domnişoară Iparis, îmi spune unul dintre ei, aranjându-şi ecusonul pe care scrie MIKHAEL Compatibilitatea nu e perfectă, dar e foarte bună, suficient de bună ca să reuşim să dezvoltăm o soluţie Chiar acum testăm antidotul pe Tess, adaugă el, fără să îşi poată reţine un zâmbet Dumneavoastră aveaţi elementul lipsă Era chiar sub nasul nostru Îl fixez pe laborant cu privirea, fără să scot un cuvânt „Putem să le trimitem rezultatele celor din Antarctica” – ăsta e primul gând care îmi trece prin minte „Putem să le cerem să ne ajute Putem să oprim răspândirea molimei Avem o şansă împotriva Coloniilor” Colegii lui Mikhael încep să mă deconecteze de la multitudinea de fire şi apoi mă ajută să mă ridic Simt că am destulă putere să mă ţin pe picioare, dar camera tot se învârte cu mine Nu-mi dau seama dacă lipsa de echilibru îmi vine de la efectele secundare ale testelor sau de la gândul că planul nostru s-ar putea să fi funcţionat — Vreau s-o văd pe Tess, le spun când pornim spre uşă Cât de repede începe să-şi facă efectul antidotul? — Nu ştim sigur, recunoaşte Mikhael când ieşim pe un hol lung Dar simulările noastre sunt corecte şi am lucrat şi pe câteva culturi de laborator cu celule infectate Ar trebui ca starea lui Tess să se îmbunătăţească foarte curând Ne oprim în faţa ferestrelor înalte de la camera lui Tess Fata zace într-o stare de somnolenţă delirantă De jur-împrejurul ei sunt tehnicieni care se învârt de colo colo în costume de protecţie, monitoare care-i indică semnele vitale, tabele şi grafice proiectate pe pereţi Studiez chipul lui Tess, căutând un indiciu că şi-a recăpătat cunoştinţa, dar nu îl găsesc În cască aud paraziţi Am un apel Mă încrunt, îmi lipesc palma de ureche şi pornesc microfonul O secundă mai târziu, aud vocea lui Day — Eşti bine? E primul lui gând Ceea ce e absolut normal pentru el Pe linie sunt atât de mulţi paraziţi, încât abia înţeleg ce-mi spune — Sunt bine, îi răspund, sperând că mă aude Day, ascultă-mă, am găsit leacul Niciun răspuns, doar paraziţi Mulţi şi fără întrerupere — Day? repet la microfon De la celălalt capăt aud nişte pocnituri, ceva care-mi arată disperarea lui Day de a vorbi cu mine Însă nu reuşesc să stabilesc o conexiune mai bună Ciudat De obicei, recepţia pe benzile militare e perfectă E ca şi cum ceva ar bloca toate frecvenţele — Day? încerc din nou În sfârşit, îi prind iar vocea În ea regăsesc o tensiune care-mi aduce aminte de momentul când Day a ales să plece de lângă mine, cu atât de multe luni în urmă Un râu de groază începe să-mi curgă prin vene — Transmit anunţul de la bordul unui dirijabil al Coloniilor larul nu vrea altfel De la bordul unui dirijabil al Coloniilor? În cazul ăsta, Cancelarul are toate cărţile în mână! Dacă Day ar face o manevră bruscă sau ar anunţa ceva care să contravină acordului cu Coloniile, Cancelarul poate să-l aresteze sau să-l omoare pe loc — Nu face asta, îi şoptesc Nu trebuie să te duci acolo Am găsit leacul, piesa lipsă din puzzle era la mine — June? Asta e tot ce aud Apoi doar paraziţi Mai încerc de două ori să restabilesc legătura, după care, frustrată, închid microfonul Lângă mine, văd că şi laborantul se chinuieşte în van să apeleze pe cineva După care îmi aduc aminte de umbra proiectată pe clădirea în care ne aflăm Frustrarea mi se risipeşte imediat, dar e înlocuită de valuri de teroare Am înţeles ce se întâmplă Nu se poate Coloniile Ne blochează frecvenţele Au preluat controlul asupra lor N-am crezut c-o să se mişte aşa de repede Dau fuga la fereastra de unde se vede tot Los Angeles-ul şi ridic ochii spre cer Văd dirijabilul enorm al Coloniilor care pluteşte deasupra noastră Când privesc mai cu atenţie, observ că avioane de mici dimensiuni decolează de pe puntea lui şi coboară în cercuri Mikhael mi se alătură — Nu putem să luăm legătura cu Electorul, mă anunţă el Se pare că toate frecvenţele sunt bruiate Oare toate astea se întâmplă ca pregătire pentru anunţul lui Day? Day are probleme Sunt convinsă de asta Chiar în clipa când gândul ăsta îmi răsare în minte, uşa din capătul holului se deschide Înăuntru pătrund cinci soldaţi, mărşăluind şi cu armele ridicate Într-o fracţiune de secundă, îmi dau seama că nu sunt soldaţi republicani: sunt militari ai Coloniilor, cu uniformele lor bleumarin şi stele aurii Panica mă invadează din cap până-n picioare Instinctiv, pornesc spre camera lui Eden, dar soldaţii mă văd Liderul lor îşi flutură arma spre mine Mâna îmi fuge spre pistolul prins la centură, dar îmi amintesc că toate armele mele (cu excepţia cuţitului din bocanc) zac inutile în rezerva lui Eden — Odată cu capitularea Republicii, îmi zice individul pe un ton politicos, toate frâiele puterii au fost transferate oficialităţilor din Colonii Sunt comandantul tău şi-ţi ordon să stai deoparte şi să ne laşi să trecem Trebuie să facem o verificare completă Mikhael ridică braţele şi se supune Soldaţii se apropie În minte mi se învălmăşesc amintiri despre lecţiile din perioada petrecută la Drake, o serie de manevre pe care le recapitulez cu viteza luminii Cântăresc cu atenţie situaţia O echipă mică, trimisă aici să îndeplinească o sarcină particulară Probabil că mai sunt şi alte echipe, care inspectează celelalte etaje, însă mi-e clar că soldaţii ăştia au fost trimişi aici pentru ceva anume Mă încordez, gata de luptă După mine au venit Ca şi când mi-ar fi citit gândurile, Mikhael înclină o dată din cap înspre soldaţi Braţele îi rămân ridicate în aer — Ce vreţi? Militarul răspunde: — Căutăm un băiat pe nume Eden Bataar Wing Ştiu că trebuie să respir normal, ca să nu le dau de înţeles că Eden se află la etajul ăsta, însă un val de frică mă îneacă Am greşit Soldaţii nu mă vor pe mine Îl vor pe fratele lui Day Dacă Day e forţat să-şi transmită anunţul de la bordul dirijabilului cu care călătoreşte Cancelarul şi e singur, Cancelarului îi va fi foarte uşor să îl ia ostatic Iar dacă pune mâna pe Eden, va putea să-l controleze pe Day, să-i ceară să-i îndeplinească orice dorinţă Gândurile mele gonesc mai departe Dacă într-adevăr Coloniile izbutesc azi să cucerească Republica, atunci Cancelarul îl va putea folosi pe Day, pe termen nelimitat, pe post de armă personală, ca manipulator al poporului din Republică, atât timp cât oamenii vor continua să-l creadă pe Day eroul lor Deschid gura, luându-i-o înainte lui Mikhael — La etajul ăsta nu sunt decât victime ale molimei, îi spun soldatului Dacă îl căutaţi pe fratele lui Day, îl găsiţi la un etaj de deasupra Arma militarului se îndreaptă spre mine Omul mijeşte ochii, semn că m-a recunoscut — Tu eşti Princeps-Electul Nu-i aşa? June Iparis Îmi ridic bărbia — Sunt unul dintre cei trei Princeps-Elecţi, da Preţ de o clipă, mi se pare că individul a crezut ce i-am zis despre Eden Câţiva dintre oamenii lui încep să se retragă spre scări Soldatul mă priveşte îndelung în ochi, studiindu-mă, şi apoi se uită în spatele meu, în lungul holului, înspre camera lui Eden Nu îndrăznesc să mă clintesc din loc Tipul se încruntă la mine — Îţi cunosc reputaţia Înainte să apuc să găsesc ceva de spus care să-l îndrume pe o pistă falsă, soldatul le face un semn din cap oamenilor lui şi le indică apoi culoarul cu arma — Verificaţi cu atenţie toate camerele Băiatul ar trebui să fie la etajul ăsta E prea târziu să mai mint acum Dar măcar atât îi datorez lui Day Le tai calea soldaţilor Fac repede în minte nişte calcule (Holul are puţin peste un metru şi douăzeci de centimetri în lăţime Dacă mă poziţionez în mijloc, pot să-i împiedic pe soldaţi să mă atace toţi odată şi astfel să-mi divizez oponenţii în două valuri mai mici, în loc de unul mare ) — Cancelarul vostru nu mă vrea moartă, mint eu Inima îmi bubuie în piept Lângă mine, laborantul priveşte scena cu ochi îngroziţi, neştiind ce să facă — Mă vrea vie, ca să fiu judecată Ştii asta — Ce minciuni mari aud dintr-o gură aşa de mică! Soldatul ridică arma Eu îmi ţin respiraţia — Dă-te din drum sau trag Dacă n-aş fi văzut uşoara ezitare de pe chipul lui, aş fi făcut aşa cum mi-a cerut Nu le-aş fi de niciun folos lui Day sau lui Eden împuşcată sau moartă Însă clipa lui de şovăială mi-a fost de-ajuns Ridic braţele încet şi cu grijă Şi nu-mi iau ochii de la el — Nu vrei să mă împuşti, îi spun Nici mie nu îmi vine să cred când aud cu câtă vehemenţă vorbesc Nu-mi tremură glasul deloc, în ciuda adrenalinei Picioarele, în schimb, îmi sunt puţin moi Încă nu mi-am recăpătat pe deplin echilibrul de pe urma experimentelor — Cancelarul vostru nu pare să fie un om care să ierte o greşeală Soldatul ezită din nou Nu ştie ce are de gând Cancelarul cu mine E nevoit să mă creadă Confruntarea se mai prelungeşte câteva secunde lungi Într-un sfârşit, individul trage o înjurătură şi lasă arma în jos — Luaţi-o, latră spre oamenii lui Să nu trageţi Pentru mine, întreaga lume dispare, cu excepţia duşmanului Instinctele mi se trezesc şi pun stăpânire pe mine „Hai să ne jucăm Nici nu ştiţi cu cine aveţi de-a face” Când soldaţii pornesc în goană către mine, toţi odată, îmi îndoi genunchii şi iau o poziţie marţială Îngustimea holului lucrează imediat în avantajul meu: în loc să fiu nevoită să mă bat cu cinci soldaţi odată, trebuie să dobor doar doi Mă las pe vine şi evit pumnul primului răcan, îmi smulg cuţitul de la bocanc şi-i tai gamba cu toată puterea Lama îi sfâşie fără efort atât cracul pantalonului, cât şi tendonul Militarul începe să urle Instantaneu, piciorul îi cedează şi atacatorul se prăbuşeşte pe podea, zvârcolindu-se Al doilea soldat care s-a repezit la mine se împiedică de primul şi cade şi el Îl pocnesc cu piciorul în faţă, de-şi pierde cunoştinţa, apoi sar peste el şi mă arunc spre al treilea inamic Care încearcă să-mi dea un pumn Îi blochez lovitura cu braţul, iar cu cealaltă mână îl pocnesc cu atâta forţă în nas, încât simt literalmente cum i se frâng oasele Soldatul se clatină, face un pas în spate şi cade pe podea în agonie, cu faţa îngropată în palme De trei am scăpat Avantajul surprizei s-a epuizat Ultimii doi militari mă atacă mai prudenţi Unul dintre ei urlă la microfon, cerând întăriri Mikhael începe să se furişeze prin spatele lor Deşi nu îndrăznesc să mă uit la el, îmi dau seama că probabil se duce să blocheze uşile care asigură accesul dinspre scară, astfel încât să nu mai poată ajunge la noi şi alţi soldaţi Unul dintre soldaţii rămaşi ridică arma şi o îndreaptă către picioarele mele Fac un salt şi îl lovesc, izbind cu bocancul ţeava armei chiar când omul apasă pe trăgaci Glonţul îmi zboară peste umăr O alarmă începe să urle prin sistemul de comunicaţie din întreaga clădire Scările sunt blocate şi semnalul de alertă a fost transmis în exterior Mai lovesc odată cu piciorul în arma soldatului, făcând-o să-l lovească cu putere peste faţă Individul rămâne năucit câteva secunde Mă răsucesc şi-i trag cu forţă un cot în maxilar Dar, în clipa următoare, ceva mă loveşte zdravăn în ceafă Văd stele verzi Mă clatin, cad într-un genunchi, chinuindu-mă să desluşesc lucrurile, căci nu mai văd aproape nimic Probabil că al doilea soldat m-a pocnit din spate Dau să-l lovesc, încercând să-i ghicesc poziţia, însă ratez şi cad din nou Prin ceaţa care mi s-a lăsat pe ochi, îl văd cum ridică patul armei şi dă să mă izbească iar „De la lovitura asta o să-mi pierd cunoştinţa” Încerc în van să mă rostogolesc şi să scap Dar lovitura nu mai vine Clipesc de câteva ori şi mă chinui să mă ridic în picioare Ce s-a întâmplat? Când vederea mi se mai limpezeşte, observ că ultimul soldat zace întins pe jos, iar laboranţii dau fuga să-i lege pe toţi atacatorii de mâini şi de picioare Deodată, mă trezesc înconjurată de o mulţime de oameni Aplecată deasupra mea stă Tess, palidă, slăbită şi respirând cu greutate, dar ţinând în mână puşca unuia dintre militarii căzuţi Nici n-am văzut când a ieşit din cameră Fata izbuteşte să-mi surâdă — Cu plăcere, îmi spune ea, întinzându-mi o mână ca să mă ajute să mă ridic Îi întorc zâmbetul Deşi tremur, Tess reuşeşte să mă ridice Când vede că mă clatin şi că de-abia mă ţin pe picioare, îmi oferă un umăr să mă sprijin Niciuna dintre noi nu-şi ţine prea bine echilibrul, dar măcar nu cădem — Domnişoară Iparis, strigă Mikhael, care aleargă spre noi, gâfâind Am reuşit să-l contactăm pe Elector, i-am spus că am găsit leacul Însă am primit şi un avertisment: trebuie să evacuăm clădirea Am fost anunţaţi că trucul cu falsa capitulare n-o să mai ţină mult şi că una dintre primele ţinte ale Coloniilor, care vor vrea să se răzbune, o să fie Un cutremur zguduie spitalul Cu toţii înlemnim pe loc Mă uit spre orizont; iniţial, am crezut că a fost un seism sau huruitul unui dirijabil care a trecut pe deasupra, însă acum îmi dau seama că e vorba despre o serie de cutremure care survin la intervale scurte şi regulate Nu e o mişcarea unui val seismic şi nici sunetul nu e acela înfundat şi constant al dirijabilelor în mişcare O secundă mai târziu, îmi dau seama că probabil au început să se declanşeze bombele de la bazele aeriene Fug la fereastră împreună cu Tess şi amândouă vedem nori strălucitori, în nuanţe de portocaliu şi cenuşiu, care se ridică în zare deasupra bazelor Mă cuprinde panica Înseamnă că Day a făcut anunţul Şi n-am nici cea mai vagă idee dacă a supravieţuit sau nu S-a terminat cu falsa noastră capitulare; s-a terminat cu perioada de armistiţiu A început bătălia finală pentru Republică 25 DAY Când aveam cincisprezece ani, am spart o bancă din Los Angeles, deşi paznicii de la intrarea din spate nu m-au crezut când le-am spus că pot face asta în zece secunde Cu o noapte înainte, am trecut mental în revistă, în cele mai mici detalii, planul băncii, notându-mi fiecare nişă, fiecare fereastră şi fiecare proeminenţă a clădirii şi estimând felul în care aveau să arate lucrurile la fiecare etaj Am aşteptat până când paznicii s-au schimbat, la miezul nopţii, şi apoi m-am strecurat la subsolul clădirii Acolo, am montat pe încuietoarea seifului un mic mecanism exploziv N-aş fi avut cum să dau spargerea noaptea fără să pornesc toate alarmele Însă a doua zi dimineaţă, când paznicii aveau să coboare la seif, să verifice inventarul, majoritatea alarmelor cu laser aveau să fie oprite Mi-am planificat intrarea în clădire de a doua zi în aşa fel încât să coincidă cu momentul inventarului În timp ce eu îi zgândăream pe paznicii de la intrarea din spate a băncii, cei din interior au coborât să deschidă uşa seifului Şi atunci mecanismul explozibil plasat de mine s-a activat În aceeaşi secundă, am sărit în clădire printr-o fereastră de la etajul doi, am coborât treptele spre subsol şi am pătruns în seif prin norul de fum şi praf, după care am ieşit din clădire legându-mă cu lanţurile care delimitau zonele de aşteptare şi aruncându-mă pe fereastră de la ultimul etaj Ar fi trebuit să mă fi văzut Acum, parcurgând rampele bazei aeriene în formă de piramidă şi îndreptându-mă, flancat de soldaţi inamici, către intrarea în primul dirijabil inamic în care am pătruns vreodată, derulez în minte vechea mea ispravă de la bancă şi mă cuprinde o dorinţă copleşitoare de a fugi Aş vrea să mă arunc într-o parte a aeronavei, să scap de militarii care mă escortează şi să mă pierd în sistemul de ventilaţie Studiez cu privirea dirijabilul şi încerc să stabilesc cele mai bune rute de evadare, cele mai apropiate ascunzători şi cele mai potrivite locuri de care să mă pot ancora în timpul căţărării Îndreptându-mă către aeronavă, mă simt expus şi vulnerabil Dar am mare grijă ca nimic din toate astea să nu se poată citi pe chipul meu Când ajung la intrarea în aeronavă şi doi locotenenţi mă invită înăuntru, pentru ca apoi să mă percheziţioneze în căutare de arme ascunse, nu fac altceva decât să le zâmbesc politicos Dacă marele Cancelar vrea să mă vadă intimidat, s-ar putea să fie dezamăgit Soldaţii nu-mi găsesc discurile micuţe, cât nişte monede, pe care le am cusute în bocanci Unul dintre ele e un reportofon Discuţia pe care urmează s-o port vreau s-o pot folosi împotriva Coloniilor, să pot s-o transmit întregului popor Celelalte discuri sunt nişte explozibili de calibru mic Afară, undeva dincolo de baza dirijabilului, ascunşi în umbra clădirii sunt Pascao şi mai mulţi Patrioţi Sper că oamenii sunt pregătiţi pentru semnalul meu Sper că stau cu urechile ciulite pentru ultima etapă din planul meu, sper că aşteaptă şi cască bine ochii E pentru prima dată când mă aflu într-o aeronavă în care pe pereţi nu există portrete ale Electorului În locul lor, intercalate printre steagurile albastre cu auriu, tăiate în coadă de rândunică, sunt reclame, monitoare înalte cât peretele, pe care rulează reclame la absolut orice: de la mâncare şi electronice până la case Mă cuprinde un sentiment inconfortabil de déjà-vu, îmi amintesc de momentul în care eu şi June am ajuns din întâmplare în Colonii; dar când locotenenţii se uită la mine, nu fac decât să ridic din umeri la ei şi să-mi ţin privirea în jos Trecem dintr-un coridor într-altul, urcăm două rânduri de scări şi, într-un sfârşit, sunt condus într-o încăpere largă Rămân o clipă pe loc, fiindcă nu ştiu ce trebuie să fac Spaţiul pare a fi un soi de punte de observaţie – are o fereastră de sticlă lungă, prin care văd Los Angeles-ul Un bărbat stă singur lângă fereastră Lumina oraşului îi pictează silueta în negru Individul îmi face semn cu mâna să mă apropii — Ah, în sfârşit ai ajuns! exclamă el Instantaneu, recunosc vocea mieroasă şi persuasivă a Cancelarului Tipul nu arată nici pe departe aşa cum mi-am închipuit: e scund şi firav, fragil chiar, are părul grizonant şi a început să chelească puţin, iar vocea îi e prea mare pentru un trup aşa de mic Stă cu umerii puţin aduşi în faţă şi pare gârbovit, iar pe alocuri pielea lui e subţire şi străvezie, parcă ar fi făcută din pergament şi, dacă aş atinge-o, s-ar face fărâme Nu pot să-mi ascund surpriza Ăsta e omul care conduce corporaţii precum DesCon, care ameninţă şi intimidează o întreagă naţiune şi poartă negocieri cu o precizie manipulatoare? Sincer să fiu, înfăţişarea Cancelarului e puţin cam dezamăgitoare La prima vedere, nu-mi pare deloc ameninţător, dar apoi mă uit mai bine la ochii lui Şi în ei îl recunosc pe Cancelarul cu care am purtat discuţii Ochii individului calculează, analizează şi deduc lucruri într-un mod care îmi îngheaţă sângele în vine În plus, au ceva incredibil de anormal Deodată, îmi dau seama ce e în neregulă cu ei Sunt nişte ochi mecanici — Ei, nu sta acolo, îmi spune conducătorul Coloniilor Vino încoace Bucură-te de privelişte împreună cu mine, fiule De aici o să-ţi faci anunţul E un punct de observaţie excelent, nu? De-abia mă abţin să nu-i spun că priveliştea ar fi cu siguranţă mult mai frumoasă dacă n-ar fi obturată de toate dirijabilele Coloniilor, dar reuşesc să mă stăpânesc şi fac aşa cum mi s-a cerut Când mă opresc lângă el, Cancelarul surâde, iar eu mă străduiesc din răsputeri să nu mă holbez la ochii lui falşi — Ei, ia uită-te la tine: eşti numai tinereţe şi prospeţime! Cancelarul mă bate cu palma pe umăr — Să ştii că ai făcut ce trebuia venind încoace Se uită apoi înspre oraş — Vezi toate astea? Ce sens ar fi avut să rămâi loial faţă de aşa ceva? Acum ai devenit de-al nostru şi nu va mai trebui să suporţi legile strâmbe ale Republicii Vă vom trata pe tine şi pe fratele tău atât de bine, încât o să te întrebi de ce ai ezitat să ni te alături Cu coada ochiului, trec în revistă toate posibilele căi de evadare — Ce se va întâmpla cu oamenii din Republică? Cancelarul îşi duce un deget la buze, prefăcându-se că meditează la întrebarea mea — Din păcate, Senatorii nu vor fi prea încântaţi de situaţia asta Cât despre Elector mă rog, o ţară nu poate avea decât un singur conducător, iar eu sunt deja aici Individul întoarce spre mine un zâmbet care pare aproape blând, în totală contradicţie cu vorbele pe care le-a rostit — Eu şi Electorul ne asemănăm mai mult decât crezi Niciunul dintre noi nu e crud Suntem practici, atâta tot Şi ştii cât de dificil poate să fie să decizi soarta unor trădători Simt un fior pe şira spinării — Şi cei trei Princeps-Elecţi? insist eu Şi Patrioţii? Cu ei ce o să se întâmple? Ţii minte că am căzut de acord asupra sorţii lor, nu? Cancelarul încuviinţează din cap — Sigur că ţin minte Day, există lucruri pe care o să le înveţi despre oameni şi societate când o să te mai maturizezi Uneori, pur şi simplu nu poţi să fii blând Dar nu ai de ce să-ţi faci griji Te asigur că domnişoara Iparis nu va păţi nimic Am stabilit deja să o iertăm de orice acuzaţie de dragul tău, dat fiind c-o să ne ajuţi Aşa cum ai spus: asta ne-a fost înţelegerea, iar eu nu-mi încalc cuvântul dat Ceilalţi doi Princeps-Elecţi vor fi executaţi împreună cu Electorul Executaţi Aşa, fără nicio ezitare Mi se face greaţă când îmi amintesc de tentativa de asasinat asupra lui Anden, pe care am dejucat-o De data asta, tânărul Elector s-ar putea să nu mai aibă la fel de mult noroc — Numai s-o cruţi pe June, reuşesc eu să îngaim, şi să nu te atingi de Patrioţi şi de fratele meu Dar tot nu mi-ai răspuns la prima întrebare Ce se va întâmpla cu locuitorii Republicii? Cancelarul, se apropie de mine, sfredelindu-mă cu privirea — Spune-mi, Day, tu crezi că masele au dreptul să ia decizii pentru o întreagă naţiune? Întorc capul spre oraş E o distanţă mare de aici şi până jos, la baza dirijabilului; va trebui să găsesc o metodă ca să-mi reduc viteza — Legile care afectează o întreagă naţiune îi afectează şi pe indivizii naţiunii respective, nu? îi răspund, ca să-l aţâţ Sper că reportofonul înregistrează totul — Aşa că mi se pare evident că oamenii au dreptul să contribuie la deciziile politice Cancelarul înclină capul — Un răspuns corect Însă corectitudinea nu face naţiunile puternice, nu-i aşa, Day? Am citit şi eu relatări istorice despre naţiuni în care toţi indivizii beneficiau de un start egal în viaţă, în care toţi indivizii contribuiau la binele ţării şi nimeni nu era mai sărac sau mai bogat decât celălalt Crezi că sistemul ăsta a funcţionat? Cancelarul clatină din cap — Nu când e vorba de oameni, Day Ăsta e un lucru pe care o să-l înveţi când o să mai creşti Oamenii, prin natura lor, sunt nedrepţi, incorecţi şi dedaţi la înşelătorii Trebuie să ai grijă – trebuie să găseşti o cale ca să-i faci să creadă că le îndeplineşti toate dorinţele Masele nu se pot guverna singure Au nevoie de ajutor Nu ştiu ce e mai bine pentru ele Ce se va întâmpla cu oamenii din Republică, mă întrebi? Ei bine, Day, o să-ţi spun Cei mai mulţi vor fi încântaţi să fie integraţi în sistemul nostru Vor şti tot ce trebuie să ştie, iar noi ne vom asigura că vor fi folosiţi cât mai bine Totul va merge ca uns — Tot ce trebuie să ştie? — Da Cancelarul îşi duce mâinile la spate şi îşi ridică bărbia — Tu chiar crezi că oamenii sunt capabili să ia singuri decizii? Ce lume înfricoşătoare! Oamenii nu ştiu întotdeauna ce vor cu-adevărat Tu, Day, înţelegi asta mai bine decât oricine De-asta ai făcut atunci, cu mult timp în urmă, anunţul că-l susţii pe Elector şi de-asta vei face anunţul de azi Conducătorul Coloniilor înclină puţin capul într-o parte în timp ce vorbeşte — Faci ceea ce trebuie făcut Faci ce trebuie făcut Parcă e ecoul filosofiei susţinute de fostul Elector al Republicii, parcă e ecoul a ceva ce nu se schimbă niciodată, indiferent de ţara în care mă aflu La suprafaţă, doar încuviinţez din cap, însă în sinea mea simt o ezitare iscată din senin: nu ştiu dacă să-mi mai duc planul la bun sfârşit „Îţi întinde o capcană”, îmi reamintesc singur, pierdut în lupta asta interioară „Tu nu eşti precum Cancelarul Tu lupţi pentru popor Tu lupţi pentru ceva adevărat Nu-i aşa?” Trebuie să ies de-aici, să scap înainte ca individul să reuşească să mă manipuleze Muşchii mi se încordează Sunt gata să fac anunţul Din colţul ochiului, studiez încăperea — Ei, îi spun crispat, hai să termin odată cu chestia asta — Mai mult entuziasm, băiete, mă admonestează Cancelarul, ţâţâind din buze în semn de falsă dezaprobare Ne aşteptăm să fii cât mai convingător când îţi prezinţi punctul de vedere în faţa oamenilor, adaugă el, sfredelindu-mă cu privirea Încuviinţez cu o mişcare din cap Fac un pas în faţă, înspre fereastră şi las doi soldaţi să-mi pună microfonul, astfel încât anunţul să fie transmis de la bordul dirijabilului Deodată, pe geam e proiectată o imagine video live, transparentă, cu mine în prim-plan Tot corpul îmi e străbătut de fiori Camera e plină de soldaţi ai Coloniilor Cancelarul s-a asigurat că, dacă nu procedez întocmai cum vrea el, nu o să scap cu viaţă şi, probabil, nici cei dragi mie S-a terminat Din clipa asta, nu mai am cum să dau înapoi — Cetăţeni au Republicii, încep eu anunţul Azi mă aflu aici alături de Cancelarul Coloniilor, la bordul dirijabilului său Am un mesaj pentru voi toţi Vocea îmi sună răguşită, aşa că trebuie să îmi dreg glasul înainte să continui Când îmi mişc degetele de la picioare, simt două dintre discurile explozibile de pe tălpile bocancilor, ca pe nişte mici umflături Sunt gata pentru următoarea mişcare Sper din suflet ca simbolurile pe care eu, Pascao şi ceilalţi Alergători le-am lăsat prin tot oraşul să-şi fi făcut efectul, sper că oamenii sunt pregătiţi — Am trecut prin multe împreună, îmi reiau discursul Dar puţine lucruri ne-au pus la încercare mai mult decât evenimentele care au avut loc în Republică în ultimele luni Credeţi-mă, ştiu Faptul că a trebuit să ne obişnuim cu un nou Elector, că am avut parte de atâtea schimbări În plus, după cum ştiţi cu toţii de-acum, eu nici nu m-am simţit prea bine Ca o confirmare, tâmplele îmi zvâcnesc de durere Vocea mea răsună în tot oraşul cu ajutorul proiecţiei video transmise de zeci de dirijabile coloniste şi sutele de JumboTron-uri din Los Angeles Trag adânc aer în piept, de parcă asta ar fi ultima dată când le vorbesc oamenilor — Probabil că nu vom avea niciodată ocazia să ne întâlnim faţă în faţă Dar eu vă cunosc Voi m-aţi învăţat toate lucrurile bune din viaţa mea, de la voi am învăţat că a fost bine că am luptat pentru familia mea atâţia ani Sper că persoanele dragi vouă vor avea parte numai de lucruri minunate, sper că vor putea să-şi trăiască viaţa fără să sufere, aşa cum au suferit oamenii dragi mie Aici fac o pauză Mă uit la Cancelar, iar el înclină din cap, îndemnându-mă să continui Inima îmi bate aşa de tare în piept, încât abia dacă-mi aud vocea — Coloniile au multe să vă ofere, zic eu mai departe, cu o voce din ce în ce mai puternică Aeronavele lor sunt acum pe cerul nostru Nu va mai trece mult până când veţi vedea steagurile Coloniilor fluturând deasupra caselor voastre şi deasupra şcolilor la care merg copiii voştri Cetăţeni ai Republicii, am un ultim mesaj pentru voi, înainte să ne luăm la revedere unii de la alţii A sosit clipa Picioarele mi se încordează şi-şi schimbă poziţia aproape imperceptibil Cancelarul priveşte tot înainte — Republica e slăbită şi învinsă Închid ochii şi strâng pleoapele cu putere — Dar e ţara voastră Luptaţi pentru ea Asta e casa voastră, nu a lor În aceeaşi secundă în care văd furia oarbă de pe chipul Cancelarului, sar din locul unde mă aflu şi lovesc cu picioarele, cât de tare pot, în geamul ferestrei Soldaţii Coloniilor se reped la mine Izbesc cu bocancii în geam – discurile explozibile încastrate în tălpi scot două pocnituri scurte, iar picioarele îmi tremură Geamul se sparge Iar acum sunt în aer, plutind în gol Ridic braţele şi mă prind de marginea de sus a ferestrei sparte Un glonţ trece pe lângă mine Dinăuntru încep să se audă urletele furioase ale Cancelarului Presupun că după isprava asta nu-şi vor mai bate capul să mă ţină în viaţă Toată adrenalina se revarsă în mine într-un val uriaş de căldură Mă târăsc în sus, prin aerul serii N-am timp de pierdut Şapca ameninţă să-mi zboare de pe cap Rămân o clipă atârnat de marginea ferestrei şi încerc să mi-o potrivesc mai bine Ultimul lucru de care am nevoie acum e să-mi zboare părul în vânt, pentru că aşa m-ar putea zări oricine de la sol Când palele de vânt se mai potolesc puţin, mă ridic cu totul şi mă prind de cadrul ferestrei Măsor din priviri distanţa până la următoarea fereastră Apoi fac saltul Mă agăţ cu mâinile de pervazul celeilalte ferestre Cu mari dificultăţi, izbutesc să mă trag în sus Din cauza efortului, gâfâi Niciodată nu aş fi avut problema asta în urmă cu un an Când ajung la a patra fereastră, aud o pocnitură înfundată Apoi prima explozie Întreaga aeronavă se cutremură E cât pe ce să cad şi, când mă uit în jos, văd o minge în nuanţe de portocaliu şi cenuşiu care explodează acolo unde dirijabilul e andocat în baza piramidală Patrioţii au intrat în acţiune Urmează o a doua explozie De data asta, aeronava scârţâie uşor şi se înclină spre est Strâng din dinţi şi încerc să mă grăbesc Piciorul îmi alunecă pe pervazul unei ferestre chiar când o pală de vânt mătură zona în care mă aflu Aproape că-mi pierd echilibrul Preţ de o clipă, piciorul mi se leagănă periculos în gol — Haide, mă cert singur Asta zici tu că e escaladă? Întind un braţ cât de sus pot şi reuşesc să mă prind de următoarea fereastră, înainte ca picioarele să-mi cedeze complet Efortul îmi trimite un junghi surd în ceafă Nu, nu acum Oricând, numai acum nu Degeaba Simt cum mă apucă migrena Dacă începe chiar acum, o să mă doară atât de tare, încât cu siguranţă o să mă prăbuşesc în gol şi o să mor Disperat, încep să urc şi mai repede Piciorul îmi alunecă iar pe marginea ferestrei din capătul de sus al aeronavei Îmi recapăt echilibrul chiar în ultima secundă şi mă prind de marginea punţii superioare Chiar atunci, durerea devine insuportabilă O durere crâncenă, care mă orbeşte Rămân atârnat acolo, ţinându-mă agăţat cu ultimele puteri Mă lupt cu agonia care ameninţă să mă distrugă Încă două explozii urmează după primele două în succesiune rapidă; acum dirijabilul scârţâie şi geme Încearcă să decoleze şi să se desprindă de bază, dar nu reuşeşte să facă altceva decât să se zgâlţâie Dacă liderul Coloniilor mă prinde acum, mă omoară cu mâinile lui Undeva, în depărtare, aud sunetul unei sirene Soldaţii de pe puntea superioară probabil că ştiu de-acum că mă îndrept spre ei şi vor fi pregătiţi să mă întâmpine Gâfâi „Deschide ochii”, îmi ordon singur „Trebuie să-i deschizi” Prin vălul înceţoşat al lacrimilor, văd o frântură din puntea superioară şi soldaţi care aleargă Strigătele lor răsună pe toată puntea Preţ de o clipă, uit din nou unde sunt, ce fac, ce misiune am Senzaţia asta de dezorientare îmi întoarce stomacul pe dos şi trebuie să fac un efort ca să nu vomit „Gândeşte, Day Ai mai fost în situaţii critice şi înainte de asta” Memoria mi se împăienjeneşte Oare de ce sunt aici, sus? În sfârşit, mintea mi se limpezeşte: trebuie să găsesc o cale să cobor până la baza aeronavei Apoi îmi amintesc de lanţurile metalice care delimitează puntea şi care au fost incluse în planul iniţial Ridic ochii spre cel mai apropiat lanţ Cu un efort imens, întind mâna şi dau să-l prind Însă prima dată, ratez Soldaţii m-au văzut acum şi câţiva se îndreaptă în goană spre mine Strâng din dinţi şi mai fac o încercare De data asta, reuşesc să ating lanţul Îl prind cu amândouă mâinile şi trag de el cu putere Lanţul se desprinde din cârligele de susţinere Ţinându-mă de el, mă arunc în gol Sper din suflet că lanţul ăsta poate să-mi susţină greutatea Lanţul se desprinde din cârligele de susţinere cu un cor de pocnituri, iar eu încep să cad cu o viteză ameţitoare Din cauza durerii din ceafă, risc să nu mă mai pot ţine de lanţ Mă agăţ de el cu ultima fărâmă de putere Părul îmi flutură pe lângă tâmple, probabil că mi-a căzut şapca Iar eu, la rândul meu, cad, cad şi tot cad Lumea trece pe lângă mine cu viteza luminii Printre palele de vânt care mă izbesc, mintea mi se luminează încetul cu încetul Dintr-odată, chiar când am ajuns în partea de jos a dirijabilului, verigile lanţului se rup la mijloc Sunt împins într-o parte şi, cu răsuflarea tăiată, izbutesc să mă prind cu ambele mâini de bucata de lanţ rămasă Mă ţin de ea cu toată puterea în vreme ce mă balansez în lungul capătului de jos al aeronavei Baza piramidală e suficient de aproape de picioarele mele încât să sar pe ea, dar viteza ar fi prea mare Mă balansez mai aproape de dirijabil şi-mi înfig călcâiele bocancilor în peretele de oţel Glisez aşa, cu un scrâşnet prelung şi sonor În sfârşit, bocancii încep să prindă aderenţă, dar forţa mişcării mă răsuceşte şi mă aruncă în spirale Mă lupt să mă reechilibrez Înainte să reuşesc însă, lanţul se rupe de tot şi mă prăbuşesc pe partea exterioară a bazei piramidale Impactul îmi taie răsuflarea Alunec pe pereţii netezi şi înclinaţi preţ de câteva secunde, până când bocancii reuşesc să adere din nou la suprafaţa piramidei În sfârşit, mă opresc, plin de vânătăi şi fără vlagă Sunt convins că soldaţii mă vor ciurui cu gloanţe, căci stau lipit de peretele bazei, într-o poziţie vulnerabilă Pascao şi ceilalţi Patrioţi trebuie să-şi fi dat de-acum seama că am acţionat conform planului şi vor porni să detoneze bombele din toate bazele navale Trebuie să plec de pe piramidă înainte să fiu ars de viu Gândul ăsta îmi umple mintea şi-mi dă forţa de care am nevoie ca să mă ridic Fără să pierd vremea, mă las să alunec pe o parte a bazei Sub mine, văd deja soldaţii inamici care aleargă să mă oprească Sunt cuprins de deznădejde Fir-ar al dracului! N-am cum să trec de ei la timp Şi totuşi, nu mă opresc Trebuie să mă îndepărtez de locul în care va avea loc explozia Am ajuns la câţiva zeci de metri deasupra solului Soldaţii încearcă să se caţere ca să pună mâna pe mine Mă încordez, mă ridic pe vine şi o iau la fugă de-a lungul peretelui înclinat N-o să reuşesc În secunda în care gândul ăsta îmi trece prin minte, ultimele două explozii răbufnesc sub dirijabil Un muget asurzitor, venit de deasupra mea, cutremură pământul Când mă uit în spate, văd un glob de foc uriaş ridicându-se din partea superioară a docului, unde e ancorat dirijabilul Flăcări portocalii izbucnesc din toate piramidele Detonarea s-a făcut la unison Rezultatul e absolut uluitor Mă uit repede înapoi, la soldaţii care fugeau după mine S-au oprit pe loc, şocaţi de ceea ce văd O altă erupţie asurzitoare se declanşează deasupra noastră, iar cutremurul ne aruncă pe toţi din picioare Mă zbat să-mi regăsesc echilibrul pe peretele înclinat „Mişcă-te, mişcă-te, mişcă-te!” Mă târăsc împleticindu-mă pe ultimii metri ai peretelui şi cad în genunchi pe pământ Lumea se învârte cu mine Nu aud nimic altceva decât strigătele soldaţilor şi mugetul infernului care luminează bazele navale Cineva pune mâna pe mine Mă zvârcolesc să mă eliberez, dar nu mai am niciun strop de putere Brusc, mi se dă drumul şi, lângă mine, aud o voce familiară Mă răsucesc surprins „Cine e ăsta? Pascao Îl cheamă Pascao” Ochii lui cenuşii şi strălucitori licăresc spre mine Alergătorul mă prinde de mână şi mă îndeamnă să fug — Mă bucur să te văd în viaţă Dar hai să nu ne forţăm norocul 26 JUNE Din clădirea Bank Tower, din centrul Los Angeles-ului, văd norii uriaşi de flăcări portocalii care luminează bazele navale din lungul coastei Exploziile sunt enorme, trimit în zare o lumină orbitoare şi răsună prin aer cu o forţă care zguduie ferestrele turnului chiar sub ochii mei Personalul spitalului se foieşte împrejurul meu într-o agitaţie totală Laboranţii îi pregătesc pe Tess şi pe Eden pentru evacuare Primesc un apel de la Pascao — L-am recuperat pe Day, strigă Alergătorul Ne vedem afară De uşurare, simt cum mi se înmoaie genunchii „E viu A scăpat” Arunc un ochi în camera lui Tess, care stă într-un scaun cu rotile, şi-i fac semn că totul a mers bine Tess se înseninează la faţă, chiar şi în starea de slăbiciune în care se află Vă că umbra care înghiţise turnul se pune în mişcare; dirijabilul care staţiona deasupra noastră pleacă să se alăture bătăliei Ca şi cum exploziile noastre ar fi deranjat un cuib de viespi, zeci de avioane cu reacţie duşmane decolează de pe puntea aeronavei, ca şi de pe punţile dirijabilelor distruse, aflate în depărtare Avioanele se aranjează în formaţii „Grăbeşte-te, Antarctica Te implor!” O iau la fugă Părăsesc etajul la care se află laboratorul şi cobor scările până în holul de la intrare Peste tot e haos Soldaţi republicani aleargă pe lângă mine ca o ceaţă mişcătoare, alţii se postează lângă uşa de la intrare ca să împiedice pe oricine ar încerca să pătrundă în Bank Tower — În spitalul ăsta accesul e interzis! latră unul dintre ei Duceţi răniţii pe trotuarul de vizavi Clădirea se evacuează! Pe monitoarele înşirate în lungul holului rulează scene cu soldaţi republicani pe străzi, încleştaţi în luptă cu trupele inamice şi, spre surprinderea mea, civili republicani înarmaţi cu orice obiect au găsit la îndemână, alăturându-se armatei ca să stăvilească înaintarea Coloniilor Străzile sunt în flăcări În partea de jos a monitoarelor curge următorul text scris cu litere mari şi ameninţătoare: TOŢI SOLDAŢII REPUBLICANI SĂ RENUNŢE LA CAPITULARE TOŢI SOLDAŢII REPUBLICANI SĂ RENUNŢE LA CAPITULARE La vederea acestei scene, mă crispez, deşi e exact ce ne-am dorit Afară, zgomotul luptelor mă asurzeşte Avioane de vânătoare urlă pe deasupra capetelor noastre, în vreme ce altele planează direct peste Bank Tower, gata să apere cea mai înaltă clădire din LA dacă – sau mai degrabă când – Coloniile vor încerca s-o atace Văd formaţii similare şi deasupra altor construcţii importante din centru — Haide, Day, bolborosesc singură, cercetând cu privirea străzile din apropiere, uitându-mă după coama blond-argintie a prietenului meu sau după ochii pali ai lui Pascao Un cutremur intens zdruncină pământul O altă minge de flăcări portocalii explodează în spatele câtorva şiruri de clădiri, apoi o pereche de avioane din Colonii trec în viteză pe lângă ele, urmate la mică distanţă de un avion republican Zgomotul e atât de puternic, încât îmi acopăr urechile cu palmele până când aeronavele au trecut — June? Vocea lui Pascao îmi răsare în casca din ureche, dar abia dacă-l aud — Aproape am ajuns Unde eşti? — În faţă la Bank Tower, îi strig ca să acopăr zgomotul — Trebuie să evacuăm zona, îmi răspunde el imediat Am primit ceva informaţii de la Hackeri Coloniile vor să atace clădirea în cel mult o oră Ca la un semnal, un avion cu reacţie inamic trece vuind în viteză, iar o secundă mai târziu, o explozie enormă zguduie vârful blocului-turn Soldaţii din jurul meu încep să urle avertismente: sticla de la etajele superioare se prăbuşeşte Fac un salt înapoi, adăpostindu-mă lângă uşă Bucăţi din clădire plouă peste noi ca o furtună teribilă, strivind jeepuri şi pulverizându-se în milioane de fragmente — June? aud iar vocea lui Pascao, care, în mod clar, e alarmat June! Eşti bine? — Da! îi strig Imediat ce vă zăresc, o să ajut cu evacuarea Pe curând! Şi închei apelul Trei minute mai târziu, îi zăresc, în sfârşit, pe Day şi pe Pascao îndreptându-se spre Bank Tower, răzbind cu greu prin puhoiul de civil care părăsesc zona şi de soldaţi care se grăbesc să apere străzile Băieţii se împiedică de mormanele de moloz Pornesc în fugă spre Day, care şi-a lăsat aproape toată greutatea pe umărul bun al lui Pascao — E vreunul dintre voi rănit? îi întreb — Eu sunt bine, dar de el nu sunt aşa de sigur, spune Pascao, făcând semn din cap spre Day Cred că, mai mult decât orice, e rupt de oboseală Trec celălalt braţ al lui Day pe după umărul meu Împreună cu Pascao îl ajut să meargă până în holul unei clădiri aflate la câteva străzi distanţă de blocul-turn şi de piaţa cufundată în haos şi plină de moloz Înăuntru, medicii aleargă agitaţi printre şirurile de soldaţi întinşi pe jos — Se evacuează turnul, le explic băieţilor în timp ce, cu grijă, îl aşezăm şi pe Day pe jos Prietenul meu se schimonoseşte de durere, deşi nu văd să aibă vreo rană — Stai liniştit, îi spun când îşi ridică privirea îngrijorată spre mine Eden şi Tess sunt evacuaţi chiar acum — Şi tu ar trebui să pleci, vine replica lui Lupta abia a început — Dacă-ţi spun să nu-ţi mai faci griji, vrei, te rog, să mă asculţi? Răspunsul meu îi aduce un zâmbet amuzat pe faţă — Vin antarcticanii să ne ajute? mă întreabă el I-ai spus lui Anden despre leac — Calmează-te, îl întrerup Ai grijă de el, îi spun eu lui Pascao, ridicându-mă în picioare Mă duc înapoi la blocul-turn să ajut la evacuare O să le zic să-l aducă pe Eden aici Pascao încuviinţează repede din cap Eu mai arunc o ultimă privire spre Day, după care ies în grabă Un şuvoi de oameni părăseşte clădirea Bank Tower Toată lumea e flancată de soldaţi republicani Unii dintre evacuaţi sunt în scaune cu rotile sau se sprijină în cârje, alţii sunt legaţi pe tărgi împinse de echipe de medici Soldaţi republicani latră ordine la ei, cu armele ridicate şi muşchii încordaţi Trec în goană pe lângă ei şi mă îndrept către intrarea în bloc Înăuntru, îmi croiesc drum către scări prin marea de oameni Încep să urc treptele câte două odată până când, în sfârşit, ajung la etajul la care se află laboratorul Uşa de la intrare a fost proptită cu ceva ca să stea deschisă, iar o asistentă îi îndrumă pe oameni către lift Mă duc la asistentă şi o prind de braţ Femeia se întoarce speriată către mine — Princeps-Elect, reuşeşte să murmure ea, grăbindu-se să încline capul Ce faceţi — Eden Bataar Wing, îi spun pe nerăsuflate E gata de plecare? — Fratele lui Day? mă întreabă femeia Da, da, e în camera lui Am făcut pregătiri ca să-l transportăm în condiţii cât mai bune Încă are nevoie de scaunul cu rotile, dar — Şi Tess? Fata care era în carantină? — Ea a plecat deja, coboară chiar acum la parter Nu mai aştept ca asistenta să-şi termine explicaţia şi-o iau la goană; trec prin sala principală a laboratorului, apoi spre coridor Chiar în capăt, văd doi doctori împingând căruciorul lui Eden Băiatul pare inconştient, se odihneşte sprijinit pe perna care i-a fost aşezată între cap şi spătarul scaunului Fruntea îi e scăldată de sudoare Le dau instrucţiuni doctorilor unde să-l ducă şi cu toţii ne grăbim spre lift — O să-l vedeţi pe Day acolo Ţineţi-l cu fratele lui O nouă explozie zguduie clădirea, aruncându-ne pe jumătate dintre noi în genunchi Unii doctori ţipă Din tavan începe să plouă cu praf, făcându-ne să lăcrimăm Îmi deschei haina, o scot de pe mine şi o arunc peste Eden, ca să-l protejez — Lăsaţi liftul, le spun doctorilor gâfâind şi pornind imediat către scări Putem să-l ducem în braţe până jos? Una dintre asistente îl ridică pe Eden cu grijă şi îl strânge la piept O luăm în grabă pe scări Praful continuă să ne plouă în cap, iar de afară răsună strigăte, împuşcături şi explozii Ieşim în fugă în întunericul luminat de focul bătăliei Nici până acum nu am primit vreun apel de la Anden Ne oprim o clipă în dreptul intrării Îmi plimb privirea de la un acoperiş la altul în timp ce evacuaţii trec pe lângă noi şi printre soldaţii republicani Unul dintre soldaţi mă recunoaşte şi vine repede la mine, salutându-mă grăbit înainte să mi se adreseze — Princeps-Elect! Mergeţi în adăpostul de alături cât de repede puteţi O să trimitem un jeep care să vă ducă la Elector — Nu Rămân aici, zic eu, clătinând din cap cu hotărâre O scânteie de pe un acoperiş mă face să ridic ochii Instantaneu, cu toţii ne cocoşăm când un glonţ se înfige în copertina de deasupra intrării Pe acoperişuri sunt trăgători ai Coloniilor Mai mulţi soldaţi republicani îşi îndreaptă armele spre ei şi deschid focul Militarul cu care am vorbit mai devreme îmi pune o mână pe umăr — Atunci plecaţi de-aici, îmi strigă el, făcându-ne semne disperate cu mâna Asistenta care îl cară în braţe pe Eden face câţiva paşi în faţă, uitându-se îngrozită la acoperişuri Întind o mână şi o opresc — Nu încă, îi spun Stai aici puţin Doar două secunde mai târziu, un glonţ îl nimereşte pe unul dintre evacuaţi Sângele ţâşneşte şi oamenii din jurul lui o rup la fugă, umplând văzduhul cu urlete Cercetez iar acoperişurile, cu inima bubuindu-mi în piept Într-un sfârşit, unul dintre soldaţii republicani îl ocheşte pe trăgător şi văd un corp în uniforma Coloniilor căzând de pe acoperişul unei clădiri învecinate Îmi feresc privirea înainte ca trupul să se izbească de pământ, dar tot mi se face greaţă Cum să-l ducem pe Eden de-aici în siguranţă? — Stai aici, îi ordon asistentei care-l ţine în braţe pe copil Chem la mine patru soldaţi republicani — Foc de acoperire Mă duc acolo, sus Îi fac semn unuia dintre militari să-mi dea arma de la centură, iar el mi-o înmânează fără ezitare Pornesc prin mulţime, croindu-mi drum spre clădirile din apropiere Încerc să imit mişcările relaxate pe care Day şi Pascao le au în jungla asta urbană În vreme ce evacuarea haotică îşi urmează cursul şi soldaţii din cele două tabere să înfruntă, grăbesc pasul înspre umbra unei alei înguste, unde încep să escaladez zidul blocului Sunt mică, îmbrăcată în haine închise la culoare şi singură Soldaţii inamici nu se vor aştepta să urc pe aici Recapitulez în minte toate lecţiile despre trasul la ţintă pe care le-am învăţat Dacă pot să-i induc în eroare pe soldaţii Coloniilor, evacuaţii vor avea şanse mai mari să ajungă la adăpost teferi Chiar în clipa în care mă gândesc la asta, un alt avion din Colonii trece în viteză pe deasupra capului meu şi un nor uriaş de flăcări roşii erupe pe Bank Tower Un avion republican îl urmăreşte îndeaproape, trăgând în el Mă uit la avionul nostru şi văd că reuşeşte să-l nimerească pe cel din Colonii şi să-i aprindă unul dintre motoare, astfel că aeronava inamică se apleacă nebuneşte pe o parte, lăsând în urma ei o trâmbă de fum negru Scena e urmată de un muget asurzitor; probabil că avionul din Colonii s-a prăbuşit câteva străzi mai încolo Mă uit din nou la blocul-turn în flăcări Nu avem mult timp la dispoziţie Clădirea o să se prăbuşească Strâng din dinţi şi continui să escaladez peretele cât de repede pot Ce bine era să fiu un Alergător la fel de bun ca Day şi Pascao! În sfârşit, ajung în dreptul ultimului etaj De aici am o bună perspectivă asupra câmpului de bătaie de dedesubt Bank Tower e asediat şi din cer, şi de la sol, acolo unde sute de soldaţi republicani luptă pe străzi să stăvilească înaintarea unui şuvoi neîntrerupt de soldaţi duşmani Pacienţi şi medici deopotrivă continuă să iasă din blocul-turn şi să parcurgă strada înspre adăpostul improvizat, împreună cu oficialii guvernamentali de la etajele superioare Mulţi dintre aceştia din urmă sunt complet acoperiţi cu praf alb şi sânge Arunc un ochi peste marginea acoperişului Nici urmă de lunetist Sar pe terasa clădirii, având grijă să rămân în umbră Strâng pistolul în mână cu atâta putere, că abia îmi mai simt degetele Cercetez atentă acoperişurile din zona de pericol aflată în lungul traseului către adăpost şi, într-un final, descopăr câţiva soldaţi din Colonii pe acoperişul unei clădiri alăturate: ţintesc militarii republicani care conduc operaţiunea de evacuare Mă îndrept fără zgomot spre ei Pe primul îl anihilez rapid, îl ţintesc din spate, trăgând cu ochiul peste marginea clădirii Parcă îl simt pe Metias ghidându-mi arma, asigurându-se că îl împuşc pe soldat undeva unde rana să nu-i fie fatală Când omul se prăbuşeşte cu un urlet înfundat, care se pierde în haosul general, dau fuga la el, îi înşfac arma şi-o arunc peste buza acoperişului Apoi îl pocnesc peste faţă suficient de tare încât să-şi piardă cunoştinţa şi îmi îndrept privirea spre următorului soldat Pun mâna pe casca din ureche şi-mi pornesc microfonul — Spune-i asistentei să aştepte, îi şuier grăbită soldatului de la Bank Tower O să vă fac semn când Nu mai apuc să-mi termin fraza O explozie mă aruncă pe burtă Când deschid ochii şi mă uit peste marginea acoperişului, văd că toată strada e acoperită de cenuşă şi praf Bombe cu praf? Prin perdeaua de fum şi colb, evacuaţii aleargă panicaţi înspre adăpost, rupând rândurile soldaţilor republicani care îi flancau şi ignorându-le în totalitate strigătele Lunetiştii Coloniilor au vizoare la ochi Probabil că aşa se explică faptul că reuşesc să vadă ceva prin tot fumul ăsta Trag în mulţimea de jos, împrăştiind civilii în toate direcţiile Mă uit disperată spre blocul-turn Unde e Eden? Alerg spre următoarea ţintă şi îl dobor pe soldat în acelaşi mod ca şi pe cel de dinainte Încă un lunetist anihilat Îmi aţintesc privirea asupra celui de-al treilea, dar trag o înjurătură când constat că am rămas fără muniţie Când să plec de acolo, ceva sclipeşte pe un alt acoperiş Încremenesc Nu departe de mine, pe o clădire mai înaltă stă chircită doamna comandant Jameson Un fior mă cutremură din cap până-n picioare când văd că are o puşcă în mână Nu Nu Doamna comandant ţinteşte soldaţii republicani Soldatul şi glonţul Inima îmi stă în loc, căci Jameson zăreşte ceva care-i trezeşte interesul Ocheşte ţinta cea nouă aflată la sol Urmăresc cu ochii cătarea armei Şi atunci văd un băiat cu părul de un blond strălucitor care se luptă să înainteze împotriva curentului de oameni, înspre Bank Tower Jameson îl ţinteşte pe Day 27 DAY Tess e evacuată prima – îi văd trupul lipsit de vlagă purtat pe braţe de o asistentă, care iese cu ea din Bank Tower O iau pe copilă de la pieptul femeii când aceasta ajunge pe trotuar şi o car în braţe, în rând cu şuvoiul de evacuaţi Tess pare să fie doar pe jumătate conştientă, nu-şi dă seama de prezenţa mea, iar capul îi atârnă moale într-o parte La jumătatea drumului către adăpost, încetinesc pasul Fir-ar al dracului! Sunt aşa de obosit! Şi am nişte dureri infernale Pascao mi-o ia pe Tess din braţe O saltă la pieptul lui Pe acoperişuri zboară scântei; deci se trage — Du-te înapoi la intrarea în Bank Tower, îmi strigă Alergătorul, întorcându-mi spatele O duc eu în adăpost! Şi pleacă, înainte să mai pot să-i zic ceva Îi urmăresc o vreme cu privirea – nu vreau să întorc ochii până nu sunt sigur că Tess a traversat cu bine piaţa Când Pascao ajunge cu ea la intrarea în adăpost, mă întorc spre blocul-turn Eden ar fi trebuit să coboare până acum Lungesc gâtul prin mulţime, în căutarea unui chip încadrat de bucle blonde Oare June a coborât deja? Nici pe ea n-o văd prin masa de oameni panicaţi, iar absenţa ei mă îngrijorează Apoi, o explozie Sunt aruncat la pământ Praf „O bombă cu praf”, izbutesc să îmi dau seama, în ciuda durerii bubuitoare din ţeastă La început, nu sunt în stare să disting nimic prin fum Peste tot e haos, prin aer zboară scântei şi, din când în când, aud zgomote înfundate de focuri de armă; prin praful alb care pluteşte în atmosferă văd o pată neclară de oameni care aleargă să se pună la adăpostul baricadelor republicane Picioarele li se mişcă foarte lent, iar gurile parcă le-au încremenit deschise în urlete tăcute Clatin ostenit din cap Şi picioarele mele se mişcă greu, de parcă s-ar târî prin noroi, iar ceafa îmi zvâcneşte, ameninţând să mă înece în agonie Mă chinui să alung durerea şi să îmi menţin simţurile în stare de alertă Disperat, încep să-l strig pe Eden, dar nici măcar eu nu-mi aud vocea Dacă eu nu mi-o aud, cum s-o audă el? O clipă, masa de oameni se mai răreşte Şi atunci îl văd Zace inconştient în braţele unui asistente îngrozite, care pare că merge împleticindu-se orbeşte prin praf şi se îndreaptă în direcţia greşită, taman către soldaţii inamici care s-au adunat pe partea stângă a pieţei, în direcţia opusă locului unde se află adăpostul Nu mai stau să gândesc sau să o strig, nu ezit şi nu aştept intervalul de pauză dintre focuri Pur şi simplu încep să alerg spre ea 28 JUNE Doamna comandant Jameson o să-l împuşte – direcţia în care ţinteşte nu lasă niciun loc de îndoială Day aleargă prin praful care acoperă strada „Day, ce faci?” În goană, prietenul meu se împiedică şi, chiar şi de pe acoperişul pe care sunt, îmi dau seama că se chinuieşte din răsputeri să alerge, îmi dau seama că şi ultima fibră din trupul lui urlă de epuizare Day trage de el dincolo de limită Încerc să îmi dau seama unde se duce Se duce la Eden Normal Asistenta care îl cară în braţe pe copil se împiedică şi cade în mijlocul fuioarelor de fum Când se ridică de jos, frica o copleşeşte şi femeia o rupe la fugă Simt cum mă cuprinde furia Eden a rămas în urmă Puştiul se trezeşte încet A rămas expus, în plină de stradă, e complet vulnerabil E orb, e separat de grup şi tuşeşte întruna din cauza fumului Sar în picioare După cum aleargă, în sensul opus direcţiei în care fug ceilalţi oameni, Day o să ajungă curând într-o zonă în care va fi o ţintă sigură Mâna îmi zboară la centură, şi atunci îmi amintesc că nu mai am gloanţe Gonesc înapoi, pe acoperiş, către ultimul soldat pe care l-am doborât şi a cărui armă n-am apucat s-o arunc peste marginea acoperişului Când mă uit iar către doamna comandant Jameson, o văd încordată, în poziţie de tragere Nu Nu! Doamna comandant apasă pe trăgaci Glonţul îl ratează pe Day la câţiva centimetri Prietenul meu se împiedică, îşi apără instinctiv capul cu mâna, dar se ridică de la pământ şi-şi reia cu încăpăţânare cursa Îmi bubuie inima mai-mai să-mi sară din piept Mai repede Zbor de pe un acoperiş pe celălalt Dedesubt, îl văd pe Day apropiindu-se de Eden E acolo, a ajuns la el, alunecă lângă fratele lui şi-l cuprinde în braţe, ca să-l protejeze Nu-i văd prea bine din cauza prafului din jurul lor, e ca şi când Day şi Eden ar fi două fantome zugrăvite în culori şterse Mă apropii gâfâind de soldaţii căzuţi Sper că praful o împiedică pe doamna comandant Jameson să ţintească Am ajuns la soldatul prăbuşit Îi înşfac arma Mai are în ea un singur glonţ În stradă, Day îl ridică pe Eden de jos, îi sprijină protector capul cu o mână, după care porneşte împleticindu-se înapoi către adăpost Merge pe cât de repede îi îngăduie epuizarea Doamna comandant Jameson îl ţinteşte din nou – urlu în sinea mea şi mă forţez să alerg şi mai repede Toată adrenalina, atenţia şi concentrarea îmi sunt adunate în acest efort Doamna comandant trage De data asta, glonţul îi ratează pe fraţi, dar sclipeşte la doar treizeci de centimetri distanţă de Day Prietenul meu nici măcar nu se oboseşte să ridice privirea Îl strânge pe Eden şi mai tare în braţe şi continuă să înainteze împleticit În sfârşit, sunt aproape de acoperişul pe care e Jameson Sar pe el şi aterizez pe suprafaţa plană de beton De aici, văd atât acoperişul pe care sunt, cât şi strada de dedesubt La treizeci de metri în faţa mea, parţial ascunsă de coşurile de fum şi de gurile de ventilaţie, doamna comandant Jameson stă pe vine, cu spatele spre mine E atentă la străzile de jos Trage din nou De dedesubt, aud un ţipăt scurt şi răguşit, de durere, scos de o voce pe care o cunosc atât de bine Mi se taie respiraţia Arunc repede un ochi spre stradă: Day a căzut în genunchi, scăpându-l pe Eden din braţe pentru o secundă Sunetele dimprejurul meu se estompează A fost împuşcat Day se cutremură, apoi se ridică la loc Îl saltă pe Eden în braţe şi o porneşte înainte, clătinându-se Doamna comandant Jameson mai trage o dată Glonţul îşi atinge ţinta Ridic puşca şi o aţintesc spre ea Acum sunt suficient de aproape ca să văd liniile de întărire de pe spatele vestei antiglonţ cu care e îmbrăcată Mâinile îmi tremură Sunt într-o poziţie perfectă, am linie de tragere directă către capul doamnei comandant Jameson Doamna comandant se pregăteşte să tragă iar Ţintesc Ca şi cum lumea şi-ar fi încetinit mersul până la un ritm de un milion de cadre pe secundă, doamna comandant Jameson se răsuceşte pe călcâie Mi-a simţit prezenţa Mijeşte ochii şi întoarce arma spre mine, abandonându-l pe Day Gândurile îmi trec prin minte cu viteza luminii Apăs pe trăgaci, ţintind ultimul glonţ direct spre capul ei Şi ratez Eu nu ratez niciodată Nu am timp să mă gândesc la acest eşec Doamna comandant Jameson are arma îndreptată spre mine şi, în clipa în care glonţul meu îi vâjâie pe lângă obraz, o văd cum zâmbeşte şi trage Mă arunc la pământ şi mă rostogolesc Ceva sclipeşte la doar doi centimetri distanţă de braţul meu Fug în spatele unui coş de fum din apropiere şi mă lipesc de el cât de bine pot Aud sunetul greoi al unor bocanci care se apropie „Respiră Respiră” Îmi vine în minte amintirea ultimei noastre confruntări De ce pot să înfrunt orice pe lumea asta, mai puţin pe doamna comandant Jameson? — Hai afară să ne jucăm, micuţă Iparis, îmi strigă trădătoarea Când vede că nu scot niciun sunet, izbucneşte în râs — Hai afară, ca să vezi cum curge sângele din frumuşelu’ tău, să-l vezi cum moare pe caldarâm Ştie exact cum să-mi sfârtece inima Strâng însă din dinţi şi mă forţez să-mi scot din minte imaginea lui Day sângerând până la moarte N-am timp de aşa ceva Ceea ce trebuie să fac e s-o dezarmez pe Jameson Când ideea asta îmi răsare în minte, mă uit în jos, la puşca devenită inutilă E momentul să mă prefac puţin Jameson a amuţit Nu aud nimic altceva decât bufniturile înfundate ale bocancilor ei, care se apropie – ucigaşa fratelui meu se apropie fără şovăială Strâng arma în mână Acum Jameson e destul de aproape Închid ochii o clipă, murmur scurt o rugăciune pentru noroc şi ies iute din ascunzătoare Îndrept puşca înspre Jameson, ca şi cum aş fi pe punctul să trag Jameson face exact ce am sperat: sare într-o parte Însă de data asta sunt pregătită şi mă reped la ea Sar şi o lovesc cu piciorul peste faţă cât de tare pot La impact, bocancul produce un zgomot satisfăcător Capul îi cade pe spate Degetele i se înmoaie pe armă şi profit de ocazie ca să lovesc iar cu piciorul şi să i-o zbor din mâini Trădătoarea se prăbuşeşte pe acoperiş cu o bufnitură puternică – arma îi zboară într-o parte şi cade peste marginea acoperişului, către străzile pline de fum de dedesubt Nu îndrăznesc să mă opresc Cât Jameson e încă la pământ, îmi reped cotul spre ea, ca s-o fac să-şi piardă cunoştinţa Prima lovitură o nimereşte din plin, dar a doua ratează Doamna comandant Jameson mă prinde de cot şi cu cealaltă mână mă înşfacă de încheietură, încleştându-şi degetele ca o pereche de cătuşe După care îmi răsuceşte braţul Mă răsucesc şi eu în acelaşi timp Un junghi puternic îmi străbate braţul prins în menghina mâinilor ei Înainte ca Jameson să apuce să-mi rupă osul, mă răsucesc iar şi o calc pe braţ cu tocul ascuţit al bocancului Ea se schimonoseşte de durere, dar nu-mi dă drumul O mai calc o dată pe braţ, mai cu putere Strânsoarea îi slăbeşte o clipă şi, în sfârşit, reuşesc să mă eliberez Jameson sare în picioare chiar când eu alerg ca să pun o oarecare distanţă între noi, şi mă întorc cu faţa spre ea Amândouă respirăm cu greutate Pe mine mă doare braţul, iar ei i se prelinge pe tâmplă un firicel de sânge Ştiu deja că nu pot s-o înfrâng într-o luptă corp la corp Jameson e mai înaltă şi mai puternică decât mine În plus, are în spate ani întregi de antrenamente pe care abilităţile mele nu-i pot surclasa Singura mea speranţă este s-o iau iarăşi prin surprindere, să găsesc o cale de a-i întoarce propria forţă împotriva ei Pândesc o ocazie potrivită Lumea din jur se estompează Îmi trag puterea din mânie, lăsând-o să ia locul fricii „Acum nu mai suntem decât noi două Aşa a fost scris să se întâmple, ăsta e momentul pe care l-am aşteptat de când a început totul Ne vom înfrunta până la capăt cu mâinile goale” Doamna comandant Jameson e prima care atacă Viteza ei mă îngrozeşte Acum e în faţa mea şi peste o secundă e într-o parte, trăgându-mi un pumn în obraz Nu am timp să mă feresc Tot ce mai izbutesc să fac este să ridic umărul în ultima clipă, astfel că pumnul trădătoarei mă atinge razant, nu direct Văd stele verzi şi de-abia reuşesc să-mi recâştig echilibrul Mă feresc la mustaţă de următoarea lovitură Mă rostogolesc ca să mă îndepărtez de ea, chinuindu-mă să-mi limpezesc privirea, apoi mă ridic la loc în picioare Când Jameson se repede la mine, sar şi o pocnesc cu piciorul în cap, dar ea e mult prea rapidă şi nu primeşte lovitura din plin Încep să mă îndepărtez din nou, de data asta încet, îndreptându-mă către marginea acoperişului Mi-e groază să-mi iau ochii de la ea „Foarte bine”, îmi reamintesc singură „Trebuie să pari cât mai speriată” În sfârşit, ating buza acoperişului cu călcâiul Mă uit în jos, după care înapoi la doamna comandant Jameson În ciuda faptului că se clatină uşor pe picioare, vine spre mine neabătută Nu mi-e deloc greu să mimez teama Jameson înaintează ca un animal de pradă Nu rosteşte niciun cuvânt, dar nici nu e nevoie Tot ceea ce a vrut vreodată să-mi spună a fost deja spus Cuvintele ei îşi fac loc în mintea mea ca o otravă „Micuţă Iparis, ce mult îmi aminteşti de mine însămi, când aveam vârsta ta Eşti adorabilă Într-o zi, o să-ţi dai seama că viaţa nu e întotdeauna aşa cum vrei tu Că nu vei obţine mereu ce îţi doreşti Şi că există forţe, dincolo de controlul tău, care te vor modela ca să devii ceea ce eşti Păcat că timpul tău se încheie Ar fi fost distractiv să văd în ce te-ai fi transformat cu vârsta” Ochii lui Jameson mă hipnotizează În clipa asta, nu-mi pot imagina o privelişte mai înfiorătoare Trădătoarea se repede la mine Am o singură şansă Mă las pe vine, o prind de braţ şi o arunc peste cap Jameson zboară peste marginea acoperişului Dar m-a prins de mână Mă trage pe jumătate peste buza terasei, iar braţul stâng aproape că-mi iese din umăr Încep să urlu Îmi înfig călcâiul în marginea acoperişului, ca să nu mă prăbuşesc Doamna comandant Jameson se lipeşte de peretele clădirii şi-l pipăie cu picioarele, căutând puncte de sprijin Îşi înfige atât de adânc unghiile în mâna mea, încât simt cum îmi sfâşie pielea Ochii mi se umplu cu lacrimi Dedesubt, soldaţii republicani continuă să evacueze oamenii, să tragă în militarii duşmani de pe celelalte acoperişuri şi să urle ordine la microfoane Strig la ei cu toată puterea care mi-a mai rămas — Împuşcaţi-o! Împuşcaţi-o! Doi soldaţi republicani ridică brusc capul spre mine Mă recunosc Când ei ridică armele, doamna comandant Jameson se uită în ochii mei şi rânjeşte — Ştiam eu că nu poţi să mă omori cu mâna ta Soldaţii deschid focul, trupul doamnei comandant Jameson intră în convulsii, degetele cu care se ţine de braţul meu se înmoaie, iar ucigaşa fratelui meu îmi dă drumul şi începe să cadă spre pământ ca o păsare rănită Întorc capul ca să n-o mai văd, dar tot aud sunetul înfiorător pe care corpul ei îl scoate când se zdrobeşte de pavaj S-a dus Pur şi simplu Am rămas doar cu vorbele ei şi cu ale mele, răsunându-mi în urechi „Împuşcaţi-o Împuşcaţi-o” Cuvintele lui Metias îmi răsar în minte „Puţini oameni ucid din motive întemeiate” Îmi şterg grăbită lacrimile de pe faţă Ce am făcut? Sângele lui Jameson îmi pătează mâinile Îmi frec mâna zdravănă de haine, dar tot nu scap de sângele ei Nu ştiu dacă o să scap de el vreodată — Motivul meu a fost întemeiat, îmi repet în şoaptă Poate că Jameson s-a distrus singură, iar eu doar am ajutat-o Şi totuşi, chiar şi ideea asta mi se pare găunoasă Durerea din umărul dislocat mă ameţeşte Îmi apuc braţul stâng cu mâna bună, strâng din dinţi şi împing cu putere Urlu din nou Osul opune rezistenţă o fracţiune de secundă, apoi însă îl simt cum intră înapoi în locaşul din umăr Lacrimi proaspete încep să-mi curgă pe obraji Mâinile îmi tremură incontrolabil, iar urechile îmi ţiuie, blocând orice sunet dimprejur, cu excepţia propriilor bătăi de inimă Cât timp a trecut? Ore? Secunde? Lumina pulsatilă a raţiunii mi se strecoară în creier, diminuând durerea Ca întotdeauna, logica mă salvează „Day are nevoie de ajutorul tău”, îmi şopteşte ea „Du-te la el” Îmi caut prietenul Day a ajuns pe cealaltă parte a străzii, în zona mai sigură din preajma adăpostului, acolo unde soldaţii republicani au ridicat baricade însă chiar când dau s-o rup la fugă pe acoperiş, observ că nişte persoane smulg din braţele lui Day silueta inconştientă a lui Eden, ducându-l pe copil într-un loc apărat Alţii se agită în preajma lui Day, care zace întins pe caldarâm Mişcările lor mi-l ascund vederii Cobor pe clădire cât de repede pot, până ajung la o scară de incendiu şi măresc viteza, folosindu-mă de treptele ei metalice Frica şi adrenalina mi-au amorţit durerea provocată de răni Te rog, implor în minte Fă să fie bine Când ajung la Day, în jurul lui s-au strâns o groază de oameni Îl aud pe unul dintre ei strigând: — Mişcaţi-vă! Daţi-vă în spate, faceţi loc! Zi-le să se grăbească! Mi se pune un nod în gât şi mi se taie răsuflarea Alerg apăsat cu bocancii pe pavaj, în ritmul bătăilor inimii Împing oamenii la o parte şi cad în genunchi lângă Day Cel care a strigat e Pascao Alergătorul mă priveşte disperat — Stai cu el! îmi strigă Mă duc să aduc doctorii Încuviinţez din cap cu o mişcare scurtă, iar băiatul o rupe la fugă Abia dacă îi iau în seamă pe cei care s-au strâns în cerc în jurul nostru Nu pot să fac altceva decât să mă uit în jos, la Day Prietenul meu tremură din cap până-n picioare, ochii îi sunt larg deschişi din cauza şocului, iar părul îi e lipit de faţă Când mă uit mai cu atenţie la el, observ două răni din care sângele se revarsă pe cămaşă: o rană e în piept, cealaltă aproape de şold Un ţipăt strangulat izbucneşte din pieptul cuiva Poate că din pieptul meu Ca prin vis, mă aplec peste Day şi-i ating obrazul — Day, sunt eu, June Sunt chiar aici Se uită la mine — June? izbuteşte să icnească Încearcă să îmi atingă chipul, însă mâna îi tremură aşa de tare, că nu reuşeşte Îi iau eu faţa în palme Ochii îi sunt plini de lacrimi — Cred că că am fost împuşcat Două persoane din mulţime îşi pun palmele peste rănile lui Day şi apasă suficient de tare ca să-i smulgă de pe buze un suspin de durere Prietenul meu încearcă să se uite la ei, dar nu are destulă forţă ca să ridice capul — Doctorii sunt pe drum încoace, îi spun cu hotărâre, apropiindu-mă cât să-i ating obrazul cu buzele Ţine-te tare Da? Rămâi cu mine Uită-te la mine O să te faci bine — Nu prea cred, bolboroseşte el Clipeşte de câteva ori şi lacrimile i se rostogolesc pe faţă, udându-mi vârfurile degetelor — Eden e în siguranţă ? — E în siguranţă, îi şoptesc Fratele tău e teafăr şi nevătămat şi-o să-l vezi foarte curând Day dă să-mi răspundă, dar nu poate Pielea lui a devenit cenuşie „Te rog, nu” Refuz să-mi dau voie să mă gândesc la ce e mai rău, însă posibilitatea asta atârnă deasupra capetelor noastre ca o umbră întunecată Simt greutatea morţii adăstând peste umărul meu, simt ochii orbi ai morţii privind în sufletul lui Day, aşteptând cu răbdare să le stingă lumina — Nu vreau să mă duc , izbuteşte Day să spună într-un final Nu vreau să te las să-l las pe Eden Îl fac să se oprească, atingându-i buzele tremurânde cu buzele mele — Nimic rău nu o să i se întâmple lui Eden, îi răspund cu blândeţe, disperată să-l ţin alături de mine Concentrează-te, Day O să mergi la spital Acum vin după tine; nu mai durează mult Nu mai durează mult Day îmi surâde doar, numai că expresia de pe chipul lui e atât de tristă, încât îmi risipeşte starea de amorţeală şi încep să plâng Ochii ăia albaştri şi strălucitori În faţa mea e băiatul care mi-a pansat rănile pe străzile din Lake, care şi-a apărat familia din răsputeri, care a stat alături de mine în ciuda a tot ce s-a întâmplat, băiatul ăsta care e lumină, râs şi viaţă, suferinţă, furie şi pasiune, băiatul a cărui soartă e împletită cu a mea pentru vecie — Te iubesc, îmi şopteşte el Poţi să stai puţin cu mine? Mai spune ceva, dar vocea i-a devenit atât de firavă, încât nu mai înţeleg ce „Nu Nu Nu se poate” Respiră din ce în ce mai greu Îmi dau seama că se luptă să nu îşi piardă cunoştinţa, că, secundă după secundă, îi e tot mai greu să-şi concentreze privirea asupra mea Preţ de o clipă, Day încearcă să se uite la ceva aflat în spatele meu, însă când arunc un ochi peste umăr, nu văd nimic altceva decât cerul Îl sărut din nou şi-mi lipesc capul de al lui — Te iubesc, îi zic eu din nou şi din nou, în şoaptă Nu pleca Închid ochii Lacrimile mele cad pe obrajii lui Aşa cum stau în genunchi lângă el, simt cum, încetul cu încetul, viaţa i se scurge din trup, iar durerea şi furia mă consumă Niciodată n-am fost o persoană credincioasă Însă în clipa asta, văzându-i în depărtare pe medicii care se grăbesc spre noi, înalţ o rugă disperată către o forţă superioară Nu ştiu către cine Dar sper că Ea, Cineva, Oricine o să mă audă Sper că o să ne ia pe amândoi în braţele Ei şi-o să se milostivească de noi Ridic ruga asta către cer cu ultimele fărâme de putere care mi-au mai rămas „Lasă-l să trăiască Te implor, nu-l lua de pe lumea asta Te implor, nu-l lăsa să moară aici, în braţele mele, nu după câte am înfruntat împreună, nu după ce ai luat atâţia şi atâţia oameni Te rog, te implor, lasă-l să trăiască Sunt gata să sacrific orice pentru asta, sunt gata să fac orice îmi ceri Poate că o să râzi de mine, fiindcă-ţi fac o promisiune atât de naivă, dar sunt cât se poate de sinceră şi nu-mi pasă dacă rugămintea mea n-are sens sau pare imposibilă Lasă-l să trăiască Te rog Nu mai suport să trec prin asta a doua oară” Mă uit cu disperare în jurul nostru Vederea mi-e înceţoşată de lacrimi şi totul mi se pare că e o pată mânjită de sânge şi fum, de lumină şi cenuşă şi nu aud altceva decât ţipete şi focuri de armă şi ură şi sunt nespus de obosită de luptă, nespus de frustrată, de furioasă, de neajutorată „Spune-mi că pe lume mai există şi bunătate Spune-mi că mai există speranţă pentru noi toţi” Ca prin vis, simt cum cineva mă apucă de braţe şi mă trage de lângă Day Mă zbat cu încăpăţânare Durerea îmi săgetează braţul rănit Doctorii se apleacă peste trupul lui Day Prietenul meu are acum ochii închişi şi nu mai pare să respire Creierul îmi e inundat de imagini cu cadavrul lui Metias Când medicii încearcă din nou să mă tragă de lângă Day, îi îmbrâncesc cu putere şi urlu Urlu pentru tot ceea ce a fost îngrozitor în vieţile noastre Urlu pentru tot ce a fost distrus 29 DAY Cred că June se apleacă peste mine, dar mi-e greu să-i disting trăsăturile Când mă încordez prea tare, marginile câmpului meu vizual capătă un contur de un alb orbitor Durerea, la început înfiorătoare, acum a dispărut Amintirile îmi revin în minte, apoi se risipesc Amintiri ale primelor zile petrecute, singur şi înfricoşat, pe străzi, cu genunchiul însângerat şi stomacul gol; amintirea lui Tess copilă şi apoi aceea a lui John când a aflat că sunt încă în viaţă; căminul mamei, zâmbetul tatii, Eden bebeluş Îmi amintesc prima dată când am întâlnit-o pe June pe străzi Postura ei sfidătoare, ochii ei neînfricaţi După asta, amintirile încep să-mi vină din ce în ce mai greu Pe undeva, întotdeauna am ştiut că n-o să trăiesc mult Pur şi simplu nu mi-e scris în stele să am o viaţă lungă Ceva sclipitor care pluteşte dincolo de umărul lui June îmi atrage atenţia Întorc capul cât de mult pot ca să văd ce este Iniţial, mi se pare că e un glob de lumină strălucitoare Cu cât mă uit mai mult însă, îmi dau seama că e mama — Mamă, şoptesc Mă ridic şi fac un pas către ea Îmi simt picioarele incredibil de uşoare Mama îmi zâmbeşte Pare tânără şi sănătoasă, mâinile nu-i mai sunt învelite în bandaje Are părul de culoarea grâului şi a zăpezii Când ajung la ea, îmi cuprinde faţa cu blândeţe între palmele ei catifelate şi nevătămate Inima nu-mi mai bate; se umple de căldură şi lumină Vreau să rămân aici pentru totdeauna, încremenit în clipa asta Paşii îmi devin şovăielnici Mama mă prinde înainte să cad şi amândoi îngenunchem Suntem din nou împreună — Băieţelul meu pierdut, murmură ea Vorbele îmi ies din gâtlej ca nişte şoapte frânte — Îmi pare aşa de rău Îmi pare aşa de rău — Taci, puiule Plec capul şi o simt cum mă sărută pe frunte şi sunt din nou copil, un copil neajutorat şi plin de speranţă şi de iubire Dincolo de conturul auriu şi puţin neclar al braţului ei, îmi văd undeva, jos, trupul zdrobit şi palid, întins pe pământ O fată stă ghemuită peste mine Mi-a luat faţa în palme, iar părul lung şi negru i se revarsă pe umăr Fata plânge — Tata şi John sunt ? dau eu să întreb Mama doar zâmbeşte Ochii ei sunt incredibil de albaştri, e ca şi cum aş putea să văd în ei lumea întreagă, şi cerul, şi norii, şi tot ce se întinde dincolo de ei — Nu-ţi face griji, îmi răspunde ea Sunt bine şi te iubesc foarte mult Simt o nevoie copleşitoare s-o urmez pe mama oriunde s-ar duce, oriunde am ajunge împreună — Mi-e dor de voi, îi spun la urmă Mă doare în fiecare zi absenţa cuiva care cândva a fost aici Mama îşi plimbă cu delicateţe degetele răsfirate prin părul meu, aşa cum făcea când eram mic — Dragul meu, nu trebuie să-ţi fie dor de noi Nu am plecat niciodată Îşi înalţă fruntea şi-mi face semn din cap către stradă, dincolo de mulţimea de oameni care s-a strâns în jurul trupului meu Acum, o echipă de medici mă ridică pe o targă — Întoarce-te la Eden Te aşteaptă — Ştiu, îi şoptesc Îmi lungesc gâtul să văd dacă nu reuşesc să-l zăresc pe fratele meu în mulţime, dar nu-l văd nicăieri Mama se ridică; îşi ia mâinile de pe obrajii mei şi-mi dau seama că fac eforturi să respir „Nu Te rog, nu mă părăsi” Întind o mână spre ea, dar o barieră invizibilă mi-o opreşte Lumina devine din ce în ce mai strălucitoare — Unde te duci? Pot să vin cu tine? Mama surâde, dar clatină din cap — Locul tău e încă de cealaltă parte a oglinzii Într-o zi, când vei fi pregătit să treci în partea noastră, o să vin din nou la tine Trăieşte frumos Daniel Fă în aşa fel încât ultimul pas să conteze 30 JUNE În primele trei săptămâni în care Day e în spital, nu plec de-acolo nicio secundă Aceiaşi oameni vin şi se duc: Tess, desigur, care stă în sala de aşteptare la fel de mult ca şi mine, sperând ca Day să iasă din comă; Eden, care stă atât cât îi permite Lucy; Patrioţii care au mai rămas, în special Pascao; un şir nesfârşit de doctori pe care, după prima săptămână, încep să-i recunosc şi să-i cunosc după nume; şi Anden, care s-a întors de pe front cu propriile lui cicatrice Spitalul e împresurat de oameni, dar Anden nu are inimă să le spună să plece, nici măcar când vede că rămân pe loc vreme de săptămâni şi apoi de luni de zile Mulţi dintre ei au în păr o şuviţă roşie De cele mai multe ori tac Uneori cântă De-acum m-am obişnuit cu aceşti susţinători, prezenţa lor mă reconfortează Ei îmi amintesc că Day e încă în viaţă Că încă luptă Războiul dintre Republică şi Colonii, cel puţin deocamdată, s-a încheiat Până la urmă, antarcticanii ne-au venit în ajutor, aducând cu ei arme şi înfricoşătoarea lor tehnologie, astfel că Africa şi Coloniile au fost intimidate şi au revenit la acordul de încetare al focului Anden şi Cancelarul au apărut în faţa tribunalului internaţional Şi nouă, şi Coloniilor ne-au fost impuse sancţiunile potrivite Apoi, în sfârşit (în sfârşit!), a demarat procesul de redactare a unui tratat de pace permanent Cenuşa câmpurilor de bătaie e încă aici, împreună cu o ostilitate neadormită Ştiu că va fi nevoie de timp pentru ca rănile să se închidă Habar nu am cât va dura acest armistiţiu sau când vor ajunge Republica şi Coloniile la o pace adevărată Poate că niciodată Deocamdată însă, e bine şi aşa Unul dintre primele lucruri pe care doctorii au trebuit să-l facă pentru Day, după ce i-au cusut rănile alea oribile de la gloanţe, a fost să-l opereze pe creier Din cauza traumei suferite nu mai putea să urmeze tratamentul medicamentos complet, menit să-l pregătească pentru operaţie dar doctorii i-au făcut-o oricum În punctul ăsta, era irelevant dacă avea creierul pregătit sau nu; dacă nu-l operau, murea oricum Şi totuşi Gândul ăsta nu mă lasă să dorm nopţile Nimeni nu ştie dacă Day o să se mai trezească sau, în cazul în care se trezeşte, dacă nu va fi cumva un cu totul alt om Trec două luni de zile, apoi trei Încetul cu încetul, cu toţii începem să ne petrecem aşteptarea acasă Mulţimea de susţinători din jurul spitalului se răreşte Se fac cinci luni Trece şi iarna La ora 07:28, într-o zi de joi de la începutul primăverii, sosesc în sala de aşteptare a spitalului ca să văd, ca de obicei, cum mai este Day După cum mă aşteptam, la ora aia sunt singurul vizitator Eden e acasă, cu Lucy, pentru o porţie de somn foarte necesară Băieţelul continuă să crească şi, dacă Day s-ar trezi acum, ştiu că ar observa cum fratele lui a început să se înalţe şi să se facă mai subţire Eden şi-a pierdut obrăjorii grăsuţi, de copil, şi face primii paşi spre maturitate Nici măcar Tess nu a ajuns încă De obicei, soseşte aici spre prânz, căci lucrează în spital ca asistent medical; îi urmează pe doctori peste tot Când o prind în pauze, discutăm între noi cu voci scăzute Uneori Tess reuşeşte chiar să mă facă să râd — Te iubeşte, pe bune, mi-a spus ea ieri Te-ar iubi şi dacă l-ar distruge Vă potriviţi perfect Ceea ce cred că e drăguţ Mi-a zis asta cu un zâmbet timid şi sincer Nu ştiu cum, dar Tess a izbutit să redevină fata pe care am cunoscut-o la început, atâta doar că acum e o versiune mai matură, mai înaltă şi mai înţeleaptă a copilei de odinioară Am înghiontit-o uşor cu cotul, într-un gest de afecţiune — Voi doi aveţi o legătură de care nu m-aş putea atinge niciodată, i-am răspuns Nici măcar în cele mai proaste momente ale noastre La auzul acestor cuvinte, Tess s-a îmbujorat, iar eu nu m-am putut abţine să nu-mi deschid inima în faţa ei O Tess iubitoare e unul dintre cele mai încântătoare tablouri din lume — Doar să fii bună cu el, mi-a şoptit ea Îmi promiţi? Acum o salut pe asistentă prin fereastra sălii de aşteptare, după care mă aşez pe scaunul meu obişnuit şi privesc în jur Ce pustiu este spitalul în dimineaţa asta! îmi dau seama că îi duc dorul lui Tess Încerc să-mi distrag atenţia citind ştirile care rulează pe monitor PREŞEDINTELE ANTARCTICAN IKARI ŞI NAŢIUNILE UNITE ÎŞI DAU ACORDUL PENTRU NOUL TRATAT DE PACE DINTRE REPUBLICĂ ŞI COLONII ELECTOR PRIMO ANUNŢĂ INIŢIEREA UNUI NOU SISTEM DE CATEGORII SOCIALE, CARE SĂ ÎNTOCUIASCĂ VECHIUL SISTEM AL EXAMENELOR NOILE ORAŞE DE LA GRANIŢA DINTRE REPUBLICĂ ŞI COLONII VOR FI REBOTEZATE ORAŞELE UNITE, PENTRU A PERMITE DEMARAREA PROCESULUI MIGRAŢIONIST DINSPRE AMBELE ŢĂRI LA SFÂRŞITUL ANULUI VIITOR SENATORUL MARIANA DUPREE A FOST NOMINALIZATĂ OFICIAL PRINCEPS AL SENATULUI Ştirile astea îmi aduc un zâmbet pe buze Aseară, Anden a trecut pe la apartamentul meu ca să-mi anunţe personal nominalizarea Marianei I-am spus că o voi felicita personal — E foarte bună la ceea ce face, am adăugat Mult mai bună decât am fost eu Mă bucur pentru ea Anden şi-a înclinat capul — Cred că, pe termen lung, tu ai fi fost mai bună, mi-a răspuns el cu un surâs blând June, tu te pricepi la oameni Dar sunt bucuros că te-ai întors acolo unde te simţi cel mai confortabil Militarii noştri sunt norocoşi să te aibă alături de ei După o clipă de ezitare, Anden m-a luat de mână Îmi amintesc dublura de neopren moale a mănuşilor lui şi strălucirea argintie a butonilor — De-acum probabil că n-o să te mai văd atât de des Poate că aşa e cel mai bine, nu? Totuşi, te rog ca, din când în când, să mai treci pe la mine O să îmi facă plăcere — La fel te rog şi eu, i-am spus şi l-am strâns uşor de mână Deodată, mă dezmeticesc din reverie Unul dintre doctori a apărut de pe culoarul care dă spre camera lui Day Mă vede, trage adânc aer în piept şi se apropie Mă îndrept de spate, încordată A trecut mult timp de când n-am mai primit informaţii noi despre starea lui Day de la doctorul Kann O parte din mine vrea să sară în sus de bucurie, pentru că poate veştile sunt bune; o altă parte din mine se crispează de frică, în caz că veştile sunt proaste Studiez chipul medicului, căutând orice fel de indiciu (Pupile uşor dilatate şi emoţie în privire, dar nu în felul acela care-ţi spune că persoana respectivă îţi va da cea mai proastă veste posibilă Descopăr pe chipul doctorului umbre de fericire ) Pulsul mi se accelerează Ce-o să-mi comunice? Sau poate că, de fapt, nu are nicio informaţie nouă, poate că o să-mi spună ce-mi spune de obicei „Mă tem că azi nu sunt mari schimbări Dar măcar semnele vitale sunt în continuare stabile” M-am obişnuit atât de tare cu vorbele astea! Doctorul Kann se opreşte în faţa mea Îşi potriveşte ochelarii pe nas şi, inconştient, începe să-şi scarpine barba scurtă, grizonantă — Bună dimineaţa, domnişoară Iparis, mă întâmpină el — Cum e? îi răspund eu ca întotdeauna Doctorul Kann zâmbeşte, dar ezită (o altă ciudăţenie; înseamnă că informaţia e importantă) — Am o veste minunată Preţ de o secundă, inima mi se opreşte în piept — Day s-a trezit Acum mai puţin de o oră — S-a trezit? repet cu respiraţia tăiată S-a trezit Dintr-odată, vestea asta devine mult prea copleşitoare şi nu ştiu dacă pot s-o îndur Studiez cu atenţie chipul medicului — Dar e mai mult de-atât, nu? Doctorul Kann îşi pune ambele mâini pe umerii mei — Nu vreau să vă îngrijorez, domnişoară Iparis, absolut deloc Day şi-a revenit după operaţie remarcabil de bine Când s-a trezit, a cerut apă şi a întrebat de fratele lui Pare destul de vioi şi de coerent I-am făcut o scanare rapidă a creierului Vocea îi devine mai veselă — Desigur, va trebui să facem nişte verificări mai amănunţite, dar, la prima vedere, se pare că situaţia s-a normalizat Hipocampul pare sănătos, iar semnalele electrice din creier par să funcţioneze normal Din aproape toate punctele de vedere, Day pe care îl cunoaştem a revenit printre noi Ochii mi se împăienjenesc de lacrimi Day pe care îl cunoaştem a revenit printre noi După cinci luni de aşteptare, vestea asta mi se pare un fulger căzut din senin Doar o clipă mai devreme, Day zăcea inconştient în pat, agăţându-se de viaţă noapte după noapte, iar acum s-a trezit Pur şi simplu Încerc şi eu să-i zâmbesc doctorului şi, fără să mă mai pot stăpâni, îl îmbrăţişez Omul râde şi mă bate uşor stânjenit cu palma pe spate, dar nu-mi pasă Vreau să-l văd pe Day — Poate să primească vizitatori? îl întreb eu, dar, deodată, îmi dau seama ce a spus de fapt medicul De ce aţi zis „aproape”? Surâsul de pe buzele doctorului păleşte Kann îşi aranjează iar ochelarii pe nas — Nu e vorba de ceva care să nu poată fi remediat printr-o terapie extinsă Vedeţi dumneavoastră, regiunea hipocampului afectează ambele tipuri de memorii, cea de scurtă durată şi cea de lungă durată Se pare că memoria de lungă durată a lui Day – familia, fratele lui, Eden, prietena lui, Tess, şi aşa mai departe – e intactă Însă, după câteva întrebări pe care i le-am pus, se pare că are amintiri foarte puţine despre oamenii şi evenimentele survenite în ultimul an sau chiar doi Asta se numeşte amnezie retrogradă De pildă, îşi aminteşte de moartea membrilor familiei lui Aici doctorul face o pauză inconfortabilă — Însă pare să nu cunoască numele doamnei comandant Jameson, aşa cum nu-şi aminteşte de invazia Coloniilor Şi nici de dumneavoastră Zâmbetul mi se evaporă — Nu-şi aminteşte de mine? — Desigur, problema se poate rezolva în timp, cu o terapie adecvată, mă asigură doctorul Kann Capacitatea de a stoca amintiri pe termen scurt funcţionează bine Îşi aminteşte majoritatea lucrurilor pe care i le spun şi formează amintiri noi fără mari dificultăţi Am vrut doar să vă pun în gardă înainte să mergeţi la el Să nu fiţi surprinsă dacă nu vă recunoaşte Aveţi răbdare, într-o bună zi o să îşi amintească Încetul cu încetul, poate în câţiva ani, e posibil ca vechile amintiri să-i revină Dau din cap înspre doctor, ca prin vis — Bine, îi şoptesc — Dacă vrei, acum poţi să te duci la el Omul îmi zâmbeşte, de parcă mi-ar fi dat cea mai grozavă veste din lume Şi aşa şi e Însă atunci când pleacă de lângă mine, preţ de câteva clipe nu mă clintesc din loc Mintea îmi pluteşte în ceaţă Mă simt pierdută Pornesc cu paşi înceţi spre culoarul pe care se găseşte rezerva lui Day Coridorul se strânge în jurul meu ca un tunel neguros Singurul lucru care îmi vine în minte e rugăciunea disperată pe care am făcut-o peste trupul rănit al lui Day, promisiunea pe care am făcut-o cerului în schimbul vieţii lui „Lasă-l să trăiască Sunt gata să sacrific orice pentru asta” Inima mi se strânge în piept Acum înţeleg Ştiu că mi s-a răspuns la rugăciune şi că, în acelaşi timp, acel ceva care mi-a răspuns mi-a transmis şi care avea să fie sacrificiul meu Mi s-a oferit şansa să nu-l mai rănesc niciodată pe Day Păşesc în camera de spital Day e vioi, sprijinit pe perne şi pare surprinzător de sănătos faţă de ultimele luni, în care l-am văzut zăcând inconştient şi palid Însă acum ceva e schimbat Ochii lui Day mă urmăresc fără nicio urmă de familiaritate în ei; mă priveşte cu o expresie politicoasă, cu distanţa suspicioasă a unui străin Aşa cum m-a privit şi prima dată când ne-am întâlnit Day nu ştie cine sunt Mă doare sufletul Mă doare din ce în ce mai tare, pe măsură ce mă apropii de patul lui Ştiu ce trebuie să fac — Bună, îmi spune când mă aşez pe pat Ochii lui Day rătăcesc curioşi pe chipul meu — Bună, îi răspund şoptit Ştii cine sunt? Prietenul meu mă priveşte vinovat, ceea ce nu face decât să-mi împlânte cuţitul şi mai adânc — Ar trebui să ştiu? Trebuie să-mi adun toate puterile ca să nu plâng, ca să îndur gândul că Day a uitat tot ce a fost între noi – noaptea petrecută împreună, chinurile pe care le-am depăşit, tot ceea ce am împărtăşit şi am pierdut Toate s-au şters din amintirea lui şi n-a mai rămas nimic în urmă Day pe care eu l-am cunoscut nu e aici Fireşte, aş putea să-i spun chiar acum Aş putea să-i reamintesc cine sunt, că sunt June Iparis, fata pe care cândva a salvat-o pe străzi şi de care s-a îndrăgostit Aş putea să-i spun totul, aşa cum m-a sfătuit doctorul Kann, iar asta ar putea să-i declanşeze vechile amintiri „Spune-i, June Spune-i, pur şi simplu O să fii aşa de fericită Ar fi aşa de uşor” Însă deschid gura şi niciun sunet nu-mi iese din gâtlej Nu pot s-o fac „Să fii bună cu el”, mi-a cerut Tess „Îmi promiţi?” Atât timp cât voi rămâne în viaţa lui Day, îl voi face să sufere Nu există alternativă Îmi aduc aminte cum s-a ghemuit plângând pe masa din bucătăria familiei lui, jelind ceea ce eu i-am răpit Acum, soarta mi-a oferit soluţia pe o tavă de argint Day a supravieţuit acestui chin înfiorător; în schimb, eu trebuie să ies din viaţa lui Deşi acum mă priveşte ca pe un străin, măcar nu mai are pe chip expresia aceea tragică, plină de durere, care părea să însoţească mereu pasiunea şi dragostea cu care se uita la mine Acum Day e liber S-a eliberat de noi, lăsându-mă doar pe mine să port povara trecutului nostru comun Aşa că înghit cu noduri, zâmbesc şi înclin capul — Day, mă forţez să-i spun, mă bucur să te cunosc Am fost trimisă de Republică să văd cum te simţi E minunat că te-ai trezit Ţara se va bucura foarte mult când va afla vestea Day înclină la rândul lui din cap, politicos, dar văd pe chipul lui că e crispat — Mulţumesc, îmi răspunde suspicios Doctorii mi-au spus că am fost în comă cinci luni Ce s-a întâmplat? — Ai fost rănit în timpul unei bătălii între Republică şi Colonii, îi explic Toate cuvintele pe care le rostesc sună de parcă ar ieşi din gura altcuiva — L-ai salvat pe fratele tău, Eden — Eden e aici? Ochii prietenului meu se luminează, căci pe Eden îl ştie, şi un zâmbet splendid îi înfloreşte pe faţă Imaginea asta mă îndurerează, deşi mă bucur că de fratele lui îşi aduce aminte Ce mult mi-aş dori să văd aceeaşi familiaritate pe chipul lui şi când e vorba de mine! E momentul să mă desprind de el — Day, îi spun, alegându-mi cu grijă ultimele cuvintele pe care i le adresez A fost un mare privilegiu şi o onoare să lupt alături de tine Ai salvat mult mai mulţi oameni decât o să ştii vreodată O clipă, îl privesc direct în ochi, şoptindu-i astfel ceea ce niciodată n-o să-i spun cu voce tare — Îţi mulţumesc, murmur Pentru tot Day pare nedumerit de emoţia din glasul meu, dar înclină capul în chip de răspuns — Onoarea îmi aparţine Inima mi se frânge auzind lipsa de căldură din vocea lui, acea căldură pe care ştiu că aş fi auzit-o dacă Day şi-ar fi amintit totul Simt absenţa acelei iubiri sfâşietoare după care am ajuns să tânjesc, pe care mi-am dorit atât de mult s-o câştig Dar ea a dispărut acum Dacă Day ar şti cine sunt, în clipa asta i-aş spune altceva, ceva ce ar fi trebuit să-i fi spus mai des când am avut ocazia Acum sunt sigură de sentimentele mele şi e prea târziu Aşa că, de dragul lui, îmi ascund în inimă cele două cuvinte şi mă ridic de pe pat Absorb cu nesaţ fiecare detaliu al chipului său şi mi-l întipăresc în minte, sperând că, în felul ăsta, îl voi lua pe Day cu mine oriunde voi merge Ne salutăm cu glas scăzut Apoi mă întorc cu spatele şi plec pentru ultima dată • Două săptămâni mai târziu, ceea ce mi se pare a fi întreaga populaţie a Los Angeles-ului se strânge ca să-l vadă pe Day înainte de plecarea lui din ţară În dimineaţa în care am plecat de lângă patul de spital al prietenului meu, Antarctica a venit să-i caute atât pe el, cât şi pe fratele lui Aflaseră de talentul lui Eden în materie de inginerie şi acum au venit să-i ofere un loc într-una dintre academiile lor În acelaşi timp, l-au invitat şi pe Day să-l însoţească Nu mă alătur mulţimii Rămân în apartamentul meu şi urmăresc desfăşurarea evenimentului, cu Ollie dormind mulţumit lângă mine Străzile din jurul complexului de apartamente în care locuiesc sunt ticsite cu susţinători care se îmbrâncesc ca să vadă mai bine monitoarele JumboTron-urilor Zumzetul lor înfundat se disipează într-un zgomot de fond în timp ce privesc scena pe ecran DANIEL ALTAN WING ŞI FRATELE LUI VOR PLECA ÎN SEARA ACEASTA CU DESTINAŢIA ROSS CITY, ANTARCTICA Aşa sună ştirea Pe ecran, Day le face cu mâna oamenilor adunaţi în jurul apartamentului său, când el şi Eden sunt conduşi la maşină de o patrulă orăşenească Ar trebui să-i spun Daniel, la fel cum scrie pe monitor Poate că, într-adevăr, acum el chiar e Daniel, nu mai are nevoie de niciun nume fals Îl privesc cum îl lasă pe Eden să intre în jeep Apoi se urcă şi el, făcându-se nevăzut „Ce ciudat”, îmi spun, mângâindu-l absentă pe Ollie Nu cu mult timp în urmă, patrulele orăşeneşti l-ar fi arestat pe loc, iar acum Day pleacă din ţară ca un campion al poporului, ca o persoană care va fi celebrată şi de care oamenii îşi vor aminti toată viaţa Închid monitorul şi rămân în întunericul tăcut al apartamentului meu, bucurându-mă de linişte Afară, pe străzi, oamenii continuă să-i scandeze numele Fac asta până târziu în noapte Când, în sfârşit, toată agitaţia se stinge, mă ridic de pe canapea Mă încalţ cu bocancii, îmi trag o haină pe mine, îmi înfăşor în jurul gâtului o eşarfă subţire şi pornesc pe străzi Părul îmi flutură în adierea călduţă a nopţii Din când în când, nişte şuviţe mi se agaţă de gene O vreme, rătăcesc singură pe alei liniştite Nu sunt sigură unde merg Poate că încerc să regăsesc drumul către Day Dar asta e ilogic El a plecat deja, iar absenţa lui îmi lasă un gol, o durere sfâşietoare în piept Ochii mi se umezesc din cauza vântului Merg vreme de o oră până când, în sfârşit, iau trenul pentru o călătorie scurtă până în sectorul Lake Acolo, mă plimb pe marginea apei, admirând luminile din centru, dar şi stadionul de Examene, acum nefolosit şi neluminat, o amintire tulburătoare a unor timpuri de mult trecute Roţi de apă uriaşe se învârt în lac, iar ritmul mişcării lor îl simt ca pe o simfonie liniştitoare Nu ştiu unde merg Tot ce ştiu e că, în clipa asta, sectorul Lake mă face să mă simt mai acasă decât sectorul Ruby Aici nu sunt atât de singură Pe străzile astea simt încă bătăile inimii lui Day O pornesc pe drumuri cunoscute, trecând pe lângă aceleaşi clădiri de pe malul lacului şi aceleaşi case în ruină Urmez aceiaşi paşi pe care i-am făcut când eram o persoană complet diferită, plină de ură şi nedumerire, durere şi neştiinţă Ce straniu e să rătăcesc pe aceleaşi străzi, ştiind cât m-am schimbat de atunci! E ceva în egală măsură familiar şi ciudat O oră mai târziu, mă opresc în faţa unei alei fără nume, care dă într-o stradă pustie La capătul aleii se ridică cele douăsprezece etaje ale unui bloc-turn abandonat, cu toate ferestrele acoperite cu scânduri şi primul cât exact aşa cum mi-l amintesc, cu geamurile sparte Păşesc în umbrele clădirii, însoţită de amintiri Aici mi-a întins Day mâna pentru prima dată, prin fum şi praf, salvându-mă cu atât de mult timp în urmă, înainte ca amândoi să descoperim cine e celălalt; acesta a fost începutul câtorva nopţi preţioase, în care noi doi nu am fost decât un băiat de pe străzi şi o fată care avea nevoie de ajutor Amintirile mi se limpezesc „O voce îmi spune să mă ridic Când mă uit într-o parte, văd un băiat care îmi întinde mâna Are ochi albaştri şi strălucitori, noroi pe faţă, o şapcă veche şi uzată şi, în clipa asta, cred că e cel mai frumos tip pe care l-am văzut în viaţa mea” Plimbarea mea fără scop m-a dus la începutul călătoriei noastre împreună Presupun că e cât se poate de potrivit să fiu aici şi la capătul acestei călătorii Rămân în întuneric vreme îndelungată, cufundată în amintirile care cândva au fost ale amândurora Tăcerea mă învăluie în braţele ei mângâietoare Găsesc cu palma cicatricea veche de deasupra şoldului, cu care m-am ales după ce m-a rănit Kaede Atâtea amintiri, atâta bucurie şi atâta tristeţe! Pe faţă mi se rostogolesc lacrimi Mă întreb la ce se gândeşte Day în clipa asta, când e în drum către o ţară străină Mă întreb dacă nu cumva o mică parte din el, fie ea şi adânc îngropată, nu păstrează totuşi frânturi din mine, cioburi din ceea ce am avut odată împreună Cu cât stau mai mult aici, cu atât povara din inimă îmi devine mai uşoară Day îşi va vedea de viaţa lui Iar eu de a mea O să fim bine Într-o zi, poate într-un viitor îndepărtat, ne vom regăsi unul pe celălalt Până atunci, eu îi voi păstra amintirea Întind mâna şi ating unul dintre ziduri, imaginându-mi că, prin el, pot să-i simt viaţa şi căldura Mai privesc o dată în jur şi ridic ochii până departe, spre cerul nopţii, unde se zăresc câteva stele plăpânde Acolo, pe cer, îl văd cu adevărat pe Day Îi simt prezenţa în fiecare piatră pe care a atins-o, în fiecare persoană pe care a ridicat-o de jos, în fiecare stradă, alee şi oraş pe care le-a schimbat în puţinii lui ani de viaţă, pentru că el e Republica, el e lumina noastră şi te iubesc, te iubesc până în ziua când ne vom revedea Te voi păstra în inimă şi îţi voi ocroti amintirea, jelind ceea ce n-am avut niciodată, preţuind ceea ce am avut Aş vrea să fi fost şi tu aici Te voi iubi întotdeauna SAN FRANCISCO, CALIFORNIA REPUBLICA AMERICII ★★★ ZECE ANI MAI TÂRZIU 31 JUNE ORA 18:36, 11 IULIE SECTORUL BATALLA, LOS ANGELES 25 DE GRADE CELSIUS Azi împlinesc douăzeci şi şapte de ani Majoritatea zilelor de naştere mi le-am sărbătorit fără prea mare tam-tam Când am împlinit optsprezece ani, am luat o cină simplă într-un restaurant de pe acoperişul unei clădiri din sectorul Ruby, împreună cu Anden, câţiva senatori, Pascao, Tess şi câţiva foşti colegi de clasă de la Drake Vârsta de nouăsprezece ani am sărbătorit-o pe un vapor în New York City, versiunea reconstruită de Colonii a unui vechi oraş scufundat, ale cărui periferii se întind acum pe pantele blânde care coboară în oceanul Atlantic A fost vorba despre o invitaţie la o petrecere dată în cinstea mai multor delegaţi din Africa, Canada şi Mexic Ziua în care am împlinit douăzeci de ani am petrecut-o singură, dar confortabil, cuibărită în pat împreună cu Ollie, care sforăia în poala mea M-am uitat la un scurt reportaj în care se anunţa că Eden, fratele lui Day, absolvise mai repede cursurile academiei din Antarctica M-am străduit să surprind fie şi o imagine pasageră cu Day, ca să văd cum mai arată la douăzeci de ani Apoi am aflat că fusese recrutat de serviciul secret antarctican Când am împlinit douăzeci şi unu de ani am avut parte de o petrecere fastuoasă în Vegas, unde Anden m-a invitat la un festival de vară şi apoi m-a sărutat în camera mea de hotel Douăzeci şi doi de ani: prima zi de naştere pe care am sărbătorit-o împreună cu Anden, devenit, în mod oficial, prietenul meu Douăzeci şi trei de ani: mi-am petrecut ziua la o ceremonie de învestitură, când am devenit comandantul tuturor trupelor militare din California, cel mai tânăr comandant suprem din istoria Republicii Douăzeci şi patru de ani: o zi de naştere fără Ollie Douăzeci şi cinci de ani: cină şi dans cu Anden, la bordul navei Constellation Douăzeci şi şase de ani: zi petrecută împreună cu Pascao şi Tess, pe care i-am anunţat că tocmai mă despărţisem de Anden, căci eu şi tânărul Elector ajunseserăm împreună la concluzia că pur şi simplu nu-l puteam iubi aşa cum îşi dorea el Unii dintre aceşti ani au fost ani de bucurie, alţii de tristeţe – însă chiar şi cele mai triste întâmplări au fost de fiecare dată suportabile Lucruri mult mai grave s-au întâmplat înainte şi nicio tragedie din aceşti ultimi ani nu s-a putut compara cu evenimentele pe care le-am trăit în perioada adolescenţei Azi însă e altfel De ziua asta mă tem de ani întregi, pentru că îmi readuce în minte întâmplări din trecutul meu pe care m-am străduit din răsputeri să le ţin îngropate Aproape toată ziua am fost liniştită, cât de cât M-am trezit devreme, mi-am făcut programul obişnuit de încălzire pe pistă şi apoi am venit aici, în sectorul Batalla, ca să-mi pregătesc căpitanii pentru diversele operaţiuni din oraş Azi conduc două dintre cele mai bune patrule ale mele, care-l vor escorta pe Anden în timpul unei întâlniri cu delegaţii Coloniilor Cu toate că nu mai împărţim acelaşi apartament, veghez la siguranţa lui cu aceeaşi cerbicie Anden este Electorul meu şi aşa vreau să şi rămână Astăzi, el şi autorităţile din Colonii o să discute în amănunt despre situaţia sistemului de imigraţie de la frontiera noastră, acolo unde Oraşele Unite s-au transformat în zone înfloritoare, cu civili din ambele ţări Linia de demarcaţie dintre noi, cândva foarte clară, a devenit mai fluidă Îl privesc dintr-o parte pe Anden, care dă mâna cu delegaţii şi se lasă fotografiat Sunt mândră de ce a reuşit să facă A făcut paşi lenţi, dar fermi Metias s-ar fi bucurat să vadă toate realizările astea La fel şi Day După-amiază, părăsesc în sfârşit Batalla Hall şi mă îndrept către o clădire de un alb ca fildeş, aflată în capătul de est al pieţei Batalla Îmi prezint legitimaţia la intrare şi urc până la etajul al doisprezecelea Bocancii îmi răsună pe podeaua de marmură a coridorului familiar Mă opresc în faţa unei pietre de mormânt de douăzeci şi cinci de centimetri pătraţi Pe suprafaţa ei limpede precum cristalul sunt încrustate cuvintele CĂPITANUL METIAS IPARIS O vreme, rămân dreaptă în faţa ei, după care mă aşez cu picioarele încrucişate sub mine şi plec capul — Bună, Metias, şoptesc Azi e ziua mea de naştere Ştii câţi ani am acum? Închid ochii şi, prin liniştea care mă învăluie, mi se pare că simt pe umăr o mână fantomatică, că alături de mine se află prezenţa blândă a fratelui meu, pe care o simt din când în când, în astfel de momente de calm Îmi închipui că-mi zâmbeşte relaxat şi vesel — Azi am împlinit douăzeci şi şapte de ani, continui eu, tot în şoaptă De emoţie, vocea mi se stinge o clipă — Acum suntem de aceeaşi vârstă Pentru prima dată în viaţă, nu mai sunt sora lui mai mică La anul voi depăşi pragul acesta, iar Metias va rămâne la aceeaşi vârstă De acum înainte, voi fi mai bătrână decât a fost el vreodată Încerc să mă gândesc şi la altele, aşa că îi povestesc fantomei fratelui meu cum a fost anul care a trecut, ce lupte am avut şi ce succese am repurtat în calitatea mea de comandant al tuturor patrulelor din oraş, îi povestesc ce program de lucru aglomerat am săptămână de săptămână Îi spun, ca întotdeauna, că mi-e dor de el Şi, tot ca întotdeauna, aud la ureche şoapta fantomei lui, îl aud cum îmi răspunde cu blândeţe că şi lui îi e dor de mine Că veghează asupra mea, de-acolo, de oriunde o fi acum O oră mai târziu, când soarele a apus în sfârşit, iar lumina care pătrunde pe ferestre a început să pălească, mă ridic de jos şi ies încet din clădire Ascult în cască mai multe mesaje audio În curând, Tess ar trebui să iasă din tură, de la spital, probabil înarmată cu o şarjă nouă de poveşti despre pacienţii ei În primii ani de după plecarea lui Day, ei doi au păstrat o legătură strânsă, iar Tess mă punea la curent, în mod constant, cu ce mai face prietenul nostru Îmi aducea tot felul de veşti, de pildă faptul că vederea lui Eden se îmbunătăţise Că Day avea un nou serviciu Care erau jocurile din Antarctica Însă pe măsură ce timpul a trecut, discuţiile lor au devenit din ce în ce mai rare, Tess a crescut şi şi-a văzut de viaţa ei şi, în cele din urmă, au ajuns să mai ia legătura doar ca să se salute scurt, o dată pe an Uneori nici atât Aş minţi dacă aş susţine că nu-mi lipsesc poveştile ei despre Day Chiar şi aşa însă, abia aştept să sporovăim la cină, noi două şi Pascao, care ar trebui să vină încoace de la Universitatea Drake, probabil arzând de nerăbdare să ne împărtăşească cele mai recente aventuri ale lui Acum Pascao antrenează cadeţi Surâd când mă gândesc la ce-mi vor spune Tess şi fostul Alergător Acum, după conversaţia cu fratele meu, îmi simt inima mai uşoară, mai liberă Gândul îmi zboară la Day Mă întreb unde e, cu cine e, dacă e fericit Sper sincer, din tot sufletul, că e fericit În seara asta, în sector nu e aglomeraţie (în ultimii ani n-am mai avut nevoie de atât de mulţi poliţişti pe stradă) şi, cu excepţia câtorva soldaţi ici şi colo, sunt complet singură Majoritatea felinarelor încă nu s-au aprins şi, în întunericul care a început să se lase, văd o spuzeală de stele sclipind deasupra mea Lumina de la JumboTron-uri proiectează un caleidoscop de culori pe pavajul cenuşiu din sectorul Batalla şi trec intenţionat prin acest curcubeu, întinzând o mână ca să studiez dansul nuanţelor pe piele Urmăresc apoi, cu vag dezinteres, frânturi de ştiri care rulează pe monitoare, în vreme ce continui să-mi verific mesajele audio Epoleţii de pe umeri mă acompaniază cu un clinchet dulce Mă opresc la un mesaj pe care mi l-a lăsat Tess ceva mai devreme, în timpul după-amiezii Vocea ei jucăuşă mă încântă, plină de căldură — Hei Uită-te la ştiri Asta e tot ce mi-a zis Mă încrunt, apoi râd puţin de felul în care se joacă cu mine Ce s-o fi anunţat la ştiri? Îmi îndrept iar ochii spre monitoare, de data asta cu mai multă curiozitate Niciunul dintre titluri nu-mi atrage atenţia Continui să citesc, căutând informaţia la care s-a referit Tess Tot nimic Şi deodată un titlu aparent insignifiant, atât de scurt, încât probabil că toată ziua am sărit peste el Clipesc nedumerită, gândindu-mă că poate am citit greşit Apuc să-l mai citesc o dată, înainte să dispară de pe ecrane EDEN BATAAR WING ÎN LOS ANGELES PENTRU UN INTERVIU DE ANGAJARE PE POSTUL DE INGINER ÎN BATALLA Eden? Liniştea mea de până acum se tulbură puţin Recitesc de mai multe ori ştirea până când, în sfârşit, mă conving singură că este într-adevăr vorba despre fratele mai mic al lui Day Eden e aici pentru un interviu, pentru un potenţial serviciu El şi Day sunt în oraş Instinctiv, mă uit pe străzi Amândoi sunt aici, păşind pe aceleaşi alei ca şi mine El e aici În inima mea a renăscut adolescenta de demult „Calmează-te, June” Dar inima mi-a urcat în gât Mesajul lui Tess îmi răsună în cap Pornesc din nou la drum Poate reuşesc să aflu unde stau Eden şi Day, poate reuşesc să-l văd pe el măcar o secundă, să-mi dau seama cum o mai duce după atât de multă vreme Mă hotărăsc să o contactez pe Tess când ajung în staţia de tren Cincisprezece minute mai târziu, sunt la periferia sectorului Batalla; zăresc după colţ staţia de unde voi lua trenul către sectorul Ruby Întunericul nopţii a devenit suficient de adânc ca lămpile să se aprindă În afară de câţiva soldaţi care trec pe celălalt trotuar, sunt singură pe toată strada Când ajung însă la colţ, văd doi bărbaţi care vin spre mine Încremenesc Mă încrunt şi mă uit de-a lungul străzii cu multă atenţie Tot nu sunt sigură de ce văd Sunt doi bărbaţi tineri Din reflex, inventariez în minte toate amănuntele pe care le observ Amândoi sunt înalţi şi supli, cu un păr blond deschis, care iese în evidenţă în noaptea întunecoasă Instantaneu îmi dau seama că trebuie să fie rude, căci au trăsături similare şi acelaşi mers relaxat Cel din stânga poartă ochelari şi vorbeşte animat, dându-şi de pe frunte buclele aurii Descrie un soi de diagramă în aer, cu mâinile Îşi tot suflecă mânecile până la cot, iar cămaşa cu guler îi e largă şi şifonată Un zâmbet senin îi luminează faţa Tânărul din dreapta pare ceva mai rezervat Îl ascultă răbdător pe însoţitorul său, cu mâinile în buzunare şi un aer nonşalant Un surâs vag îi stă aninat de colţurile gurii Acum are părul altfel decât îmi aminteam – e scurt şi încântător de ciufulit Din când în când, în timp ce păşeşte, îşi trece o mână prin plete, zbârlindu-le şi mai tare Ochii însă îi sunt la fel de albaştri Deşi acum e mai matur şi, în locul trăsăturilor de adolescent, pe care le cunoşteam atât de bine, a căpătat trăsături de bărbat tânăr, vechiul foc care-l anima pe vremuri iese încă la iveală, în scurte răbufniri, de fiecare dată când râde la vorbele fratelui său Clipe uimitoare, pline de lumină şi de viaţă Inima începe să-mi bată, fără să mai ţină seamă de povara care-mi apasă pieptul Day şi Eden Las capul în jos când fraţii se apropie Însă, cu coada ochiului, văd că Eden m-a remarcat primul Se opreşte o secundă, în mijlocul propoziţiei, iar pe faţă îi apare un zâmbet scurt Ochii îi fug spre fratele lui Day îmi aruncă şi el o privire Intensitatea ei mă surprinde Nu am mai fost privită de el de atât de mult timp, încât mi se taie respiraţia Mă îndrept de spate şi iuţesc pasul Trebuie să plec de aici Altfel, nu ştiu dacă voi mai fi capabilă să-mi ţin emoţiile sub control, să nu le las să mi se citească pe chip Trecem unii pe lângă ceilalţi fără niciun cuvânt Plămânii stau să-mi explodeze şi trag de câteva ori aer în piept ca să-mi revin Închid ochii Nu aud nimic altceva decât vuietului sângelui în urechi şi bubuiturile regulate ale inimii Încetul cu încetul, încep să precept sunetul paşilor lor, care se stinge în spatele meu Mă simt cuprinsă de un sentiment de deprimare Înghit cu noduri, forţându-mă să-mi alung din minte amintirile care ameninţă să mă copleşească Mă îndrept către staţia de tren Vreau să mă duc acasă Şi n-o să privesc înapoi Nu pot Dar deodată aud din nou paşi în urma mea Bocanci care se grăbesc pe trotuar Mă opresc, mă întăresc şi arunc o privire peste umăr E Day Mă prinde din urmă La o oarecare distanţă în spatele lui, Eden aşteaptă cu mâinile în buzunare Day se uită în ochii mei cu o expresie blândă şi nedumerită Mi se înmoaie genunchii — Iartă-mă, îmi spune Ah, vocea asta! Mai profundă şi mai blajină decât mi-o aminteam Şi-a pierdut timbrul acela crud al copilăriei şi a căpătat o eleganţă nouă, de om matur — Ne-am mai întâlnit cumva? Preţ de o clipă, nu-mi găsesc cuvintele Ce să-i spun? Am petrecut atâţia ani convingându-mă singură că eu şi Day suntem străini unul pentru celălalt — Nu, îi şoptesc Îmi pare rău Cât de mult mi-aş dori să-i spun adevărul! Day se încruntă o clipă, confuz Îşi trece mâna prin păr Când face gestul ăsta, zăresc ceva care luceşte pe degetul lui E un inel din fire de sârmă Din agrafe de hârtie Rămân înmărmurită Day poartă încă inelul din agrafe de hârtie pe care i l-am dăruit cândva, demult — Ah, exclamă el în sfârşit Atunci îmi cer scuze că te-am deranjat Doar că Îmi pari foarte cunoscută Eşti sigură că nu ne ştim de undeva? Mă uit în ochii lui, în tăcere Nu pot să rostesc niciun cuvânt Pe chipul lui apare acum o emoţie secretă, ceva între stranietate şi familiaritate, ceva care-mi spune că se chinuieşte să mă aşeze undeva, să-şi dea seama unde mi-e locul Ce mult aş vrea să mi-l găsească! Cu toate astea, nicio vorbă nu mi se rostogoleşte de pe buze Day îmi studiază faţa cu o privire blândă Apoi clatină din cap — Ba sigur te-am cunoscut, murmură el Cu mult timp în urmă Nu ştiu unde, dar cred că ştiu de ce — De ce? îl întreb încet El tace o clipă Apoi face un pas spre mine E atât de aproape acum, încât pot să văd imperfecţiunea aceea vălurită din ochiul lui stâng Râde puţin şi se îmbujorează — Îmi cer scuze Ceea ce o să-ţi spun o să-ţi sune foarte ciudat Mă simt ca pierdută în ceaţă Este ca şi cum ceea ce se întâmplă e un vis din care nu îndrăznesc să mă trezesc — Eu , ezită el, de parcă nu şi-ar găsi cuvintele Caut de multă vreme ceva ce cred că am pierdut Ceva ce a pierdut Vorbele astea îmi aduc un nod în gât şi trezesc în mine o speranţă nebunească — Nu e deloc ciudat, mă aud răspunzându-i Day îmi zâmbeşte şi el Ceva dulce, un soi de tânjire îi apare în ochi — Când te-am văzut acolo mai devreme, am simţit că am găsit ceva Eşti sigură Tu mă cunoşti? Eu te cunosc pe tine? Nu ştiu ce să-i spun Acea parte din mine care, cu ani în urmă, a decis să ies din viaţa lui îmi spune să fac acelaşi lucru şi acum, să-l apăr de amintirile care l-au rănit odinioară Zece ani oare chiar atât de mult timp a trecut? Cealaltă parte din mine, fata care l-a cunoscut prima dată pe străzi, mă îndeamnă să-i mărturisesc adevărul Într-un sfârşit, când izbutesc totuşi să deschid gura, spun: — Trebuie să plec Mă întâlnesc cu nişte prieteni — Ah Scuze Day îşi drege glasul, şovăind — De fapt, şi eu mă întâlnesc cu cineva Cu o veche prietenă, în Ruby „Cu o veche prietenă, în Ruby” Fac ochii mari Deodată, îmi dau seama de ce Tess a avut tonul ăla atât de jucăuş când mi-a lăsat mesajul, ştiu de ce mi-a zis să mă uit la ştiri în seara asta — Pe prietena ta o cheamă Tess? îl întreb cu o oarecare ezitare E rândul lui Day să fie surprins Îmi zâmbeşte intrigat, nedumerit — O cunoşti Ce fac? Ce se întâmplă? Totul e chiar un vis şi sunt îngrozită – nu vreau să mă trezesc din el Am avut visul ăsta de prea multe ori Nu vreau să-mi fie răpit din nou — Da, murmur eu Iau masa cu ea în seara asta Ne uităm unul la celălalt în tăcere Chipul lui Day e serios acum, iar privirea lui e atât de intensă, încât simt că mă cuprinde un val de căldură Rămânem împreună aşa vreme îndelungată şi, pentru prima dată în viaţă, nu îmi dau seama cât timp a trecut — Îmi amintesc, îmi spune el în cele din urmă Caut în ochii lui acea tristeţe sfâşietoare, chinul şi agonia care se oglindeau în ei mereu, de fiecare dată când eram împreună Dar nu le mai văd În locul lor, descopăr altceva O rană vindecată, cicatricea permanentă care a rămas în urma unei răni ce totuşi s-a închis, ceva dintr-un capitol al vieţii lui cu care, în sfârşit, după atâţia ani, s-a împăcat Văd Oare să fie posibil? Să fie adevărat? Văd în ochii lui frânturi de amintiri Frânturi din noi Sunt risipite, dar sunt acolo şi, încetul cu încetul, la vederea mea, se recompun Amintirile sunt acolo — Tu eşti, şopteşte Day În vocea lui se simte surpriza — Eu sunt? îi răspund, tot în şoaptă Vocea îmi tremură din cauza emoţiilor pe care le-am ţinut ascunse atât de multă vreme Day e atât de aproape şi ochii îi strălucesc atât de tare — Sper, îmi răspunde el încet, să ajung să te cunosc din nou Dacă şi tu vrei În jurul tău e o ceaţă pe care mi-ar plăcea s-o destram Cicatricele lui Day nu vor dispărea niciodată De asta sunt convinsă Dar poate că poate că odată cu trecerea timpului, odată cu vârsta, vom putea să fim iar prieteni Vom putea să ne vindecăm Vom putea să ne întoarcem în locul în care am stat împreună cândva, când eram doar doi adolescenţi inocenţi Poate că, într-adevăr, putem şi noi să ne întâlnim, la fel ca alţi oameni, pe o stradă oarecare, într-o seară călduţă, să ne vedem unul pe celălalt, să ne oprim şi să facem cunoştinţă În minte îmi revin ecouri ale acelei vechi dorinţe a lui Day, care răsare din pâcla zilelor noastre de demult Poate că totuşi există o soartă Aştept însă în continuare Sunt prea nesigură ca să răspund Nu pot să fac primul pas N-ar trebui să fac eu primul pas Primul pas îi aparţine lui Day O clipă, mă gândesc că n-o să-l facă Dar îl văd cum întinde braţul şi-mi atinge mâna cu palma Mi-o strânge în chip de salut Şi aşa, pur şi simplu, sunt iar legată de el, simt din nou pulsul uniunii fiinţelor noastre, al trecutului şi al iubirii Ca prin magie, mi-am regăsit prietenul de mult pierdut Am regăsit ceva ce a fost scris să fie Sentimentul ăsta îmi umple ochii de lacrimi Poate că vom reuşi să facem împreună un pas înainte — Bună, îmi spune el Eu sunt Daniel — Bună, îi răspund Eu sunt June MULŢUMIRI Capătul unui drum e un loc straniu şi plin de melancolie În ultimii câţiva ani, am respirat numai în lumea Legendei; viaţa mea s-a contopit cu cea a lui Day şi a lui June şi, prin ochii lor, mi-am văzut zugrăvite propriile temeri, speranţe şi aspiraţii Acum am ajuns în punctul în care poveştile noastre se despart Day şi June pleacă să-şi trăiască vieţile dincolo de limitele trilogiei; iar eu rămân să le fac cu mâna de pe margine Nu ştiu unde vor merge cei doi, dar cred că o să le fie bine Fireşte, aici, pe margine, nu sunt singură Cu mine sunt cei cu care am pornit la drum şi cei pe care i-am cunoscut pe parcurs: Inimitabilul meu agent literar, Kristin Nelson, şi Echipa NLA: Anita Mumm, Sara Megibow, Lori Bennett şi Angie Hodapp Vă mulţumesc, vă mulţumesc, vă mulţumesc pentru că aţi rămas alături de mine prin toate obstacolele Fantasticii mei editori, Jen Besser, Ari Lewin şi Shauna Fay Rossano, care au învins demonii cărţii cu numărul 3 cu urletele lor înfricoşătoare de război Am reuşit! Nu ştiu ce m-aş face fără voi Vă iubesc, doamnelor Echipa Putnam Children’s, Echipa Speak şi Echipa Penguin: Don Weisberg, Jennifer Loja, Marisa Russell, Laura Antonacci, Anna Jarzab, Jessica Schoffel, Elyse Marshall, Jill Bailey, Scottie Bowditch, Lori Thorn, Linda McCarthy, Erin Dempsey, Shanta Newlin, Emily Romero, Erin Gallagher, Mia Garcia, Lisa Kelly, Courtney Wood, Marie Kent, Sara Ortiz, Elizabeth Zajac, Kristin Gilson şi Eileen Kreit Voi, dragilor, sunteţi cele mai grozave echipe pe care o fată le poate avea de partea ei Oamenii incredibili de la CBS Films, Temple Hill, UTA ŞI ALF&L: Wolfgang Hammer, Grey Munford, Matt Gilhooley, Ally Mielnicki, Isaac Klausner, Wyck Godfrey, Marty Bowen, Gina Martinez, Wayne Alexander şi fabulosul meu agent de film, Kassie Evashevski Vă mulţumesc tuturor pentru că nu v-aţi pierdut încrederea în visele mele de scriitoare Wicked Sweet Games: Matt Sherwood, Phil Harvey, Kole Hicks, Bobby Hernandez şi, desigur, Elector Primo Cities of Legend e un joc dat naibii, fiindcă voi, băieţi, sunteţi daţi naibii Incredibilii mei editori străini: vă mulţumesc pentru că aţi dus Legenda mai departe decât am visat vreodată, tocmai până în Pasadena, cu fanii pe urmele voastre! (Mă gândesc la tine, minunată Ruth ) Prietenii mei scriitori, care sunt absolut de neînlocuit: JJ, Ello, Andrea, Beth, Jess Spotswood, Jess Khoury, Leigh, Sandy, Amie, Ridley, Kami, Margie, Tahereh, Ransom, Cindy, Malinda şi fabuloasele doamne de la PubCrawl Să-ţi găseşti tribul e un lucru de mare preţ Nu pot pune în cuvinte ce însemnaţi cu toţii pentru mine Vă mulţumesc pentru prietenie Familia, prietenii, Andre, mătuşa şi unchiul, minunatul meu logodnic şi, mai cu seamă, mama Sunteţi mereu acolo, indiferent ce s-ar întâmpla Vă iubesc În sfârşit, la capătul acestui drum, trebuie să aduc nişte mulţumiri speciale cititorilor mei Datorită vouă pot să continui să fac ceea ce îmi place Vă sunt nespus de recunoscătoare Mai ales tinerilor mei cititori: cărţile pe care le-am citit în copilărie ocupă un loc aparte, un spaţiu protejat în inima mea Gândul că poate Legenda va avea privilegiul de a ocupa acel loc aparte în inimile unora dintre voi mă smereşte Sunt incredibil de emoţionată de toate e-mail-urile şi scrisorile pe care mi le-aţi trimis de-a lungul anilor Sunteţi o generaţie de tineri remarcabilă şi cu toţii veţi face lucruri extraordinare în viaţă Vă mulţumesc că mi-aţi acordat onoarea de a vă spune poveşti virtual-project eu VP - 158